
AT Y DERBYNWYR. 


FEL y mae yn hollol hysbys, ymgymerais â chyfansoddi y 
rhamant hon gogyfer ag Eisieddfod Genedlaethol Liverpool, yr 
hon a gynaliwyd yn Medi, 1884.  Hysbysais fel cynorthwy i'r 
beirniaid i ganfod allan y seiliau ar ba rai yr adeiledais fy 
chwedloniaeth hanesiol yn y wedd a ganlyn :—“ Dilynais Aanes 
Gruffydd yn fanwl ac yn ddifwlch, yr hwn a ddaeth trosodd o'r 
Werddon pan yn llanc oddeutu wyth ar hugain oed, i wneyd 
ymgais i enill “treftad ei dad,' tua'r flwyddyn 1080, ac a derfyn- 
odd ei yrfa tua'r flwyddyn 1137. Darllenais ei Fuchedd, Brut 
Aberpergwm, a'r holl Frutiau Cymreig, yn nghyda'r holl hanes- 
ion traddodiadol, heb adael o'r neilldu y farddoniaeth a geir yn 
y Myfyrian, o waith Meilyr, ei fardd teuluaidd ; Enwogion 
Cymru, Hanes y Brytaniaid a'r Cymry, Hanes Cymru, Carn- 
hunawc, ac un Meudwy Mon; “Oamden's Britannia, a holl 
hanesion eraill am dano, yn nghyda hanes y cyfnod mewn 
gwahanol lyfrau... Gwnaethym yr hyn ol! a allwn i gysoni yr 
hanesion pan yn gwrthddyweyd eu gilydd. Canfyddais fod 
rhai yn traethu dychymygion ag oeddynt yn milwrio yn erbyn 
y Fuchedd, yr hon a ysgrifenwyd yr oes gyntaf ar ol, fel y gellir 
casglu oddiwrth amryw ymadroddion ynddi.” 


Ar daer ddymuniad rhai cyfeillion ag sydd yn ddiflino yn 
llafurio o blaid purdeb a dillyndra iaith, rhodiad a buchedd 
ddilwgr, ac i goethi a dyrchafu tôn cymdeithas, gadewais allan 
rai ymadroddion perthynol i'r cyfnod hwnw y tueddid hwy i 
gredu na fuasai y darllenydd yn enill rhyw lawer yn y cyfeiriad 
hwnw trwy eu darllen. Cynwysa hanesion hen gymeriadau fei 
hyn lawer o addysg. Nid oes un cymeriad nad oes ynddo 
nodweddion i'w gochel yn gystal ag i'w dilyn. 'Tra yr ym- 
gedwais at yr hanes yn ddiwyro, nid anghofiais lenwi y bylchau 
â chwedloniaeth i greu asbri a hwyl yn mynwes y darllenydd. 
Ni ddilynais gynllun unrhyw awdwr Cymreig na Seisnig. 
Cyfansoddais ramant ar Gruffydd ab Cynan. 


Yr unig un o'r beirniaid, hyd y gallwn ganfod oddiwrth 
arwyddion â'r pwyntyl ar ymyl y ddalen, a ddarllenodd fy 

rhamant yn fanwl ydyw Llyfrbryf. 'Tueddid ef i ranu y wobr 
rhyngof fi ac un arall., Tueddid.Llew I)wyfe fodd bynag i 
atal y wobr, ond ni nodai'ei resymau dro! nd hyny. Pan 
ystyriwyf safon rhagoroldeb cyfansoddiadau buddugol o'r natur 
yma, megis “ Huw Huws, Gwenhwyfar,” “ Llewelyn Parri,” ac 
eraill, nis gallaf lai na chyflwyno hwn i'r cyhoedd, fel nid yn 
unig yn gyfartal, ond yn rhagori ar eraill a farnwyd yn deilwng 
o wobr mewn Eisteddfodau Cenedlaethol! Dyma hi i ti, 
ddarllenydd, barnwyd hi yn gyfartal deilwng ag un arall i sefyll 
ar ben y rhestr, ac i gael rhan o'r wobr. 


Fy mhenderfyniad o'r cychwyn oedd dwyn allan y rhamant 
yn llyfr swllt.. Mae yn anturiaeth lled ddielw, gan ei fod yn 
llyfr deunaw o faintioli lled dda. Llwyddais i gael enwau agos 
i ddwy fil o danysgrifwyr at y gwaith, a bwriedais gyhoeddi 
rhestr o'r enwau ; ond gwelaf ped y gwnawn y cymerai bythef- 
nos yn hwy o amser, ac y chwyddid y llyfr i ryw 16 tudalen yn 
chwanegol, yr hyn a chwyddai y draul, fel y gadewid fi nid yn 
enillwr, ond yn golledwr ar yr anturiaeth. Dan yr amgylch- 
iadau gobeithio y bydd i'r cyfeillion caredig fy esgusodi am 
beidio cyhoeddi y rhestr. 

Darfu i'r arlunydd medrus Mr. Barker (Arlunydd Glan 
Conwy) barotoi darlun o Gruffydd ab Cynan i addurno y 
gwaith, a bydd i'w gael am chwe'cheiniog yn chwanegol. 

ELLIS O'R NANT. 
DOLYDDELEN, 
MAWRTH 28AIN, 1885. 

GRUFFYDD AB CYNAN. 


PENOD I. 
Y MODD Y MAE GRUFFYDD I DDRINGO I'R ORSEDD. 


AR foreu tymhestlog, yr haner olaf o'r unfed ganrif ar ddeg, 
mewn ystafell palasdy, a safai ar esgynfa, yn gyfagos i'r fan y 
saif Coleg y Drindod yn bresenol yn ninas Dulyn (Dublin), 
eisteddai gwraig o ymddangosiad a gosgedd dywysogaidd. 
Boneddiges dala lluniaidd o gorff, gwynebpryd glandeg--un 
yn argyhoeddi pob un a ddelai i'w gwyddfod ei bod yn teilyngu 
ac yn hawlio parch, ac un hefyd a berchid yn íawr. Siaradai 
yn arafaidd a phwyllog ar bob testyn y cymerai afael ynddo, yn 
gystal ag ar bob un a ddygid i'w sylw gan eraill, paun bynaga 
wneid hyny fel cwestiwn o gywreinrwydd, neu ynte gyda'r amcan 
o >ysgota chwaneg o wybodaeth. 

Dangosai ei bod yn meddu ystor eang o wybodaeth hnnes- 
yddol ô barth i'w theulu ei hun a llinach ei phriod—Cynan ab 
Iago. Yn wastad ceid ei hyfforddiant yn llawn o ddoethineb. 
Dysgai bob un pa foddi weithredu, yn y fath fodd, fel ìi gyraedd 
ynod y cyrchidaato.. Ymresymai yn bwyllog a chadarn yn 
erbyn i neb adael i nwydau, creulondeb a balchder gael eu ffcrdd, 
yr hyn agos bob amser a greai hafog, ac a adawai y rhai a'u 
meddent mewn helbulon a thrallod. Caredigrwydd ac add- 
fwynder, hyd y byddai yn ddichonadwy, a ddylai fod yn arwydd- 
air, a nodweddu bywyd pob dyn a dynes yn eu rhedfais y rhôd. 

Dadganai yn eglur a difloesg y dylai pob un wneyd defnydd 
yn ddifwlch o'r moddion priodol i gyraedd yr hyn a chwenychai, 
ac y mynaieisicrhau. Nad oedd dim anhawsder, ond meddwl 
ac ystyried yn fanwl a chwilio allan yn deg, sicrhau a meddu 

yn hollol yr hyn y dymunid dyfod i feddiant o hono, ac yn ar- 
glwydd arno. Yr oedd ei hedrychiad yn toddi y rhai oll a 
ymddangosent o flaen ei llygaid. Tawai pob un, ac ai yn fud 
o'i blaen—y tywysog fel y gwreng, y boneddwr fel y foneddiges, 
y cwerylgar fel yr addfwyn, a_ wefreiddid i ddystawrwydd, fel 
pe dan effeithiau rhyw gyfaredd, pan fyddai yn wyddfodol mewn 
cwmni. 

Eisteddai y boreu y cyfeirir ato, mewn cadair wellt ddofn a 
bwâog yn y gongl, gyda phlentyn bychan ar ei glin. Yr ochr 
arall gyferbyn â hi eisteddai llanc, tua saith neu wyth ar hugain 
oed, can belled ag y gallui un ddarllen y blynyddoedd yn ei 
wynebpryd, yr hwn a syllai yn myw ei llygaid, ac a wrandawai 
yn astud ar yr addysg a'r cynghorion a gyfranai, yr hwn a 
ddarlunir gan rai ag oeddynt yn cydoesi ag ef yn iaith a dull- 
wedd y cyfnod boreuol hwnw : “' Yn wr cymedrol o faint, gwallt 
melyn arno, ac ymenydd gwresog, ac wyneb crwn da ei liw, a 
llygaid. mawr gweddus, ac aeliau teg, a barf weddus, a mwnwgl 
(gwddf) crwn, a. chnawd gwyn, ac aelodau grymus, a_ bysedd 
hirion, ac ysgeiriau union, a thraed teg, cywraint oedd a hyawdl 
mewn amryfaelion ieithoedd, a bonheddig oedd yntau a thru- 
garog wrth ei giwdawd (genedl), a chreulawn wrth ei elynion, a 
gwychraf gwr yn y frwydr.” 

“ Wel Gruffydd, fe hoffwn, yn chwanegol eto lefeinio dy 
feddwl,” mynegai Ranillt (dyna oedd enw y foneddiges y 
cyfeirir ati, a mam y llanc a ddarluniwyd), “pa fath wr ydyw dy 
dad,a pha fath dreftad sydd iddo, a_ pha ryw freniniaeth sydd 
yn perthyn iddo. yr ochr acw i'r dwfr,” gan gyfeirio ei llaw i 
gyfeiriad Ynys Mon, “a pha ryw dreiswyr sydd yn ei phreswyliaw. 

“Ond fel yr wyf wedi dyweyd ddegau o weithiau, nid alla£. 
ymatal rhag dyweyd eto, fe fuasai mewn meddiant o honi eto 
oni bai am annoethineb y teulu. Gwnaethant eu hunain yn 
hollol anmhoblogaidd. _ Yr oedd Iago dy daid, yn dywysog o 
allu a dylanwad mawr yn Ngwynedd, ond ni feddai allu mwy 
na'i dylwyth o'i flaen i chwanegu at ei gyfeillion. Ymddygai 
yn greulawn tuag y rhai nad oeddent o'i rengoedd, trwy dynu 
eu llygaid, eu dyspaddu, a chan amlaf eu lladd... Hyn o 
angenrheidrwydd, a'i gwnaeth yn anmhoblogaidd. Mae gwe- 
helyth a thylwyth dy dad wedi cael eu hynodi trwy yr holl gen- 
edlaethau, fel rhai creulawn pan na fyddai achos cyfiawn ym 
galw am hyny. Codwyd terfysg yn eu herbyn lawer tro o bryd 
i bryd, am nad oeddynt yn arwain eu llywiaeth yn deg, nac yn 
gyfunwedd â'r safle y gosodwyd hwy ynddi. Hwythau wedi 


GRUFFYDD AB CYNAN. 7 


llwyddo i ddarostwng y cyfryw a ymddygent yn greulawn tuag 
aty carcharorion. Anaml y gollyngid un yn rhydd. Y bywyd a 
gymerid ymaith, pryd na byddai achos cyfiawn yn galw am 
hyny, mewn lluaws o amgylchiadau. _ Tybient mai dyna oedd 
y cynllun mwyaf effeithiol iddynt weithio eu hunain i awdurdod, 
ac I sicrhau iddynt eu hunain awenau yr orsedd. Cwbl fethiant 
a fu hyny. 

“Rhaid i bob un a enilla allu ac awdurdod fel tywysog yn 
Ngwynedd wneyd hyny trwy sicrhau ewyllys da y deiliaid. Nid 
eill un tywysog sefyll yn hir os na fydd. y deiliaid yn bleidiol 
iddo, yn ei barchu, ac yn wir yn ei haner addoli.” 

“* Yr wyf yn methu deall mam,” arllwysai Gruffydd allan, gan 
frochi, a syllu yn guchiog ar y tân, “pa beth a allesid wncyd â 
deiliaid anfoddog a chwerylgar, rhai yn codi yn erbyn awdurdod 
gyfreithlawn a threítadol y tywysog, ond rhyfela a hwy, eu di- 
lygeidio, eu dysbaddu a'u lladd. Pa beth a allasai fy nhaid 
Tago wneyd ond a wnaeth? Yr oedd Gruffydd ab Liew- 
elyn wedi codi gwrthryfel yn ei erbyn fel y clywaist ti yn 
adrodd. Dodwyd cad ar faes i ostegu y cythrwfl, ac i adferu 
heddwch, ond yn anffodus trodd y rhyfel yn ei erbyn, gorchfyg- 
wyd a lladdwyd ef.” 

“Nid felly yr oedd chwaith. Nid wyt yn cofio yr hanes, fel 
yr adroddais ef i ti. Nid yn erbyn dy daid Iago yr oedd 
Gruffydd yn brwydro, neu yn gwrthryfela—yn erbyn un Hywel 
ab Edwyn, y dododd Gruffydd gad ar faes.. Gruffydd a fu y 
gorchfygwr, yntau Hywela ffodd at dy daid am nodded, yr 
hwn er nad oedd unrhyw achos cyfiawn yn galw am hyny, a'i 
hachlesodd. Nid oedd hyn oll ond ymyryd â chynhen na 
ddaliai un berthynas ag ef, yr hyn sydd megis un yn cymeryd 
ci yn erbyn ei glustiau. Erlynodd Gruffydd ar ei ol, ac yn y 
cadgyrch, collodd Iago ei fywyd. Tebyg yw nad oedd y 
deiliaid yn teimlo eu bod dan rwymau iymladd brwydr un nad 
oeddynt yn gwybod dim am dano, ac na ddeuai oddiwrtho un 
math o ddaioni iddynt. Pa wedd bynag, y mae yn amlwg na 
ddarfu iddynt ymladd ond ychydig, neu y mae yn sicr na fuasai 
Gruffydd yn llwyddo mor hylaw i'w orchfygu a'i ladd. 

“Mae yn gofyn doethineb mawr mewn tywysog ; un clodfawr 
felly oedd Llewelyn, tad Gruffydd, yr hwn a lwyddodd i weithio 
ei hunan i awdurdod, ac yn dywysog ar yr holi Frytaniaid, 
Enillodd fcdd ac ewyllys da y Cymry yn lled gyffredinol. Y 
mae tywysog llwyddianus i fod yn greadur ei oes, plentyn am- 
gylchiadau, a chreadigaeth yr amser y mae yn byw, symud ac 

yn bod ynddo. Maei fod yn hanfodol yn gymeriad ymarfer- 
ol, a phan y mae yn cymeryd awenau y llywodraeth, pa un 
bynag a ydyw hyny yn disgyn i'w ddwylaw fel eiddo treftadol, 
. neu fel coeg-chwareu, nid yw i holi, pa beth a allasai, neu pa 
beth nad allasai ei syniadau ar y cwestiwn hwn neu y cwestiwn 
arail fod ; y mae yn unig i chwilio allan y cynllun mwyaf angen- 
rheidiol, llesol a hyrwydd i ddwyn yn mlaen lwyddiant ei dywys- 
ogaeth. Ni ddylid beio un tywysog am ymddygiadau a syn- 
iadau gwahanol mewn gwahanol adegau ar ei fywyd. Nid ydyw 
i fod fel pen neu faen, yn sefyll yr un fath o hyd. Y mae i 
blygu i amgylchiadau. Mae gan ei ddeiliaid eu nwydau, ac y 
mae hyd yn nod yn ddyledswydd ar dywysogion yn achlysurol 
fabwysiadu syniadau nad oes ganddynt unrhyw gydymdeimlad 
â hwy. Nid ellir bod ym dywysog heb ddilyn y cynllun hwn. 
Rhaid i'r bobl gael arweiniwr ac arweiniwr wrth fodd eu calonau, 
neu, onite, buan y ceir eraill yn codi i fyny, ac yn creu plaid. 
Fel hyn y mae syniadau a rhagíarpau y bobl yn galw ar 
y tywyscg i wyro i'w canlyn, ac i ddylanwadu arno, pa 
fodd i ymddwyn a gweithredu, ond yn gebl wahanol i hyn, 
y mae yr oll agos yn Nghymru wedi ymddwyn a gweithredu. 
Hyn a hyn yn unig sydd wedi dwyn cddiamgylch y fath rwyg- 
iadau, a'r fath ddinystr yn mhlith y tywysogion. Yr oedd y Pab 
Gregori yu deall y syniad hwn yn dda, pan yr anfonodd Awstin 
Fonach i bregethu a lledaenu yr efengyl yn Lloegr yn y chweched 
ganrif, pan y gorchymynai iddo symud ymaith y delwau oddiar 
yr allorau, ac o'r temlau paganaidd ; ond rhoid archiad caeth i 
beidio dinystrio yr allorau eu hunain, gan y byddai i'r bobl gael 
eu denu i fynychu yr addoliadau Cristionogol, pan y canfydd- 
ent eu bod yn cael eu dwyn yn mlaen yn y lleoedd, y rhai 
a arferent eu parchu. _ A chan fod y paganiaid yn arfer aberthu, 
ac yn gwledda gyda'r oífeiriadon ar yr hyn a aberthent, fe 
gynghorodd yntau hefyd i'r cenhadon eu darbwyllo ar wyliau 
Cristionogol i ladd eu hanifeiliaid yn nghymydogaeth yr eglwys, 
a mwythfoddio eu hunain yn y gwleddoedd llawen hyny, gyda'r 
hyn yr oeddynt wedi ymarfer. Dengys hyn yn eglur nad oedd 
ynanhysbys o'r ffordd, a'r unig ffordd effeithiol i lywio dynolryw.” 
“ Mae honyna yh ffordd anhawdd iawn ei dilyn,” ebe Gruff- 
ydd. “aw rhywbeth o hyd a llawer cant o ddygwyddiadau i 
fwrw un i lawr bendramwnwgl mewn oes,” 
“ Rhaid i ti ddysgu dyoddef, a chyd-ddwyn llawer â'r hyn 
sydd hollol groes i'th deimlad, dy farn, a balchder dy galon. 
Rhaid i ti wneyd dy oreu i greu cyfeillion, a chyfeillion o'r iawn 


GRUFFYDD AB CYNAN. 9 


ryw o bawb. Os na wnai hyny, ni waeth i ti aros gartref. Bu 
dy daid gyda gosgorddlu o ryfelwyr yn ei ddilyn, yu ymdrechu 
adenill tywysogaeth ei dad yn ol.. Darfu iddynt ymladd yn 
ddewr yn erbyn Gruffydd a'i lu. Gorchfygwyd a daliwyd ef yn 
garcharor.  Amcanwyd ei ddwyn drosodd i'r Werddon, ond 
rhuthrodd pobl y wlad fel un gwr, a chipiwyd ef o'u dwylaw, 
pan oeddynt ar fedr hwylio i'r Werddon. Aflwyddiant fu ei 
ymgais a'i ymgyrch bob tro. Cilio yn.ol mewn cywilydd a 
gwarth a fu raid ìddo yn mhobamgylchiad. Ti a weli os byth 
y tueddir di i wneyd rhuthrgyrch ar y wlad nad ell$ enill y 
Dywysogaeth drwy ymladd â'r trigolion, ond trwy fyned dros- 
odd yn gyfeillgar ac ymdrechu gwneyd cyfeillion, a_ darbwyllo 
deiliaid y wlad i frwydro o'th blaid—felly yllwyddi. Ni elli 
lwyddo un sut arall.” 

“ Yr wyf yn analluog i ganfod y llwyddaf i wneyd hyny. Nis 
gallaf weled y deilliai un daioni i mi hwylio drosodd heb fyddin 
o'r ochr yma, a byddin ddigon crefi wneyd un rhuthrgyich 
cyffredinol, carcharu rhai, a lladd rhai eraill sydd yn bleidiol i 
Trahaearn ab Caradog. Cymeryd meddiant o'r holl gestyll a'r 
amddiffynfeydd. Byddai raid i mi fyned drosodd gyda llynges 
allu o wyrarfog... Dyma Afleoedd fy nhaid yn frenin Dinas 
Dulyn, a rhanbarthau eraill, byddai yn hawdd iddo fy nghyn- 
orthwyo i adfeddianu treftad fy hynafiaid, lle y mae estronwyr 
wedi ei threisiaw. Galwaf hefyd gyda Murchath Frenin, yr 
hwn sydd mewn safle y byddai yn hawdd iddo fy nghynorthwyo. 
Byddai yn hawdd i mi feddianu y wlad, a gosod fy hunan yn 
dywysog arni o bant i bentan. Buan y troai pawb o fy mhlaid 
yno, pan ddeuenti ddeall pa fath ryw ddyn ydwyf, a_ phwy 
ydyw fy ngweheìyth,—fod genyf hawl, ac mai fi yn unig sydd 
â hawl i fod yn dywysog ar Wynedd. Buan y bydd i bob un 
droi i ymladd gyda mi, a chwipio allan o fodolaeth y trais ym- 
wthwyr Trahaearn ab Caradog a Chynwrig ab Rhiwallon, svdd 
yn trais feddianu, ac yn eistedd ar orsedd na pherthyn iddynt.” 

“' Ni fydd i gymaint o sylw, creda di fi, gael ei dalu i dy 
hawl, o ran tras a haniad i'r orsedd. Rhaid i dy ymddygiad 
rhagorol a'th ddoethineb dy wthio i'r orsedd, a hyny yn unig, a 
dim arall a eill dy ddal i fyny wedi yr esgynot.. Y syniad yna 
a goleddai, ac a gorddai yn ymenydd Gruffydd ab Llewelyn. 
Tybiai fod yr hawla feddai, ac anrhydedd ei dad clodfawr yn 
ddigon ì sicrhau yr orsedd a'r llywodraeth yn ei ddwylaw ef 
a'i ddisgynyddion o genedlaeth i genedlaeth, ond nid felly y 
bu. Cymerwyd ymaith ei fywyd nid gan estroniaid, ond gan ei 

ddau frawd—Bleddyn a Rhiwallon, brodyr unfam. Ni wiw i 
ti, fe weli, ymorchestu, nac ymorfoleddu mewn gwaedoliaeth, na 
hawliau. _ Nid yw dy fod di na neb arall o waedoliaeth bren- 
inol, yn rhoi hawl ddiwyro i'r orsedd. _ Rhaid i ti gael cymhwys- 
der i lanw y swydd. Nid digon ydyw yr enw, heb yr anianawd, 
a hyny yn wirioneddol hefyd. Nid pladur un bladur, os nad 
ellir gwneyd gwaith pladur â hi. Mae dy fod yn hanu o linach 
breninol yn llawer, ond os bydd i ti orphwys ar hyny fe ddeui 
i'r un dynged ag y daeth y lleill. Bydd raid i ti, heblaw y llu a 
geii fyned drosodd gyda thi, sicrhau gwasanaeth gwyr da_yn 
Mon a manau eraill yn Nghymru, i i ymladd gyda thi, a gwneyd 
y goreuon yn farwniaid... Maent yn meddu mantais nad yw 
gan wyr ywlad yma. Gwyddant am bawb, am bob congl a 
chilfach, a gallant gyfarwyddo pa fodd i fyned yn mlaen. Nid 
eill dyn dyeithr ymladd o gwbl. Y mae yn fwy na haner hurt. 
Nid wyr ar ba law i droi, na pha fodd i bwylio ei gerddediad. 
Nid oes neb a ll ymladd yn dda ond yn y wlad y mae yn gyn- 
efin â hi—ci ar ei domen eihun. Heblaw hyny wedi ì ti 
sicrhau cefnogaeth rhai o wyr urddasoì y tir, bydd i'r cyfryw 
enill eraill o'th blaid... Bydd yn fil gwelliti gael cynifer ag a. 
elli o ddeiliaid o'u gwirfodd, yn hytrach na rhai wedi eu gorch- 
fygu trwy ryfel. Deiliaid peryglus ydyw deiliaid a orfodir i 
ddyfod yn gyfryw iti. Byddi mewn enbydrwydd am dy fywyd 
o hyd—ni fydd i ti lonyddwch, ond y lleill a gei o ddichon o 
dy blaid yn mhob bwlch cyfyng. Cofia fy nghyngor a dilyn ef, 
abydd dy lwyddiant yn ddifeth, a'th lywodraeth yn un hollol 
gysurus i ti, ac i'th ddeiliaid. Mae cysur y naill bob amser yn 
gysur i'r llall, ac anheddwch y naill yn anheddwch i'r llall.” 

“Nis gallaf weled caioni o siarad. llawer,” sylwai Gruffydd, 
““yr wyf am fyned i'r amrywiol leoedd a nodais i godi byddin, 
ac am hwylio trosodd. Nid yw treulio gormod o amser i siarad 
o fawr les i neb—haws dyweyd mynydd nu myned drosto, a 
haws lawer rhoì cyngor na'i wneyd.” 

Ar hyn cipiodd ei ddyddosben, a hwyliodd allan ei gerdded- 
iad i gasglu byddin, ac i sicrhau llynges. Pan yn agor y ddor, 
wele yn sefyll, ac yn sylldremio yn ei wyneb, ddyn o faintioli 
mawr, dyn hir uwchlaw dwy lath. Syllai y naill, a syllai y 
llall—ciliai y naill megis yn ol, a chiliai y llall yr un wedd. 
Pengrymai y naill, a phengrymai y llall. Pesychai un, a phes- 
ychai arall, Dyma lle mae y ddau yn fud, dim gair yn llithro 
allan. Y mae yddau yn hollol wrageddos, ac yn arswydo 
gwrthdarawiad, yr hyn a ddiwedda, ond odid yn angeu i un o'r 

ddau, neu hwyrach i'r ddau. O'r diwedd. tora Gruffydd allan 
mewn llais croch, 

“ Beth sydd i wneyd i'r dyn? Eglura i mi, ai heddychol dy 
ddyfodiad, neu fe holltaf dy ben fel dellten.” 


PENOD II. 
HWYLIO AM LYNGES. 


Yr oedd yr ymadroddion yn cael eu llefaru yn y Wyddelaeg. 
Nid oedd y dyeithrddyn yn deallgair. _ Nid atebodd iddo air, 
ac ni wnai unrhyw arwydd ei fod yn arswydo rhag yr hyn oedd 
i ddilyn. Pensynai fel dyn newydd ddianc allan o ddyryswch. 
Yr oedd ei wisg yn hollol Gymreig, y fath a wisgid gan y milwyr 
yr adeg hono.” Yr oedd yr hugan a wisgai wedi ei gwau, ac yn 
gwasgu yn dŷn am ei ranau uchaf; y breichiau yn noethion, y 
llodrau nid oeddynt yn cyraedd ond hyd ei benelin, gyda llinyn 
yn crychu y cyfryw am ei hosanau. _ Nid arferid unrhyw fodd- 
ion fel ag a geir yn ein dyddiau nii ddal y llodrau i fyny. Yr 
oedd y gwneuthuriad yn y wasg yn ameau yn dŷn, fel nad oedd 
yn debyg yr ymollyngai rhagllaw, fel y buasai llodrau yn ein 
dyddiau ni yn gwneyd heb gyplysau dros yr ysgwyddau. Crogai 
ei gleddyf yn ei wain, gydag ochr ei glun... Meddai wynebpryd 
siriol, gwrol, a phenderfynol ; ac arddangosai arwyddion ei fod 
yn un tra deallgar, ynuna allai ddarllen arwyddion yr amser- 
oedd, a threiddio i'r dyfodol, a hawdd y gallasai un dybio y 
medrai dreiddio i mewn i amcanion a dybenion y dyn a gyfar- 
fyddai ac y treniai yn ei wyneb. Nid hawdd un diwrnod yn ei 
fywyd a fuasai ei gael i weithredu, fel pe dan ddylanwad cyf- 
aredd y dydd cyntaf Ebrill. Nid un dydd nac un awr ar ei 
fywyd y gellid ei hud-ddenu i dori cnau gwcigion, nac i gam- 
gymeryd un peth am beth arall. Ymddangosai yn hollol dawel 
a digyffro, tra yr oedd Gruffydd yn haerllio, ac yn gollwng dros 
ei wefusau eiriau chwerwon, yn hawlio gwybod pa reswm, a pha 
neges oedd wedi ei gymhell i i wneyd ei ymddangosiad o flaen 
eu llys hwy yn ninas Dulyn. _ Yr oedd y dyn dyeithr lawer yn 
dalach — Edrychai i lawr ar Gruffydd, er ei fod yn gyfagos i, os 
nad yn ddwy lath o daldra. Parhai i fytheirio bygythion yn y 
Wyddelaeg, ac yntau a dorodd allan yn Gymraeg : 

“Ni waeth i ti heb siarad â mi, os siarad yr wyt hefyd, os 
na elli wneyd yn iaith y wlad acw. Nid wyf yn gallu dirnad 
ystyr un gair.” 

““ Bobl anwyl, un o drigolion tywysogaeth fy nhaid Iago wyt 
tidebygwn! Pa beth a'th heliodd di i'r wlad yma, dywed ?” 
sibrydai yntau yn Gymraeg. 

“ Helyntion blin, a therfysg dibendraw sydd acw. Pob un 
eisieu cael ei ddewis a'i wneyd yn dywysog, ac os na chyd- 
synir i wneyd hyny, daw allan fel llew a hawlia awenau y llyw- 
edraeth, trwy rym arfau, neu fe fetha ac fe syrthia yn ysglyfaeth.” 

“ Pwy ydyw y tywysog ar dreftad fy nhaid y dyddiau hyn ? ” 

““ Trahaearn ab Caradog yn Ngwynedd, tra y Deheubarth a 
reolir gan Rhys ab Owain, yr hwn a laddodd Bleddyn ab 
Cynfyn, trwy dwyll ysbrydolion benaethau, ac uchelwyr Ystrad 
'Tywy, pan aeth yno i ddarostwng y terfysg ag sydd o hyd yn 
berwi yn y wlad. Brawd i Trahaearn sydd yn cydlywio ag ef.” 

“ A wyt ti yn tybied y byddai yn hawdd enill y wlad—tref- 
tad fy nhaid-—yn ol i mi?” ebai Gruffydd. 

“ Yr wyf yn lled dybio y gellir. Mae i Trahaearn yn barod 
lawn mwy o elynion nago ddeiliaid. Nid oes un wedi gallu 
sicrhau digon o wyr yn ewyllysio yn dda iddo, hyd yn hyn, yn 
ystod y tymorybu yn llywodraethu, fel i allu cadarnhau ei 
orsedd, ac enill serch ei ddeiliaid, i ddyheu am ei fab i'w ddilyn, 
wedi marw o hono. Ni olynwyd un tad gan y mab i'r orsedd o 
fewn côf neb yn fyw. Ni chafodd un tywysog fyw i farw. trwy 
ymweliad Duw, ond Llewelyn. Lladdwyd Iago dy daid, fel y 
gelwi ef, gan Gruffydd ah Llewelyn ; ac yntau yn ddilynol gan 
ei ddau haner brawd,—Bleddyn a Rhiwallon, a hwythau drach- 
efn a syrthiasant trwy fin y cleddyf. Mae yr holl wiad fel croch- 
an berwedig—rhywun o hyd yn awyddu am ddial. Mae cyn- 
llwynion am fywydau yn mhob congl a chilfach.. Credwyf na 
fyddai yn anhawdd o gwbl godi terfysg a diorseddu yr un sydd 
yno yn awr. Lled anhawdd, fodd bynag, fydd cadw yr orsedd. 
Dyna y gwir. Mae i'r llu mân dywysogion y cyfeiriais atynt 
berthynasau yn credu bod ganddynt hawl ì eistedd ar orsedd eu 
tadau. Os llwyddir rhaid gwneyd hyny trwy sicrhau cyfeillion 
yn hytrach na thrwy frwydro. Mae teulu dy daid,—eich gwe- 
helyth wedi bod yn lled anmhoblogaidd, yn wir buont, fel y 
buasai yn anhawdd cael neb i ymladd o'u plaid.” 

“ Wel, beth ydyw dy enw? gofynais hyny o'r blaen, ond ni 
chefais atebiad.” 

“ Cynfrig Hir.” 

“ Wel, y mae yn debyg,” gan edrych i fyny yn myw ei lygaid, 
“na raid i mi ddim gofyn paham y gelwir di yn Hŵ. 
welais dy hwy erioed. O ba le yr wyt ti yn dyfod ?” 

“O Edeyrn, yn Mhowys Fadawc,” 

“ Pa beth a'th gymhellodd i ddyfod i'r wlad yma ?” 

“ Gorthrwm a therfysg Huw Flaidd, Iarll Caer, yn erbyn pob 
peth Cymreig. _ Nid yw Trahaearn chwaith yn un i eistedd ar 
yr orsedd. Mae eisieu dyn cryfach a mwy gwrol o lawer nag 
ef. Daethum trosodd ar gais amryw i chwilio allan a ellid. dy 
ddarbwyllo dii ddyfod drosodd i adfeddianu treftad dy dad 
a'th briodolder dy hun, fel y gelwi hi. Cei ddigon i ymladd 
o'th blaid.” . 

“ A fyddai ddim yn hawdd cael Huw Flaidd, Huw Goch o'r 
Amwythig, a Rhobert o Rhuddlaff, yn gyfeillion, a sicrhau eu 
ffafr, mor hawdd a pheidio, i gadarnhau yr orsedd ?” 

“ Na wir ! rhyw debyg i lygod yn gwneyd cynghrair â chathod 
fyddai hyny.” 

“'Yna yr wyt yn credu na fyddai i hyny'm hyrwyddo i'r 
orsedd.” 

““ Dim byd o'r fath. Cam unionsyth i ddanedd y tân fyddai 
hyny.” 

“'Synu yr wyf atat, a thithau yn son am i mi sicrhau wyneb 
pob un o'm tu. Pan soniais am hyny, dyma chdi yn sefyll yn 
erbyn.” 

“Pw, pw, rhaid i ti feddwl fod gelyn nad elli wneyd cyfailì o 
hono. Gelyn gelynol—blaidd yn nghroen dafad pan fo ar y 
goreu, a gelyn hefyd nad oes eisieu ond cael cyd-ddealltwriaeth 
na fydd iddo droi yn gyfaill pybyr.” 

““Yna, yr wyt yn credu mai gwaith ofer, a hollol ynfyd yw 
gwneyd cais i enill cyfeillgarwch yr Ieirll, na neb o blith yr 
estroniaid.” 

“* Yn hollol felly. Mae llawer o Gymry hefyd y bydd raid eu 
rhoddi ar ben y rhestr, ac nis gwn am neb gwaeth na Meiriawn 
Goch. Pe gallesid gwneyd yn ddirgelaidd, cynllun doeth a 
fuasai tori ei ben, a rhyw nifer bychan arall. Mae yn ytir lu o 
wehelyth, rhai y bu iddynt berthynasau, yn chwareu eu rhan fel 
tywysogion acw. Anhawdd gwneyd cvfeillion o honynt hwy. 
Byddi mewn enbydrwydd am dy fywyd, fel yr wyf wedi amneidio 
i ti er's meityn. Nid gorchwyl bychan, cei weled, fydd cadw 
heddwch, wedi yr esgynot i'r orsedd.” 

“Beth bynag am hyny, yr wyf am gynull byddin a hwylio 
drosodd. Dyma Afleoedd, fy nhaid, yn frenin Dinas Dulyn, a 
phumed ran o'r Werddon, a Murchath Frenin, llys yr hwn sydd 
gerllaw. Yr wyf am fyned ato ef i chwilio am lynges a byddin. 
Agor y ddor i gychwyn yr oeddwn pan gyfarfyddais di. Yr 

wyf yn llawn tân, ac yn hwylio, ac yn ymawyddu am hwylio. 
Mae yr helynt yn fy ysu fel tân. Dos i lawr i gyfeiriad y porth- 
ladd, byddaf yno yn fuan.” 


PENOD IH. 
O FLAEN CASTELL RHUDDLAN. 


Fel yr hysbysai, aeth Gruffl&dd o amgylch y ddinas, ac i fanau 
eraill i chwythu corn y gad, i gasglu byddin ynghyd i fyned 
trosodd i enill treftad ei dad, ac I adfeddianu yr orsedd oddi- 
ar y treiswyr. . Mewn llai o amser nag y buasai neb yn dysgwyl, 
nac yn wir yn dychymygu, nac yn breuddwydio, casglwyd llu 
arfog ynghyd, a sicrhawyd llynges gref, ac esgynwyd i'r llongau. 
Codwyd hwyliau i'r gwynt. Llefai pawb yn gynhes, “Gwynt teg 
ar eich hol.” Nid arferwyd y dywediad o ddirmyg, fel ac v 
gwneir yn ein dyddiau ni, ond o deimladau da, ac o ddymuni^d 
am lwyddiant neillduol i'r fordaith, ac i'r rhuthrgyrch wedi tirio 
o honynt. Dyma bob gewyn ar lawn waith, a phob hwyl i fyny. 
Cyflymir yn mlaen trwy y tonau trochionog. Weithiau y gwynt 
yn eu herbyn, a phryd arall o'u tu, y weilgi yn lluchio tros y 
llongau, hyd nes yr ofnid ar rai adegau y suddai y cyfan, ac y 
caent fedd yn eigion y tywod. Ond dyna hwy yn tirio yn 
Abermenai. Yr oeddynt yn barod yn awr i'r gad, ond nid 
oedd cad i gael eu rhoi ar faes, cyn ymgynghori â gwyr y wlad. 
Ni wyddent â phwy i ymladd, nac yn mha le i ddechreu. Nid 
oeddynt yn goresgyn*gwlad newydd, lle yr oedd yr holl drigol- 
ion yn estroniaid, ac anhysbys o honynt, a hwythau yr un wedd 
yr ochr arall. Yma yr oedd llu o berthynasau Gruffydd o du 
ei dad, y rhai a fyddent yn barod i'w gydnabod yn fuan, ac o'i 
wthio i fyny i'r orsedd, pan wneid y newydd yn hysbys iddynt. 

Nid ellid gwneyd hyny yn well na thrwy rai o wyr y wlad, 
rhai yn deall ansawdd y gwahanol randiroedd, ac yn alluogi 
ddeall pa fodd i fyned yn mlaen gyda phob symudiad. Yr oedd 
yn angenrheidiol chwilio allan am y cyfryw a sicrhau nifer oddi- 
yma ac oddidraw, fel y byddai iddynt eu cyfarwyddo pa fodd i 
hwylio allan. 

Gruffydd a anfonodd genadwri, trwy law Cynfrig Hir, at wyr 
Mon, trwy eraill at wyr Arfon, ac at feibion Merwydd o Leyn; 
neb amgen nag Asser, Meiriawn, a Gwgawn, a gwyr da eraill, 
yn eu galw hwy oll i'r maes, ac i alw gydag ef, fel y gallai 

eu dysgyblu, a'u hwylio allan i ryfela. Yr oedd y rhai hyn oll 
yn wyr o fri, ac yn swyddogion milwraidd diail, a rhyfelwyr 
pybyr, ond i bwy ar ol y cyfan y gellid ymddiried yn yr oes 
farbaraidd hono? Pwy a ellid gael yn ffyddlawn—un a fyddai 
yn sicr o ymladd o blaid yr hwn a broffesai ei fod yn gyfaill 
iddo? 

Daeth y tri, ynghyd ag eraill i'w gyfarfod, i gael ymgom, ac i 
dderbyn ei gyfarwyddyd pa fodd i droi allan. Yr oedd Asser 
yn fwy siaradus nag un o'i frodyr, ac nag un o'r llu oedd 
wedi dyfod i'w gyfarfod, a llefai yn uchel “Henffych a hawdd- 
amor i tì, Gruffydd fab Cynan, daethost ti yma o ddymuniad 
ein calon. Ni welodd eir llygaid mo honot erioed o'r blaen. 
Pa beth yw natur dy ymweliad â'n gwlad, a pha beth ydyw dy 
ddymuniad i ni wneyd?” 

** Daethum trosodd,” ebai Gruffydd, “i adfeddianu yr orsedd 
a gymerwyd ymaith, trwy drais oddiar fy nhad—y mae yn eiddo 
cyfreithlawn mi. Myfi a neb arall ydyw eich arglwydd priawd. 
Nid oes gan neb hawl ynddi ond myfi. Yr wyf yn gweddiaw 
arnoch i ymladd yn wrol yn erbyn yr arglwyddi lladronaidd ac 
anmhriodawr hyn sydd wedi treisio treftad fy nhad.” 

“Yr ydym yn hollol barod i wneyd dy ddymuniad. _— Byddai 
yn well genym di na neb arall i eistedd ar yr orsedd, ac i arwain 
awenau y llywodraeth. Dyma ni at dy wasanaeth, a gwnawn yr 
hyn a allwn i'th wthio i fyny, ac i'th ddal i fyny. Parod ydym 
i golli pob dyferyn o waed er dy fwyn. Nid oes genym neb ond 
tydi ag y dymunem ei weled yn dywysog, ac yn eistedd ar orsedd 
—nid yn unig Gwynedd, ond Deheubarth hefyd. Bydded i 
ffawd ac amser dy weithio i gyfuno y ddwy orsedd yn un, fel 
y bu yn amser Llewelyn oesyn ol. Seinier dy glod yn fuan o 
afon Gwy i afon Gaer.” 

“* Rhagorol! rhagorol! dan ddylanwad yr ysbrydion y lleferi 
Asser. .Ni fu dynion o gynghorwyr erioed well na chwi. 
Duwiau ydych, ac nid dynion. Gwnaf chwi yn benaethiaid,” 
byrlymiai Gruffydd allan. 

““Oni fyddai yn well i ti hwylio ar hyd. yr arfordir, a galw 
yn Rhuddlan gyda Rhobert. y barwn enwog, a'r cadlywydd 
diail, nai i Huw, Iarl) Caer, a gweddiaw am ei gynorthwy 

' yntau yn erbyn dy elynion? Nid yw Trahaearn, na Chynwrig 
ab Rhiwallon wrth fodd ei galon. Byddai yn hawdd sicrhau 
ei ffafr, a'i gael ì gydymuno â nì i'w hymlid a'u diorseddu. 
Rhaid i ni wneyd ein trefniadau yn gadarn. Ni wiw i ni gychwyn 
heb wneyd ein parotoadau, yn y fath fodd, fel y byddwn yn 

sicr o orchfygu. _ Rhaid i ni ofalu fod pob wy yn iawn, eistedd 
ar y cyfryw, fel y bydd iddo ddeor, a dwyn allan gyw. Ni 
fynwn un cloncwy.” 

“ Yna yr ydych yn credu mai gwell i chwi fyddai peidio rhoi 
cad ar faes, hyd nes myned i Ruddlan at Rhobert, fel y gellid 
ei gael yntau 1 ymuno â chwi yn yr hyfelgyrch yn erbyn Cynwrig 
yn Lleyn, gorchfygu a lladd hwnw yn gyntaf, ac yna gwncyd 
ymosodiad yn ddilynol ar Trahaearn, a lladd hwnw,” ebai 
Gruffydd. 

. “ Yn hollol felly,” ebai Asser. 

“Rhaid i mi, o ganlyniad, hwylio tuag yno, i chwilio allan 
pa beth a allaf wneyd.” . 

“Nid oes dim amser i'w golli,” ebai Asser, “ a byddwn ninau 
yn barod i gydymuno â'i lu yntau.” 

“Gan fod Rhobert yn naiilIarll Caer, oni fyddai yn well 
ceisio ei gael yntau i ddyfod allan gyda'i lu i ryfela ?” 

““Nid elli wneyd byth yn ddoethach. Nid oes dim sydd yn 
well na chael pobl o'n tu, ac i ymladd o'n plaid.” 

“ Ni ddaw dim lles o siarad chwaneg,” ebai Gruffydd. 

“Os daw rhyw ddaioni o'r hyn a siaradwyd,” ebai Asser. 

Dyma Gruffydd yn hwylio i'r fordaith. Y mae wedi llwyr 
anghofio holl gynghorion Cynfrig Hir, pa un ai doeth ai anoeth. 
Rhaid gadael i'r dyfodol ddadblygu a dangos y cyfryw yn eu 
lliw priodol eu hunain. 

Yn ei ddilyn, ac yn gydymaith iddo, ac yn dringo i'r llong y 
mae Cynfrig Hir, purach cyfaill a glanach ei galon nid anadlodd, 
awyr erioed. Dilynai ei sodlau yn benisel. Nid ynganai air, gydag 
anhawsder y llwyddid i dynu allan atebion i'r cwestiynau a ofynid 
iddo. Pensynai a thueddai i fyned o'r neilldu, fel pe dan afiechyd 
trwm. Yr oedd Gruffydd, fodd bynag yn llawn asbri, yn siarad 
ar draws ac ar hyd, ei feddwl yn uchel ai galon yn falch. 
Fe welai oleuni heb ddim tywyllwch—yr awyr yn hollol ddis- 
glaer, heb gynifer ag un cwmwl cymaint a_ chledr llaw yn un 
man. Fe welai ei ffordd yn arwain yn unionsyth i'r orsedd, 
heb un groesffordd, rhiw, na chlipyn i'w droed dripio yn unlle. 
Ffordd wastad, lydan ar ei hyd, fel y gellid rhedeg cerbyd yn 
rhwydd ar hyd-ddi. Ni fyddai galw arno i agor llidiart nac i 
groesi camfa. 

Y fath hwyl, y fath lwyddiant sydd yn ein haros! Byddaf 
cyn pen nemawr fisoedd wedi adfeddianu fy nhreftad, wedi 
rhoi cyrff y treiswyr drwg yn ysglyfaeth i fwystfilod y maes ac 
ehediaid fulturaidd yr awyr, eu diwedd fydd i gigfranod y 

creigiau dynu eu llygaid. Bydd i minau gael fy nghoroni yn 
ben, nid ar Wynedd yn unig, ond ar Ddeheubarth hefyd; a 
bydd fy nhywysogaeth yn ddisigl.” 

“Nid y boreu y mae canmawl diwrnod teg,” sibrydai Oyn- 
frig mewn tôn sarug. “Ni fydd i feibion Merwydd, Huw, na 
Rhobert, sefyll yn hir o'th blaid. Bleiddiaid mewn crwyn 
defaid bob copa walltog. Gelynion nad elli eu dysgwyl yn wîr 
gyfeillion. _ I'm tyb i, y mae myned ar hynt i Ruddlan a Chaer 
yn weithred mor ffol ag a fuasai myned ì ofyn ffafr penaeth y 
tywyllwch i ledaenu pelydrau goleuni!” 

“Pw! pw! pw! paid a siarad yn ynfyd. Fe lwyddwn i'w 
cael oll yn gyfeillion i'm hyrwyddo i fyny i'r orsedd.” 

“ Da, da iawn; ond bydd yn ddigon buan barnu wedi gweled 
y diwedd, a gwaeddi hoi o! wedi enill y gamp. Mae yn rhy 
fuan eto.” 

Nid oedd yr hwn a fynai fod yn dywysog yn gallu llyncu 
dim a ddywedai, nac un dywediad yn siclo ei gred. Hwylid 
yn mlaen yn gyflym.  Chwythai awel gref o'u tu, a phelydrai 
llewyrch dysglaer yr haul yn danbaid, fel i chwanegu llawer at 
gysuron y fordaith. Heb braidd yn wybod, dyma hwy wedi 
cyrhaedd genau yr Elwy. Hwyliwyd ifyny yn gyfìym y Glwyd. 
Dyma hwy o ílaen Castell Rhuddlan. Cawod o saethau yn 
ehedeg ac yn rhwygo yr awyr oddeutu eu penau. Arwyddion 
yn cael eu dangos a llyman o heddychol ddymuniad yn chwyfio 
oddiwrth bob llong. Cyn hir, y mae y Castellwyr yn dyfod i 
ddeall nad oedd y llynges yn un ryfelzgar. Cychod yn cael eu 
parotoi. Dyma hwy yn hwylio i gyfeiriad y llynges. Rhwyt- 
ent yn gyflym.  Curid y rhwyfau yn erbyn y dwfr yn galed a 
gerwin, yr hyn a achosai iddo godiyyn donau. Maent yn dynesu. 
Beth fydd natur yr ymgyfarfyddiad a'r ymddyddan? Cawn 
weled rhagllaw, 


PENOD IV. 
TYNU Y GATH O'R CWD. 


YN y cwch y cyfeiriwyd ato yr oedd Rhobert (Arglwydd Rhudd- 
lan) a Huw Flaidd, neu Fras—adenw lled annymunol, ond hollol 
nodweddiadol o'r cymeriad. Ni fu blaidd erìoed cyffelyb iddo, 
nac un a hoffai yn fwy ymfrashau trwy fwyta eraill i fyny bob 
mymryn, ,Nid oedd enw ein harwr yn anhys&bys i'r naill na'r 
llall. Heb amgylchu, nac arfer un meth o resymau tros ci 

waìth yn galw gyda hwy, arllwysai allan ei chwedl, Yr oedd 
yn ei benglog pan yn cysgu fel yn effro:— 

“Y fi ydyw Gruffydd mab Cynan—wedi dyfod o Werddon, 
lle mae fy mam Rhacwel, lle bu raid i nhad fyned ar ffo. Yr 
wyf o dras ac o waedoliaeth tywysog o bob ochr. Treftad fy 
nhad sydd wedi cael ei goresgyn, ei threisio a'i hawlio gan rai 
heb rith o hawl i'r orsedd. Ŷ fi bia y llywyddiaeth, a_fì raid 
ei chael hefyd. Yr wyf wedi dyfod hyd atoch i weddiaw am 
eich cefnogaeth i ymlid fy ngelynion. Yr wyf wedi sicrhau llu 
o wyr pybyr, rhyfelwyr Mon ac Arfon.” 

“ Yr wyf yn hollol gydsynio i ddyfod i'th gynorthwyo. Nis 
galiaf d«lyfod fy hun; ond y mae gen” i ryw driugeinwyr o wyr 
nerthol, y rhyfelwyr goreu fu erioed yn gafael mewn bwau 
saethau, yn diweinio ac yn mesur y cleddyf a'r bidog.” 

Huw Fras a ysgydwai ei ben, pan alwyd ei sylw, ac a ddad- 
ganai nad oedd yn alluog ìi wneyd dim. Lled sarug ac uchel- 
frydig oedd ei don a holl rediad ei ymadroddion. Ei olygon 
yn hollol ddiystyrllyd—hollol nodweddiadol o'r gwaed a redai 
yn ei wythienau. Anhawdd, gallai un dyb'o, fuasai cael ei help 
i wthio ein harwr yn dywysog ar lygod, chwaithach ar fodau 
dynol. Mwy addfwyn a charedig oedd Rhobert o lawer. Pan 
oedd Gruffydd ar hwylio yn ol, sylwai Rhobert :— 

“ Y mae cares i ti, dynes o bwyll a synwyr cryf neillduol, yn 
aros yn y Castell; gwraig Llywarch Hwlbwrch, yn dwyn yr 
enw Tangwystl. Y mae Llywarch yn was neillduol yn y Cas- 
tell, a bu yn drysorwr i Gruffydd ab Llewelyn. Byddai yn 
ddoeth i ti fyned i'w gwyddfod gyda mi, fel y byddo i chwi 
ymgydnabyddu. Cyn pen nemawr fynydau, dyma ef o fewn 
muriau y Castell, ac yn wyneb yn wyneb â Thangwystl. 

“ Dyma Gruffydd ab Cynan, dy gar o'r Werddon, y buost yn 
son ac yn siarad cymaint am dano,” ebai Rhobert, gan hwylio 
ei gerddediad ymaith, a gadael y ddau, heb arall i sylwi na 
gwrandaw ar yr hyn a ddilynai mewn un wedd. 

Fflachiai a thaniai ei llygaid o lawenydd. Rhedodd ? ystafell 
gyfagos gan ddychwelyd yn ddioed gyda chrys o liain main, y 
goreu a'r harddaf yn yr holl wlad, a phais wedi ei gwneyd o 
ysgin Gruffydd Frenin. Pan yn ei hestyn gollyngai allan :— 

“* Dyma ì ti roddion gwerthfawr. Henffych well i ti, a go- 
beithio y byddi yn frenin rhagllaw. Nid oes neb y byddai yn 
well genyf ei weled yn eistedd ar orsedd Gwynedd na thydi.” 

“ Mae yn ymddangos i mi mai hyny yw dymuniad calon 
Rhobert hefyd,” ebai Gruffydd, 

“Gochel ymddiried gormod, Mae ef fel yr holl genedl, 
weithiau y ffordd yma ac weithiau y ffordd draw. Hwi! cwn 
y dref, hai ein ci ninau! a elli ddysgwyl oddiwrth hil gethin y 
Saeson a'r Normaniaid ?” 

“ Ai tybed ei fod yn rhywbeth heblaw yr hyn ydyw yn ym- 
ddangos? Nis gallaf fyth gredu,” ebai ein harwr, 

“ Nid oes ddadl nad yw heddyw yn amgen na'r hyn ydyw yn 
ymddangos. A fydd iddo barhau yn bur hyd nes y byddi wedi 
myned trwy yr ymgyrch? Tri pheth sydd anhawdd ei adna- 
bod: diwrnod, derwen a dyn. Mae yr awgrymiad yn ddigon. 
Gofala am ddysgu dy wers yn iawn.” 

“ Ynfydrwydd rhagfarnllyd. Nid yw dyn sydd mor garedig 
a chlyfar,a Rhobert yn gyfryw na fydd iddo wneyd ei creu i 
ymlid y trawsfeddianwyr o'r wlad, ac i'm gosod inau yn medd- 
iant o dreftad fy ngwehelyth.” 

“'Daiawn! ond peth hawdd ydyw bod yn rhy hygoelus a 
gorfod dyoddef yn hallt a wylo dagrau yn llif. Os wyt yn 
credu nad elli feddiann yr orsedd heb ei help, goreu po gyntaf 
iti hwylio yn ol, Os nad oes genyt rai cadarnach a mwy di- 
sigl na chwiwgwn o Saeson a Normaniaid i bwyso arnynt am 
eu nawdd a'u cefnogaeth i'th hyrwyddo i'r orsedd, byddi hebddi, 
a byddi farw yn grwydryn heb le i roi dy ben i lawr.” 

“Lleiroi'mheni lawr, a chrwydryn digartref neu beidio, 
rhaid i mi wneyd cyfeillion o bawb, a chael pawb i ymladd o'm 
plaid—Cymry yn gystal â Saeson! Cymeraf bob un yn gyfaill 
â ddengys garedigrwydd i mi, ac a wena yn fy wyneb, ac a 
gydreda â mi yn erbyn fy ngelynion, ac a hyrwydda fy 
ngherddediad i orsedd Gwynedd! Gwae! gwae! nhw os bydd 
iddynt droi allan fel arall—yn llai na dynion !” 

“* Nid yw y rhan fwyaf,” ebai Tangwystl, “yn dy wyneb yr 
hyn a fyddant yn dy gefn. Mae digon, a chei weled hyny, y 
rhai a'bh gusanant, fel Judas gynt, yn debyg o'th ladd, pan yn 
traethu yn dy wyneb eiriau heddwch. Cei lawer o ftalsder 
mewn llu mawr o bobl. _ “ Hai gyda'r ci, hai gyda'r ysgyfarnog. 
“Ni bu Arthur ond tra bu, Tra bu yn llygadu yn dy wyneb, 
yn bwyta ar dy fwrdd, a than dy arolygiaeth, yr oedd yn bob 
peth iti; ond aeth o'th wyddfod, ac nid yw mwyach gyda thi, 
nac o'th blaid.” 

“ Nid wyf yn gweled,” ebai Gruffydd, “ y gallaf fforddio am- 
ser i siarad â thi. Rhaid hwylio yn ol hyd yn Abermenai. 
Bydd y triugeinwr o gyfoeth Rhobert, meibion Merwydd, a llu 
eraill yn rhoi cad ar faes yn fuan, yn erbyn Cynwrig ab Rhiw- 

allon, y breninyn o Bowys. Bydd ei gorff ef i frain ac adar 
ysglyfaethus yn ddioed, ac yna dilynir hyny gydag ymosodiad 
ar Trahaearn ab Caradawc, y brenin mwy, ac yna gorsedd 
Gwyn edd 1 ì,” 

“ Anhawdd genyf gredu yr esgyni i'r orsedd mor hyrwydd 
.ag y darlunir genyt. Paid a synu dim na gofidio, os cei lawer 
cant o siomedigaethau a thrallodion. _ Paid ag arswydo chwaith 
os bydd raid i ti orfod cilio o'r maes, ac yn ol eto i'r Werddon, 
gadael Gwynedd, a marw mewn dinodedd bythol. Gelli gael 
eryn helbulon yn yr ymgyrch gyntaf yn nghaníref Lleyn. Nid 
yw Asser, Meiriawn a Gwgawn yn rhai y buaswn yn ymddiried 
dim iddynt, ond tra yn fy ngolwg. Ffals, a ffals neillduol, o 
Ail ydynt, ac ni welwyd, hyd y gwn, rai mwyrhagrithiol. Tra 
yn gwenu yn dy wyneb, feallai y trywanir di yn dy galon. 
Heblaw hyny, y maent yn berthynasau i hil Llewelyn. Mae 
ganddynt hwy mewn canlyniad fwy o gydymdeimlad â'r cyfryw 
na chyda thi, ac y mae yn ddiddadl yr hoffent rai o'r cyfryw ar 
yr orsedd yn well na thydi. Mae Trahaearn yn un o'r gwaed, 
ac yn bendifaddeu, fe red eu cydymdeimlad o blaid, nid yn unig 
parhad, ond helaethiad a chryfhad ei orsedd. Dichon y cei eu 
cefnogaeth i ryfela ac i ladd Cynwrig. Llawn mor debyg y 
gwnant hyny yn galonog a dihafarch; ond ni fydd iddynt 
wncyd hyny o deimlad da ac o ddymuniad dy weled di yn gor- 
esgyn y wlad, ac yn ymsefydlu yn dywysog, fy nghar. Yn fy 
meddwl i, bydd eu nôd hwy i gyrchu ato, yn wahanol i dy un 
di. Paun ai tydi yn mhen y rhyfelgyrch a fvddi wedi bod yn 
cyflaianu iddynt hwy i gyrhaedd eu nôd, ai ynte i ti dy hun, 
sydd eto i ddyfod i'r golwg? Tybio yr wyf y bydd y naill yn 
dysgwyl i'r brwydro, yn y pen draw, arwain i gyfeiriad hollol 
wahanol. Mae amcan y naill a'r llall yn Aunrngar, a phob un 
yn dysgwyl i'r frwydr droi o'i du, a phalmantu ei ffordd i 
lwyddiant. Un o'r un anianawd ydyw Rhobert heíyd.” 

“Ni choelia'i nad wyt yn ynfydu. Pe bawn yn coleddu dy 
syniad, ac yn gweithredu ar yr egwyddor o ddrwgdybio pob 
un, ac o amheu cywirdeb pob enaid, fe fyddai yn waeth nag 
ofer i mi anturio i faes y gwaed ; a buasai yn ddoethach i mi 
hwylio yn ol at deulu Racwel, fy mam. Nid felly y try allan, 
y mae y gwr cadarn ar faes y gad, neb llai na Meiriawn Goch, 
y pendefig o uchel waedoliaeth o Edeyrnion, yn addaw dyfod 
i'r maes i frwydro o'm plaid. Nid ellid cael ei ragorach, na 
rhyfelwr dewrach.” 

“ Gwaeth, gwaeth, a saith waeth eto,” ebai Tangwystl.“ Bu- 

asai yn well gen' i y cythraul eì hun nag ef. Mae yn ddrwg 
genyf drosot. Mae rhyw ysbryd yn sibrwd yn fy nghlust, go- 
beithio mai un celwyddog ydyw, nis gwn o ba le y daeth, na 
pha beth ydyw ei enw, y bydd i'th hygoeledd dy arwain mecys 
gerfydd dy drwyn, a bydd i hyny ddwyn helyntion blin i'th 
ran.” 

“ Yr oeddwn yn tybio yn sior mai rhyw ysbryd, a gwyddwn 
un o ba le, oedd yn pwnio yn dy ben. Ystrelei drwg ydyw, 
paid a gwrandaw arno, na dyweyd dim ar eì ol. Nid ydyw eì 
sbracou drwg o ddim gwerth. Does ganddo na chynllun na 
rheol, ond i arwain y byd i bendramwnwgl.” 

“ Beth bynag ydyw yr ysbryd,” ebai Tangwystl, “credaf dy fod 
di yn cael dy arwain yn gwbl gan ysbryd cylfelyb i'r un y nni 
di i'r hwn a sibryda i mi fod.” 

“Rhaid i mi derfynu, y mae yn hwyr glas hwylio. Mae y 
llongau yn barod, dacw yr hwyliau i fyny. Mae y llu 
yn dysgwyl. Mae yn llawn bryd hwylio am Abermenai. _ Yr 
wyt dan ddylanwad rhyw fath o ysbrydion, y rhai y bydd. i mi 
weddio yn daer rhagddynt, na ddaw un o honynt i ddylanwadu 
arnai, nac i'm llywio. Yniach! yniach! Heddwch a syber- 
wyd fyddo'th ran.” 


PENOD V. 
TRWST GELYNION NEU DONAU Y MOR. 

Yn ydym yn cael ein harwr, gyda'r triugeinwyr o gyfoeth Rho- 
bert, yn hwylio yn gyílym yn ol am Abermenai, lle yr oedd yn 
arfaethu, trefnu a pharotoi ei fyddin i'r ymgyrch. Cyn iddo 
gychwyn yr oedd meibion Merwydd wedi cael eu hanfon dan 
ei gyfarwyddyd, fel yspiwyr i archwilio holl ranau cantref Lleyn, 
er cael allan yr holl arsyìlfey4d, yr amddiffynfeydd, y fan. lie 
byddid nid yn unig yn d2byg, ond yn sicr o ddyfod i ymguddfa 
Cynwrig, pan ddychwelid yn ol, fel i fyned ar ei warthaf a'i 
gymeryd yn garcharor, neu ei ludd—gwneyd y naill neu y l!all 
tel y byddai yn fwyaf hwylus a manteisiol, er «wneyd yr ym- 
gyrch yn llwyddianus. _ Yr oedd hyny i gael ei wneyd yn y tath 
fodd fei ag i achosi can lleied ag a ellid o dywallt gwaed. 

**Yr ydych chwi,” ebai ein harwr,” yn hollol nysbys o bob 
glan a chilfach o'r wlad, ac yn gwybod am holl ysgogiadau y 
breninyn Cynwrig, ac yn meddu mantais i wybod pa le y mae 
ef, a'i gadlu, yn farchogion a phedyd (gwyr traed). yn gwersyllu 

bob dydd a nos, neu hwyrach yn fwy manwl na hyny. Ewch 
trwy wahanol ranau y wlad yn y fath fodd fel nad eill neb gael 
lle 'ch drwgdybio. Mae yn hawdd i chwi wneyd hyny; yr 
ydych yn wyr o gyfoeth, yn meddu ceffylau, gwartheg, a defaid. 
Hawdd fydd i chwi ymlwybro yn lladradaidd, a ffuantu eich 
bod ar ymchwil am rai o'ch anifeiliaid crwydredig. Peidiwch 
a siarad wrth eich gilydd, wrth na bychan na mawr o barth i'ch 
harchwiliad. Byddwch wedi teithio o ben i ben i'r wlad, ac 
wedi dychwelyd erbyn y deuaf yn ol o Ruddlan, gyda gwyr 
grymus o Degeingl i ruthro i'r gadgyrch.. Cewch yn ganlynol i 
hyny, arwain eich gwyr eich hunain, a lluoedd Mon a Rhudd- 
lan i'r fan lle bydd y treisiwr yn aros a thori ei ben. ef a'r rhai 
nad ellir eu troi o'n plaid, a'u dwyn yn rhan a chyfran o honom, 
wedi i'r frwydr fyned trosodd, fel pe yn geiliogod rhedyn. Cof- 
iwch beth bynag am i'r ymdaith gael ei chuddio. Na fydded 
i sisial lleiaf ddyfod allan o'ch genau, rhag i'r cyfryw gael ei 
ddwyn megis ar adenydd yr awelon i glustiau y goresgynwr 
dihawl.” 

Yr oedd Asser a'i frodyr yn calonog gydsynio â'r cynllun, ac 
yn gosod allan y byddai iddynt deithio gyda glan y môr, pan 
yn myned ac yn dychwelyd o'r berfeddwlad.  Dangosid mai 
ychydig fyddai yr amser iddynt gwblhau yr holl ymdaith yn 
mlaen, yn gystal ag yn ol. 

Yn ddilynol i hyn, esgynodd ein harwr i un o'i longau, a 
hwyliwyd ymaith i gyfeiriad Rhuddlan, i sicrhau cefnogaeth o'r 
parth hwnw. Meibion Merwydd gyda gosgorddlu fugeiliol a 
hwyliasant heb fod nepell o'r arfordir, gan ffuantu eu bod yn 
ymchwil am ferlod oeddynt wedi myned ar grwydr. Un siaradus 
a thafodrydd neillduol oedd Asser. Nid oedd wedi ei gynys- 
gaeddu â'r gras o beidio siarad a brolio eì hun yn mhob congl 
lle yr elai. Tywalltai allan ei holl sach, ac ysgydwai hi. Yr 
oedd yr anrhydedd o gael eu penodi. yn archwilwyr i Gruffydd 
ab Cynan, yn anrhydedd nas gallent fod yn ddystaw yn ei 
chylch. Yn llawen, llawen, ac wedi mwy na haner bendroni, 
aethant i'w taith, ond nid yn dawedog. _ Siaradaiachynlluniai 
pob un, » cheid hwy yn gweled gweledigaethau, ac yn proph- 
wydo llwyddiant, wedi terfynu o'r ymgyrch. Yr oedd y si wedi 
myned allan yn lled gyffredinol cyn nos dranoeth. _ Maent yn. 
hyrdd-deithio yn gyflym, ac yn parablu yn barhaus... Dyma hwy 
wedi cyraedd Clynog; agwyr Cynwrig yn bygwth cymeryd 
ymaith eu bywydau. — Yma bu raid iddynt ymnoddi rhag ofn: 
gwyr Powys. 

Pan yn hwylio yn ol o Ruddlan, yr oedd ein harwr yn uchel 
a llawen ei galon, yn sicr yn ei feddwl, y byddai Asser ai lu, 
wedi dychwelyd yn ol, yn dysgwyl ei ddyfodiad yn bryderus yn 
y porthladd, gyda braslun o'r gadgyrch, wedi ei dynu allan, fel 
na fyddai eisiau colli dim amser. Gwelai Asser yn rhoi cad ar 
faes, ac yn arwain y rhuthrgyrch yn unionsyth i'r fan lle yr oedd 
Cynwrig ynaros, yn anfon ei ben ef, a'r rhai nad ellid da o hon- 
ynt i ehedfan, ac yntau yn cael ei osod yn dywysog ar y rhan 
dan sylw, i aros hyd nes yr ymwthiai yn mlaen yn dywysog holl 
Wynedd. 

Ar y lan canfyddai ein harwr ddyn ieuanc fel pe mewn dygn 
boenau, a gofidus gyflwr, yn teithio yn ol ac yn mlaen. Synai 
pa beth a allai hyny fod. Syllai i'r cyfeiriad yma, ac yna i'r 
cyfeiriad arall, gan ddysgwyl gweled meibion Merwydd. Hyny 
nid allai, er craffu yn fanwl. Dyma y llong, ar fwrdd pa un yr 
oedd, yn dynesu at y lan, ac o fewn cyraedd siarad â'r gwr 
ieuanc. 

“ Pwy wyt ti, a pha beth ydyw dy enw?” gofynai Gruffydd, yr 
hwn yn wastad agos, yn ddiamynedd, a osodai lu o gwestiynau 
yn dŷn, yn ysgiÌ eu gilydd. 

“Un o Arfon wyf fi, mab i gywarchwr o'r un enw a minau, 
Fy enw yw Einiawn, a phwy wyt tithau sydd yn gofyn i mi ?” 

“ Myfi ydyw Gruffydd.” 

“ Pa Ruffydd? Gruffydd y tywysog o'r tu hwnt i'r mor ?” 

““Ie, dyna'r Gruffydd ydwyf. Pa neges sydd genyt mewn 
lle fel hyn, a oes genyt rywbeth i'w ddyweyd am helynt y wlad ?” 

“ Daethym ar redeg ar neges i'th gyfarfod i fynegu i ti 
ddarfod i feibion Merwydd ollwng y gath o'r cwd. Daeth i 
glustiau gwyr Powys mai yspiwyr oeddynt dan gyfarwyddyd 
Gruffydd, neb llai na dy hunan, yn archwilio ansawdd y wlad, 
yn edrych ei noethder, ac y byddai iddynt gael eu dilyn gan 
fyddin o wyr arfog, y rhai a oddeithient yr holl fangre yn lludw. 
Cilgwthiwyd hwy yn ol, ac y maent yn awr yn ymnoddi yn 
Nghlynog, a gwyr orfog yn bygwth cymeryd ymaith eu heinioes.” 

““ Dyna nhw y chwilod tês trystfawr, y cacwn y meirch, er 
maint ddarfu i mi beri iddynt gadw yn ddystaw, y maent wedi 
dyfetha yn ulw fy holl gynlluniau. Yn ymnoddi yn Nghlynog, 
aïe, y pryfaid ìlwydion, y daear foch diddim! Y nhw yn wir o 
bawb yn 8on am roi cad ar faes. Y maent fel malwod wedî 
tynu eu cyrn i mewn, ac ymglapio. _ Yr oeddwn yn lled ofni, 
wrth dwrw Asser, nad allai lwyddo i fyned yn mlaen gyda'r 
cynllun a osodais i lawr iddo. Y mae yn debyg iawn i gacynen 

y meirch. Ond rhaid gwneyd y goreu o'r gwaethaf. A wydd- 
ost ti amcan daear, pa le y mae Cynwrig yn ymlochesu, fel y 
gellir trefnu i alw heibio Clynog, gyda'r llu sydd genyf, a'r ped- 
war ugeinwr o Ynys Fon, fel y gallom gael ei ben ef ac eraill i 
ddychryn brain sydd yn peri colled gyda'r cynyrch yr adeg 
yma o'r flwyddyn? — Os gellir eu cael i wneyd y gwasanaeth hwn, 
fe fyddant wedi gwneyd un da, a'r unig dda a ddarfu iddynt 
erioed gwblhau.” 

“ Nid ydynt nepell oddiyno, mewn caerfa a elwir Penygaer,” 
ebai Einiawn, ““lle y mae prif amddiffynfa a phalasdy Cynwrig. 
Mac pen blwydd ei ddau efell, y rhai cyntafanedig i ddygwyddo 
yn fuan. Mae darllaw mawr wedi bod gogyfer â gwledd sydd 
i gymeryd lle, a dywedid i mi gan un o'i weision gwahanredolaf, 
bod y wledd i gael ei chadw amryw ddyddiau, ac y bydd yno 
uchel Ììoddest nos drenydd. _ Bydd pob un yn mesur y llawr, ac 
mor analluog i wneyd defnydd o'u traed a'u breichiau, a phe 
buasai y rhanau hyny wedi eu hesgeuluso yn eu creadigaeth. 

““Ni fu cyfleusda mwy euraidd erioed i ddyn roi cad ar faes, 
acienilly frwydr. Hawdd fyddai iladd pob copa walltog o 
fewn y fangre. Rhaid dieneidio pob un sydd yn sefyll i fyny 
yn ein herbyn, yn mhob congl a chilfach.. Nid ydynt i ladd 
y rhai sydd yn debyg i droi yn ddeiliaid i mi. Yr wyf fi am aros 
yma hyd nes yr elo y írwydr trosodd. _ Byddaf yn awchus ddys- 
gwyl am y dynghedfen. Dyma Tudur a Chollwyn i arwain 
byddin,—marchogion a phedydl Mon. Rhuthrwch a gyrwch yn 
mlaen, yn ddihafarch. Teithiwch yn ystrywus heibio gwyr 
Clynog, lle y mae meibion Merwydd yn chwareu mig â gwyr 
Powys. A oes yno lawer o honynt yn eu gogyfaddaw (bygwth), 
dywcd Einiawn?” 

“Nisgwni ddim. Ni welais i neb, na neb arall yn dyweyd 
ei fod wedi gweled un dyn: ond fe glybuwyd eu swn, fel twrf 
taranau yn trystian yn fawr, yr hyn a barodd ayswyd a braw i ni 
oll, yn fwy felly gan ei Pod yn nos, a_ chrynai aelodau pob un o 
honom fel deilen,”ebai Einiawn. 

.“ Chlywais i erioed y fath ffwlbri! Yr hen wylanod a sian- 
iaid cadachog,—yn dychryn ac yn rhedeg i lechu heb weled dim, 
Swn wedi eu hymlid, a digon tebyg nad oedd y swn ddim amgen 
na swn tonau y mor. Â fu rhai o honoch yn gyfagos i for cyn 
myned i Glynog, a chyn fy nghyfarfod i yn y fan yma ?” 

“Nid wyf yn gwybod. Ni fum i ddim, ac nid wyf yn meddwl 
chwaith y bu neb o'r lleill,” ebai Einiawn. 

“A wyt ti yn sicr, nad rhuadau a gwrthdarawiadau ac ys- 

lotiadau y llanw oedd y twrf a glywsoch? pa fath dwrw oedd y 
swn ?” ebai Gruffydd. 

“Nac wyf yn sicr. Hyn a wn, na welais un dyn, nac anifail 
yn un man, ac er edrych i bob cyfeiriad, a_ chraffu yn fanwl. 
Ryw swn suo a suo, ni chlywais erioed swn yr un fath.” 

“Y mulod diddim. _ Mae yn resyn eich bod wedi eich geni 
erioed, ac yn fwy o aflwydd na hyny, fod neb wedi cymeryd tra- 
fferth i'ch magu—y pryfaid genwair gwael. Achlod, na fuasech 
wedi myned i gyraedd y llanw, a chael eich cludo ymaith, rhag 
cywilydd clywed son am danoch. Dyna yr unig fedd a ddy- 
lâsech, ac a ddylech gael.. Nid oes un o honoch yn werth 
drychu bedd iddo. Os na fydd i chwi weithio yn ddihafarch yn 
Mhenygaer, mi fynaf er eich gwarth a'ch gwaradwydd eich 
dyspaddu o'r lleiaf hyd y mwyaf, fel y byddo i'ch had golli, a'ch 
coffadwriaeth ddiflanu o'rtir.  Cerdda ymaith ar frys, ac arwain 
y minteioedd hyn mor ddirgel ag y gelli. Na fydded i swn 
gwynt na dwfr dy ddychrynu di na hil Merwydd. Os na ddi- 
lyni fy nghyfarwyddyd i'r llythyren, gwae dy ddau lygaid a'th 
wrywdod di a hwythau. Gwnewch y defnydd a ddywedais o'u 
penau, wedi y lladdoch hwy.” 


PENOD VI. 
NODWEDD Y GENADWRI O GADGYRCH PENYGAER. 


O wypnpFoD ein harwr ymlithrodd Einiawn, gyda lluaws o 
gymdeithion, i roi cad ar faes yn erbyn gwyr Powys, a 
chedyrn lu Cynwrig. Er bod yn eu plith wyr o ryfelwyr dewr 
a phybyr, bob un yn arfog,—gwyr Tegeingl a milwyr Mon a 
ffurfient gadlu cadarn, digon, gallasai un dybio, i orchfygu 
unrhyw lu a ddygid i'w herbyn; maent yn unol, ac ymddangosai 
y llu yn gyfryw ag y buasai gan drefiad neu ddinas gadarn eu 
harswyd,—y mae eu llwyddiant rywfodd i'w gwestiyno. 

Y mae Gruffydd, gydag ychydig nifer, yn aros ar ol.. Mae ei 
gyfarwyddiadau wedi cael eu rhoi, a gwae os na ddilynir hwy! 

Nid rhyw foddog a rhywiog neillduol y mae Einiawn yn 
teimlo. Cafodd gyfarchiadau chwerwach a llawer mwy sarhaus 
nag a fuasai ef yn deimlo yn rhydd i'w rhoi i neb ei hun. 

Pan yn teithio yn mlaen yn gyflym gyda bustl a surni yn 
llenwi ei ysbryd, clywid ef yn sisial: “Son am y fath beth a 


26 GRUFFYDD AB CYNAN, 


thynu ein llygaid, a chwanegu at hyny y creulondeb o'n dys- 
paddu! Nid oedd ryfedd i'w wehelyth fyned fel nad ellid cael 
neb i'w caru, nac i ymladd o'u plaid. Nid oedd yn syndod yn 
y byd i'w dad Cynan orfod ffoi i'r Werddon, ac yno, yn ol fy 
marn i, y dylasai yntau a phob copa walltog o'r hil aros! Pwy 
fyth a wirionai i ymladd o blaid rhai fel hyn !” 

Yr oedd doluriau ac anheddwch mawr yn meddianu ysbryd 
ein harwr tra yn y porthladd yn aros am y newydd. Yr oedd 
fel pe buasai rhyw ddysgwyliadau yn codi yn ei feddwl am y 
newydd o faes y frwydr y dydd cyntaf. Pryder a phryder a'i 
llywodraethai bob modfedd o hcno.  Ymsymudai o'r naill gyf- 
eiriad i'r llall. Ymsaethai yr awydd am y newydd fel gwefrdan 
trwy ei holl adeilwaith, yr hyn a_ barai iddo dori allan i lefain 
wrtho ei hun: “ Achlod i'r hen falwod sal, y maent yn hir yn 
dychwelyd gyda'r newydd am y dynghedfen! Ai tybed na 
fydd iddynt lwyddoi ladd Cynwrig, a dwyneibenimi? Os 
felly fydd, fe gaiff cigfran y clogwyn gyfle i dynu ei lygaid a 
gwledda i'w chiniaw. Bydd llenwi cylla yr aderyn hwnw, er 
gwaeled peth ydyw, y gwasanaeth goreu a wnaeth ei ddau 
lygad erioed. Mae gan y gigfran fwy o hawli gael gwneyd 
gwledd ar ei lygaid nag sydd ganddo ef, ac nag a fu ganddo, i 
draws-hawlio fy awdurdod i yn gysylltiol a Thrahaearn, i eistedd 
ar, a llywio Gorsedd Gwynedd! Pa le y maent bellach tybed ? 
A ydyw Einiawn wedi llwyddo i'bwnio i gnau llaeth y gath, 
meibion Merwydd, nad bygythion dewrion wyr Powys ydyw 
yslotiadau, dygyfor tonau y môr, swn gwynt yn y creigiau, llais 
brain yn y meusydd, a thwrf gwylanod y môr? Ai tybed y bydd 
iddynt allu myned yn ddigon ystrywus a llwynogaidd ar warthaf 
y gloddestwyr yn Mhenygaer, a chwblhau yr erfa heb yn wybod 
Iddynt? Eu lladd bob un fuasai y goreu, a buasai yn rheitiach 
Ì mi roi archiad felly iddynt... Nedd faga lau, ac o geudod y 
niwl y daw gwlaw allan bob amser. Ni fydd i neb sydd yn ei 
luesty ef ddyfod yn ddeiliaid ufudd a hawddgar i mi. Byddant 
fel drain mewn nyth, ac yn bigiadau yn fy ystlys.” 

Ymsoniai fel hyn ar draws ac ar hyd. Teithiai y ffordd yma, 
ac yna draw. Rhedai a neidiai ar adegau i gyfeiriad y wybren, 
fel ped yn cael ei godi a'i ysgubo gan ryw nwyfiant angerddol, 
neu ryw allu trydanol o'r byd anweledig, gan syllu i'r cyfeiriad 
o ba le y dysgwyliai frys-negesydd, i'w hysbysu o'r modd y 
trodd y fantol. Yn nghanol ei holl wroldeb, llenwid ef â gwan- 
galondid, a chrynai o'i goryn i'w sawdl. Iasau o arswyd ofnadwy 
a dreiddient trwyddo, y rhai a'i harweinient i gredu bod pob un 

yn wenieithiwr, ac nad oedd yn ddyogel iddo ymddiried i'r rhai 
ffyddlonaf. 

Er ei fod yn un tra hygoelus, yn rhy dueddol i gymeryd pob 
un yn gyfunwedd â'i ymddangosiad ac â'r hyn a broffesai, ym- 
daflai ar adegau i'r eithafrwydd yr ochr arall. Nid allai gredu 
bod neb i ymddiried ynddo. Ofnai mai troi yn elynion iddo a 
wnai yr oll a anfonodd allan. ' 

Yn hwyr y pumed dydd, pan mewn dwfn anobaith, ei olygon 
wedi pylu wrth graffu, gwelai ddyn yn carlamu ar draed tuag 
ato. Dychlamai a llonai ei galon o lawenydd. Yr oedd ei 
rediad a'i holl ysgogiadau yn dwyn arno arwyddion un yn dwyn 
brys-neges o newyddion da. Dyma ef yn dynesu, ei wynebpryd 
yn fflachio ac yn serenu o newyddion da. Adnabu ein harwr 
ynddo ef Einiawn, a hwyliodd i'w gyfarfod. Ust! beth ydyw y 
newydd? Gwrandewch arno yn traethu ei genadwri. Fe wna 
hyny cyn y geill neb gael cyfle i holi gair. Mae Gruffydd yn 
gwelwi yn ei wyneb, ac yn ofni. 

“ Llwyddiant anarferol fu ein hymgyrch, Grufíydd Frenin,” 
a wthiai Einiawn allan o'i enau yn byffiog a chlonciog, a'i anadl 
megis yn ei ddwrn, wedi rhedeg yr holl ffordd, hyd nes yr oedd 
wedi llwyr golli ei nerth, gair a phwff o anadl bob yn ail. 
“ Esgynasom ael y bryn, ac aethom i mewn i Benygaer heb yn 
wybodiun gwr. Pobun nid yn unig yn feddw, ond yn farw 
feddw. Y gwylwyr tuallan yn gydwastad â'r llawr. Nid ellid 
dweyd y gwahaniaeth, ac nid aethom i geisio chwaith, rhyng- 
ddynt a chelaneddau wedi syrthio yn nydd y gad. Ond i fod 
yn sicr y caem ymwared o honynt rhagllaw, ac i foddloni ein 
hunain na fyddai y bywyd a fu o un gwasanaeth iddynt yn ol 
llaw, gofalasom am wneyd pob un, fel os byddai iddo godi y 
cymerai gryn yspaid iddo i ddyfod o hyd i'w ben.” 

““Pasutfui chwi wneyd eich ffordd i mewn? oedd y dorau 
yn agored? oedd pob un yn feddw oddimewn? pa beth fu 
tynged Cynwrig? a lwyddwyd i dori ei gneuen llaeth y gath ? 
ac os felly pa le y mae?” 

“ Du--du—du—wch anwyl, yr wyf. wedi colli y rhan gyntaf 
o'th holion. Nis gwn eu haner. 'Delli di ddim holi yn 
fanach—un ar unwaith ?” pwffiai Einiawn. 

“' Ysgrwb yn meddu cof llai gafaelgar a mwy diwerth na'r 
estrys! Dywed dy chwedl yn hyrwydd, yn dy ddull dy hun,” 
taranai Gruffydd, mewn llais cras, gan wisgo arwydd ei fod yn 
pallu yn ei amynedd. 

“ Yr oedd y dorau yn agored led y pen, dim ond y rhagddor 

iatal y cwn a'r moch i wneyd eu fforddi mewn. Darfuini 
ruthro i mewn gyda'n bwyeill a'n gwahanol arfau yn barodi 
waith. Llefai Meiriawn Goch o Edeyrnion, un o wyr Rhobert, 
y safai ef ar y brif fynedfa, y tuallan i'r muriau, ac os byddai i 
rai wneyd ymgais ìi groesi y rhiniog y byddai iddo groesaw i 
wneyd hyny os gallai heb ei ben. Yr oeddynt oll yn feddw ac . 
yn mesur y llawr. Ni fu erioed y fath lu, a darfu i ninau 
ddechreu eu medi o'u cwr; ond darfu i dri meib Merwydd ein 
darbwyllo i atal ein llaw, gan fod yn eu plith geraint iddynt 
hwy, y rhai nid oeddynt yn dymuno eu dinystrio gyda'r lleill.” 

“ Yr ellyllon o'r fagddu, beth oedd yn eu corddi! Nid hyny 
oedd yrheolifod! Arbed ceraint yn wir! Ond gan gofio, waeth 
befo ; hwyrach y gallwn eu gwneyd hwy ac eraill a arbedwyd yn 
ddeiliaid ffyddlawn i ni. Ond hwâa, beth fu ffawd Cynwrig?” 

“ Rhuthrais i fyny i'r ystafell freninol, lle yr oedd yn eistedd 
mewn cadair yn feddw a hollol ddiymadferth, a chydag un 
ddyrnod â'r fwyell hon anfonais ei beni ehedeg!  Ysgydwodd 
yntau, a rhoddodd ryw hyll naid yn y cyfwng, a disgynodd ei 
draed ar ei ben ei hun! Yr oedd penau eraill o safle uchelwyr 
wedi eu dadgysylltu oddiwrth eu cyrff,—dynion yn llawn o 
waed, yr hwn a fyrlymai allan, gan ymsaethu i fyny a lliwio y 
nenfwd. Pistylliaii bob cyfeiriad, a dyma fi wedi fy lliwio ag 
ef o'm pen i'm traed !” 

“Wel, pa beth a wnaethoch gyda'i ben? a ddygwyd neu a 
ydyw yn cael eì ddwyn i mi?” 

““ Gadawyd ei hyll ben yno, a'i ddau droed yn ei sathru 
ganddo ef ei hun, yn fwyd i gwn annwn.” 

“ Yr wyf yn synu na fuasech yn dwyn ei ben gyda chwi yma; 
ond ran hyny waeth am dano.” 

“Ond,” ebai Einiawn, “y mae gen i awydd cael anrheg 
genyt. Nid wyt am dynu fy nau lygad, na'm hanghymhwyso i 
gymeryd gwraig, ar ol i mi frwydro mor dda. _ Y wobr “goelfain 
enwedip,' er cof am yr ymgyrch, ydyw cael Dylat yn wraig i mi,, 
yr hon gynt fu yn ordderch-wraig i Bleddyn, ewyrth i Cynwrig 
o frawd ei dad.” 

“Y creadur dwl, gelli feddwl y cei hi o'm rhan i. Nid oes 
arnaf fi ddim gwenwyn i ti ei chael beth bynag.” 

“ Nage, nid o fregedd ond o ddifrif,” mwmiai yntau mewn 
tôn edliwgar ac erfyniadol.” 

“Paid ag ynfydu! Cymer di hi o'r naill neu y llall, a gwna 
undeb a hi o fregedd neu o ddifrif mor fuan ag y gelli! Bydded 
yn goelfain i ti am dy chwedl o fawr lawenydd i mi.” 

Pan oeddynt yn siarad fel hyn, ac yn dysgwyl yn awchus am 
ddychweliad y lleill o'r cadgyrch, yn edrych ac yn sylldremu i'r 
cyfeiriad hwnw yr oedd dau lygad ein harwr ar hyd yr adeg.” Yr 
oedd ei drem yn gwisgo arwydd benderfynol o naddu ei ffordd 
yn mlaen trwy rwystrau o bob rhyw, hyd nes goresgyn holl 
Wynedd. Yroedd dyfodiad y lleill yn ol i benderfynu pa 
gyfeiriad a gymerai yn y dyfodol. Pan yn y dysgwyliadau 
pryderus hyn, clywai swn o'r tu ol. Pa fath swn ydoedd ? 
Llais yn llefain, Holo! holo! Dadweiniwch a gloywch eich 
cleddyfau !” 


PENOD VII. 


CYNLLUNIAU I GORONI GRUFFYDD YN BEN. 


Dwfn a dwys oedd yr arswyd a'r dychryn a feddianai 
Gruffydd ac Einiawn pan glywsant floedd i'r gad o'u hol. Nid 
allai ein harwr, ar y pryd, ddwyn ei feddwl i amgyffred na 
gweithredu. Yr oedd y waedd wedi syfrdanu y naill yn gystal 
a'r llall. Meddwl, siarad, a bloeddio nid allai y naill na'r llall. 
Llaw na throed nid allent symud. Yr oedd pob elfen fywydol 
fel wedi ei llethu a'i chloi i fyny. Arswyd a dreiddiai o fawd y 
troed i ben y coryn. Sicr ydyw bod yr olwg yn welw ar y ddau. 
Yr oedd y waedd wedi pendroni y ddau. Yn ddioed symud- 
wyd hwy allan o'u syfrdandod gan lef, yr hon a adnabyddwyd 
fel llais Asser, yn tori allan: “ Pwy ydych chwi? _ Mynegwch 
cyn i ni roi eich penau i orwedd lle y mae eich traed.” 

Ni fu i'n harwr oedi un eiliad heb wneyd yn hysbys nad oedd 
angen codi y cleddyf, na saethu gyda'r bwa. Un parod oedd 
Asser gyda'i dafod, a gorsiaradus yn mhob amgylchiad, fel y 
sylwyd yn flaenorol; ond ni luniai un amser “y gwadn fel y 
byddai y troed.” Byddai bob amser yn llawer hwy a lletach. 
'Nid oedd ganddo amcan daear pa beth a allai, na pha beth 
nad allai wneyd mewn amser penodedig. Coleddai feddwl 
uchel am dano ei hun, a thybiai y gallai amgylchu môr a 
mynydd mewn un dydd. Dyma hwy wyneb yn wyneb a'n 
harwr, ac Asser a seiniai hunan-glod : . 

“ Oni ddarfu i ni ddyfod yn llwyddianus yn y cyrch ?” 

“'Tipym o hen wrachod a fu chwi hefyd ar y cyntaf: llochesu 
ac ymlochesu yn Nghlynog rhag ofn y gelyn, swn yr hwn a 

glybuwyd yn tyrfu ac yn yslotian, yr hyn nid oedd amgen na 
swn hyrddiadau a gwrthdarawiadau tonau y môr.” 

“Ni wiw son am hyny 'rwan. Fe ddarfu i ni symud yr 
ystaen a'r gwarthnod hwnw trwy y brwydro yn Mhenygaer.” 

“Digon gwir! rhaid eich canmol; ond nid yw treftad fy 
nhad eto yn fy meddiant. Bydd raid ymladd brwydrau llawer 
mwy celyd nag a frwydrwyd.” 

“ Mae yn ddigon sicr nad yw y dreftadaeth eto yn eiddo i ni. 
Rhaid brwydro, rhaid; yr ydym yn barod i fyned allan. Mae 
y llwyddiant anarferol a fu yn argoel o'r llwyddiant a'n corona 
eto yn maes y gad. “Yr hyn a wnaed, a wneir; a fu, a fydd. 
Nid oes dim yn well na dechreu yn dda, ac yna ni raid 
ofni na fydd i un barhau, a pharhau hyd oni oresgynir holl 
Wynedd.” 

“Gormod o orfoledd! Gormod o lawer o surdoes yn y 
blawd. Digon mewn picynaid i suro llawn hobaid. Er llwyddo 
yn dda y waith gyntaf, hawdd yw llithro yn ol. Ni ddaw 
llwyddiant fel llif yr afon. Rhaid ymwthio yn mlaen, a rhoi cad 
arfaeseto. Nid amser i blethu dwylaw, i hepian, a chysgu ydyw. 
Y mae genym fantais neillduol i frwydro ac i fuddugoliaethu, 
Dyma genym ddynion o bob rhanbarth a chwmwd i'n cyfar- 
wyddo pa sut i wthio ac i weithio yn mlaen yn ymarferol. 
Gwaith anhawdd ydyw ymladd â gelyn ar ei dir ei hun, ar eì 
domen ei hun, ac yn ei gilfachau ei hun. Gŵyr yn dda pa fodd 
i ysgoi y gwrthdarawiad, ac ìi ddyfod ar warthaf un nad ŵyr o 
bale. Sonir bob amser am geiliog ar ei domen ei hun. Mae 
teithio ac ymwthio yn mlaen trwy randiroedd dyeithr yn orchwyl 
caled ac anhawdd neillduol, Nid yw un haner na chwarter ef 
eihun. Y mae synwyr ac yni fel yn llwyr ar goll. Nid ydym 
ni felly fel y soniais. Y mae genym rai yn hen gynefin ac yn 
ymarferol zydnabyddus â phob congl a chilfach.. Maent hwy 
i'n harwain a'n cyfarwyddo.” 

“ Nid doeth fyddai i ni,” ebai Asser, “ganu cloch ein clod 

ein hunain ; ond heb liwio glas, na choch cên, nac un lliw arall, 
yr ydym ni, Meibion Merwydd, yn hollol ac yn ymarferol gyd- 
nabyddus â phob congl o'r wlad yn ganoldirol, ac wedi brwydro 
llawer erioed. Gadi ni,” ebai efe wrth ein harwr, fel ped yn 
bedwesyn disylw yn ei olwg, “bwyso yn mlaen i oresgyn Mon, 
Arfon, Lleyn, a holl gantrefydd yn cyffinio ar dir Lloegr, a 
gorfodi y mân dywysogion i dalu gwarogaeth i ti fel tywysog, 
a'r unig dywysog sydd yn meddu hawl a gwir hawl i *istedd yn 
yy gadair dywysogawl. Gad, nid yn unig gerdded, ond rhedeg 

trwy ac o amgylch holl Wynedd, i weithio ac i wthio allan 
yr holl rai sydd. yn. tceisio hawl treftadaeth dy daid. Hawdd 
y gallem hollti mynyddoedd a bryniau o anhawsder fel pe yn 
ben llo.” 

“ Nid mor frysiog, ac nid mor hawdd y bydd i ni lwyddo. 
Yr wyt yn tori allan gynlluniau, ac yn eu gweithio mewn un 
dydd ac un nos. Maent agos fel cicaion Jonah. Nid ellir 
fyth wneyd yr ymarferol o honynt. Rhaid myned o gam i gam, 
ac nid rhedeg a llamu.” 

“ Wel, wel, o'r goreu,” ebe Asser, “gad drefnu a hwylio ein 
cerddediad yn barod, i roi yr holl arfau i fyned i derfynau maes 

ad.” 

“ Pa le byddai oreu i ni ddechreu?” 

“Yn rhai o ranbarthau Meirionydd, lle mae Trahaearn yn 
dal yn dŷn ei afael yn yr awenau. Buasai yn dda genyf guro 
ei asenau i mewn, fel y curir asenau basged. Nid oes eisieu 
ond symud ymaith benau y mân dywysogion na fydd i bethau 

el eu dwyn i'w trefn gynwynol; ac yna fy ngosod inau mewn 
meddiant disigl o dreftad fy nhad. Nid oes ddim yn rhy fuan 
genyf i hyny ddygwyddaw. Ond “nid ar redeg y mae aredig.” 
Nid mewn un dydd yr adeiladwyd Rhufain. Rhaid i ni wrth 
amynedd, pe b/ai raid i ni gael un benthyg.” 

““* Hwyrach y dywedi di mai aros yma fyddai oreu i ni, heb 
ysgwyd na symud ein camrau i un lle; dim ond chwythu yn 
nghorn y gad, ac eistedd i lawr heb wneyd dim, a dysgwyl y 
bydd i dy elynion gwympo fel dail yn Hydref. Na, na, na, 
ddaw hi ddim felly.” 

“Nid oes neb yn breuddwydio, chwaithach yn meddwl, iddi 
ddyfod felly. Pa sut y gallwn naddu ein ffordd yn unionsyth 
i'r fan llemae Trahaearn yn gwersyllu? A oes rhyw wybod- 
aeth pa le y mae yn gwersyllu? Os ydwyt mewn meddiant o 
ryw hysbysrwydd o barth i'w wersyllfa, fe ymwthiwn yn mlaen, 
heb droi ar y dde na'r aswy, trwy y tew a'r teneu, a chneifiwn 
ymaith ei ben, gan wneyd defnydd o hono ef a phenau eraill o 
gyffelyb anianawd fel sarn i deithio yn mhellach.” 

“Yn Nghastell y Mur, neu Mur Castell, y mae, ond lled 
anhawdd fydd ei orchfygu tra yr ymgadwa o fewn y castell.” 

“ Ni waeth,” ebai ein harwr, “pa un ai o fewn ai ynte o faes 
ymae. Os o fewn bydded i ni ruthro i'w bwnio allan, fel 
llygoden, cwningen, neu lwynog o'r ddaear; ac os o faes, 
bydded i ni ymlid ar ei ol hyd nes ei goddiweddir.” 

“ Pa ffordd y byddai oreu i ni fyned?” 

“ Pasutygwni? I mi y mae y wlad yn hollol ddyeithr.” 

“* Wel, credwyf mai goreu fyddai i ni groesi trwy Lanberis a 
thrwodd i Nant Conwy.” 

“ Gad gychwyn ynte. Mae yn llawn bryd i ni hwylio ein 
cerddediad, neu dyma lle y byddwn.” 


PENOD VIII. 
YR YMGYRCH YN ERBYN TRAHAEARN. 


AR ol taith flin trwy dir disathr, ac anwastad, corsiog, a llawn o 
siglenau, i'r rhai y suddai ein harwr, a lluaws o'i arweinwyr &'i 
ddilynwyr hyd eu gwasg ar adegau, a chydag anhawsder yr 
ymrolid ac yr ymysgydwid allan gyda'r bwau saethau a'r cad- 
fwyeill, y maent oll yn lluddiedig,—yn ddamweiniol ac yn hollol 
annysgwyliadwy, yn dyfod ar draws Trahaearn a'i wyr... Dyma 
y naill yn canfod y llall, ac yn crynu ac yn gwelwi o arswyd 
feleu gilydd. Y mae ein harwr aii fyddin wedi gogwydd llawer 
o filldiroedd yn fwy i gyfeiriad y gogledd-ddwyrain nag y bwr- 
iadent pan yn hwylio eu hunain ar eu taith. Dyma hwy mewn 
glyn cyfyng, wedi cyfarfod â mintai ffyrnig Trahaearn, gydag ef 
ei hun ar y maes yn eu harwain, a'u calonogi i ryfel. Cawod o 
saethau wedi trochi eu blaenau mewn gwenwyn, yn cael eu cyf- 
newid, ac yn suddoi gnawd gwyr o'r naill ochr fel y llall. Gwyr 
Gruffydd yn cael eu llenwi a math o ffyrnigrwydd o wadn. y 
troed i hen y coryn. Maent wedi eu llenwi a math o gynddar- 
edd orgynddeiriog, hyd nes y mae swn y cyfryw yn rhinciadau 
eu danedd, arhwnc eu gyddfau. Cluda eu traed hwy yn mlaen 
gyda chyflymdra melltenol, y saethau o bob tu yn gwau fel 
cawod o genllysg. Gwyr ein harwr a welir megis yn ehedeg at 
eu gelynion, a'u llygaid yn fflachio, yn tanio, ac yn melltenu yn 
angerdd eu llid a'u dialedd. Wele hwy wedi croesi yr afon. Ust, 
ust, ust, maent gledd yn nghledd, a gwelir penau y gelynion, 
gwyr Trahaearn, yn hollti fel dernyn o bren onen îr un haner yn 
cwympo i gyfeiriad pob ysgwydd, hyd nes yr oedd pob haner 
yn ffurfio math o astellfwrdd o fath na welwyd ei gyffelyb cyn 
nacar ol hyny. Penau eraill a syrthient, y rhai a achosent i'r 
lleill—y rhai byw—faglu ar eu traws, a chwympo, fel Saul gynt ar 
eu cleddyfau eu hunain, a marw gyda'u cymdeithion yn y fan. 
Dyma frwydr-fwyell yn chwyrnu heibio llechwedd pen Tra- 
haearn ei hun, gan fwrw i lawr ei ddyddosben, a chneifio croen: 

ei glust ymaith. Ni chafodd ond diangfa gyfyng. Bu agos 
i'w fywyd a myned ymaith gyda'i ddyddosben. Y mae yr holl 
lanerch o'r ddau tu i'r afon yn goch gan waed. Gwaed yn llifo 
ac yn jochio i wyneb gwrr byddin y naill fel y llall. Dyma y 
frwydr ar ben. '£rahaearn a'i ychydig wyr a adawyd yn wedd- 
ill yn ffoi ymaith. Gwyr ein harwr yn fwy eu cynddaredd nag 
erioed, yn eu hymlid yn greulawn, ac yn dilyn yn dŷn eu sodlau, 
ac yntau ei hun mor llawn ag ŵy o gynddeiriogrwydd, 'ac 
awydd diwreiddio yr oll, wreiddyn a changhen, fel na fyddai 
dim yn aros ond eu celaneddau ar faes y gwaed, a llefai yn 
groch : 

“ Ymleddwch, rhedwch, carlamwch ar eu sodlau, Heddwch 
bob copa. Nedd faga lau, a niwl o'i geudod yntau y daw y 
gwlaw, fel y gwyr pob un. Gadewch eu hymlid, eu herlyn 
trwy y coedwigoedd, y gelltydd, y pantleoedd, y glynoedd blin- 
ion, y nentydd, ac i bob man lle y bydd iddynt ffoi, ac allan o 
argyffiniau Gwynedd, os nad ellir cymeryd ymaith eu bywyd 
cynini gyraedd y terfynau eithaf. Nid oes un o honynti 
gael byw os gellir rywfodd ei ladd.” 

Pan yn siarad yn ffyrnig ac yn ffrochwyllt fel hyn, llifai ewyn 
yn didau o'i enau. Ymferwai ac ymdrochionai fel crochan yn 
crychferwi yn grychias ar y tân, ac yn byrlymio tros yr ymyl. 
Yr oedd wedi anghofio—wedi llwyr ollwng tros gof—gynghor 
ei fam Racwel iddo, pan ar yr aelwyd gartref, i wneyd a allai i 
oresgyn a meddianu treftad ei daid, trwy frwydro can lleied ag 
aallai, a chael pobl trwy ei ddull deniadol a thirion i ganfod 
mai efe o bawb a fuasai y tywysog mwyaf dymunol i fod yn 
ufudd a gostyngedig iddo,-—i ddinystrio ac i ladd can lleied ag 
aallai. Eu henill o'i blaid yn addfwyn a deniadol oedd y 
gwladlywiaeth a gymhellai i'w sylw. Dim o hyn nid oedd yn 
agos iddo heddyw. Pan yn ffoi gyda y cyflymder mwyaf, 
cwympai ambell un yn nghanol dyrysni y dyrys-goed a phob 
math o anialwch, trwy y rhai y gorfodid hwy i naddu eu taith o 
flaen eu gelynion, —ddeuai llef aÌlan o enau ein harwr : 

““'Torwch y ddau ben i bob un, a'r canol hefyd, fel y bydd- 
wch yn siwr o ddyfod ar draws. y bywyd. 'Does wybod lle 
mae y bywyd mewn pethau fel hyn, y maent fel pryfaid 
genwair yn debyg o wingo pan wedi y toroch bob un yn ddau.” 

Ei gyfarwyddyd a ddilynid i'r llythyren yn mhob amgylchiad. 
Yr oedd peidio yn beryglus, ac yn sicr o ddwyn cosbedigaeth 
chwerw, dim llai na cholli cinioes i'r neb a anufuddhai. 
Erlynid gyda'r ffyrnigrwydd mwyaf. Yr oedd yn adeg oer. 

Dechreuwyd y frwydr yn gynar—yn wir yn blygeiniol yn y 
boreu. Ni fu yr ymladdfa oud ber. Gyrwyd hwy i ffoi, a 
buwyd yn eu herlyn trwy y dydd y diwrnod hwnw, y nos 
ddilynol, a'r dydd canlynol. Dysgwyliai ein harwr y buasai yn 
llwyddo i oddiweddyd Trahaearn, a gosod ei gorff, neu ei “ran 
furgynaidd,” fel y galwai efe ef, yn dryblith ar lawr, a'i barotoi 
yn y fath fodd fel na byddai gwaith malu na_ thrafferth i fwyst- 
filod rheibus y maes nac adar ysglyfaethus yr awyr ei gludo 
ymaith yn fân demigau i ymborthi arno yn y daeargelloedd a 
llochesau y creigiau gerllaw. Dilynwyd ei sodlau ef a'i ychydig 
wyr o fewn cyraedd ergyd bwa saeth ambell waith, ac ar adegau 
eraill yn llawer agosach—o fewn cyraedd ergyd cadfwyell; ac 
nid oeddid yn esgeuluso gwneyd cynyg oreu byth a ellid dan 
yr amgylchiadau gyda'r naill yn gystal a'r llall, ond ai y naill 
ergyd fel y llall i'r ddaear neu yr awyr, yr hyn a achosai iddo 
ollwng allan iaith nad oedd o unrhyw anrhydedd i neb, hyd yn 
nod yn yr oes farbaraidd hono, a chrugleisiai bod rhyw ysbryd 
gwarcheidwol yn cyfryngu ac yn troi ymaith yr ergydion o'u 
cyfeiriad cychwynol, fel nad oedd ond oferedd gwastraffu amser 
a nerth gyda'r cyfryw. Yr oedd yr ymlidiaeth yn cael ei dwyn 
yn mlaen gyda'r fath yni rhedegol fel nad oeddynt yn cael 
seibiant i sylwi pa ffordd yr oeddynt yn erlyn nac yn teithio. 
Bu agosiddynt a chwympo dros glogwyni mewn un amgylch- 
iad, a rhuthro i ganol llyn mewn amgylchiad arall, nid amgen 
llyn y Bala, yr hwn oedd wedi rhewi dros ei arwyneb, ond 
nid yn ddigon cadarn i gynal neb i deithio drosto. Ymlidiwyd 
ef trwodd i Ddeheubarth Cymru. Dyma hwy wedi ymlid 
cyhyd ag y caniata eu tenyn iddynt. Pa beth yn 'chwaneg a 
allent wneyd? Ai tybed nad ydyw ein harwr wedi cael digon 
ar frwydro ac anheddwch? — Onid eill ef bellach gael digon i'w 
osod ar yr orsedd, fel y geill yn ol llaw gael deiliaid ufadd, a 
phob un yn barod i'w gydnabod yn wir a chyfreithlawn etifedd 
yr orsedd? Ped y mabwysiadai gynllun doeth, gallai yn hawdd 
lwyddo i ddwyn hyny oddiamgylch. Ond pa beth a wna? 
Ceir gweled. 


PENOD IX. 
CYNFRIG YN AMHEU NAD YW GORSEDD GRUFFYDD YN 
DDISIGL. 


YN nwydwyllt eì natur, yn orgynddeiriog o gynddaredd, 
edrychai Gruffydd ar ol treisiwr ei dreftad yn teithio dros y 

terfynau islaw Machynlleth, yn croesi afon Dyfi, ac yn curo yn 
herfeiddiol y rban ol o hono ei hun. gyda chledr ei law arno ef, 
a'r rhai oedd yn syllu gydag ef ar yr olygfa. Fel y gwelir 
ambell geffyl neu anifail barus yn edrych dros y clawdd ar faes 
o ŷd neu adladd, yn yr hwn y mawr chwenychai fod, ac o'r hwn 
yn fwy y blysia bori, edrychai ein harwr ar ol ei elyn, yn 
llidiog; a gwisgai ei adeilwaith arwyddion amlwg y teimlai 
awydd rhoi llam dros yr afon, ac arwain ei wyr ar ei ol,a 
phwyso yn mlaen hyd nes y goddiweddid ef, a gwneyd o hono 
bastai i'r cwn a'r brain. Edrychai a chraffai ar ei ysgogiadau. 
Sylwid fod nwydwylltedd ei natur yn ei gludoi gyfeiriad yr 
afon, fel y cludir gwelltyn gyda'r cenllif.. Ni ddeuai swn na 
llais allan o'i enau. Yn ddiswta, dyma fe yn troi ar ei sawdl, 
ac yn wyneb yn wyneb ag ef y mae Meiriawn Goch o Edeyrn- 
ion, y pendefig, yr hwn oedd wedi ei ddilyn yn yr holl frwydrau, 
ac wedi chwareu ei ran tuhwnt i ddim allesid ddysgwyl. 

““ Wel, Meiriawn! da, a thu hwnt i allu dyn fu dy ran yn yr 
ymgyrch. Yr wyt yn deilwng o gael dy godi yn farwn i mi, a 
thi a gei fod hefyd,” oedd y geiriau a lithrent dros wefusau 
Gruffydd. 

“Y mae ein cadgyrch wedi ei chloi i fyny gan yr afon—hyd 
yma a dim cam yn mhellach y gallwn fyned, a gresyn hyny,” 
ebai Meiriawn. 

“ Y mae wedi ein gwneyd yn deg, ac i'n blino a'n cythruddo, 
i'n herio megis, welaist ti ef yn ein gwawdio gyda chledr ei 
law? Buasai yn dda gan fy nghalon fyned ar ei ol, a gosod ei 
ben lle y gosodai ei law, yn dâl iddo am ei ymddygiad ; ond 
hidia befo, feallai y daw y dydd eto pryd y gosodir ef yn 
ngafael edifeirwch lled effeithiol. Mae yn bryd i ni droi yn ol 
ichwynuaciarloesi y wlad o lu o fras a mân arglwyddi a 
ymfudasant yma' o leoedd eraill; ac maent yn gwladychu y 
wlad yn anwir, yn ymsefydlu heb rith o hawl.” 

“Nid gwaith bychan ydyw hyny: y maent fel llygod yn eu 
rhif, a gelod penagored yn eu rhaib a'u dinystr ar gynyrch y 
wlad.” 

“Ni fydda'i ddim yn hir heb wneyd pen ar eu penagored. 
Rhaid troi yn el y mynyd yma. _ Pa ffordd, pa sut, a pha beth 
a wnawn wrth ddychwelyd ?” 

““Credwyf fi mai dilyn ôl ein traed yn ol fyddai y goceu. 
Mae yr holl laddedigion i'w claddu, a hwyrach y gallem ni 
wneyd y gymwynas hono. Does neb arall a wna.” 

“* Yr holl laddedigion eisieu eu claddu! Does eisieu claddu 

mo'r hen ysgerbydau, eu gadael hwy i'r bwystfilod a'r brain 
sydd eisieu. _ Cigfranod y creigiau a dyno eu llygaid a'u hym- 
enyddiau bob un, ac a'u bwytao cyn y dychwelom yn ol. 
Bwrier eu celaneddau o'r llwybr i'r mieri, y drain, y manwydd, 
y grug, v corsydd, y siglenydd, dros y cornentydd a'r creigiau, 
fel y byddo cyfleusderau ac amgylchiadau yn dygwydd. Na 
chladder un o honynt. Ni thalant am y drafferth. Mae corff 
marw gelyn yn sawyro yn hyfryd i'm ffroenau i bob amser.” 
Dyma yr ymgyrch yn hwylio yn ol, yn dilyn ar hyd yr 
un llwybr ag y buont ychydig oriau yn ol, yn erlyn eu gelynion, 
a bwrid cyrff meirw y gelynion yn y wedd a gynlluniwyd yn yr 
ymddyddan blaenorol gan ein harwr. Dychwelid gyda llawn 
mwy o gyflymdra. Nid oeddynt wedi dwyn gyda hwy ddarpar- 
iaeth ddigonol mewn ymborth. Gwneid y diffyg hwnw i fyny 
trwy droi ar yr aswy neu ar y dde i'r aned«l-dai, neu y bwthynod 
a ganfyddid, i wledda ar y cyfryw ymborth a lwyddid i'w gael. 
Nid hir y buont ar eu taith ddychweliadol cyn cyrhaedd y 
Cyfyng, neu y Glyn Cyfyng, lle y dechreuodd y frwydr, a galwyd 
ef “Gwaed erw neu Tir Gwaedlyd.” Yr oedd ein harwr a'i 
ymladdwyr yn lluddedig a diffygiol oherwydd poethder a ffyrn- 
igrwydd yr ymgyrch. Chwys a lifai ìi lawr ar hyd yr holl 
adeilwaith o amgylch-ogylch, gan ddechreu yn y coryn, i lawr 
i'w hesgidiau. _ Yr oedd y cyfryw yn llawnion o chwys a gwaed, 
yr hwn a siglenai, ac a yslotiai gyda phob symudiad. _ Eu dillad 
yn deryg tew o waed y gelyn, yn gymysgedig â gwaed eu gwyr 
eu hunain, a gwympasant yn nydd y rhyfel. Ychydig, ychydig 
mewn cymhariaeth yw nifer y rhai a ddychwelasant mewn 
heddwch. Y mae nifer y rhai a gwympasant ar faes y gwaed, 
yn llawer lluosocach na nifer y rhai a adawyd i ddychwelyd. 
Nid oes rhith o gymhariaeth rhwng nifer y naill a nifer y llall, 
Ychydig ydyw y nifer, a thruenus, torcalonus, a_ gresynus ydyw 
eu hymddangosiad. Yr hin sydd oer a rhewog. — Yn y selyilfa 
newynog a difaeth, chwyslyd, a lluddedig hon, y mae y fintai 
ar hyn o bryd, ar 'ol yr ymladdfeydd gwaedlyd a fu; y mae 
sefyll neu eistedd yn beryglus i'r bywyd, er fod hyny yn llwyr 
anhebgorol i adenill, ac i adnewyddu y nerth a gollwyd. Dyma 
hwy megys wedi cyraedd pen y daith yn ol. Tawelwch a 
dystawrwydd a deyrnasai, Ni ddeuai gair na sŵn allan o enau 
un o honynt. Nid edrychai ac ni sylwai y naill ar y llall... Yn 
bentwr tŷn yn eu gilydd, ac yn gorphwys ceir hwy y naill yn 
eryn y llall, yn debyg i'r modd y gwelir defaid mewn corlan, 
ar ol cael eu hymlid a'u hel yn fileinig ar hyd y cynefin, cyn 

llwyddo i'w casglu i mewn ; eu gwefusau isaf sydd yn torchi ac 
yn syrthio tuag i waered, a'r rhai uchaf yn ymollwng yn llaipiau 
ar eu hol; y cauadau yn gollwng tros y llygaid, fel pe buasai y 
gallu anianyddol twythrugl (Jndicm FRubber) hwnw sydd yn 
gollwng ac yn codi y cyfryw wedi colli ei nerth. Y gwddf a 
ymddangosa yn rhy wan i ddal y pen.  Diymadferth a swrth 
ydyw gallu yr ymenydd. Ond nid hir erioed y gwelwyd nac y 
gwelir ein harwr yn ddiymadferth ei feddwl, nac mewn un ystyr 
arall. Y mae Cynfrig Hir gerllaw, yr hwn o rodiad ac anianawd 
sydd yn gyffelyb i'n harwr, ond yn llawer mwy gwyliadwrus a 
gochelgar. Nid hawdd y llwyddir i'w hudo ef i fagl na rhwyd 
9 un math. Nid oedd ein harwr wedi cael unrhyw ymddyddan 
o bwys gydag ef er pan y cyfarfu ag ef y waith gyntaf, pan yr 
agorai ddor palasdy ei fam yn Nublin, wrth hwylio allan i chwilio 
am wyr i'w gynorthwyo i adfeddianu ei dreítad, pryd yr agorai 
ei enau ac y dywedai: 

“ Yr ydym ar ol ychydig o ymladdfeydd a brwydrau gwaed- 
lyd wedi llwyddo i droedio y treisiwr dihawl Trahaearn tuallan 
i derfynau fy nhreftad.. Yr wyf bellach wedi cipio y dywysog- 
aeth o law y treiswyr a'i preswyliai. Dyma fi bellach yn 
dywysog Gwynedd. Yr wyf am ddechreu gwastadhau y deyrnas, 
lluniaethu y werin a'i llywio â gwialen haiarn. Bydd i mi dynu 
llygaid, tori pen, neu ddyspaddu pob un a gyfodo i'm herbyn. 
Gwneir un o'r tri yn mhob achos, fel y byddo fy neall a'm 
doethineb yn fy nghyfarwyddo ar y pryd. Bydd fy llywodraeth 
yn un gadarn, disigl, a gogoneddus. Nis gallaf feddwl am 
gynllun gwell i osod fy ngersedd a< dir disigl.” 

“ Gwynt, gwynt ewyn trochionog ar wyneb y dwfr,” ebai 
Cynfrig; “nid wyt yn nes, coelia di fi, i feddianu gorsedd 
Gwynedd na phan y cyfarfum di gyntaf. Paid a bloeddio hyd 
nes y deui allan o'r coed. Y mae amseroedd blinion i'n haros 
eto. Ni elli fyth osod i fyny, sefydlu, na chadarnhau perfedd- 
wlad, canol, a chonglau tir Gwynedd i ti dy hun gyda dilyn y 
dull o ladd, dilygeidio, a dyspaddu. Hen arferion dy wehelyth 
ydyw hyny, yr hyn a enynodd ac a gyneuodd ddigofaint a llid 
lled gyffredinol yn eu herbyn yn ngwahanol ranau y wlad. Er 
mai dy dad Cynan oedd etifedd cyfreithlawn yr orsedd, ac efe 
oedd i olynu ac i gerdded i esgidiau dy daid Iago ab Idwal 
pan y collodd ei fywyd yn y cythrwfl, ond nid felly ybu. Nid 
oedd nemawr un o bleidwyr iddo, nac yn barod i sefyll i fyny 
drosto, ac i hawlio y dywysogaeth iddo. Hyn a achoswyd 
oherwydd creulonderau eu natur, yr hyn a ddangosid yn mhob 

amgylchiad. Bu raid i'th dad encilio ar ffo i'r Werddon. Nid 
yw hyny eto wedi llwyr golli dros gof. Dilyn llwybrau dy 
deidiau yw hyn o beth, ac ail agor yr hen friwiau, y rhai ydynt 
erbyn heddyw rhai wedi cramenu, ac eraill wedi llwyr wellhau. 
Dygai hyn yr un dynged i'th ran a gyfarfu'th dad o'th flaen, 
neu feallai gwaeth na hyny, rhywbeth cyffelyb a ddaeth i ran 
dy daid. Hawdd fyddai adgyfodi yr holl ysbrydion drwg. 
Son am luniaethu gwerin a llywio â gwialen haiarn sydd 
annoeth ynot! 'Rwy'n meddwl i mi grybwyll hyn yn flaenorol. 
Nid yw'n waeth ei chwanegu eto.” 

“*Nid yw yr hyn oll a ollyngaist allan ond adlais un yn ym- 
balfalu yn y tywyllwch. Y mae y bobl wedi llwyr gyfnewid eu 
syniadau yrwan, a diau nad oes nemawr un nad yw yn ymar- 
ferol yn gwybod beth yw edifeirwch am ymddwyn fel y darfu 
iddynt tuag at ein gwehelyth. Y mae y cylch-gyfnewidiadau o- 
chwyldroadau, o ymladdfeydd gwaedlyd, ac o dywallt gwaed, 
wedi argyhoeddi pob un, lled debyg, nad yw yr hyn a wnaeth- 
antyniawn. Bu hyny er drwg ac nid er da iddynt. Llawer 
gwell yn mhob ystyr fuasai pe buasent wedi hyrwyddo ffordd 
fy nhad, y gwir etifedd, i'r orsedd. Ond dyma fi wedi medd- 
ianu y freniniaeth, a phawb yn llefain, “ Henffych well i ti, 
Ruffydd Frenin.” Caf deyrriasu bellach mewn heddwch.” 

* Dim o'r fath beth. Y mae i ti afrifed elynion, yn mhlith 
yrhai y ffuanti di sydd yn gyfeillion da ac yn dy bleidio. 
Daeth llawer gyda thii ymladd a'u calonau heb fod gyda thi." 
Nid yr un peth oedd ac sydd genyt ti mewn golwg, ag oedd 
ac sydd ganddynt hwy mewn golwg,” ebai Cynfrig. 

“Gwarchod fi! Beth wyt yn feddwl? A glywaist! beth 
glywaist, a phwy glywaist yn sisial awgrymiadau o'r fath yma ? ” 

“Nis gallaf weled y byddai hyny o un fantais i ti. Rwy'n 
gallu casglu a thynu allan lawer o bethau oddiwrth edrychiad 
y gwynebpryd ac ysgogiadau eraill. Geill y bydd ystormydd 
erchyll a rhuthriadau dychrynllyd yn cael eu gwneyd ar dy 
hawliau i eistedd ar yr orsedd, ac ymgaisiroi y flaenoriaeth i 
eraill. Nid yw gwir hawl i sefyll dim yn y dyddiau cyrhyrfus 
hyn. “Trecha treisied' a fydd y llywodraeth. Cadw dy gledd 
allan o'r wain i daraw pan y gelwir hyny, ond dim cynt... Y 
mae arwyddion terfysglyd a dryc-hin yn ymyl. Gofala am dy 
gadfwyell. Nid yw hi, y cledd, na'r bwa i'w gosod o'r neilldu,” 
ebai Cynfrig. 

“ Dychymygion ofer, breuddwydion gwrach, sibrwd a sisial 
dyn'o'i go',” llefai ein harwr yn ffrochwyllt, gan daraw ei gad- 

fwyell yn y llawr, mor agos i droed Cynfrig nes y bu agos iddo 
dori darn ymaith o'i esgid. 

““ Amser a ddyg hyny i'r goleuni, ac nid bloeddio a churo y 
llawr a'r gadfwyell,” ebai Cynfrig braidd yn llidiog. 


PENOD X. 


DIGALONDID YN LLETHU CALON GRUFFYDD FEL NA FYNAI 
EI GYSURO. 


YR oedd yr ymddyddan blaenorol wedi siglo cred ein harwr i 
raddau yn mharhad ei lwyddiant a heddwch diderfyn ei 
deyrnasiad. Treiddiai arswyd ac ofnau fel gwefrdan trwyddo. 
Gwelai yn ei feddwl anfoddogrwydd ac anesmwythdra yn mhlith 
ei ddeiliaid yn mhob congl a chilfach. Pob un yn flin o hono 
fel tywysog, ac yn dyheu am gyfleusdra i godi arfau yn ei erbyn, 
ac i osod rhywun ar yr orsedd yneile. Meddyliau drwg a'i 
llanwai, ac amheuon o bob math a ordoai ac a chwyldroai yn 
ei feddwl. Pob un agos a ganfyddai yn barod i ymuno â 
Rhobert Gastellwr, neu Huw Flaidd, i'w ddiorseddu ac i'w 
ymlid o'r wlad. Yn y gwely, ni roddai hn i'w lygaid, nac 
esmwythdra i'w feddwl. Yn ddiswta neidiai allan o'i orweddle, 
fel ped yn gweled y gelynion yn dyfod, ac yntau yn anmharod 
i'w cyfarfod. _ Oddiallan clywai swn eu traed, eu llefain, a'u 
hysgrechfeydd, megis yn dyheu am ei einioes. 

““'Tywysog Gwynedd yn wir,” mwmiai, “ dyma be' ydi bod yn 
dywysog! Gwell ydyw pryd o ddail gyda llonyddwch, a gwell, 
os na ddaw rhyw fwy o oleuni, fuasai i mi fod wedi aros yn y 
Werddon.” 

Yn blygeiniol un boreu, pan eto yn ei wely, er yn hollol effro, 
yn ei lys yn Aberffraw, clywai swn traed a sain siarad y tuallan. 
Dychryn a chyffro a'i meddianai, a sicrhai yn ei feddwl fod y 
diwedd wedi dyfod. Clywai lais Asser, Cyufrig, ac eraill yn 
galw arno dirio allan o'r gwrthbanau, a dyfod i lawr i drafod a 
gwrandaw ar gwestiwn dyrys a phwysig, eu bod wedi teithio ar 
redeg i'w weled ac i ymgynghori ag ef pa wedd i weithredu ac i. 
ruthro allan i'r maes i gyfarfod gelyn arall, yr hwn oedd yn 
debyg o ysgwyd ei orsedd i'w sylfeini, os na chymerid cam 
dioed a mesurau uniongyrchol. Pan yn yswalpio o'i wely,. 
llefai yn gyffrous : 

“* Wel, aflwydd, aflwydd eto; yr hyn a fawr ofnais a ddaeth r 

mi, a'r hyn a arswydais a ddygwyddoddi mi! O bale y mae 
wedi d'od, a beth sydd wedi dygwydd? Ai Trahaearn sydd 
wedi galw mor fuan i'm haflonyddu?” 

Y mae yn rhuthro i'w cyfarfod i glywed y genadwri. Asser 
oedd y cyntaf a gyfarfu, efe a siaradai, ac efe a gaiff siarad. 

“ Rhobert Gastellwr sydd wedi galw estron-genedl o Ffrainc, 
neu o Loegr, neu o rywle, i wladychu Gwynedd. Y mac tcbyg- 
rwydd y bydd iddo eu gwthio yn mlaen, er nad ydynt cto ond 
ar y cyffiniau, fel haint ar hyd a lled Gwynedd, a'u ceinogi i 
gipio yr holl dywysogaeth oddiarnom.” 

“O ba le daeth, a phwy ddywedodd hyn?” ebai Gruffydd. 

“Cenadwri ydyw oddiwrth Llywarch Hwlbwrch o'r Castell. 
Y mae Tangwystl mewn helynt a phryder mawr. Yr ydym 
wedi dyfod yma i'th anog i ymarfogi a chynull dy lu i fyned 
yno gyda ni heb golli dim amser.” 

“Heb oedi dim! Asser, Cynfrig, a'r llu sydd yma, cynull- 
wch y llu, a bloeddiwch i'r gad! Y gwyr meirch cesglwch i 
gyfarfod eu rhai hwythau !” 

“Y mae y cyfan wrth law, ac yn barod i ruthro allan i'r 
gadgyrch.” 

Cyflymodd yr orymdaith yn mlaen tua Chastell Rhuddlan, 
mor chwim ag y gwelir gwynt yn chwythu y niwl ar hyd lech- 
weddau ein mynyddoedd. Yr oedd y ffordd a deithicnt yn 
ddrwg ac anhygyrch. Nid oedd gan y naill na'r llall amcan 
daear i ba bwynt nac i ba le yr oeddynt yn cyfeirio. Ni wyddai 
y naill na'r llall yn mha lecyn y safai y Castell. Bu eu taith ar 
hyd yr amser ar draws y tir, ac nid allai cynifer ag un fynegu 
yn mha gyfeiriad nac yn mba le y gorweddai Castell Rhuddlan. 
Er nad oedd rhyw amser maith er pan fu ein harwr ar ymweliad 
â'r Castell yn cardota cynorthwy oddiwrth y Castellwr, o ba le 
y cafodd driugeinwyr o etholedigion o Degeingl. Buasai yn 
llawer gwell iddo pe na fuasai erioed wedi bod yma yn gerain 
am gynorthwyo y cyfryw i'r gad. Gwnaethant lawer mwy o 
niwaid nag o les i achos ei deyrnas. Yr oeddynt wedi cael 
mantais i weled noethder y wlad, beth oedd yn wan a diffygiol 
yn y tywysog rhyfelgar. Yr oedd y Castellwr yn awyddus ac 
yn dyheu am gael hyn allan. Yr oeddynt wedi llwyddo i 
bysgota bod y nifer luosocaf o'r rhai oeddynt yn ymladd o blaid 
ein harwr yn llochesu yn eu mynwesau elyniaeth tuag ato, ac 
na fuasai unrhyw anhawsder i allu troi calonau y cyfryw i 
ymladd yn ei erbyn... Mor fuan ag y daethant yn ol, ac i'r 
Castellwr gael meddiant o'r wybodaeth hon, gwahoddodd o 

Loegr y dyeithriaid hyn i ddyfod i wladychu Gwynedd. Yr 
oeddynt yn barod yn ymsefydlu ar y cyffiniau, ac yn ymwthio 
yn mlaen, gan orfodi y trigolion ì gilio yn oli gyfeiriad y 
Gonwy,—gan eu lladd a'u llarpio megis y llarpia y bleiddiaid 
ddefaid. Yr oedd ymdaith gosgorddlu ein harwr o'r Gonwy i 
gyfeiriad Castell Rhuddlan, fel y tybiai, yn y nos, ac yn cyfarfod 
â'r gelynion yn lluoedd ar hyd yr ymdaith. Yr oedd eu myned- 
iad yn debyg i siglen denyn,—ar adegau yn ymwthio yn mlaen, 
ac yna yn cael eu gwthio yn ol gan y gelyn gyda choiled fawr. 
Mynych hefyd y cyfarfu â hen sefydlwyr brodorol a chyntefig y 
wlad, y rhai oeddynt yn gefncgwyr ac i ddyfod yn ddeiliaid 
iddo, y rhai a fedid i lawr dan. y gred mai y Lloegriaid treisiol 
a ddygwyd i'r wlad gan Rhobert Gastellwr oeddynt. 

Yr oeddynt yn ddiffygiol a.lluddedig. yn cael eu gwthio gan 
y gelyn i'r berfeddwlad, mor bell, gellid tybio, a chyffiniau 
Dinbych. Ar hyd yr ymdaith yr oeddynt yn cyfarfod â gwyr 
meirch a thraed y gelynion, y rhai oeddynt yn ilawer trymach a 
chadarnach na rhai ein harwr, llu o'r rhai a ddygasai o'r Werddon, 
o Fon, aco Arfon. Teimlai Gruffydd y frwydr megis yn troi yn 
ei erbyn. Curai ei galon, fel v clybuwyd ei swn gan Tudur, y 
gwas o Fon, un cefnog a doniol yn mhlith y llu, yr hwn a lefai: 

“Wel hai! Gruffydd, beth sydd yn bod? y mae swn o'th 
fewn fel swn cynion pres Rhufeinig, yn curo ac yn twmpian, fel 
pe b'ai yna fwnwyr yn tyllu am blwm o'th fewn. Beth sydd yn 
bod, a beth sydd i ddygwydd, fachgen?” 

“ 'Rwy' wedi diffygio a thori fy nghalon yn llwyr. Nis gwn 
pa beth i'w wneyd, nac ar ba law i droi. Y mae pob peth yn 
troi yn ein herbyn. Y mae y dydd, mae yn wir, yn dechreu 
tori; ond i mi y mae yn nos dywyll fel y fagddu, a'r gobaith 
am enill yn diflanu fel cydyn o niwl ar ael y bryn.” 

“* Tori dy galon yn wir, fachgen!” chwarddai yntau,—arferai 
y gair bachgen am bob un, hen ac ieuanc, mawr a bach yn 
ddiwahaniaeth, “ dim o'r fath beth, y mae dy galon, gwrandaw, 
yn curo ac yn tyrfu mwy nag y bu erioed. Y mae ei swn o 
bell, ac ni fu calon erioed yn gwneyd ei gwaith yn well. Y mae 
ganddi swn fel dau faen melin. Y mae yn amlwg nad yw eto 
wedi darfod malu arnat !” 

“ Swn dau faen melin wedi myned yn wag ydyw !” 

“Nage yn wir, swn llawn iawn ydyw. Mae digon o waed 
ynot i fod mewn dau neu dri o ddynion. Waeth i ti heb godi 
bwgnnod ith ben oni b'ai fod bodolaeth iddynt yn rhywle 
heblaw yn dy ben,” ebai Tudur. 

“Ni waeth heb fregedd; pe b'ai y gelynion yn ein goddi- 
weddyd nid allwn ddim ond plethu fy nwylaw ac erfyn am 
drugaredd, gwaith y mae yn gas gan fy nghalon i feddwl am 
dano, a gorchwyl llawn mor anhawdd i mi ei wneyd ag a fuasai 
ehedeg fe aderyn. Y mae tuhwnt a thuallan i'm natur yn 
hollol. Nid ydyw yn fy elfen. Tebyg ydyw i waith pysgodyn 
yn nofio ar dir sych.” 

“'Does dim eisieu i ti 'neyd dim o'r fath. Gloewa dy gledd, 
ymwrola. I ba beth yr ai yn wrageddos! Paid a gadael i'th 
galon gychwyn i lawr yr allt, neu i awr, i lawr, i lawr, fel y 
rholia maen i lawr gallt serth yr &, a'r canlyniad fydd i bob peth 
fyn'd yn dipia deilchion yn rhwb ystrel.” 

““Y mae wedi cychwyn, ac yn rholio fel y gwelaist faen yn 
chwyrndaflu. Swn rholio i lawr ydi y twrf a'r dadwrdd a glywi. 
Pen yr argae wedi ei agor, y dwfr yn hyll-rhuthro allan. Ni 
ellir gwneyd dim, y mae drosodd am byth.” 

““ Hoio, hoio, hoio, fachgen! Does dim darbwyllo arnat? 
Yr wyt mor llwfr a digalon a'r un ferch a welais erioed. Gresyn 
na fuasai dillad y cyfryw am danat. _ Yr wyt yr un walltiad yn 
barod. Ni fuasa' neb yn gwybod wed'yn nad merch fuaset ti.” 

“Dyw hyny yn gysur yn y byd i mi, nac yn debyg o wella 
fy nolur. Waeth i ti un gair na chant, y mae yn anhawdd i un 
beidio tori ei galon pan yn gweled y gelynion fel gwybed yn 
gwau, ac fel tocyn morgrug, mwyaf yn y byd a bwniwch chwi 
arno, mwyaf yn y byd a ddaw i'r golwg. Dyma ni wedi ymladd 
ar hyd y ffordd. Pob un a gyfarfum yn ymarfogi,—parotoi eu 
bwiu saethau, ac yn bìaenllymu eu bidogau. Neb yn barod i 
ymnesu atom, ac i ddyfod o'n hochr. Pob un yn elyn,—dim 
rhagolwg y ceir deiliaid o gwbl.” 

“Fachgen, hidia ddim blewyn, dyro hwb i'th galon; os 
cawsom bob un yn elyn, a rhwystrau, ffordd anhygyrch hyd 
yma ar ein taith, ac os bu raid i ni ymladd â phob un, darfu ì 
ni eu gorchfygu hyd yn hyn. Cymer galon, yr hyn a wnaed a 
ellir wneyd. Yr oedd yn dueddol i bob un ein cymeryd yn lle 
gelynion yn y tywyllwch, ac yna bu raid i ni ymwneyd â hwy 
fel gelynion. Ond y mae y dydd erbyn hyn wedi ymlid y nos, 
ac fe ddichon y bydd i nì daraw yn well yn y dyfodol, ac mai 
yn gyfeillgar ac nid yn rhyfelgar y bydd y fintai nesaf.” 

“ Wel di, wel di, dacw gad eto ar y maes—gwyr meirch a 
phedyd fel gwenyn neu gacwn cwn yn gwau. Wel aflwydd, 
aflwydd arall, llawn mwy ffyrnig yn arllwys,” llefai yn ffroch- 
wyllt.” 

PENOD XI. 


HOLLTI YN DDELLT Y SAETH RYFEL.— MATER SYDD I 
ORCHFYGU MATER. 


Y MAENT yn gwasgu yn mlaen. Y mae pob un yn nghanol 
dychryn. Nid oes na gwyr meirch na gwyr traed mewn safle 
i ymfyddino. Y maent oll ar wasgar. Swn ebwch na llais ni 
«ldaw o un genau. _ Dystawrwydd ac arswyd a lywodraetha bob 
un o wadn y troed i ben y coryn... Eu gwallt a saif yn syth ar 
ben y coryn. Eu bwâu-saethau, eu cadfwyeill, eu cleddyfau, 
a'u bidogau, er yn eu meddiant ac yn eu dwylaw, ac yn barod i 
ryfel, ni theimla un, ac nid ŵyr y naill mwy na'r llall ddim am 
danynt. Y maent yn y fath arswyd fel nad ydynt yn hysbys 
bod ganddynt draed na breichiau. Er bod yr arfau rhyfel yn 
eu meddiant ac yn eu dwylaw, fel y mynegwyd, nid ydynt dan 
yr ymdeimlad na'r ymsyniaeth eu bod yn meddu na breichiau, 
nac arfau i ymbarotoi ac ì ymfyddino i ryfel,.na thraed na 
choesau i ffoi ymaith, pe hyny yn angenrheidiol. Eu gliniau a. 
gurant yn sigledig y naill yn erbyn y llall, a'u calonau oll a 
gurant fel calon cyw aderyn bach ar ffo ac wedi colli ei fam, ac 
amrantau eu llygaid a gauant rhâg ofn y dinystr sydd yn cyflymu 
tuag atynt. 'Trwst a llais y gelyn, fel y tybir, a glywir yn 
dynesu. Eu llygaid yn gystal a'u clustiau sydd gauedig, fel pe 
byddai i hyny leihau rhyferthwy y dinystr pan y daw, a lliniaru 
y dialedd poenus pan eu goddiweddir rai o'r eiliadau nesaf. 
Eu hanadl a atelir megis yn eu dyrnau, y gwefusau,a'r danedd 
a wesgir yn nghyd yn y fath fodd fel nad oes anadl yn gwneyd 
ei ffordd allan ond trwy y ffroenau. _ Tybiai Gruffydd ei fod yn 
clywed y waedd i ryfel o'r tu ol iddo, a chlywa lais yn fuan a 
adwaena yn dda—neb amgen na'r eiddo Llywarch Hwlbwrch— 
yn swnio yn garuaidd a chyfeillgar : 

“ Holltwch yn ddellt y saeth ryfel, a melldith y duwiau o bob 
lliw a llun ar yr hwn ni fydd iddo ei hanfon o gylch, fel y byddo 
i bob un gael darn o honi, ac y byddo iddi ei lenwi mor llawn 
ag wy o ysbryd rhyfel.” 

““Hoio! hoio! hoio !” llefa llais, “a ydyw Gruffydd yn mhlith 
yllu? Byddin—cadgyrch pwy? Llefwch allan, neu bydd i ni 
ollwng cawod o saethau i'ch plith, cawod mor dew a chawod o 
genllysg—digon aml a chydgysylltiol i gymeryd ymaith fywyd, 
nid yn unig chwi, ond y mân-wybed a ddygwydd fod o fewn 
eu harfod a'u gwanaf; os gwyr cethin, crachlyd o Normaniaid, 

gwae chwi; os nad e', llefwch allan, neu byddwch yn ymgreinio 
ar hyd y llawr, ac yn ymdrybaeddu yn eich gwaed.” 

“ Ateliwch eich saethau, na thynwch yn llinyn eich bwa, 
Gruífydd a'i lu sydd yma,” llefai Gruffydd a Thudur yn gydgan 
ac un llais. 

Ar hyn dyma Hwlbwrch yn ehedeg yn mlaen, ac yn estyn 
allan ei law i gyfarch gwell i Gruffydd a'i lu. 

“O ba le y daethost yma? a pha fodd, a chyda pha newydd ?” 
llefai Gruffydd. 

“'Tangwystl a'm cyfarwyddodd i ddyfod allan i fynegu i ti pa 
fodd i weithredu.” 

““ Pa fodd y daethost i wybod ein bod ar y maes, ac ar ein 
ffordd i gyfeiriad y Castell ?” 

“' Rhai o'r gelynion y bu ymladdfa rhyngoch â hwy a ddi- 
anzasant acw am eu heinioes i draethu y newydd.” 

“ Beth ydi dy genadwri, a pha beth ydi dy gyfarwyddyd ?” 

“ Dyfod gyda ni, a dilyn ein sodlau, ac yna bydd pen ar y 
rhyfel hwn.” 


** Yr ydym yn lluddedig a diffygiol. Nid yw ymladd yn beth 


allwn wneyd. Yr ydym yn barod wedi rhedeg allan.” 

** Y mae ymladdwyr o Degeingl wrth law, ac yn barod i gynyg 
eu hunain at eich gwasanaeth. Ni fu eu dewrach a'u gwell yn 
cydio mewn bwa, na phybyrach rhyfelwyr yn eu cludo.” 

“ Bendith ar eich penau. Ni fu erioed fwy o angen y cyfryw.” 

'*'Dyw bendith, er yn angenrheidiol i bwmpio i fyny galon 
yr ofergoelus, ac i chwythu i bwynt ysbryd y gwrageddos, o les 
yn y bydi ni. Y bwa, y gadfwyell ddau-finiog, a'r cleddyf 
weli ei flacullymu, sydd i wneyd y gwaith, ac nid swn ac adlais 
bendith. Dodwch eich bendithion i raì ar ddarfod am danynt, 
a chryfder yn y bwâu, digon o saethau, min ar y cadfwyeill o 
bob tu, a'r cleddyfau yr un wedd, a medruswydd i wneyd y 
defnydd goreu o'r cyfryw i ni, ac yna fe drown y fantol o'ch tu, 
neu yn hytrach o'n tu.” 

“ 5ut aadras y gellaist ti gael cyfle i lithro ymaith, a thithau 
yn wahanredolat was y “asteli, galw am danat bob eiliad, a 
Rliobert y Castellwr drwg a dieílig mewn angen o'th gynghor 
a'th gyfarwyddyd didor?” 

“Nid oedd y Castellwr Rhobert ddim gartref. Y mae ev's 
dyddiau wedi myned i Dwr Baili, ar ben Bryn Baili, yn Wydd- 
grug, i osod y Daniaid sydd wedi cael eu gwahodd a'u cyrchu 
i wladychu Gwynedd i fod yn ben a pherchen y wlad, i sefydlu 
llys a llywodraeth iddynt hwy; yno hefyd y mae Huw Flaidd, 

neu Huw Fras—Iarll Caer. Y maent yn gwneyd parotoadau 
anferth i fwrw ac i ymlid ymaith bob gwrthwynebiad a ddyg- 
wydd fod ac a gyfoda yn eu herbyn.” 

“* Pwy ydynt yn fwriadu osod ar yr orsedd ?” ebai Tudur. 

““ Hyny sydd anhysbys. Nid o2s unrhyw awgrymiad hyd yn 
nod wedi cael ei amlygu. Dichon na fydd ond chwanegiad at 
derfynau Gwiiym Fastardd. Pa wedd bynag, y mae yn amlwg 
na fydd yn un Gymreig; a bydd. i'r Cymry gael eu diwreiddio 
hyd y gellir.” 

“Hô yn wir! Dyna'r fath ddyn, neu yn hytrach y fath 
dd l ydi Rhobert? Gwyneb un ffordd a chalon ífordd arall, 
fe welaf, sydd ganddo. Ond waeth am dano, bydd yn anhaws 
iddo fy nhwyllo y tro nesa'.. Lled wahanol i'w addewid i mi, y 
mae wedi troi allan. Ond chwareu teg iddo, y mae yn anhawdd 
dwyn dyn oddiar ei dylwyth. Nid ŵyr yn well. Tri pheth 
sydd anhawdd eu hadnabod,—diwrnod, derwen, a dyn. Y mae 
mewn cyflwr truenus odiaethol. Symudir cf gan yr un gallu 
ag sydd yn symud bwystfilod y maes.” 

Yr oeddynt, tra yn siarad fel hyn, yn teithio yn mlaen i 
gyfeiriad lle saif tref y Wyddgrug y dyddiau hyn. Canfyddid 
ar bob llaw fân fythynod,—rhai wedi eu gwacyd o wiail, ac 
eraill o goed, y rhai oeddynt wedi eu toi â brwyn, tra mewn 
rhai amgylchiadau gwneid y tô i fyny o ddail. Dyma nhw 
bellach o flaen y Castell, y gosgorddlu yn fân fyddinoedd,—— 
mintai yma ac acw, fel yr oedd yn arferiad yr adeg foreu hono 
gyda rhuthriadau milwraidd. Y marchogion llurig yawg, helm- 
awg, ymsaethant yn mlaen, a phedyd arfoz a ymfy ddins ant. Y 
mae y llu o bob tu yn Swnio corn y gad. Yr arwyddion i 
daraw yn cael ei anfon allan. Y human i fyny, Dyma y 
rhyfel yn dechreu. Y meirch a'u inareaowyr yn cwympo yn 
nghyd i'r llawr. Y cadfwycill trymion a hyrddir yn erbyn 
penau y ceffylau, y rhai a holltid «y l2 chan lleied o helynt a 
phoen ag a geiri hollti cloron... Yr ox mynedfa gul trwy y 
goedwig i gyfeiriad y Castell. Ar hl y fynedfa ymwthiai y 
gelynion fel llif ddyfroedd... Yr oedd c:n harwr yn sylwi ar eu 
rhuthriadau ífyrnigwyllt ar hyd y goriwicred.. Gwelai yn amlwg 
nad ellid eu gwrthsefyll ar yr allt heh i hyny ddwyn oddiam- 
gylch ddinystr echryslawn ar fywydau dynion a meirch. Yr oedd 
y fynedfa, yr hon a droellai yn debyg i'r afonydd a elwir ystum- 
iau, yn arwain igam-ogam. Buasai eu gwrthsefyll ar yr allt neu 
ael y Bryn Baili yn peri iddynt gael eu hyrddio gan y marchog- 
ion, y rhai a fuasent yn taraw yn erbyn y rhai a'u cyfarfyddent 

yn dringo i fyny i gyfeiriad y Castell, hyd nes y buasent yn 
“ pellenu yn erbyn y rhai a ddilynent eu sodlau. Hyn a fuasai 
yn dwyn oddiamgylch un o'r cyflafanau a'r galanasdra mwyaf 
erchyll y clybuwyd son am dani. Buasai y meirch yn rhuthro 
yn eu herbyn gyda'r fath hyrddiadau fel i achosi iddynt fesur y 
llawr, y rhai yn ddiamheu a fathrasid gan garnau y cyfryw. 
Galwodd Gruffydd ei wyr i encilio i waelod y fynedfa, ac i sefyll 
mewn tro. _ Lleolid pob un yn nghongl y coed yn y fath wedd 
fel na welid un o honynt gan y gelyn pan yn cyflymu i lawr ael 
y bryn. Gosodai ei hun yn ngwyneb ac yn nesaf i'r tân. 

““ Gofalwch chwi,” llefai ar y rhai oedd o'r tu ol iddo, ac yn 
ìs i lawr, “ am adael i bob ceffyl a dyn a ddianga heibio fi fyned 
ymaith heb ei ben. Croesaw i bob march a dyn wneyd ei 
ffordd ymaith, ond heb ei ben!” 

“Holo!” llefai Collwyn yn groch, pan y methodd Gruffydd 
roddi ergyd i ben un march a'i farchogwr, “'dyw gwynt y gad- 
fwyell ddim yn ddigon cryf i dori pen y march na'i farchogwr, 
er mor frau ydyw penau y Saxoniaid a'r Daniaid hyn. Er 
cymaint o wynt sydd yn eu penglogau, nid yw gwynt cadfwyell 
yn ddigon nerthol i chwythu gwynt y penglogau ymaith.” 

Pan y dylifai yr ymadroddion hyn dros ei wefusau, chwyrn- 
daflai ei gadfwyell i gyfeiriad y march, ac yn y fan dyma y 
march yn cwympo i'r Ìlawr, ac yntau ar yr un adeg yn chwyrn- 
ellu y cleddyf, yr hwn oedd yn ei law chwith, i gyfeiriad pen y 
marchogwr. Ni fethodd ei nôd. Dododd yr ergyd is law clicied 
ei ên, a threiddiodd trwodd i'r ochr arall. Wele ei ben yn 
ehedeg ymaith oddiar ei gorff, a'r marchogwr yn codi ei 
ddwylaw i fyny. Beth a ddalia ond ei ben ei hun. Cwympai 
lawr gyda'i farch, gan gludo gydag ef ei ben ei hun. Cwympodd 
y ddau i gyfeiriad traed Collwyn. 

“Cerdd i ffordd y burgyn,” llefai yntau, gan roddi hyll- 
droediad i'w benglog yn gyffelyb i'r wedd y gwelir y hechgyn yn 
troedio y bêl droed, “' galla'i fforddio gwneyd heb ddefnydd- 
io'lh ben yn gôd wen, na chymeryd dy ystlysau yn facwn i 
arbed cig moch ein gwlad.” 

Diangodd llu arall heibio ein harwr heb iddo lwyddo i dori 
ymaith eu penglogau, ond yr oedd digon o gadfwyeill a 
chleddyfau eraill yn segur, a rhyfelwyr yn llechu yn nghanol y 
coed, yn dysgwyl yn awchus y fraint a'r cyfleusdra i dori eu 
penglogau ymaith, y rhai a synent na fuasent eu hunain wedi 
gwneyd er's llawer o amser, gan nad oeddynt ac nad allent fod 
wedi bod erioed o un gwasanaeth iddynt. 

Parhai y gwyr meirch a'r pedyd i wasgu yn mlaen i ddanedd 
y dinystr. Rhuthrent gyda'r fath gyflymdra fel yn fynych y 
mathrai y rhai o'r tu ol y rhai oeddynt o'r tu blaen. Neidiai y 
meirch o'r tu ol gan sathru y rhai o'r tu blaen gyda'u marchog- 
wyr yn ddrylliau. Daeth y rhai oeddynt o'r tu ol yn y pellder 
i ganfod nad oedd ymwthio yn mlaen yn ddim amgen nag 
ymwthio i ganol y dinystr. Gwelid amryw mewn canlyniad yn 
ymlithro i'r goedwig, fel pe yn penderfynu ymlechu yn y cyfryw, 
hyd nes y byddai i'n harwr a'i lu wneyd eu ffordd tua'r Twr, ac 
yna ymosod arnynt a'u lladd yn y goedwig. Aeth y galanasdra 
yn fuan drosodd, a daeth yr adeg iddynt ymwthio i fyny i 
gyfeiriad y Castell. 

“ Nid alla'i wel'd,” sylwai Cynfrig Hir, pan y canfu hwy yn 
hwylio i ddirwyn eu camrau i fyny ar hyd y fynedfa gul i 
gyfeiriad y Twr, “ei bod yn ddyogel i ni weithio ein ffordd ar 
hyd y llwybr hwn i fyny trwy y coed, tra cynifer o'r gelynion yn 
cynllwyn am ein bywyd. _ Y mae yn beryglus i ni fyned cyn eu 
hela allan fel bwystfilod rheibus.” 

“Nis gwn pa beth a allwn wneyd. Nid yw'n ddyogel i ni 
ymwthio ar eu hola. Y mynyd y croeswn i'r coed, o gysgod y 
'prenau, daw eu saethau a suddant yn ddios i'n cnawd, gan 
gymeryd ymaith ein bywydau. Byddai i hyny ddwyn ein holl 
amcanion i'r terfyn, a thaflu yr holl frwydro yn salach na 
“chwareu cath-glap,” ebai Collwyn. 

“Ni wela'i ond un ffordd i'n dwyn allan o'r dyryswch a'r 
benbleth yma. Mae yr hin yn sech a dymunol. _ Yr holl goed 
*yn llawn o ddrain a mieri. Dodi yr holl goed yn un coelcerth, 
yn un wenfflan o dân.” 

“ Byddai i hyn eu hymlid o'r coed ac o'r Twr ond odid,” 
'ebai Gruffydd. 


PENOD XII. 
DAROGANAU LLYWARCH HWLBWRCH. 


NIp cynt nag yr oedd y geiriau “dodi yr holl goed yn un goel- 
«certh ” wedi eu llefaru nag y darfu i'r holl goedwig gael eu rhoi 
ar dân gan rywun o blith y llu. Cyn pen ychydig oriau yr oedd 
yr oll yn lludw. Dyrchafai y mwg íel mwg ffwrn, ac esgynai y 
fflamau i'r awyr. Parodd hyn arswyd a dychryn yn mhlith y 
rhai a breswylient yn Nhwr Baili. Chwythai yr hyrddwynt y 

fflamau i gyfeiriad y Twr, a chr6id arswyd yn mhlith y rhai 
oeddynt o'r tu mewn y byddai i hwnw, yn nghyda'r holl 
breswylwyr o'r tu mewn, syrthio yn aberth i'r elfen danliyd, a 
llosgi yn ulw—yn lludw. Gwelid hwy yn ffoi am eu heinioes. 
Goddeithiodd y tân yr oll oedd yn llosgadwy.  Ymwthiodd ein 
harwr a'i fintai yn ddilynol i gyfeiriad y Twr, yr hwn erbyn hyn 
oedd wedi ei lwyr waghau o'r oll o'i breswylwyr. Treiddias- 
ant i mewn a dygasant allan anrhaith fawr mewn aur, arian, ac 
yspail werthfawrth ac amrywiaethol. Diangodd Huw Flaidd a 
Rhobert Gastellwr mewn dygn gynddaredd, ac yn gynddeiriog 
o lid a digofaint, i gyfeiriad Castell Caer. Ffodd y gweddill o'r 
llu a ddygwyd i wladychu Gwynedd yn ol i'w gwlad eu hunain, 
yn benisel ac athrist. 

Ni raid i ni ddyweyd bod Gruffydd a'i osgorddlu yn teimlo ar 
uchelfanau y maes. Y maent yn hwylio i ddychwelyd yn ol 
gyda'r anrhaith, yn oríoleddus eu hysbryd. Y mae yn dygyfor 
gan orfoledd, ac yn tori allan i lefain: 

“ Henffych, henffych, henffych byth, O! ddedwydd ddydd! 
Mae fy ilywodraeth wedi ei llwyr ddiwreiddio o dreiswyr o bob 
lliw a llun, y gelyn olaf wedi ei droedio allan o derfynau fy 
ngorsedd. Y fi bellach sydd ben a pherchen,—bydd i mi lys a 
llywodraeth ddisigl. Ni chlywir llais na gwaedd yn fy erbyn,— 
y wich olaf wedi diffodd yn y fflamau.” 

“Gwaith ffol ac ynfyd,” ebai Llywarch, “ydi llefain cyn 
myn'd allan o'r coed, Llais hoio! cyn enill y gamp, cyfrif a 
bwrw ar ddydd cyn y delo, a barnu cyn gweled y diwedd, ydi 
peth fel hyn.” 

“ Yr wy'n synu atat, Llywarch, a'th wraig yn gares agos i mi! 
Beth! a wyt ti yn cenfigenu ac yn llidio at y llwyddiant anar- 
ferol sydd wedi coroni ein cadgyrch! A fuasit yn dewis yn 
hytrach i'r frwydr droi yn ein herbyn, ac i nì orfod ffoi o flaen 
ein gelynion?” 

“ Dim o'r fath beth! Nid oes neb yn fwy cyfan i ti na mi. 
Ond rhaid i ti ddeall nad yw pob un felly. Y mae o fewn fy 
ngho' i uwchlaw ugain o wahanol dywysogion wedi bod yn honi 
hawl, ac yn eistedd ar orsedd Gwynedd, ac fe syrthiodd y rhan 
fwyaf o honynt yn aberth i fradwriaethau. _ Rhai o'r un dras ac 
o'r un gwaedoliaeth a hwy eu hunain yn codi gwrthryfel yn eu 
herbyn, ac yn cymeryd ymaith eu bywydau.” 

“'Does dim os nad wyt yn coleddu meddyliau drwg, ac yn 
ceisio fy narbwyllo nad oes obaith i mi gael eistedd ar orsedd 
Gwynedd, gwir dreftad y teulu. Y mae pob un, nid oes ddadl, 

yn deall mai fy eiddo treftadol cyfreithlawn i ydi gorsedd 
Gwynedd.” 

“ Yr oedd Llewelyn ab Gruffydd, i'r hwn y bum yn drysorwr 
cywir, ar hvd yr adeg, yn honi na fu tywysog erioed yri meddu 
gwell hawl, nid yn unig i eistedd ar orsedd Gwynedd, ond 
Gwynedd a Deheubarth; a chredai hefyd y meddai hawla 
gallu i chwanegu ati ranau o diroedd a ddygwyd gan y Saeson. 
Ond fe laddwyd Gruffydd gan ei frodyr ei hun, Bleddyn a 
Rhiwallon !!” 

“A fuasit ti yn hoffi i'r un trychineb syrthio i'm rhan i?” 
ebai Gruffydd gyda gwyneb cuchiog a llais digofus. 

“ Dim o'r fath beth! Vr hyn cl] a fuaswn i yn ddewisiti 
wneyd ydi bod yn ochelgar. Nid elli ymddiried i neb. Y mae 
yn ymladd o'th blaid ac yn proffesu eu bod yn gyfeillion i ti lu 
o rai y bu perthynasau iddynt yn llenwi yr orsedd, y rhai y mae 
hil iddynt eto yn aros, ac yn credu mai ymhonwr dihawl ydi 
pob un a ddelo yn mlaen ;j hawlio yr orsedd, owd rhai o'u 
gwehelyth hwy! Y mae llu o'r rhaí hyn yn ymladd o'th blaid, 
y rhai y byddai iddynt y cyfle cyntaf droi yn fradwyr i ti, a 
chodi gwrthryfel yn dy erbyn. Credaf na raid i ti aros yn hir 
hyd nes y cai weled hyny. Y mae hyn wedi cymeryd lle mewn 
cysylltiad â phob tywysog a fu yn eistedd ar orsedd Gwynedd a 
Deheubarth. Bydd dy hynt a'th helynt dithau, dichon, rywbeth 
yn debyg.” 

“Wyt ti yn tybio y bydd i rai o'm deiliaid fy hun—rhai o 
drigolion Gwynedd—ddroi allan yn ffals fel hyn ? neu ynte a wyt 
ti yn cyfeirio at yr hyn sydd yn debygol o ddygwydd mewn 
cysylltiad â Rhobert, dy arglwydd, a Huw Fras, Iarll Caer?” 

“ Oddimewn ac nid oddiallan yn gymaint y mae dy berygl 
di. Ni fyddi yn hir heb i rai o'r rhai wyt yn eu haner addoli 
dynu yn dy erbyn, a gwneyd eu goreu i'th droedio, na fydd 
geryt na glan na chilfach i ymlochesu ynddi.” 

““'Tybed dy fod yn traethu ymadrodd ag arlliw gwirionedd 
ynddo?” 

““ Cred di yr hyn a fynot am y dyfodol llwyddianus a addewi 
i ti dy hun, y mae hyny yn fwy nag elli obeithio na 
breuddwydio. Y mae yr hyn a gymerodd le ac a ddygwydd- 
odd yn ymgyrch a helyntion bywyd yr oll o'r tywysogion eraill, 
yn fychain a mawrion, yn Ngwynedd a Deheubarth, mor 
wahanol i'r hyn wyt yn addawiti dy hun ag ydi y t'w'llwch i 
oleuni. Pe teithiem yn ol hyd ddyddiau Cadwaladr, gan alw i fyny 
a dwyn i'n gwydd bob un o'r amser hwnw hyd yr oriau hyn, yr 

un un ydi y swn, y llais, a'r iaith :—Bradwriaeth o bob lliw a 
llun, ac ymgais gan feibion i ddiorseddu eu tad, brodyr i 
lofruddio brodyr. Yn lle gwellâu yn hyn o beth wrth droedio 
i'r cyfeiriad agosaf atom, o ran amser, lluosogi yn eu rhif a throi 
yn fil mwy ysgeler yn eu natur y mae y bradwriaethau. Felly, yn 
lle cael tir cadarn a rheswm i obeithio y daw pethau yn fwy pur 
a dilychwin o ran bradwriaethau, y mae lle i ofni, lle i gredu, 
lle i ragweled, ac i deimlo, y bydd i bethau droi allan yn llawer 
iawn gwaeth. Yr hyn a fu a fydd, a wnaed a wneir; yr hyn a. 
ddygwyddodd i'th dadau a ddygwydd i tithau, y mae lle, nid 
yn unig i ofni, ond i ti benderfynu beth a ddaw i'th ran ac a'th 
gyferfydd. Yr hyn fu dynion ydynt, yr hyn a wrfaeth dynion a 
wnant, yr hyn ydynt a fyddant, a wnaed a wneir ganddynt.” 
Nid oedd yn gallu ymwrandaw na sylweddoli dim ar yr hyn 
addywedid. Yr oedd wedi ei feddianu a'i lyncu i fyny yn 
hollol gan y gred y byddai iddo esgyn i'r orsedd, a chael pob 
un o'i blaid,—pob un o hyn allan o fewn terfynau ac yn holl 
ranau rhandir treítad ei hynafiaid—Gwynedd, yn ufudd a gwir 
ostyngedig ddeiliaid iddo. Tybiai a chredai yn ddiysgog bod 
pob un yn edrych yn yr un goleuni ac o'r un cyfeiriad ag yntau 
ar helyntion ei gadgyrch, Yr oedd wedi olrhain allan ei hawl- 
iau—i'r orsedd—fel nad oedd dim dau feddwl i gartrefu yn 
un gongl o benglog neb, mai efe a neb arall oedd hawlydd a 

Gwynedd; a phe buasai rhywun wedi bod yn coleddu cred 
wahanol, yr oedd y 4lwyddiant dihafarch oedd wedi dilyn ei 
ymdrechion, er pan wnaeth ei ymddangosiad yn y dywysogaeth, 
yn ddigon i argyhoeddi pob un bod y duwiau a ffawd yn pen- 
derfynu mynu ei osod yn ben a pherchen y dywysogaeth. Yr 
oedd yn hynod a thra hygoelus. Credai yn ei allu i wneyd 
pawb yn vr gyfeillion y gallai ymddiried ynddynt; ac er iddo 
gael ei dwyllo lawer canwaith, nid oedd ac ni fu yn llawer mwy 
gochelgar a gwyliadwrus. Syrthiodd i'r un pwll lawer gwaith 
drosodd. Y mynyd y deuai allan gollyngai agos yn drylwyr 
dros gof yr anffawd, ac anghofiai wneyd penderfyniad i ysgoi y 
cyfryw yn ei hynt a'i helyntion dyfodol. Ni wybu ac ni chafodd 
yr hen ddiareb erioed le yn eì feddwl, “'Achlod i'r dyn a'm 
twyllodd i ddwywaith; achlod i minau o'm twylla y drydedd 
waith.” Ceid ef i fyny ar uchel-fanau y maes, ac ar ben uchaf 
yr ysgol, pan yn liwyddianus, yn llawn o hwyl ac asbri yr 
ysbryd,—pob copa walltog o'i blaid ; ac yna pan y cyfarfyddai 
â siomedigaeth, disgynai i ddigalondid ac anobaith am yspaid ; 

ond buan y diflanai yr anobaith a'r tywyllwch, ac y deuai uchel- 
frydigrwydd a goleuni llachar i dywynu ar ei goryn, yr hyn 
mewn gwirionedd oedd ac a fu ei elfen lywodraethol trwy ei 
oes. Nid oedd ac ni fu un anffawd nac anffodion yn ddigon i 
fwrw i lawr uchelgais ac uchelfrydigrwydd ei feddwl. 

Yr oedd yn cyflymu yn ol i'w lys i Aberffraw i fyned yn mlaen 
i sefydlu llys, llywodraeth, a threfn, yr hyn oedd ar goll er's llawer 
o ddyddiau ; yn wir, yr oeddynt ar goll er's cymaint o amser fel 
nad oedd y rhan fwyaf o'r deiliaid yn meddu un math o wybod- 
aeth na dirnadaeth am danynt. 

Yr oedd Llywarch wedi encilio yn lladradaidd ar ol yr 
ymddyddan a basiodd rhyngddo a'n harwr. Nid oedd yn 
ddyogel iddo ei ddilyn, gan y bwriadai ac y mynai fyned ar ei 
daith yn ol heibio Castell Rhuddlan, lle yn sicr y cymerai 
cyflafan erchyll le, ac y byddai i'r coedwigoedd oddeutu ar bob 
llaw gael eu gosod yn un goelcerth danllyd. _ Ar ol ymdeithio 
yn galed ar hyd. tir yn llawn o helyg, brygyll, manwydd o bob 
math, drain a mieri, dyma Gruffydd ar ei daith yn ol, yn dynesu 
at Gastell Rhuddlan. Mae y gelynion yn canfod y llu yn y 
pellder, hanes y rhai yn creu hafog a dinystr sydd wedi cyraedd 
er's meityn. Y mae pob byddin yn fân finteioedd yn parotoi i 
ryfel, i anfon allan eu saethau, i ergydio gyda'r cadfwyeill, ac i. 
fesur cledd,—y tarianau trwy y gwyll a welir yn cael eu cludo i 
dderbyn y saethau gan fyddinoedd y ddwy blaid. _ Uchelfloedd 
a lleisiau cyrn y gad a seinir, fel y clybuir eu hadsain o wahanol 
gyfeiriadau. Y mae saethyddion ein harwr yn ymgynddeiriogi. 
yn eu ffyrnigrwydd.  Ymferwa eu gwaed i fyny i'w penglogau. 
Y niaent bron a hollti o ffyrnigrwydd a dialedd at wyr y Castell. 
am y dirmyg, y gwarth, a'r sarhad y mae Rhohert, nai Huw 
Fleiddyn, asynol ac ellyllaidd, wedi amcanu daflu ar drigolion 
Gwynedd, trwy ddwyn estron-geuedl i wladychu Gwynedd. 

“Nid yw hyn ddim mwy na llai naz ymgais ddieflig i ddi- 
wreiddio ymaith wir berchenogion y tir, ac oesol drigolion 
'Tegeingl a Dyfîryn Clwyd,” llefai Cynfrig Hir, “a phlanu trigol-- 
ion—silod salach—yn eu lle, y rhai ydynt fel llygod a llyffaint 
o'u cymharu â'n cenedl ni, y rhai sydd yn y wlad, ac i fod 
hefyd. Gadewch i ni fwrw saeth ar ol saeth, a chymeryd digon 
o ofal am saethu pob saeth i galon y giarchod. Nid ydynt hwy 
a'u calonau ond gwynt. Saethu i'r awyr yr ydym pan yn saethu 
i'w calonau, ond awyr afiach ac awyr eisieu ei chynhyrfu ymaith. 
ydi, a rhaid gwneyd !” 

Disgynai y saethau yn drwch tew fel gwlith y plygain, ac yn. 

grynswdd fel barug yr hwyr. Nid saethu ar antur a wneid 
chwaith. Suddai agos bob saeth i gnawd, y rhai oeddynt wedi 
eu blaenllymu a'u trochi mewn gwenwyn. Gwaedd a llef a 
glywid oddiwrth y llu a gwympent yn myddinoedd y gelynion. 
“Teithiai ein harwr a'i wyr yn mlaen o fewn ergyd y cadfwyeill. 
Dyma hwy yn hyrddio eu cleddyfau, eu penau a holltid fel 
cregyn malwod, a'u calonau a_arddid yn rhychau â'r cledd, fel 
yr arddir maes âg aradr. Y mae y gelyn yn gweithio yn ei dro 
yn llawn mwy deheuig, ac yn gorfodi gwyr ein harwr i encilio. 
'Y mae yntau yn rhuthro yn mlaen i'w symbylu ac i'w cefnogi. 
Ail ffyrnigrwydd a'u meddiana, a gwneir y defnydd mwyaf 
deheuig o'r cledd a'r gadfwyell, hyd nes mae y gwaed yn 
pistyllio yn genllif, ac yn rhuddo y llawr. Y mae y gelyn yn 
canfod ei wyr yn cael eu medi i lawr fel rhedyn, ac yn rhag- 
weled mai colli y frwydr a wna er dewred yr ymleddir. Y mae 
y llef yn cael ei rhoi allan i ffoi, a ffoi a wneir nerth y traed a'r 

coesau, fel y clywir swn eu traed a charnau y meirch fel 
' taranau. Mae tân yn cael ei roi yn y coed. Maent yn rhuthro 
yn mlaen ac yn rhoì y gadwrfa allauol ar dân, yn lladd llawer 
o'r gwarchodlu, ac yn hyrddio y gweddill. i'r tyrau am ddyogel- 
wch. Mae y frwydr drosodd, ac yspail fawr yn meddiant y 
gorchfygwyr. Y maent yn dygyfor gan lawenydd, a chlywir yn 
eu plith loddest a sain cân a moliant. Ond a ydyw hyn i bar- 
hau? A yw gorsedd Gruffydd wedi ei sicrhau? ac a fydd iddo 
dreulio y gweddill o'i oes mewn heddwch diderfyn? Tybiai 
ein harwr y bydd, ac mai dyma y gadgyrch olaf byth y gelwir 
arno i'w hymladd. Ond amser ac nid cred na thyb sydd i 
benderfynu hyny. 


PENOD XIII. 


LLAWENYDD YN NINAS DULYN.— DYFODIAD GWYNGU GYDA 
CHENADWRI I ABERFFRAW. 


Mawn a dwfn oedd yr hyfrydwch a'r llawenydd yn mhlith gwir 
bleidwyr a chefnogwyr ein harwr pan ddygwyd y newyddion o'i 
lwyddiant anarferol o'i gadgyrch yn erbyn ei elynion—Norman- 
aidd a Saxonaidd yn Nhegeingl a Dyffryn Clwyd. Helynt y 
gadgyrch a'r ymladdfeydd gwaedlyd yn erbyn y marchogion 
lÌlurigawg a helmawg,—y Ffrancod yspeilgar a dienwaededig a 
ddygwyd o Loegr i wladychu i gyffiniau Gwynedd gan Huw 

Fleidd a Rhobert Gastellwr, Arglwydd Rhuddlan, i wncyd y 
trais ar hawliau priodol ein harwr yn fwy ymhongar a sarhaus 
fyth,—a gludwyd megis ar adenydd yr awelon i'r Werddon, Y 
brenin yno a grochfloeddiai, ei farwniaid a ddychlament ac a 
neidient mewn uchel sain gorfoledd—mewn perlewyg o natur 
wallgofus,—i groesawu y llwyddiant a ddamweiniodd i'w cyd- 
nabod a'u câr, y gwr enwog o waed ac o wehelyth dywysogzaidd 
ddyblyg, o allu a theilyngdod penadurol ar wahan i waedol- 
iaeth—Gruffydd ab Cynan. Arlwywyd gwledd i lawenhau a 
gorfoleddu. Yr oedd holl dref Dulyn mewn helynt a miri yn 
diaspedain, ac adsain cân o lawenydd mawr yn llenwi yr holl 
awyrgylch. Y beirdd Gwyddelig, fach a mawr, a arllwysent eu 
molawdau dihafal, yn y rhai y dyhysbyddid yr iaith o'i geiriau 
mawl a chlod, ac y bathid rhai newyddion, am y dangosid bod 
y dygwyddiad yn galw am hyny. Yr holl grythau, telynau, ac 
offerynau cerdd a chwareuid gydag asbri a medrusrwydd na 
welwyd ei gyffelyb o fewn cof neb yn fyw. _ Yr oedd yma offer- 
ynau cerdd na fuont ar waith er's degau o flynyddoedd yn cael 
eu chwareu gan rai oeddynt wedi rhoi eu ffidil yn y tô, ac wedi 
bwriadu ei gadael yno, yn cael eu chwareu, meddir, gyda'r fath 
fedr fel pe buasai rhyw ysbryd o'r byd anweledig wedi talu 
ymweliad â hwy i reoleiddio eu bysedd a'u geneuau.. Ond nid 
felly yr oedd y llwyddiant yn cael ei dderbyn a'i groesawu 
rhwng creigiau Eryri, ac yn Ngwynedd yn gyífredinol.. Yn 
mhlith y gwyr a fu yn ymladd, a fu yn ddewr a phybyr yniladd 
ar faes y gwaed, ac yn hyll-hyrddio o fodolaeth y rhai oeddynt 
wedi cynllunio i gyfyngu ar hawliau ein harwr fel tywysog, a 
bradfwriadu i drais gipio y cyfan o'i feddiant, a'i gilgwthio a'i 
ddanfon fel crwydryn ar ffo, yr oedd iddo guddlofruddion lu 
afrifed, yn gwau fel gwybed ac yn dyheu am ei einioes. Yr 
oedd yn mhlith yr ymladdwyr rai yn cenfigenu ac yn teimlo 
chwerwder chwerw at ei lwyddiant, ec wedi ymladd yn ddewr a 
chlodwiw yn yr oll o'r brwydrau a drodd y fantol o'i blaid. Yr 
oedd llid a malais yn llenwi eu mynwesau. Ni wnaethant 
ddefnydd o'r gadfwyell nac o'r cleddyf gyda'r bwriad o balmantu 
ei ffordd ef i'r orsedd. Dyben hollol wahanol oedd mewn 
golwg ganddynt. Un arall oedd ganddynt hwy mewn golwg ì. 
lenwi yr orsedd, ac nid ein harwr... Buasai yn llawn cystal gan 
lu o honynt, er yn ffuantu eu bod yn ymladd o blaid hyrwyddo 
ei fynediad ef i'r orsedd, pe buasai wedi syrthio yn gelain trwy 
fin y cleddyf, fel y bydd i'r dygwyddiadau dyfodol feallai ddat- 
guddio; ond bychan a wyddai pan yn dychwelyd adref i'w lys 
D 

yn Aberffraw, o'r hwn yr oedd wedi hwylio rai dyddiau yn ol. 
Y mae yn dychwelyd adref o'r ymgyrch i fedi o ffrwyth ei 
lwyddiant. Datgana hyny yn ddifloesgni yn ngwydd y rhai 
sydd gydag ef; ond nid yw Cynfrig yn hollol yr un farn ag ef, 
ac y mae yn sibrwd yn ddigon uchel i'n harwr glywed, yr hyn 
sydd yn peri i'w amynedd—yr hyn nid yw yn orchwyl anhawdd 
o gwbl—gyneu allan; ond er hyny parhau i sisial y mae 
Cynfrig, yr hwn nid yw yn hygoelus, nac yn gallu edrych ar yr 
ochr oleu i helyntion na bywyd. Sisial y mae Cynfrig, fel y 
sylwyd, ““Gad i mi fyned allan o'r coed cyn llefain.” 

““'Be's nâd i'r drelyn,” llefai Gruffydd, “yn prophwydo 
tymhestl a dryc-hin tra yr awyr yn glir heb un cwmwl arni, nac 
un golwg bod un yn ngwraidd y gwynt, nac yn un man yn 
nghyfeiriad y pedwar gwynt !” 

“ Nid y boreu mae canmawl diwrnod teg,” niwmiai Cynfrig. 

“Dwyt ti am ganmawl diwrnod teg un adeg, foreu na hwyr, 
'Fyni di ddim ei bod yn tywynu haul pan y mae ei belydrau bron 
a'th daraw i'r llawr, y drwg-ddaroganwr a'r chwenychwr drwg o 
waelod dy galon. Gad aros hyd nes y daw y drwg. Y mae 
codi bwganod fel hyn tra nad oes rhith o sicrwydd o'u bodol- 
aeth yn gwanychu ac yn lladd un cyn eu dyfodiad, fel na fydd 
gan un ddim i'w wneyd pan ddeuant ond gorwedd i lawr a 
marw. Y mae bwgan yn y pen yn lladd un lawn cymaint a 
bwgan gwirioneddol.” 

“Nid felly mo hono, cai wel'd,” ebai Cynfrig; ond cymerwn 
bethau fel yr wyt ti yn eu gwel'd, a gadawn hi yma.” 

Dyna nhw wedi teithio hyd Aberffraw ; y mae ein harwr yn 
uchel ei feddwl, a'i galon yn dyvchlamu o lawenydd. Y mae yr 
hwyrbryd danteithiol yn barod, a phawb yn gwledda; y cwrw 
o ddarllawiad cartref yn cael ei dywallt yn helaeth i olchi yr 
'ymborth i lawr i'r cylla, a phob un yn ymneillduo i'r gwely i 
orphwyso, o'r hyn y maent oll yn teimlo mawr angen. Cwsg 
melus yn eu meddianu, a hên dawel yn eu llywodraethu. Y 
mae y boreu eto yn gwawrio, a chwsg eto heb ffoi. Mae haul y 
boreu yn tywynu yn danbaid, a hwythau yn parhau yn meddiant 
melus a thawel hân.. Dyma guriad wrth ddor ystafell wely y 
nail! yn gystal a'r llall, a llais yn hysbysu bod boreufwyd er's 
meityn yn barod, a galwad arnynt i wneyd eu ffordd allan o'r 
gwely i fwynhau y wledd. I'r alwad y maent yn ufuddhau, ac 
1 lawr y grisiau prysurant at y danteithion dymunol i'r chwaeth, 
a llawn mwy maethlon i'r cylla, sydd wedi eu harlwyo i gyflenwi 
eu hangenrheidiau. Nid oes ball ar y chwaeth nac ar y 


GRUFFYDD AB CYNAN. 55 


gorchwyl o lenwi y genau, a bwrw y cyfryw i lawr i ddiwallu y 
cylla; ond cyn gorphen o honynt, yn wir, cyn iddynt gael haner 
eu digoni, y mae un o'r rhai oeddynt yn gwasanaethu y bwrdd 
yn galw Cynfrig o'r neilldu, ac yn sisial rhywbeth yn ei glust. 
Elai ein harwr yn mlaen gyda hwyl a blas o lenwi y cylla â'r 
danteithion, ac ni sylwai ddim ar y dygwyddiad y cyfeirir ato. 
Y mae Cynfrig yn ffrochwyllt a diamynedd yn rhuthro yn ol, 
ac yn rhoi dyrnod i Gruffydd ar ei ysgwydd, ac yn datgan yr 
un adeg: 

“ Y mae Gwyngu, y Barwn, wrth y ddor y tuallan yn galw am 
dy wel'd ; y mae ganddo genadwri o bwys. Nid oes dim amser 
i'w golli! '» 

“ Eisio 'ngwel'd i? ? 

“ It, eisio'n gwel'd ein dau. Nid oes dim amser i fregedd.” 

“Dim amser i'w golli—dim amser i fregedd yn wir! 'Dydym 
yn gwneyd y naill na'r llal.. Os bu dynion erioed yn teilyngu 
cael eu gwala a'u gweddill, y ni yw 'rhei'ny, ar ol ymladd mor 
ddewr a llwyddianus. Gad iddo aros hyd nes y llanwn ein 
cylla, beth bynag ydi y neges. Beth bynag ydi y newydd, 
cysurus neu ddrwg, fe fyddwn yn llawer parotach i'w dderbyn 
gyda chylla llawn nag yn wag; ac os oes rhyw aflwydd yn aros, 
yr hyn nis geill fod, a'r hyn sydd allan o bob rheswm, gad gael 
y ceudod yn llawn, bydd yn llawn haws i ni fyned trwyddo, neu 
ei ysgoi. 'Dyw dyn a'i fola yn wag yn werth i deithio na dim 
arall: mewn eiliad y ca yr anwyd, ac y syrthia ei fywyd yn 
ysglyfaeth. Dyn gwanach a salach o lawer a ladda ei gryfach 
pan y mae y cylla a'i fola yn wag. Mae dyn a chylla gweigion 
yn haner dyn marw, a dyn a chylla hollol weigion yn ddyn 
marw hollol!” 

“* Mae Gwyngu yn sefyll yn anmhwyllog wrth y ddor tuallan 
yn dysgwyl ein dyfodiad. Y mae ganddo neges o bwys.” 

““Gad fwyta a gwledda. Dim lol! Os awn ni i godi ar 

“ganol y wledd, waeth gen'i heb wledd,—os na chawn ni 
ymborth pan mewn angen o hono, waeth gen' i heb ymborth o 
gwbl! Gad iddo aros hyd nes y gorphenwn, ac yna cawn 
wrando ar ei lais os yn werth !” 

Yr oedd Cynfrig wedi ei feddianu â dwfn bryder ac ofnau. 
Nis gallai nac eistedd wrth y bwrdd na llwytho ei enau a'r 
ymborth. Crynai pob aelod fel deilen, a phan y gwnai ymgais. 
1 godi tamaid at ei enau, dirgrynai ei ddwylaw yn nghyda'i holl 
adeilwaith, fel y chwalai yr ymborth i bob cyfeiriad,—peth ar 
hyd y bwrdd, a pheth ar hyd y llawr oddeutu ei draed. Y 

ddiod a godai at ei enau a chwistrellai ar draws ac ar hyd, fel 
pe buasai wedi cael ei osod mewn gardd i ddyfrhau y llysiau 
ddechreu haf heulog a sech; ymliwiai a gwelwai ei wyneb. 
Wedi llwyddo i gael tamaid neu lymaid i'w safn, glafoeriai y 
cyìryw allan yn y fath fodd ag y gwelir ambell anifail. Ei lais 
a ddeuai allan yn ddirgrynedig, fel nad ellid gwneyd allan beth 
a amcanai draethu. Yn ddamweiniol taflodd holl gynwysiad y 
corn, pan yn “wneyd ymgnis i'w gludo gyda'i ddwylaw dirgryn- 
edis, i wyneb ein harwr, yr hwn a drai ato ac a arllwysai 
gawod o wersi mewn melldithion ar ei benglog, ac yna llefai: 

“ Wyt ti ddim yn meddwl na 'nai y cwrw yna lawer mwy o 
les yn dy fol di nag a wnai i mi, trwy ei dywallt a'i ysponcio fel 
hyn am fy mhen ?”' 

“')allai na cherdded, sefyll, eistedd, bwyta, nac yfed... Y 
mae pob aelod yn crynu fel deilen. 'Rwy'n ofni bod gan 
Gwyngu ryw newydd drwg, a byddai yn well i ni gacl ei weled, 
a chael allan bo' ydi ei neues.. Nid da sydd ganddo! Y mae 
ei wynebpryd yn gwisgo arwyddion amlwg bod helynt flin a. 
brad wedi tori allan. Gwell i ni hwylio heb oedi.” V 

Y mae ein harwr ar hyn yn cael ei lanw â math o arswyd, ac 
yn hwylio ei gerddediad i fyned gyda Chynfrig ì chwilio allan 
yr achos o'i ddyfodiad a natur ei neges. Dyma y ddau yn 
cyílym weithio eu fíordd ar duth ochr yn ochr, ac am y cyntaf 
i'w wynebu ac ì wrandaw ar yr hyn sydd ganddo i'w lefaru. 
Dyma hwy wyneb yn wyneb, a hawdd darllen yn ngwedd 
Gwyngu, y Barwn, nad ydyw yr hyn sydd ganddo i'w draethu 
yn gyfryw a bara foddlonrwydd i'r naill na'r llall, ac nid yw 
chwaith yr hyn a fuasai yntau yn chwenych iddo fod. Y maent 
yn sefyll yn syn, ac yn edrych yn myw llygaid eu gilydd. Nid 
yw yn anhawdd canfod bod y naill a'r llall yn yr un a'r unrhyw 
sefyllfa,—y naill yn ofni traethu, a'r llall yn ofni clywed. Y mae 
tawelwch a dystawrwydd y bedd yn teyrnasu, a buasai yn 
ddigon hawdd i un glywed trwst pin yn syrthio. Y maent yn 
fud ac yn methu penderfynu pa sut i agor yr ymddyddan. 
Dysgwyliai Gwyngu i'r naill neu y llall ofyn iddo beth sydd 
ganddo i'w hysbysu, tra y dysgwylia y lleill iddo yntau dywallt 
ì'w clyw yr hyn sydd ganddo i'w hysbysu. 

PENOD XIV. 
BRADGYNLLUNIAU.—ERCHYLL-FRWYDR BRON-YR-ERW. 


Y MaAEy Barwn o Fon o'r diwedd yn cael hyd i'w dafod, ac 
yn datgan nad yw yr hyn sydd i'w fynegu yn gysurus na 
dymunol i'r naill mwy na'r llall... Ei bod yn llawn mwy poenus 
iddo ef, ei fod yn sicr, i'w wneyd yn hysbys nag a fyddai iddynt 
hwythau ei wrandaw. 

“Y mae Tywysogaeth Gwynedd yn llawn o ferw a brad 
trwyddi. Y mae liu o'r rhei'ny a fuont yn dewr-frwydro ar faes 
y gwaed, yn bloeddio ac yn uchel-grochlefain o'th blaid, ac yn 
llefain “ Byw byth fyddo Gruífydd, wedi troi yn fradwrus, ac 
yn gosod pob cynllun mewn gweithrediad i'th ddiwreiddio 
wreiddyn a changen o'r tir, ac i'th ymlid di a'th holl bleidwyr 
o'r wlad. Drwg a thrallodus dros ben ydyw baich teichioz fy 
neges a'm cenadwri,—meibion Merwydd a holl wyr Lleyn wedi 
adduno (ymuno) a'u gilydd yn dy erbyn di, ein harmlwydd 
priodawr. Yn llechwraidd a dirgelaidd tuhwnt i ddim y clybu- 
wyd son am dano erioed, teithiasant fel haid o gacwn neu 
wenyn, liw nos, yn mherfeddion eigion yv nos. Y gwyr o wìad 
a chiwdawd teulu dy fam—y Gwyddyl a ddyrwyd i'r wlad, ac a 
osodwyd i gadw pen a pherchen ac i amddiffyn llys a llywodr- 
aeth Gruffydd, a laddwyd yn eu lletvau yn y cyfnos. Fel hyn 
syrthiodd deuddengwyr a_ deugant o'th farchogion Gwyddelig, 
llawer cant yn fwy o bedyd. Nid ydynt wedi sefyll yma 
chwaith, ond y maent yn hwylio at oddeithio y wlad o ben-bwy- 
gilydd. Bydd yn fuan yn un oddaith gyffredinol. Trahaearn, 
treisiwr dy deyrnas, sydd wedi ei wahodd i adduno; ac y mae 
wedi teithio yn gyílym at wyr Powys i'w gwahawdd allan i'r 
maes i gadgyrchu ac i ddial ar ben Gwynedd am y camwri a 
wnaed â Chynwrig, eu câr. Y maent yn hwylio eu cerddediad 
ac yn dyfod yn amlder eu torfeydd. Hyn oll sydd wedi codi 
oddiar genfigen at dy lwyddiant dihafal. Y mae Tudur, y 
Barwn o Fon, a Chollwyn, yn casglu byddin, ac yn adduno i'th 
erbyn. Y mae pla y bradwriaeth yn un cyffredinol, a bydd 
dianc gyda'th hoedl yn dy law yn orchwyl caled ; ac os y bydd 
i ti ddianc, yr hyn yn fy meddwl i sydd yn lled amheus, fe wnai 
hyny gyda chroen dy ddanedd. Cerddais hyd yma hyd nos. 
Nid gwaith bychan oedd teithio yr holl ffordd o ynys Adron, 
neu y Moelrhoniait. Cerddodd Collwyn a Thudur hyd ataf i'm 
gwahawdd i adduno â'r llu i'th ymlid ymaith fel treisiwr a gor- 

meswr haner Gwyddelig, os nad cwbl Wyddelig. Mynrhaio 
honynt i ti gael dy genedlu tra yr oedd dy dad Cynan yn 
Nghymru yn brwydro â Gruffydd ab Llewelyn. _ Mae hyn wedi 
dwyn y rhan fwyaf i gredu nad oes genyt rith o hawl i'r 
dywysogaeth.” 

“* Ynfydion gwallgof,” llefai Gruffydd, “yr oedd fy mam 
gyda'm tad pan yr oedd yn brwydro. Ni fu dau erioed mwy 
hoíf ac anwyl o'u gilydd. Nis gallai mam feddwl am edrych 
nac ymwneyd â neb ond â fy nhad, na nhad â neb ond â fy 
mam. _ Ni fu unwriad nac unwrecigiad erioed tebyg iddynt. 
Bob amser pan welid un byddai y llall heb fod nepell. Pwy, 
pa rai, beth ydyw enw, a pha le y mae y rhai sydd yn taenu y 
fath chwedlau am fy nhad a'm mam yn byw? Y fi yn haner 
Gwyddel, yn dreisiwr dihawl, ac yn Wyddel gan y lleill o waed 
coch cyfan heb rith o hawl! Mae fy nhad a'm mam o deulu a 
hil freninol o bobtu, ac y mae hyny yn fy ngwneyd a mil mwy 
o hawl wirioneddol na neb arall i'r orsedd! _ Aïe, a wyt tithau 
yn gwrandaw ac yn adrodd hen chwedlau sal fel y rhai hyn?” 

“* Yn araf deg, Gruffydd,” sisialai Gwyngu, “ni ddywedais air 
na haner gair i'th gythruddo, ac ni ddymunais i ti feddwl fy 
mod yn rhoi rhith o gred i'r chwedlau a ledaenir i geisio cael 
gan drigoìion Mon, Arfon, a holl ddeiliaid Gwynedd i gredu 
mai ymhonwr ac ymyrwr dihawl ydwyt. Adroddais hwy oll i 
amlygu i ti y cynlluniau bradwrus a dichellddrwg a ledaenir o 
“bant i bentan,” er cael pobl i godi gwrthryfel yn dy erbyn, ac 
i'th ddiorseddu. Buasai yn hollol annichonadwy cael gan luaws 
ymuno i roi cad ar faes os nad ellid cael ganddynt gredu dy 
fod o dras ac o wehelyth hollol wahanol i'r hyn ydwyt. “A 
arbeto ei fach, arbeted ei gynogyn. Nid ellir dal pysgod heb 
fach, a phryf priodol ar y bach. Pryfaid neillduol a phriodol 
ydyw y llu chwedlau a ledaenir am danat.” 

“ Pa fodd, pa sut, pa Je, a pha amser yr ydym i aerfu yn eu 
herbyn, ac i ostegu y dymhestl hon, a'r gwrthryfel sydd wedi 
cael ei godi yn ein herbyn mor ddiachos?” parablai ein harwr, 
gyda'i ddau lygad yn fflachio. Ond cyn agos iddo derfynu ei 
ymadroddion, wele genad arall yn carlamu ar gefn march i 
gyfeiriad y llys yn Aberffraw. Gwelwai a dychrynai at yr 
olygfa. Adnabu y marchogwr fel Cadwgan, ei nai. I'w gyfar- 
fod y rhuthrai, a chyn iddo yn agos gyraedd hawdd darllen ar 
ei wyneb ei fod yn dwyn newydd drwg. Nid oedd angen aros 
mynyd i ddysgwyl wrth Cadwgan. Gallai draethu drwg neu 
dda, fel y byddai yn dygwydd, neu wedi dygwydd, heb oedi 

na phetruso dim, na malio yn y mesur lleiaf beth fyddai yr 
effaith neu yr hafog mewn canlyniad. 

“Y mae y wlad yn Lleyn ac ar hyd holl derfynau Meirion 
yn llawn berw a chynhwrf rhyfel. Y mae Trahaearn a llu 
aneirif o farchogion a phedyd Powys, holl ryfelwyr Powys, 
wedi ymwthio i'r wlad i ryfela, i'th ddifreinio fel tywysog, ac i 
ddial ar ben Gwynedd ac ar dy ben dithau y camwri a wnaed 
â'r wlad pan dywalltwyd gwaed Cynwrig ab Rhiwallon yn 
Mhenygaer. Y mae yn bryd i ti barotoi byddin i'w gwrth- 
sefyll. Ond nis gallaf weled beth a ellir wneyd. Yr wyt er 
gwarth wedi gosod o'r neilldu dy wyr meirch a'th wyr traed, ac 
wedi diarfogi dy holl fyddin ar ol y brwydrau diweddar. Ni 
wnaethost yr hyn a ddylasit ei wneuthur. _ Tybiaist na fuasai 
fyth alw arnat i ryfel, am hyny llaesaist ddwylaw, a dyma y 
gelyn yn cyflymu yn mlaen fel llifeiriant, a thithau yn hollol 
anmharod. _ Er cystal rhyfelwr wyt, y mae lle i ofni mai colli y 
«lydd a wnai, ac y bydd i ti a minau a'r oll syrthio trwy fin y 
cleddyf.” 

Yr oedd Cadwgan yn arweiniwr cad i'r frwydr, ac yn rheolwr 
a threfnwr diail—y cyntaf yn yr oes hono. Cydnabyddid hyn 
gan y gelynion, y rhai a fuont mewn cadgyrch ag ef. Yn ei 
fedr, yn ei ddeheurwydd, yn ei graffder, yn ei ragwelediad, yn 
ei ddoethineb, ac yn ei allu i gyfarwyddo y marchogion a'r 
pedyd i ruthro yn mlaen, neu i yilio yn ol, fel y byddai yr 
amgylchiadau yn galw, ac i drefnu y bwa, i saethu pob saeth, i 
daraw gyda'r gadfwyell, ac i fedi gyda min y cieddyf, rhagorai 
ar bob arweinydd a fu o'i flaen, ac ni ddaeth ond ychydig os 
un o'i gyffelyb ar ei ol.. Yr oedd yn gadarn fel careg gallestr, 
ac yn ddewr fel y llew... Ni chynhyrfai ac nid arswydai yn y 
mesur lleiaf pan y caufyddai ei hun megis yn y fagl, ac yn sicr 
mewn rhai amgylchiadau o syrthio yn nghanol cawod o saethau, 
yn nghanol mil myrdd o gadfwyeill a chleddyfau can amled eu 
rhif a heidiau o wenyn. _ Safai mor gadarn a digyffro a chareg 
filldir. Ond beth sydd i'w wneyd heddyw, nid oes gan ein 
harwr fyddin i'w harwain, ond byddin chwaledig. Y mae yr 
ychydig farchogion a phedyd ar wasgar. Rhaid casglu yr hyn a 
ellir gasglu mewn amser byr. Nid yw y gelyn nepell, Nid ellir 
brwydro na ffoi. Y mae y chwedlau disail, y rhai a ledaenwyd 
gan ryw fileiniaid o haniad a thras dieflig, wedi gwenwyno 
achos ein harwr. Y mae lluoedd a fuasent yn ymladd hyd 
farw gynt wedi troi eu cefnau arno, ac yn barod i frwydro yn ei 
erbyn. Nid hawdd cael neb i ymladd o blaid awdurdod un 

nad oes ganddo rith o hawl i'r cyfryw awdurdod. Y mae 
llwyddo i gael pobl i gredu bod dyn y peth yma neu y peth 
arall, er nad yw hyny mewn gwirionedd, yn ei drawsffurfio yn 
ymarferol yn y fath fodd fel pe buasai felly mewn gwirionedd, 
ac ni fuasai waeth iddo fod felly o ran dim a wna hyny o 
wahaniaeth iddo yn y naill ffordd neu y llall. Yn y sefyllfa 
yma y mae ac y ceir ein harwr heddyw. 

Y mae yr awel yn chwythu yn oer a ffyrnig o'r dwyrain— 
“gwynt traed y meirw,” yr awyrgylch yn llwythog o dew 
gymylau duon. Y mae yn oer, ac yn oer erwin ; ac ni fu rhag- 
olygon ein harwr erioed yn fwy cymylog, a mwy o dywyllwch o 
amgylch ei obeithiou i esgyn. yr orsedd fel Tywysog Gwynedd, 
—erioed yn fwy ilawn o anobeithion. Cymylau a thywyllwch 
sydd yn gordoi ei feddwl, ac yn ehedfan uwch ei ben. Y 
maent yn sefyll yn syn, yn cychwyn weithiau y ffordd yma ac 
weithiau y ffordd draw. Nis gwyr y naill na'r llall ar ba law 
i droi. 

Nid oes amser i'w golli, Y mae rhyw belydr gwan—rhyw 
wreichionen—megis yn ehedeg ac yn goleuo ychydig ar eu 
meddyliau. Y maent yn penderfynu casglu byddin i gyfarfod 
'Trahaearn mewn aerfa erchyll ar faes y frwydr. Y mae byddin- 
oedd o wyr Mon, Arfon, Gwyddelod, a Daniaid yn cael eu 
dygynull yn nghyd. Y mae yn arwain ei lu ar ei fuan farch ì 
faes y rhyfel i gyfarfod Trahaearn. Ei gleddyf llathraid sydd 
yn dysgleirio yn ei law, yn medi ei fradwyr a'i elynion i lawr yn 
y fath wedd ag y medai Agamemnon, brenin y Groegiaid gynt, 
yn rhyfel Caerdroai.. Cadfwyell a wrthdarawa yn erbyn cad- 
fwyell, cleddyf yn erbyn cleddyf, bidoz yn erbyn bidog, a chyrff 
bradwyr a gelynion a gwympant y naill ar gefn y llall. Gwaed 
bradwyr, gelynion, a chyfeillion a ffrydia ac a lifa allan yn un 
llifeiriant. Cydgymysga y naill a'r llall. Dolefau a chwynfanau 

torcalonus y rhai a drengant a ferwina glustiau y rhai sydd yn 
" ymwthio yn mlaen, ac yn suddo eu cleddyfau i galonau y brad- 
wyr a'r gelynion. Clywir yn eu plith ochain a llefau,—cydnabod 
a cheraint anwyl a hoff yn marw! Yn mhlith y cyfryw clywai ein 
harwr uchenaid ac adlais wanaidd a threngol Uerit ei dadmaeth, 
a Marndri, Tywysawg y Gwyddyl, ac Arglwydd Cruc Brenan, y 
rhai oeddynt yn nghyda llawer cant eraill wedi ymuno o ewyllys 
da ac o wirfodd calon i ddyfod trosodd i ddiwreiddio ac ymlid 
ymaith y treiswyr oedd yn eistedd ar yr orsedd, yr hon y dylasid 
eillenwi gan ein harwr. Hyn ni ddigalonai mo hono, ond 
ymgreulonai ac ymffyrnigai ef a Chadwgan i'r frwydr. Y maent 

wedi ymwthio yn mlaen a rhuthro mewn cynddaredd fel i orfodi 
y gelyn i gilio o derfynau Arfon dros derfynau uchaf y Traeth 
Bach, ac yn mhell i gyfeiriad Harlech. Y mae holl Forfa 
Harlech yn orchuddiedig â chyrff meirw o wyr y naill yn gystal 
a'r liall. Y mae y bradwyr a'r gelynion yn syrthio fel pabwyr o 
flaen byddin ddysgybledig a deheuig Cadwgan. Er mai byddin 
ddarniog a gwasgaredig oedd ar y cychwyn, ond ychydig amser 
a gymerai ef bob amser i ad-drefnu ac i reoleiddio gwyr difedr 
yn wyr medrus. Meddai dalent tuhwnt i neb y clybuwyd son 
am dano at hyny. Canmolai a cheryddai fel y byddai amgylch- 
iadau yn galw am y naill neu y llall. Yr oedd eu rhagolygon 
am enill y frwydr yn ddysglaer ac addawol tuhwnt i'w dysgwyl- 
iadau mwyaf gobeithiol, a'r fantol yn amlwg yn troi o'u tu. 
Ond och! dyma lu o'r newydd o wyr o diriogaeth Powys yn 
cael eu chwanegu at adeinlu y gelynion. Dyma y frwydr yn 
dechreu ail ffyrnigo,—y gelyn a'r bradwyr yn gwneyd eu rhuthr- 
gyrch, ac yn bwrw mân-fyddinoedd ein harwr i lawr gallt 
gerllaw Harlech, yr hon a elwir Bron-yr-erw, neu Erw-yr-allt. 
Y maent yn amlwg yn colli y frwydr. Y maent mewn dygn 
astrusi. Nid yw yn gallu ymladd. O'r tu ol iddo gwelir Tudur 
y gwas o Fon, pen bradychwr ein harwr, yn rhuthro yn mlaen 
o'rtu ol iddo, ac yn cyfeirio ei gleddyf i'w suddo i'w gefn, yn 
gyfagos i'r cyfrwy. Llygad Gwyngu a ganfu hyn. Neidiodd 
i'r adwy. Tarawodd ei gleddyf hyd nes y chwyldrodd yn ol i 
gyfeiriad pen y bradwr, a bu agos i'w gleddyf ei hun a chneifio 
ei ben ymaith. Mae yr holl Forfa a'r wlad wedi cael eu duo â 
chymylau o ryfelwyr.dewr o blith y gelynion. Y maent wedi 
ffyrnigo, ac v mae ein harwr a'i wyr yn colli y dydd ; ac os y 
daw ymwared, rhaid ei gipio megis o ddanedd y dinystr. Y 
mae yn canfod yn eglur bod Trahaearn a'i lu yn orchfygwyr. 
Y mae ef a'i nai Cadwgan, er eu holl ddewrder a'u cadernid, 
yn gorfod ymostwng a phlygu i'w tynged, er mor anhawdd 
ydyw ymfoddioni ; y maent yu gweled y llu yn gwasgu yn mlaen. 
Ymladd chwaneg nis gallant, a ffoi sydd agos yn anmhosibl. 
Y mae y morfa gwlyb, siglenllyd, yn llawn pyllau a thyllau 
dyfnion yn y cyfeiriad lle maent i íîoi—Arfon, ac y mae y 
fyddin tu arall.. Nid yw ein harwr na Chadwgan yn gwybod 
nac yn deall pa ffordd i ffoi. Y mae y wlad yn hollol ddyeithr 
i'r naill yn gystal ag i'r llall. Dyma rai o wyr Trahaearn yn 
dynesu, ac mae llais uchelfloedd a chrechwen orfoleddus i'w 
chlywed. Y mynyd nesaf bydd y ddau yn garcharorion. Nid 
oes dim tu allan i wyrth a ddichon eu dwyn allan o'r fagl. Y 

mae wedi darfod am byth arnynt. Ni ddaw ymwared iddynt; 
o ba le y daw hi! Y mae iasau oerion dychrynfeydd yn 
treiddio o wadn y troed i ben y coryn. Nid oes ond tywyllwch 
caddugawl ar bob llaw. Pob gobaith am orchfygu wedi cilio 
yn hollol, a'r gobaith i allu dianc, os yr un, yn llawn mwy 
annichonadwy. Yn y sefyllfa anobeithiol yma y rhaid eu 
gadael oll. 


PENOD XV. 
GORCHFYGIAD, LLONGDDRYLLIAD, A GALAR. 


ER mor anobeithiol ydyw eu sefyllfa, y mae un llwybr eto yn 
aros trwy yr hwn y gallant ffoi o gyraedd y dinystr. Y mae y 
meirch ar ba rai y maent yn marchogaeth yn llawer cant yn 
gyílymach na rhai y gelyn, ond pa fodd y gallant ddianc? Y 
mae y wlad yn hollol ddyeithr iddynt, ac yn llâwn o byllau a 
thyllau yn y corsdir. Ped y meiddiasent yspardyno eu meirch 
a chyflymu ymaith eu hunain, deg i un na fuasent gyda'r car- 
lamiad cyntaf yn hyrddio y meirch a'r marchogwyr i siglen, fel 
y buasent yn suddo oll gyda'u gilydd i ddiddymdra tragwyddol, 
fel na fuasai neb byth yn gweled y meirch na'u marchogwyr 
mwy. Y mae Gwyngu yn gwybod am y wlad bob modfedd, 
wedi ei theithio lawer cant o weithiau, wedi bod mewn llu o 
ryfeloedd yn flaenorol, —mewn cadgyrchoedd o bob natur, pryd 
y bu y rhai a arweiniai yn orchfygwyr yn y naill amgylchiad, ac 
yn orchfygiedig yn y llall; pryd y bu yn erlyn ar rai adegau, ac 
yn cael ei erlyn ar adegau eraill. Y mae Gwyngu yn canfod 
bod gobaith eto y ceir ymwared trwy farchog yn gyflym ymaith. 
Heb fynyd o amser i ystyried, y mae yn neidio i ysgil ein harwr, 
ac yn cyflym yspardyno y march ymaith, ac yn llefain ar y lleill 
i'w ddilyn. Y march a garlamai nerth y carnau, pryd y dilynir 
ef gan y lleill gyda'r un cyflymdra. Gafaela yn yr awenau a 
chyfeiria y march o gam i gam gydag ochr y pyllau a'r siglen- 
ydd, a llefa ar y lleill am ofalu ei ddilyn yn fanwl ac i drwch y 
blewyn. Hyn a wneir. Yn mlaen y teithir fel cysgod barcutan. 
Y maent, cyn pen nemawr amser, wedi gadael meirch y rhai 
sydd yn eu herlyn yn y pellder, ac yn fuan y maent wedi enill 
cymaint arnynt fel nad ydynt i'w gweled o gwbl. Heblaw hyny, 
nid oedd y gelyn yn' gwybod y cyfeiriad. Rhuthrodd rhai o 
honynt i siglenydd, fel na welwyd byth mwy mo honynt. Yn 

fuan canfyddir hwy yn ffoi ar ffrwst trwy ranau o dir Lleyn. Y 
meirch sydd yn furym o chwys—yn plympio allan. Rhaid car- 
lamu. Y mae y wlad yn llawn o elynion, a cheir hwy yn mhob 
congl a chilfach yn cynllwyn am einioes. Cawodydd o saethau 
a ollyngir allan i geisio ysgubo ymaith eu heinioes; ond diang- 
asant yn hollol ddiniwaid, er ìi amryw o honynt daraw yn erbyn 
yr helmau llurigawg. Y maent o'r diwedd yn cyraedd y porth- 
ladd, Abermenai, lle y mae gan ein harwr long fechan. Heb 
oedi dim, y mae yn cael ei gynghori gan Gwyngu i hwylio yn y 
.gadlong fechan un hwylbren, yr hon sydd yn llestr fechan hollol 
ddisylw,—dim mwy na chwch camlas yn y dyddiau hyn, nac yn 
llawn mor gadarn, ac yn gwbl anaddas i'r môr. Y mae ein 
harwr, ei nai Cadwgan, Cynfrig, a Gwyngu yn hwylio i'w reid- 
wyf (fordaith). | 

Yr oedd Gwyngu a'r rhai a hwylient y gadlong mewn pryder 
ac enbydrwydd ar hyd y fordaith, yn ofni mai yn y dyfnder y 
byddai eu gwely, tra yr oedd ein harwr yn gymylog a llwythog 
ei feddwl, yn drallodus ac egwan ci galon, a Chadwgan yn 
dawel a digyffro, yn benderfynol, fel arferol mewn cyflwr o 
astrusi, i gyraedd y lan, neu fyned i'r dyfnder heb gyffroi na 
chynhyrfu ei feddwl, ac yn gweithio allan gynlluniau o ym- 
wared,—yn rhoi pob gewyn ar waith, ac yn gosod y lleill yr un 
wedd i weithio y gadlong gandryll yn ddyogel i dir. Gydag 
yni anghymharol y maent yn lluchio y dwfr allan. Mynych y 
pistylliai mwy i mewn nag a defiid allan. Yr oeddynt yn llifo 
o chwys, ac yn oml mewn dwfr uwchlaw eu haner. Y mae 
croeswynt ffyrnig yn chwythu, ac er yr holl ymdrech a wnaed 
ac a wneir gyda ladeni cafniog, gyda choesau hirion fel rhawiau, 
i fwrw y dwfr allan, y mae chwaneg yn ymwthio trwy holltau ac 
agenau yn yr ochrau, ac yn y gwaelod, nag ydynt yn allu fwrw 
allan. Ac er dychryn mawr i bob ur, ond Cadwgan, y maent 
yn canfod bod holltau amrywiol yn azcor o'r newydd yn yr 
ochrau ac yn y gwaelod. Nid oes dim gobaith y bydd i 
unrhyw dynged eu cyfarfod ond suddo i'r dyínder.. Erbyn hyn 
y maent hyd eu ceseiliau mewn dwír. ac mewn rhai adegau y 
mae cryniadau ac ymchweliadau y caclong yn hyrddio y genllif 
-oddimewn dros eu penau, hyd nes y maent bob un yn cael eu 
cludo gan y rhyferthwy i fesur y llawr. Hyrddir y gadlong gan 
y rhyferthwy anarferol o hyrddwynt sydd wedi ymgodi i bwynt 
corwynt. Ysgubir hi fel cawnen ar wyneb y dyfnder. Y mae 
. yn cyflym suddo. Y llongwyr a'r oll mewn cyffro a braw 
erchyll, ond Cadwgan, yr hwn a saif ar y pen blaen yn wyliwr. 

Nid oes ddadl yn meddwl neb nad suddo a wna, ac y bydd 
iddynt gyfarfod â dyfrllyd fedd. Y mae tywyllwch y nos yn 
gaddugawl, fel nad eill neo weled ei law pan ei gosodir o fewn 
ychydig fodfeddi i'r gwyneb. Pan oedd y dyfroedd agos wedi 
ei llenwi, dyma yr osghwylbren a duryn y llestr, agos ar yr un 
adeg, yn claddu i ryw sylwedd ychydig yn fwy sylweddol na 
dwfr. Nid allai un ddirnad pa beth oedd y gwrthdarawiad, 
nac yn erbyn pa beth yr oedd wedi gwrthdaraw. Dyma waedd 
a chrochlef y tu mewn. Nid oedd yn syflyd mwy, ond rhuthrai 


y tonau mawrion gyda'r fath gynddeiriogrwydd o'r tu ol hyd nes. 


y mae y pen ol yn codi i fyny, a'r cynwysiad oddimewn yn cael 
ei fwrw allan,—y bobl a phob peth blith draphlith. Cadwgan 
sydd eto mor ddewr ag erioed, ac mor gadarn a digyffro a phe 
buasai dim wedi dygwydd. Llefai yn uchel bod yn rhaid eu 
bod wedi gwrthdaraw yn erbyn banc o dywod, neu draeth ryw 
ynys. Y tywyllwch dudew sydd eto mor dew fel nad ydynt yn 
alluog i wneyd allan yn mha sefyllfa y maent, na pha beth ydyw 
eu rhagolygon am arbed eu bywydau. Y mae Cadwgan yn 
ymwthio yn mlaen i'r cyfeiriad lle y mae tir, fel y mae yn tybio, 
ac yn cael ei hunan cyn pen ychydig o eiliadau ar draethell, ac 
yn llefain ar y lleill ymwthio hyd ato, y rhai yr oedd wedi 
gorchymyn iddynt beidio syflyd cyn iddo gael allan pa gyfeiriad 


afyddai oreu iddynt gymeryd. Dyma nhw oll ar y draethell ;. 


ac yma gyda'u dillad yn wlybion yn ysgrydu ac yn crynu, fel y 
mae eu danedd yn clecian yn erbyn eu gilydd. Y maent yn 
gorfod ymdawelu ac aros i'r dydd oleuo; y fangre dan sylw a 
adnabu Gwyngu fel Ynys Adron, gerllaw Caergybi, ei fro 
enedigol a'i breswylfod. 

Yn fuan ar ol hyn yr ydym yn eu cael wedi cyfnewid dillad, 
ymdrwsio, ac ymddadebru ar ol yr enbydrwydd, y dymhestl, a'r 
rhyndod a fu agos a throi yn angeu i'r naill yn gystal a'r ìlall, 
yn hwylio yn gyflym mewn chwimlong newydd, un o rai 
Gwyngu, yr hwn nid arbedodd unrhyw draul na thrafferth i'w 


harlwyo â'r cyfryw, ac i fyned ymaith gyda hwy am ddinas 


Dulyn. Tymhestl a chroeswynt erchyll fu eu rhan ar hyd y 
fordaith. Y mae y llongwyr yn rhai lled anmhrofiadol, ac yn 
anhysbys i raddau o'r cyfyngfor.. Dyma hwy, ar ol hwylio yn 
hollol annyben, yn cyraedd pen y fordaith, a'n harwr yn prysuro 
at y brenin, Ranallt ei frawd, yr hwn nid oedd wedi clywed 
dim am ei helyntion a'i helbulon. Yr oedd ei gwynion a'i 
achwynion yn lluoedd, y rhai a drallodasant y brenin a'i dywys- 
ogion yn ddwys. Treiglai dagrau yn ffosydd I lawr eu gruddiau, 

—-dolefus a thorcalonus oedd y cri a ddeuai allan, ac ocheneid- 
iau cwynfanus a esgynent i fyny. Ymdaenodd y si o'i anffodion 
a'i aflwyddiant fel tân gwyllt ar hyd a lled y ddinas, ac yn mhell 
tu allan i'w therfynau. Nid llai, na llai dwfn-dreiddiol, oedd 
galar a chwynfanus floedd y brenin, ei dywysogion, trigolion y 
ddinas, a phreswylwyr y cyffiniau, i gyraedd ac i glyw y rhai y 
cludwyd yr hanes, na galar a chwynfanus swn ein harwr a'r rhai 
oeddynt yn gymdeithion ac yn ddilynwyr iddo. 

“Rwy'n methu gwybod,” seiniai Gruffydd yn gwynfanus, ac 
mewn tôn rwgnachlyd, “pa bcth i'w wneyd, nac ar ba law i 
droi. Trodd pob peth yn fy erbyn fel cwpan yn y dwír —y 
rhaia fuont yn gyfeillion, yn bleidwyr o'r fath oreu a mwyaf 
ffyddlawn, yn arweinwyr fy pghadgyrchoedd, ac yn ymladdwyr 
dewr ar faes y gwaed, a droisant eu cefnau arnaf, ac a gynllun- 
iasant frad yn fy erbyn. Gwnaethant yr hyn oedd yn eu gallu 
i'm diorseddu ac i'm hyrddio yn grwydryn diorsedd a dihawl !” 

“ Pa beth,” ebai Ranallt, “ydi hyn a glywaf,—cyfeillion yn 
troi yn fradwyr! y rhai fu yn ymladd o'th blaid yn troi i ymladd 
yn dy erbyn? Pa beth a wnaethost i'w tramgwyddo? Pwy 
oeddynt? gad wybod.” 

““J6, y rhai a fuont yn ymladd o'm plaid yn troi i ymladd yn 
fyerbyn! Ni wnes ddim i'w tramgwyddo, nac i beri iddynt 
oeri mewn un wedd. Ond yr oedd rhai o'r cyfeillion, Cynfrig 
yn eu plith,—yr wyt yu ei adnabod yn dda,—yn fy hysbysu 
nad oedd eu calon gyda mi. Nid oeddwn i ddim ond pawen 
cath i dynu y cnau o'r tân. Yr oedd pob un yn fwy tueddol i 
osod rhywun arall ar yr orsedd. Bu Rhobert Gastellwr yn 
brwydro ac yn ffuantu ei fod yn arloesi y wlad i'm hyrwyddo i'r 
orsedd; ond mor fuan fyth ag y gwelodd ei gyfle, dygodd 
Ffranced, Danysiaid, a Saeson 1 wladychu cyffinian Gwynedd. 
Yr oedd wedi llenwi Tegeingl a Dyffryn Clwyd â'r cyfryw, ac 
yn eu gwthio yn mlaen i dueddau creigiau Eryri, ac oni bai i 
ni ymarfogi ac ymwthio i'w hymlid ymaith, fe fuasai yr holl 
wlad wedi ei llenwi â'r cyfryw, a chiwdawd ein cenedl wedi eu 
lladd, neu eu hanfon i alltudedd ; ac un arall,—nid y fi, gan yr 
hwn yn unig y mae y wir hawl,—wedi ei osod ar yr orsedd, 
Bu meibion Merwydd—Asser, Meiriawn, a Gwgawn, Tudur y 
gwas o Fon, a Chollwyn, yn ymladd o'm plaid ; ond yn frad- 
wrus, tra mewn tawei hâîn yn llys Aberffraw, addunasant a hud- 
ddenasant holl wyr Lleyn trwy chwedlau anwir i godi gwrthryfel 
yn fy erbyn i, eu “harglwydd priodawr.' — Teithiasant liw nos, 
anrheithiasant holl derfynau a chyffiniau tir Lleyn ; lladdasant 

yn eu lletyau, tra yn cysgu yn dawel yn eu gwelyau, y rhai 
oeddynt wedi rhoi gwyliadwriaeth heibio, heb fawr feddwl fod 
drwg a blinfyd yn agos—rifedi nas gwn yn iawn eu rhif—rai 
canoedd o'r marchogion a'r pedyd goreu a feddwn, y rhaia 
gefais genyt i fyned drosodd gyda mi i ymladd ac i amddiffyn y 
rhandir, i'm gwarchod rhag gelynion o bob lliw a llun, ac i 
gadw i fyny gyfanrwydd y dywysogaeth a'r orsedd.” 

“Beth oedd y chwedlau drwg y soni am danynt?” ebai 
Ranallt. 

“ Yr oeddynt gydag eraill wedi bod wrthi yn ddiwyd a 
manwl ar hyd yr amser yn lledaenu mai bastardd i fy fam 
oeddwn i, wedi fy nghenedlu tra fy nhad Cynan yn ymladd 
brwydrau chwerwon â Gruffydd ab Llewelyn. Darlunid fy 
mam fel Gwyddeles, lac hollol ei chymeriad gyda dynion, ac 
yn teimlo yn rhydd hollol i gadw cwmni ag unrhyw un a alwai 
heibio, tra na byddai fy nhad, ei gwr neillduol, gartref. Ei bod 
mor rhydd i ífurfio cysylltiad ag unrhyw ddyn a dalai ymweliad 
a'r llys, pan y byddai Cynan allan o olwg, ag a fuasai i wneyd 
amod ag unrhyw weithiwr i gwblhau gorchwylion a negesau 
oddeutu y palas, y rhai nad oedd o bwys pwy a'u gwnelai, os 
yn alluog i'w cyflawni yn ddifai; nad oedd yn teimlo ei hun 
dan rwymau i ymlynu wrth yr hualau priodasol ond tra y 
byddai ef wrth eì hochr ac yn gafael ynddi! Mor fuan ag y 
cefnai ar yr ystafell fod pob peth yn cefnu ac yn cilio, a phob 
cysylltiad yn tori yn gant o ddarnau.  Lledaenid mai bachgen 
o ddarddiad a haniad felly oeddwn i, yr hyn ar unwaith oedd yn 
diddymu fy hawl a'm hawdurdod i eistedd ar orsedd Gwynedd.” 

“ Ffwlbri, ffwlbri! siarad ofer hollol,” ebai Ranallt ; “yr oedd 
ein mam yn ddynes nad anadlodd awyr erioed un yn cadw yr 
undeb priodasol yn fwy pur a difwlch. Ni fu dau erioed yn 
cadw cyfanrwydd y cwlwm yn fwy difwlch. Nid newydd hyn i 
ti, ond â'r lleill yr wyf yn siarad. Nid allai y naill feddwl 
gadael i'r llall fyned i unlle heb eu gilydd, a byddai bob amser 
yn methu gadael iddo fyned ymaith hebddi. _ Dilynodd ef dros 
y weilgi pan aeth drosodd i ryfela â Gruffydd y Treisiwr, fel y 
galwai Gruffydd ab Llewelyn, a chredwyf mai yr ochr araÌl y 
lluniwyd di. Does ddichon i neb gredu hen chwedlau pen- 
rydd fel yna.. Os ydi y Cymry yn bobl ehud a hygoelus fel 
yna, nid ydyw bod yn dywysog iddynt ac eistedd ar orsedd 
Gwynedd ond dianrhydedd a diraddiad o'r fath fwyaf. Buasai 
yn well gen'i fod yn dywysog ac yn frenin cathod a chwn hela 
gan waith.” 

“Coeliwyd y chwedlau yn lled gyffredinol. 'Does yno neb 
yn gwybod nemawr ddim am fy nhad, ac y mae dysgwyl iddynt 
wybod dim am fy mam allan o'r cwestiwn. Hawdd y geill 
celwyddogion gael gan bobl gredu unrhyw chwedl am yr hyn 
nad oes ganddynt unrhyw wybodaeth am dano, yn enwedig pan 
nad ydi y celwyddogion yn hysbys ac yn adnabyddus yn y 
wlad lle y maent yn traethu. . Nid hawdd a fuasai iddynt gael 
neb i gredu gwirionedd a draethant yn eu cartrefloedd, ac yn 
mhlith eu cydnabod. 

“ Cafodd Trahaearn, fy hen elyn a threisiwr fy awdurdod, 
afael yn y chwedl. Teithiodd, llefodd, a dyrchafodd y cri 
penweigyn coch hwn, trwy holl derfynau a chyffiniau gwlad 
Powys. Goddeithiodd y wlad, ac enillodd holl drigolion y ile 
i godi mewn gwrthryfel. Gwenwynai eu meddyliau yn mhob 
dullamodd. Achwynai ein bod wedi lladd Cynwrig, ei gâr, 
mewn gwaed oer, yr hwn nid oedd wedi gwneyd dim yn 
galw am hyny.  Adgofiai iddynt greulondeb anhysbydd Iago 
ab ldwal a'i wehelyth er cyn cof, yn lladd, yn dyspaddu, ac yn 
dilygeidio pob un na thueddai i ymuno yn eu rhengoedd. Ni 
safar yma chwaith, ond traethai filoedd o anwireddau eraill. 
Yr oedd pob un yn y wlad yn sicr o syrthio trwy fin y cleddyf,. 
os dyrchefid fi i'r orsedd. Nid oedd gen' i ddyben uwch 
mewn golwg nag arloesi y wlad o'r holl hiliogaeth frodorol, a 
dwyn i mewn rai Gwyddelig o'r Werddon, llu o'r rhai oeddynt 
yn barod yn y wlad. Yr un cri, yr un hanes hefyd a ledaenwyd 
yn Mon gan Tudur a Chollwyn, fradwyr, ac eraill. Yr un llef 
a udgenid yn nghilfachau creigiau Eryri, yn holl randir Lleyn, 
Arfon, a chantrefydd Meirionydd. Meddianwyd y wlad o ben- 
bwy-gilydd a'r chwedlau hyn. Ysgubodd fel haint, ac ymled- 
aenodd fel tymhestl o eira gyda gwynt y gogledd. Y werin 
bobl, a llu gynt a geid yn unfryd unllais yn bloeddio “ Byw fyth 
fyddo Gruffydd, a welid yn troi yn chwimwth ar eu sodlau, ac 
yn bloeddio yn saith uwch ac yn clochdardd yn unllef, “I lawr yn 
ystremp, i lawr yn deilchion, i lawr yn siwrwd yr elo Gruffydd, 

wehelyth y llofruddion, y cudd-lofruddion, y dyspaddwyr, y di- 
Y seidwyn creulon, y bastardd o gymysgryw y Wyddeles, o is- 
haniad a thras na Gwilym Fastardd.' Chwedlau cythreulig fel hyn 
a wenwynodd feddyliau da a theyrngarol y bobl yn ein herbyu. 
Yr oedd y mân demigau o fyddinoedd a feddem yn egwan a 
bychain eu rhif. Nid oedd dim dichon i ni allu eu gwrthsefyll. 
Yr oedd y wiad oddeutu Harlech, dan arweiniad Trahaearn, yn 
ddu o honynt, yn amlach eu rhif na brain. Crafanc erchyll a 

gerwin fu yno. _ Trodd y frwydr i'n herbyn, a buaswn i wedi fy 
lladd—wedi syrthio oddiar y nzshyflym farch yn farw trwy 
gleddyf Tudur, ben fradwr o Fon, oni b'ai i Gwyngu Farwn 
fendigedig yma, o'r un rhandir, ond o anianawd hoilol wahanol, 
neidio i'r adwy, a tharaw ei gleddyf ymaith, fel y bu agos iddo 
a chneifio pen y llechgii ffordd. Hyll hwyliodd ni o'r “ frwydr,” 
rhwng pyllau a thyllau y morfa, o Grafanc Erwin y Fron. 
Enw gwell nis gellir gael arni, a gelwir hi felly hyd ddiwedd 
amser. Dyma ni yma o'th fìaen, o flaen dy lu tywysogion a 
phobl y ddinas a'r cyffiniau, yn grwydrwyr tyllog a holltog o 
wisg, ac yn wag ein cylla, heb ìys na llywodraeth, wedi cyfarfod 
â thymhestl a llongddrylliad. Rhaid i mi dreulio y gweddill o'm 
dyddiau heb fod yn ben na pherchen, heb lys na llywodraeth. 


PENOD XVI. 


LLYNGES A GWYR ARFOG YN HWYLIO I DDYCHWELYD I'R 
WERDDON YN OL. 


Yn oedd gwallt pob un yn yr ystafell yn sefyll yn syth ar ei 
ben, ac iasau o gynddaredd yn rhedeg trwy eu gwythenau. 
Llywodraethid pob un â theimlad o ddirmyg at y rhai oeddynt 
wedi troi yn fradwyr creulawn i'n harwr. Meddianwyd hwy, 
meddir, ar y naill law â theimlad ysgornllyd at ei fradwyr a'i 
elynion, ac ar y llall â thosturi a gresyndod at y sefyllfa adfydus 
a thrallodus y dygwyd ef iddi. Yr oedd Gruffydd oherwydd y 
driniaeth chwerw a gyfarfu, y chwedlau anwireddus a ledaenwyd 
am dano, y rhai oeddynt wedi cael eu credu yn lled gyffredinol, 
ac wedi, nid yn unig gymylu a thywyllu ei ragolygon o esgyn 
ac eistedd ar orsedd Gwynedd, ond chwythu pob hawl a phob 
rhith o hawl i fod yn ben a pherchen, i feddu llys na llywodr- 
aeth mewn unrhyw ran. Yr oedd yn ei feddwl wedi 
gadael y wlad, heb fwriad i ddychwelyd byth yn ol. Y mae 
y chwedlau drygionus yn nghylch ei haniad a'i darddiad wedi 
gwenwyno meddyliau a throi calonau y bobl yn ei erbyn. Nid 
Oes ganddo yn marn llawer na hawl na rhith hawl, nid yn unig 
yr nhywysogaeth Gwynedd, ond i aros fel deiliad, ac i anadlu 
awyr y wlad. Gwyddyl a gordderch o Heberniad ydyw! Nid 
-oes neb o'r trigolion yn barod i'w gydnabod fel eu tywysog, 
ped y llwyddai i gasglu llynges a byddin i fyned drosodd i'w 
gorchfygu, a phed y llwyddai i'w gwastadhau trwy fin y 

cleddyf. Hyn, a hyn yn unig, ac nid colli y frwydr, oedd yn 
tori ei galon. Yr oedd Ranallt a'r tywysogion yn canfod oddi- 
wrth eiriau, tôn, a llais ein harwr, ei fod wedi rhoi y syniad 1 
fyny am byth o weithio ei ffordd a hôni ei hawl i fod yn 
dywysog Gwynedd. Y mae ei olygon, ei wynebpryd, ei drem, 
ei osgedd, ei ysgogiad, a'i rodiad, yn hawdd darllen oddiwrthynt 
ei fod yn credu ac yn argyhoeddedig ei fod wedi cwympo, fel 
nad oes obaith iddo godi mwy. Y mae wedi dychwelyd yn ol i'w 
enedigol fro, i dreulio y gweddill o'i ddyddiau mewn ymneilldu- 
aeth, unigedd, a dinodedd tragyfyth, fel y tybia.. Dychwelodd 
yn ol i greu arswyd a dychryn yn mynwes Ranallt ei frawd a'i 
lu. Ei lygaid awchus ac erfyniadol a enilla ddwfn dosturi a 
chydymdeimlad. Llenwir ei lygaid â dagrau, y rhai a dreiglant 
i lawr yn genllif ar hyd ei ruddiau. 

Y mae hyn yn enyn ac yn cynhyrfu cydymdeimlad o'i blaid. 
Ŷ maent oll o'r mwyaf hyd y lleiaf yn llawn awydd i ymwir- 
foddoli ac i ymarfogi ì fyned gydag ef i ryfel, i roi curfa dda i'r 
rhai oeddynt wedi troi yn fradwyr iddo, a throi eu cefnau arno 
ar faes y gwaed, ac ymosod yn llyffgwn—annheilwng o'r enw 
dynion—liw nos, a lladd ei wylwyr tra yn eu hystafelloedd ac 
yn eu gorphwysfeydd.. Y maent yn llwyddo i'w ddarbwyllo y 
diffydd y chwedlau anwireddus a ledaenwyd am dano. Maent 
yn credu hyny am nad oes i gelwydd goesau, ac y byddai o 
ganlyniad wedi hen gwympo, a chwympo a diflanu o fodolaeth 
cyn byth yr elai yn ol, fel na fyddai iddo godi byth mwy. Buan 
y llwyddwyd trwy hyn i'w argyhoeddi y gellid ac y mynid tywysog 
Gwynedd o hono, er yr holi fradwriaethau, holl gynllwynion a 
dichellion y fall, ac anffodion o bob lliw a llun, y rhai a ddaethant 
i'wranoboblle. Y maent yn ei anog ac yn ei hwylio yn ol. 

Y fuan gwelir llynges gadarn o ddeg llestr ar hugain ar wyneb 
y dyfnder, yn llawnion o bigion rhyfelgar o blith milwyr Dulyn 
a'r cyffiniau, oll yn wirfoddolwyr, yn awchus i ryfel. Yma ceir 
Gwyddelod, Daniaid, a phob math o wyr arfog, fel teigriaid a 
llewod, yn llawn o ysbryd lladd a llarpio, a thalu y pwyth yn 
fwy na dau ddyblyg.. Mae ein harwr, os bu ei galon yn isel 
islaw rhewbwynt ychydig amser yn ol, yn llawen ac yn dychlamu 
mewn hwyl. Anhawdd gwybod pa un ai efe ar fwrdd y llestr 
sydd yn dawnsio yn fwyaf hoenus, ai ynte y llestr ar wyneb y 
dyfnder. Ei galon sydd lawn cymaint uwchlaw uchbwynt ag a 
fu o'r blaen islaw isbwynt. Mae y darpariaethau mewn celfi 
milwrol a lluniaeth yn ddigon i ddwyn yn mlaen gadgyrch â 
Gwynedd a Deheubarth. 

B 

Y maent yn hwylio gyda'r cyflymder mwyaf. Ar ol mor- 
deithio gyda chyflymdra cysgod yr hwyr, ceir hwy yn dyfod i 
olwg Abermenai, ac yn cyraedd y porthladd, yn tirio, ac yn 
ymwthio yn mlaen i gyfeiriad Lleyn, lle mae Trahaearn yn 
gwladychu. Y si a'r son sydd yn y fan yn cyraedd ei glustiau. 
'Tristâu ac ocheneidio a wnaeth, ac ergryn ac ofn a'i dygyrch- 
odd ; a mudo a wnaeth wyr Lleyn ac Ardudwy a'u da i Gantref 
Meirionydd, fel na chafodd ein harwr na dynion na dâ.. Y mae 
yntau yn dilyn ei esiampl, trwy fudo y rhan arall o Leyri ac 
Arfon i dir Mon, fel y gallant fod yno dan ei amddiffyn. 
Yr oeddynt wedi mordwyo o'r Werddon i ymladd â Thrahaearn, 
Ì ymosod yn ffyrnig arno ef a'i wyr mor fuan ag y byddai 
iddynt lanio; yr oedd yspail fawr yn eu haros ar ol terfyn yr 
ymgyrch. Dysgwylient anrhaith o bob math yn y wlad, ac y 
byddai i'r hyn a geid eu gwneyd yn foneddigion am eu hoes, 
Yr oedd cynlluniau y frwydr wedi eu tynu allan, ac ymladd- 
feydd o'r fath fwyaf llewpartaidd a theigraidd i gael eu rhoi ar 
droed mor fuan fyth ag y byddai iddynt gyraedd. Hwyliodd 
yr oll mewn llawn cynddaredd, ac yn dyheu am gael cyflei 
dalu y pwyth i Trahaearn, yn ad-dal iddo am y grafanc erchyll 
a gymerodd le gerllaw Castell Harlech. _ Siomedigaeth o'r fath 
fwyaf i'r rhaì a ddaethant trosodd oedd gweled nad oedd 
gobaith iddynt gael dechreu brwydro. Yn lle ymladd, y maent 
yn cwblhau gwaith bechgyn buches a bugeiliaid,-—gorchwyl isel 
a.diraddiol yn eu golwg,—cymeryd ymaith o dir Lleyn y daoedd 
a'r defaid i dir Mon. Hyn sydd yn eu golwg fel encilio 
a cholli tir,—llyfrgwn ac nid rhyfelwyr pybyr ydynt yn eu golwg 
eu hunain. Mae hyn yn eu llidio, ac yn eu llenwi o gynddar- 
edd at Gruffydd. Nid yw yn eu golwg yn well na gwaeth na 
gwallgofddyn. Hwynt-hwy wedi ymwirfoddoli ac ymarfogi i 
ddyfod gydag ef i frwydro ac i yspeilio Trahaearn, i'w ladd ef 
a'i wyr, ac i lenwi eu llongau ag yspail. Nid oes obaith iddynt 
gael y naill na'r llall. Yr oeddynt ac y maent eto yn llawn 
awydd i dreio eu hunain fel ymladdwyr, fel rhyfelwyr dewr a 
diail. Nid yw ein harwr yn son haner gair am ymwthio ar ol 
ei hen elyn Trahaearn i Gantref Meirionydd, a dangos iddo y 
fath ryfelwyr a'r fath wyr cedyrn ac ymladdgar a pheryglus yw y 
Gwyddelod—y bastarddiaid, fel y galwai ef hwy—i'w cyfarfod 
'mewn ymgyrch. Yn lle dangos nad oes ganddo eu harswyd, 
a'i fod yn benderfynol o ymwthio ar eu hol a brwydro â hwy pa 
le bynag yr elont, dyma ef yn actio rhan y llyfrddyn, yn cludo 
pobl, daoedd, a defaid i Fon, yn y fath wedd a phe b'ai yn 

encilio o'u ffordd. Y mae mynwesau y Daniaid a gwyr ei dŷ 
a'i dylwyth ei hun yn cael eu llenwi o lid tuag ato, am na 
ddarfu ìddo wneyd fel yr addunedai wrthynt pan yn cychwyn. 
“ Hwylio trosodd gydag ef i ryfela, ac i ddangos ac i brofi ein 
gwrhydri ar faes y gwaed!” Yr oeddynt yn eu golwg eu 
hunain fel ynfydion llwfr, ac nid rhyfelwyr. Yn lle dyfod i 
«ddangos &c i brofi yn ymarferol nad oedd nrmnynt arswyd Tra- 
haearn a'i lu olynwyr, na'r rhithyn lleiaf o ofn i'w gyfarfod a'i 
orchfygu ar faes y frwydr,—i'w orchfygu yn deg ar ei domen ei 
hun, a meddianu yr hyn oll a feddai o oludoedd,—fel hen 
wragedd hudir hwy i encilio yn lle erlyn. 

Yn wrol o feddwl ac uchelfrydig o galon y maent yn lleisio 
yn uchel ac yn rhwygo yr awyr wrth ruthro yn alaen a chilio 
yn ol i ymbarotoi a dysgyblu eu hunaiu gogyfer a'r adeg pan y 
bydd iddynt ddyfod i wrthdarawiad â'r gelyn, Trahaearn a'i 
gadlu. Nid yw encilio yn unol â'u hanrhydedd ; ac os encilia 
y gelyn, penderfynir ymlid ar ei ol; ond dyma ein harwr yn 
ofni, yn syrthio yn ol! Y mae ysbryd gwrageddos wedi ei 
oddiweddyd. Mae y gurfa a dderbyniodd oddiar ddwylaw 
Trahaearn y waith flaenorol wedi codi yn fwganod mawrion i'w 
benglog. Y Daniaid a'r Gwyddelod ydynt yn glaf o galon, ac 
yn greulawn o lid wrth feddwl am y gwarth a'r gwaradwydd y 
dygwyd hwy iddo: maent yn rhuthro ar oludoedd a chyfoeth 
Mon—-yfoeth a goludoedd y cefnogwyr a'r pleidwyr—yn lle 
yr eiddo y gelyn, o'r hwn yr oeddynt mewn addewid ac mewn 
hawl o hono ; yn llenwi eu llongau â'r cyfryw, ac yn ddiweddaf . 
oll cipir Gruffydd, a chludir ef fel y gwelir cudyll goch yn cludo 
aderyn bach yn ei chrafangau, i un o'r llongau, yn erbyn ei 
ewyllys ac o'i anfodd, i'w gymeryd trosodd gyda hwy i'r 
Werddon yn ol. Ofer ydyw iddo siarad, na chynyg dadl na 
rheswm ;—ofer ydyw iddo godi ei lais a'i lef, ac ymnhedd mewn 
dagrau i erfyn arnynt oedi ac aros hyd nes-y deuai yr amser a'r 
' adeg briodol iddynt ymwthio yn mlaen i ymdaraw ac i ryfela 
â'i hen elyn Trahaearn. 

Nid oedd wedi ymosod a dwyn yn mlaen ei gadgyrch rhag- 
llaw ar ol glanio, am hyny nid oeddynt hwythau am ryfela o 
gwbl, nac am aros yn y wlad. Pallodd eu hamynedd ; mynas- 
ant, nid yn unig fyned eu hunain i'w llongau i ddychwelyd yn 
ol, ond cipiasant yntau. yn nghydag anrhaith fawr o dir Mon, 
cyfoeth cyfeillion dewraf a ffyddlonaf Gruffydd, yr hyn a 
.chwerwodd eu hysbryd a'u teimladau tuag ato. Brad y rhai hyn 
ni fu lai niweidiol na llai dinystriol i Gruffydd na brad y Cymry. 

Y mae y si a'r son am hyn yn cyraedd clustiau Trahaearn a'i 
fyddinoedd, yn creu eu tristwch a'u wylofain yn orfoledd, ac yn 
duo rhagolygon Gruffydd i frwydro ac enill y dydd yn y 
dyfodol. Y mae yr anffawd wedi creu rhai canoedd o elynion 
o'r newydd iddo yn Mon, ac mae lle i ofni y bydd i hyny ei 
niweidio trwy holl ranau tir Gwynedd, fel y bydd ganddo lawer 
cant mwy i'w enill i weithio ei hunan i'r safle a feddai—cyn glanio 
y waith hon—yn yr amrywiol randiroedd, a gweithio et hunan i 
lwyddiant. Ni fu ei ragolygon erioed yn dduach. Y mae yr 
hyn a ddygwyddodd yn agor y drws i ddinystr ddyfod i'r wlad o 
bob cyfeiriad. Nid oes wybod pa beth a ddygwydd, na pha genllif 
a ysguba tros arwynebedd y wlad, fel y bydd iddi gael ei 
difíeithio, a'r trigolion gael eu herlyn a'u hymlid fel defaid o 
flaen bleiddiaid. 

Mae Gruffydd yn cael ei gludo yn ol, megis ci yn erbyn ei 
glustiau. Mae hyn wedi dygwydd trwy anghydwelediad, un 
bychan iawn—dim ond y cwestiwn o amser $ ymosod. Nid yw 
hyny yn codi oddiar ddim ond byrbwylldra a nwydwylltedd, 
yr hyn sydd afiechyd treítadol yn disgyn o genedlaeth i genedl- 
aeth yn y gwaed Celtaidd. Un cam wedi eu taflu yn ol ddeg. 
Dyma hwy wedi dychwelyd yn ol i'r Werddon. A fydd o ryw 
ddyben i'n harwr ail gasglu llu eto yn y Werddon i ddychwelyd 
i Gymru? Y mae lle i ofni ar hyn o bryd na fydd ; ond cawn 
weled pa fodd y bydd i ddygwyddiadau gael eu dadblygu yn y 
dyfodol. 


PENOD XVII. 
HWYLIO AM ABERMENAI, A GLANIO YN MHORTH CLAIS. 


FEL y crewyd ofnau y byddai i'r anghydwelediad bychan rhwng 
Grufiydd a'r gwyr a ddaethant gydag ef o'r Werddon i ymlid 
Trahaearn a'i lu o'r wlad, ac i urddo ein harwr yn ben a 
phecchen tywysogaeth Gwynedd, gan yr hwn yn unig, yn anad 
neb arall, yr oedd y wir hawl,—agor y drws i alanastra cyffred- 
inol ymdaenu fei haint ar hyd a lled y wlad. Nid ydym yn 
myned i son dim am ddoethineb nac annoethineb ymddygiad 
y naill na'r llall. Y mae wedi dygwydd—y mae y cam wedi ei 
r0i, ac nis gellir neidio yn ol bellach, —rhaid i'r hyn a ddygwydd- 
odd aros. Ni fyddai i athronyddu a chwilio allan yn mha le, 
na pha sut yr ymwthiodd, ac y gweithiodd yr anffawd dan sylw 

i'r golwg fel y cynyddodd ac yr ysgubodd bob peth o'i blaen, ac 
y dygodd hafog gyffredinol ar y wlad. 

“ Cyn agos bod y llynges—i un o'r rhai yr oedd ein harwv 
wedi ei wthio o'i anfodd—yn ei llawn hwyliau, ac yn hwylio yn 
ol am y Werddon o Abermenai, y mae Hugh Flaidd, yn 
nghorpws yr hwn hefyd y preswylia Huw Fras, Iarll Caer, 
Rhobert Gastellwr o Ruddlan, Gwarain o Amwythig, a Gwalter 
Iarll Henffordd, yn cynull, fel y dywed yr hen groniclau, y llu 
mwyaf yn y byd o farchogion a phedyd, ac yn dwyn gyda hwy 
Gwrgenau mab Seissyll, a gwyr Powys—yn lluosog ac aml eu 
rhif, i wneyd rhuthrgyrch cyffredinol ar y wlad. Dygir y Cymry 
gyda hwy i gelu Normaniaeth yr ymosodiad, a Gwrgenau a 
ddygir i sylw fel un y maent yn bwriadu ei urddo yn dywysog, 
wedi y byddo iddynt arloesi y wlad oddiwrth surdoes noddwyr 
ac amddiffynwyr Gruffydd. Y maent yn teithio ar hyd y 
mynyddoedd hyd nes y daethant i randir Lleyn. Nid cynt y 
maent yn cyraedd yma nag y ceir fod eu cynddaredd yn crych- 
ferwi mewn digllonedd. Y bwâu saethau, y cadfwyeill, a'r 
cleddyfau sydd yn hau dinystri bob cyfeiriad. Ceir hwy yn 
lluestu mewn gwahanol ranau o'r Gantref am saith o ddyddiau, 
yn lledaenu angeu a marwolaeth ar bob llaw. Hen, canol oed, 
ac ieuanc a hyrddir yr un wedd—i'r tir dystaw. Y genethod 
a'r bechgyn ieuainc, pan wedi cydgyfarfod yn mrig yr hwyr j 
gyd-deithio ac i rodiana fraich yn mraich, i gofleidio ac ìi fwyn- 
hau yn anwyl ac yn felus gyfeillach eu gilydd, ac i siarad am yr 
adeg pryd y cylymid hwy, fel na fyddai datod hyd oni wahano 
angeu, a syrthiant trwy y gadfwyell neu fin y cleddyf; yn ochr 
yn ochr ac yn bentwr y gwelir hwy yn gelaneddau meirwon 
gyda'u breichiau eto yn cynhes gylymu eu gilydd yn nghyd. 
Penau plant bychain a rhai yn sugno a dorir ymaith. I'r anedd- 
dai a'r bwthynod bychain yn nghilfachau ac yn holltau y creig- 
ìau y rhuthrir ; yr ben wyr a'r hen wragedd, gyda methiant 
henaint—eu llygaid wedi pylu, eu clustiau wedi trymhau, y rhai 
oherwydd hwyrddydd eu bywyd, a rhifedi eu dyddiau, ydynt 
wedi cael eu cyfyngu i'r gongl fel nad allart ymlwybro i, nac 
O'r gwely, heb gynorthwy rhai o'u plant—nid arbedir ac nid 
atelir min y cleddyf rhag gwneyd ei waith. Hen wyr a gwrag- 
edd yn orweddiog yn eu gwelyau a hyrddir heb rith o dosturi, 
gan Huw Flaidd. Iawn ebai pob llais a hanes y gelwir ef yn 
“'Flaidd”—math o anifail, nid yn unig a gynrychiola, ond a 
heria ac a'i blaenora yn mhell yn eithafrwydd anghymharol eì 
greulondeb a'i ddialedd annaturiol. Hyn oll a wneir i chwynu 

y rhandir o bob gwreiddyn, boncyff, pren, cangen, a blaguryn a 
ddichon fod yn bleidiol ac yn gefnogol i'n harwr, yr hwn sydd 
yn awr yn y Werddon, ac hwyrach yn gerain yma a thraw am 
lynges, milwyr a lluniaeth, i wneyd ymgais ychwanegol i forio: 
trosodd i adenill treftad ei dad, ac i osod ei hun yn dywysog. 
Gwynedd. 

Y mae y trigolion yn canfod yn eglur y bydd i bob un syrthio 
trwy fin y cledd. . Dinystr ac angeu diarbed ydyw tynghed pob 
un i fod—nid oes arbediad na thrugaredd i gaelineb. Gwel- 
odd y rhai oeddynt mewn hoenusrwydd iechyd a chryfder nad 
oedd dim a alleut wneyd yn well na ffoi, a hyny a wnaed, gan 
adael rhieni methedig a rhai ieuainc o'u hol,i gael eu lladd 
gan y Blaidd ag oedd wedi gweithio ei ffordd i'w bro a'u rhan- 
dir heddychol gynt. Aeth llu allengoedd i alltudedd i wled« 
ydd eraill am ddegau o flynyddoedd, ac eraill fel na chlybuwyd. 
air byth o son am danynt. Y rhai oeddynt yn berchenogion 
tiroedd a ymlidiwyd allan o'u hanedd a'u tir, ac a drowyd i 
ehedfan yn y byd llydan, heb le yn unlle i roi eu penau i lawr, 
Y perllapau a blanwyd ganddynt a gymerwyd o'u meddiant, fel 
na chawsant fwynhau o'u ffrwyth ; y defaid, y buchod, y rhai a 
berchenogent a gymerwyd ymaith, fel na chawsant wlan y naill 
i'w cynhesu, na llaeth y lleill i ymborthi arno. Y ffynonau a 
gynlluniwyd ac a gloddiwyd ganddynt, ni chawsant yfed o'u 
dyfroedd. Anrheithiwyd y wlad o ben-bwy-gilydd, a pharha- 
odd y diffeithiad am wyth mlynedd. 

Nid oedd y Normaniaid erioed wedi croesi drosodd i dir 
Gwynedd cyn y waith hon, a bu eu dyfodiad yn gyfryw fel na 
ddymunai ac-na. charai neb ei weled eilwaith. Ni fu y fath 
haint a phla dinystriol mewn rhandir na gwlad erioed. Son 
am locustiaid a'r plïau eraill yn yr Aifft, yn difa ac yn dinystrio; 
yr oedd pla a haint y Normaniaid, yn Ngwynedd, yn llawer 
gwaeth, ac yn fil mwy difâol. _ Difaodd a diffeithiodd Gantref 
Lleyn ac Arfon am wyth mlynedd, fel y sylwyd, ac ymledaen« 
odd fel tân gwyllt i bellfanau tir a Chantref Meirionydd. 
Dygwyd hyn oddiamgylch gan ddygwyddiadau hollol wybyddus 
Y mae y gath wedi myned oddicartref, a'r llygod, o ganlyniad, 
yn cael llei chwareu. Y maent yn llenwi y tir. Nid hawdd, 
y mae lle i ofni, fydd eu lladd na'u hymlid ymaith. Mae 
Gruffydd wedi ei gymeryd ymaith, ac y mae y rhai mwyaf aidd- 
gar o'i blaid a'i gefnogwyr goreu—y rhai mwyaf hyderus o'r 
rhai sydd yn credu yn ei hawliau i gael ei osod yn dywysog 
Gwynedd, wedi syrthio i anobaith, ac nid yn unig yn ofni, onâ 

yn llwyr gredu, na welir hyny byth, ac na chanfyddir mo hono 
yn y wlad, os yn fyw. Heblaw hyny, pe yn fyw, a phe dy- 
gwyddai dalu ymweliad eilwaith, y mae eì ragolygon i wastad- 
hau pethau yn fwy cymylog, ac yn fwy dudew-dywyll nag erioed. 
Y mae miloedd o'r rhai fuasent yn sefylli fyny o'i blaid, yn 
ymrestru yn ei fyddinoedd, ac yn colli y dyferyn olaf o'u gwaed, 
ac yn trengu gyda'r llais a'r adlais olaf ar eu gwefusau, “* Byw 
fyth fyddo Gruffydd Frenin,” wedi syrthio o flaen arfau y Nor- 
maniaid, yn filoedd ar filoedd, ac eraill wedi ffoi ar ffrwst j 
alltudedd, heb galon, awydd, na bwriad i ddychwelyd byth 
mwy yn ol! Nid oes gan neb y rhithyn lleiaf o sail i gredu, 
nac hyd yn nod i dybio, y dychwela mwy. Nid eill lwyddo i 
godi gwyr ac i gasglu byddin yn ninas Dulyn, ar ol dychwelyd 
yn ol, heb gwblhau un math o orchestwaith gyda'r llynges a'r 
byddinoedd o farchogion a phedyd dewr a diail yn dygyfor 9 
yni ac ysbryd rhyfel. Y maent wedi dychwelyd yn oì yn llyfr- 
gwn, yn warthus orchfygedig, heb weled gelyn yn agos, na 
brwydro un frwydr, na meddwl am frwydro. Mae hyn wedi ei 
dynu ilawr yn nghyfrif y wlad, a'i osod, yn eu hamcan-gyfrif, 
mor isel ag y gallai unrhyw ddyn fod. Ei frawd Ranallt, a'r 
holl dywysogion yn y ddinas, sydd yn ei gyfrif ac yn ei ystyried 
yn gyff-cler, ac yn teilyngu ac yn haeddu ei ddirmygu yn fwy 
mag unrhyw din-y-gler a bon-y-gler o'r fath fwyaf dirmygus a 
gyfarfuwyd erioed. Y mae yn wawd i bawb, a phob un a gyf- 
arfydda a'i hwtia. h 

Y mae hyn yn fwy nag y gall eì anrhydedd ei oddef! Y mae 
.y marchogion a'r pedyd a ymwirfoddolasant ìi fyned gydag ef i 
forio trosodd wedi ei bardduo a'i huddyglo. Eu chwedlau 
drygionus ydynt afrifed, yr oll mor hollol anghyfiawn ag ydynt 
,0 annheg, mor gamarweiniol ag ydynt o anwireddus.. Er hyn 
.Oll y maent yn cael eu credu, yr hyn sydd yn effeithio yr un 
fath a phe yn wirionedd bob gair. Y mae y sarhad a'r dirmyg 
.hwn yn fwy nag a all oddef. Ei anrhydedd a'i sefyllfa mewn 
.cymdeithas yma wedi myned! Nid hyny yn unig chwaith, 
ond y mae ei fywyd mewn perygl. Y mae ei deimlad gofidys 
,yn codi, nid oddiar unrhyw euogrwydd cydwybod, nid oddi4r 
unrhyw weithred anfad a fwriadodd, nac a gwblhaodd, ond 
oddiar y chwedlau drygionus a chreulawn a ledaenwyd gan y 
hai oeddent yn gwybod ac yn argyhoeddedig mai rhai felly 
oeddynt! Y mae ei deimlad oherwydd hyny, meddwn, yn 
debyg i deimlad Cain ar ol lladd ei frawd, pan y ciliodd o wydd 
;yr Hollalluog, ac yr aeth i dir Nod. Yntau a ddilynodd yr un 

llwybr—aeth yn wibiad a chrwydriad. Ni wyddai neb, ac mor 
ddiystyr a dibarch oedd, fel nad ymholodd neb pa beth ddaeth 
0 hono chwaith. Aeth ar goll. 

Yn mhen yspaid o rai misoedd ar ol yr hanes a gofnodir 
ttchod, y mae boneddwr o urddas ac o safle anrhydeddus, wedi 
ymwthio ei hun i lewys Diermit, neu Diennic Frenin, yn rhan- 
dir Porthlarc.. Y mae o rodiad a gosgedd dywysogaidd, ac yn 
siarad yn fynych ei fod o hil dywysogaidd, ac fod tywysogaeth 
mewn hawl iddo yn Ngwynedd, yr hon oedd yn cael ei medd- 
íanu gan dreisiwr dihawl. Siaradai yn hyrwydd, dawnus, a 
galluog, a dangosai yn amlwg os nad oedd o dras a gwaedol- 
cc dywysogaidd, ei fod yn deilwng, ac yn haeddu iddo ei 

un yr anrhydedd hwnw. Yr oedd Diermit yn mawr werth- 
fawrogi ei gwmni, ac yn sugno llawer o wybodaeth a budd 
oddiwrth ei ddysgeidiaeth glasurol. Nid oedd ball na choll ar 
ei gyraeddiadau ieithyddol. Teimlai awydd yn wastad, a dat- 
ganai hyny wrth y brenin, gasglu llynges a llu arfog i fyned tros- 
odd i frwydro a meddianu y dywysogaeth a berthynai iddo, a 
gwueyd ei hun yn ben a pherchen y cyfryw. Mae y brenin, yn 
unol â'i diriondeb a'i haelioni, yr hwn sydd yn ddiarebol am hyny 
yn ei deyrnas, yn cymeryd y cwestiwn 1 ystyriaeth, ac yn gwneyd 
ymchwiliaeth pa beth a allai wneyd yn y cyfeiriad hwnw drosto. 
'Canfydda allan cyn pen ychydig ddyddiau y gall hebgor iddo 
ei lynges freninol ei hun, yr hon nid oes galw am dani yn ei 
arfordir ar y pryd, ac y gall yn rhwydd ganiatau iddo adgyf- 
enwad anferth mewn rhifedi, gwroldeb, a chadernid milwrol, 
farchogion a phedyd o Daniaid, Gwyddelod, a Brytaniaid, yn 
arfog ac yn barod i ryfel, 

Mae y llynges yn cael ei pharotoi, diwrnod hafaidd a dy- 
'munol yn gwawrio, yr awel yn chwythu yn ddymunol, ond nid 
yn rhy uchel i'r cyfeiriad y mae arnynt eisieu hwylio. Dyma 
tu awr wedi dyfod, a'r adeg iddynt hwylio wedi eu goddiweddyd. 
'Yr awyr sydd yn ysgafn a chlir, y môr yn dangnefeddus—pob 
“un a'i galon yn llawen,—iechyd a hoenusrwydd yn chwareu ac 
'yn dawnsio ar bob gwedd, yr hwyliau a ledir, ac i'r fordaith y 
.cychwynir. Y gwynt sydd yn hyrwydd, ac o'u hol, yr hwn a'u 
!hysguba o olwg Porthlarc, neu Waterford y dyddiau presenol. 

oedd y boneddwr dyeithr, neu dywysog Gwynedd, fel y 
gelwid ef, wedi datgan ar y cychwyn ei fod eisieu tirio mewn 
i BAM o'r enw Abermenai, lle hollol anhysbys i'r oll o'r 
1 ongwyr oeddynt yn hwylio y llynges, a holiol anhyshys i'r oll 
'oedd ar y bwrdd. Nid oedd yr un o honynt erioed: wedi bod 


GRUFFYDD AB CYNAN. 37? 


ŷri mhellach na rhyw ychydig filldiroedd i'r cyfeiriad y gofyni& 
Iddynt fordwyo _ Yr oedd enw neillduol a phersonol y tywysog 
yn gwbl anadnabyddus. Yr oedd hyny, oherwydd rhyw 
resymau nad oedd yn hysbys iddynt, wedi ei gadw oddiwrth- 
ŷnt, er bod hyny wedi ei ddatguddio i'r brenin a thywysogion 
eraill mewn gwahanol leoedd yn nghyffiniau Porthlarc, yn cyn> 
ŵys holl diriogaeth Mumhan, neu Munster, fel yr adnabyddir y. 
cyfryw yn bresenol. Mae y tywysog yn eu cyfarwyddo bod y 
e yr oedd arno ef eisieu hwylio yn gorwedd i'r gogledd megis 
6 Borthlarc; ond y mae trwyn tir yn cyfryngu fel y rhaid 
iddynt hwylio am rai milldiroedd i'r gorllewin, ac yna newid y 
cyfeiriad i fyned i'r gogledd ar hyd Eglan Sant Sior. Ond yr 
oedd hwylio i bwynt neillduol yn orchwyl nad allai mordeithwyr 
tra phrofiadol ei gwblhau yr adeg hono. Aml y byddant yn 
colli y pwynt ; yn lle llwyddo i gyraedd yr hafan y byddent yn 
hwylio am dani, byddent yn tirio mewn porthladd hollol wahan- 
ol i'r hwn y bwriadent hwylio iddo. Y fath anturiaeth ansicr 
oedd mordwyo yr adeg hono, pryd nad oedd nodwydd y morwr 
wedi ei dwyn i fod, fel na wyddent yn fynych i ba le yr oedd. 
ent yn hwylio. . * 
Fel y mae y boreu yn ymwthio yn mlaen at ganol dydd, 

llewyrcha yr haul yn danbaid—nid oes cynifer ag un cwmwl 
uwchben; ond ar ol croesi o'r boreu i'r prydnawn, y mae 
tawch dudew yn gorchuddio gwyneb y dyfnder, fel nad ydyw y 
rhai sydd ar fwrdd y naill long yn alluog i weled eu cyd-form 
deithwyr ar fwrdd y lleill. Hwylir yn mlaen, fodd bynag, gyda'r 
tywysog yn y llestr flaenaf, yr hwn sydd yn datgan ei fod yn 
gwybodi ba gyfeiriad y mae i hwylio, ac yn deall i drwch y 
blewyn yn mha gyfeiriad y saif y porthladd y mŷn, ac y mae 
arno angen hwylio iddo. Yr oeddynt wedi hwylio trwy y 
“prydnawn agos heb allu canfod allan yn mha gyfeiriad yr oedd 
' yr haul, yr hwn yn unig yr adeg foreu hono ydoedd eu har 
weinydd a'u hyfíorddydd y dydd i wneyd allan pa sut i hwylio, 
a'r ser yn y nos, yn enwedig y rhai aelwir ser y ìlongwyr. 
yd hwy gan y ddu nos. Y mae niwl dudew—niwl-y 
Igellir ei deimlo—yn toi gwyneb y, dyfnder, fel nad ellir gweled 
an fodfedd yn y naill gyfeiriad na'r llall. Yn mhen yspaid o 
lddyddiau y maent yn dyfod i olwg tir. Nid wyr y tywysog 
amcan daear pa le ydyw y fangre—y mae yn hollol ddyeitr 
iddo. Mae yn sicr yn ei feddwl na chanfu y lle erioed o'r 
'blaen. Nid ŵyr yn y byd pa beth i'w wneyd, na pha beth i'w 
ddyweyd. Canfydda eu bod wedi llwyr ymgolli, ac wedi hwylio 

ar antur, heb wybod i ba le. Ei hunan-feddiant yn llwyr a 
golla, a syrthia i synfyfyrdod, aci ddyfalu pale allai y rhandix 
fod. Lled sicr ydyw yn ei feddwl na chanfu y trwyn tir hwn 
erioed o'r blaen, ac nad ŵyr pa wlad ydyw. Mae Gwachris— 
Gwyddel o wrhydri ac o feddwl cryf, yn galw ei sylw at y 
wa o yn ymyl yr hon y maent bellach, ac at afon fechan, 

ac yn gofyn a ydynt i hwylio i mewn i'r porthladd sydd yn 
ngenau y cyfryw. Nid ydyw yn cael gair o atebiad, ac nid 
ymddengys chwaith ei fod wedi clywed y cyfryw fel ag i'w 
alluogi i'w sylweddoli. Os yw ei glustiau yn agored, ac yn 
derbyn seiniau, y mae ei feddwl a'i ddeall yn glôedig, fel nad 
yw y gofyniadau a ofynir, na'r hyn a siaradir, yn cael mwy ao 
effaith arno na phe b'ai bren neu faen—y mae yn hollol synllyd, 
fel pe wedi penderfynu gadael i bob peth redeg gyda ffrwd am; 
gylchiadau. Yn mhen enyd, fodd bynag, y mae yn ymddad- 
ebru, ac yn dechreu ymysgwyd o'i lewygfeydd syfrdanllyd, ac 
yn edrych o'i ddeutu, fel y maent yn dynesu at y porthladd; 
ond er craffu a sylwi yn fanwl, y mae yn aflwyddo yn llwyr.i 
wneyd allan pa le ydyw y fangre. Y mae Gwachris yn dynesu 
ato, ac yn rhoi ei safn ar ei glust, yn credu yn sicr fod rhyw 
ddrwg ar ei glyw, neu y buasai wedi ateb pan wnaeth ymholiad 
yn flaenorol, yn llefain gyda'i holl egni: 
' “ Pa ochr i'r afon yr wyt am fyned i'r lan ?” 
: “ Yr ochr llaw dde ; ond rhaid i mi dy hysbysu nad hwn ydyw 
y fangre, ac nad i'r. lle. yma yr oeddym i hwylio. Yr ydym wedi 
colli y ffordd, neu yn hytrach, golli cyfeiriad y fordaith. Pa fodd 
Meu nid oes dim ond glanio yma bellach, a gwneyd y goreu 

gwaethaf. Feallai nad ydym eto wedi ymgolli yn y fath 

fodd f fel nad ellir ein cael yn ol, a'n gosod yn y lle priodol.” 
; Yn fuan y maent yn tirio, Yr oedd llu ar y lan, ac yn 
dangos llawenydd mawr oherwydd y dygwyddiad, yr hyn, 
synai yr hwn a elwir yn dywysog yn fawr. Teimlai awy 
mawr cael gwybod pa le oedd, a than ba enw yr oedd yn myned 
yn mhlith y deiliaid. Yr oedd dyn gerllaw o ystum ac ym- 
“ldangosiad uchelfrydig ac arglwyddaidd. Buasai yn hawdd i 
un ei gymeryd, neu ei gamgymeryd, am fab tywysog. _ Yr oe 
yn hawdd darllen yn ei wedd ei fod yn dipyn o ysmalddyn. 
.Anturiodd y tywysog dyeithr tuag ato, enw yr hwn eto sydd 
iheb fod yn adnabyddus, a gofynodd iddo: 

“ Pa le ydi y fan yma?” 

“Nid yfanacw,” atebai, gan gyfeirio at yr ochr arall i'r 
porthladd. 


, 

“ Lolyn gwirion, ond ydym yn gwybod hyny. Beth ydys 
w ylle?” 

het Lolyn call, lolyn diball, wedi hwylio gyda'i long nad ŵyr i 
ba le; lle anhawdd i neb lwyddo i i gardota, nac i ladrata gwy- 
bodaeth, ydyw'y lle hwn. Y mae pob un yn gwneyd defnydd 
'o hyny o wybodaeth sydd ganddo at ei wasanaeth ei hun, ac 
iddo ei hun—nid oes yma neb a dim i'w hebgor. Porthladd, 
neu Porth, y byddwn, ni yn galw hwn—lle i longau ddyfod'i 
mewn a myned allan.” 

“ A oesrhyw enw neillduol ar y fangre? y mae canoedd -o 

byrth, ond y mae rhyw enw neillduol yn cael ei roi ar bob 
porth, heblaw porth. A raid myned i weddi i gael allan yr 
enw genyt, ac enw y Gantref yn mha un y saif?” 
'_ “Na, na, na, 'dwyt ti ddim i fyn'd i weddi yma. Archesgob 
Mynyw a'i athrawon sydd i wneyd rhywbeth felly. _ Porth Clais 
:ydyw hwn, heb fod nepell o archesgobdy Mynyw; y mae helynt 
a rhyfel yn y wlad weithian. : Beth ydyw dy enw di?” 

““ Gruffydd ab Cynan ydyw fy enw i. Hwyliais o'r Werddon 
.gan fwriadu glanio yn Abermenai, ond collasom lwybr y dyfr- 
.der, a hyd yma yr ydym wedi dyfod. Beth ydyw dy enw di?” 

“* Goronwy, mab i Rhys ab Tewdwr, un o wehelyth ragorol a 
“diymwad Hywel Dda. Mae fy nhad yn nghanol rhyfel, a 
“buasai yn dda ddigon ganddo gael ymgom â thi, a chael dy 
“gynorthwy.” 

" Aïe! Pale y mae dy dad, a pha le y mae y rhyfel ?” 

“ Y mae nhad gydag Arglwydd Dewi, yn gofyn ac yn ceisio 
-ei weddiau i'w amddiffyn ac i'w gr Anrhaith fwyaf y rhyfêl 
sydd yn Nghantref Arwystli. A fyddai ddim yn well i mi 
.redeg i 'nol fy nhad, yr esgob, a'i lu i ddyfod i'th wydd?” 
-  “ Hoffwn weled Rhys, ond rhaid iddo pael rhywbeth heblaw 

«pader ì wastadhau rhyfel,” ebai Gruffydd. 


PENOD XVIII. 


/PADERAU DDIM YN DEBYG O ENILL Y FRWYDR— BRWYDRAU ER- 
CHYLL—GORCHFYGU A LLADD TRAHAEARN, 1 


'Y MAE Rhys ab Tewdwr, brenin Deheubarth, gyda. rhodiad 
rbrysiog, yn cael ei flaenori gan. yr Arglwydd Dewi—Archesgob 
Mynyw—yr athrawon, mynachod o rifedi y ser, a'i holl clas, ry 
rhai ydynt yn paderu,.fel y mae eu swn yn ddigon a merwino 

clustiau unrhyw un; y maent i'n harwr fel swn llyffaint -yn 
yr adeg pan y mae y blwydd yn lladd y dwyflwydd. Amneidiai 
gyda'i law arnynt gilio yn ol, y rhai ydynt yn ufuddhau i'r 
ythyren.. Rhys a ymwthia yn mlaen, yr hwn nid yw Gruffydd 
yn ei adnabod, ac a gwympa ar ei ddau benlin, a chyn iddo 
gael amser i'w gyfarch, y mae yn llefain : 

“ Henffych well i ti, Gruffydd Brenin y Cymry, clywais fil 
myrdd o son am danat. Ni chyfarfuais di erioed o'r blaen, 
Y mae'n well genyf dy weled na neb, yn y wir na'r duwiau 
Ac ffo rhag llid dig y gelyn y daethym atat. Ger dy fron 
ŷr wyf yn ymostwng ; erfyniaf a gweddiaf am dy gynorthwy ar 
'ben fy nau lin. Dy nerth. mewn byddin arfog a ddeisyfaf, ac â 
alwaf yn ostyngedig i'r maes i dywallt gwaed y rhai sydd yn. 
hela fy einioes, ac i osod eu celaneddau yn abwyd i bryfedach 
ac ymlusgiad y maes ac ehediaid yr awyr.” 

: “Gad wel'd pwy wyt ti sydd yn siarad fel hyn âmi? Nid 
wyf am ddyweyd ïe, na nage, gwnaf, na, na wnaf, hyd nes y 
bydd i mi gael allan pwy yw y dyn sydd yn paderu ac yn erfyn 
arnaf amddiffyn ac achub ei gam... Hwyrach mai ffonod ac nid 
'amddiffyniad ydyw yr hyn yr wyt yn sefyll mewn angen o hono. 
Dichon mai llwfrgi annewr—un yn ffoi rhag ei gysgod, ac yn 
cilio rhag bwgauod o'i greadigaeth ei hun wyt. O ba lefy 
daethost hyd yma, wedi colli y dydd wrth fyned yn wysg dŷ 
drwyn, fel y collasom ninau y fordaith? _ Pa fodd y daeth i hyn 
arnat?” 

“ “Rhys wyf,” ebai yntau, “mab Tewdwr, arglwydd y cyfoeth 
'bwn o fewn ychydig,” gan gyfeirio ei law i wahanol fanau ar 
:hyd Ddeheubarth Cymru, “ a'r awr hon yn wrthodedig, wedi fy 
llwyr orchfygu, yn ffôedig, ac yn ddiflanedig. Dyma fi bellach 
“mewn sefyllfa o ddinodedd, o angenoctyd a thlodi, yn ym- 
guddio, yn ymddirgelu, ac yn ymlochesu dan aden Archesgob 
Mynyw yma.” 

“ Pwy yw dy elynion? pwy yw y brwydrwyr? pwy a barodd 
i ti ffoi ac a'th ymlidiodd fel hyn i'r trwyn yma, fel yr wyt agos 
a chael dy daflu dros y dibyn i'r môr, yn abwyd i bysgod ?” 

“ Arglwydd Gruffydd,” ebai yntau, “tri brenin o'r gwledydd 
penaf yn Nghymru, gyda'u holl farchogion a phedyd, a ddisgyn- 
asant fel gwenyn neu gacwn ar fy nghyfoeth, ac a'm dygasant 
'i'r diwedd hwn, ac y maent beunydd yn ei anrheithio.” | 

.* Pwy ydyw y breninoedd a ruthrasant ar dy.wyr a'th gyfoeth 
“yn llu ac yn dyrfeydd mor fyddinawg a hyny?” 

' “Un ydyw Caradawc ab Gruffydd o Went uch Coet, ac Is 

Coet, a'i Wenhwyson, a gwŷr Morganwg, gyda llawer o Albrys- 
ŵyr, a Normaniaid yn cyd ac yn cyfochrog hafogi ag ef, dan ei 
arweiniad, ac at ei alwad. Un arall, nid llai cadarn yn ei 
ddinystr, Meilyr ab Rhiwallon, yn arwain y Powyswyr, ac yn 
ddiweddaf, ond yn fwy ffyrnig a chreulawn fyth, Trahaearn 
frenin gyda'i wyr o Arwystli.” 

Pan y llithrai enwau y breninoedd tros wefusau Rhys—pan y 
disgynai yr enwau ar glustiau Gruffydd, canfyddid ei wyneb yn 
brochi o lid, a'i ddau lygaid yn fflachio o gynddaredd. _ Gwel- 
odd rhagllaw mai yr un gelynion oedd yn blino Rhys ag oedd 
yn ei flino yntau ; y rhai oeddynt yn anrheithio gwlad y naill, 
oeddynt yn anrheithio gwlad y llall. Yr oedd cynddaredd 
Gruffydd yn rhedeg yn iasau eiriasboeth o fawd ei droed i ben 
ei goryn. Nid oedd yn anhawdd ei enill i ymladd yn erbyn y 
cyfryw elynion dif&ol a gelyniaethus ; yn y wir, nid oedd gwaith 
enill armpo—i hynyma yr oedd wedi dyfod trosodd, yn enwedig 
i fìlwrio ac i Jadd Trahaearn. Nid oedd wedi anghofio y drin- 
iaeth chwerw a'r gorchfygiad diraddiol a dderbyniodd mewn 
brwydr a fu rhyngddo a Thrahaearn gerllaw Harlech. Nid 
oedd dyn ar y ddaear ag y buasai yn hoffi yn fwy ei ladd a'i 
falu yn chwilfriw deilchion mân, yn y fath fodd fel na fuasai 
dim yn aros o hono—na migwrn nac asgwrn. Yr oedd yn fil 
gwell ganddo am y cythraul ei hun nag am y dyn/. Ond nid 
oedd yn teimlo yn selog er hyny o blaid ymruthro gyda'i farch- 
ogion a'i bedyd i dreulio ei amser i frwydro brwydr Rhys, os 
na fyddai i hyny ddwyn rhyw elw iddo wedi y terfynai yr ym- 
gyrch. Gwelai, gan y gallai gael mantais, na fuasai waeth iddo 
gael mantais na pheidio. Yr oedd yn lled gredu y byddai raid 
iddo o hyn allan gymeryd gafael ar bob cyfleusdra a phob man- 
tais a ddelai i'w arfod ac i'w ran, neu ei fod yn lled debyg na 
lwyddai i ddringo i fod, a chael ei gydnabod, yn dywysog Gwyn- 
edd. Yr oedd yn crychferwi yn grychias, ac yn orawyddus i 
hwylio gyda'i fintai i ryfel yn erbyn gelynion Rhys; ond nid 
heb gael ychydig o gyfoeth Rhys am fyned. Wele efe yn troi 
at Rhys, ac yn gofyn : 

“ Pa beth a roddi i mi am ymunaw â thi, ac ymladd trosot, 
am ruthro i'w cyfarfod ar faes neu fynydd, fel y dygwyddo, a'u: 
medi oll fel medi rhedyn, neu dori mieri, fel ag i glirio y wlad 
o'r pla heintus hwn, a'th osod eto mewn meddiant o'th awdur- 
dod? Pa beth a roddi, pa beth a deli, mewn pa beth y teli— 
arian, cyfoeth, ynte be? _ Rhaid cael tâl—os heb dâl beb ryfel; 
os na chaf sicrwydd y bydd i ti dalu wedi yr elo y frwydr 


82 GRUFFYDD AB CYNAN. 


trosodd, ni bydd i mi gychwyn un fodfedd gyda thi. Dim tâl, 
dim gwaith ; neu fel y dywed hen grythwyr, ' Heb dâl, heb 
chwareu. ” 

“Yn bwyllog, ac mewn gwaed oer, bydd i mi wystlo i ti 
haner fy nâ--haner fy holl gyfoeth, ac yn ychwanegol at hyny, 
talaf warogaeth iti. Nid oes dim yn ormod genyf wneyd. Buasai 
yn well gen' i roi Deheubarth i ti bob modfedd am dy gynorth- 
wy nag iddynt hwy ei chael.” - 

“ Da, da, godidog ! ond rhy hael o lawer; ond deall di y 
rhaid i ti ymladd a'm dilyn yn hollol. Ni wna mor tro i mi 
gymeryd y pwysau. Rhaid i bob un wynebu y gelynion, ac os. 
rhaid syrthio a marw, syrthio a marw fyddai y goreu gyda 
gwyneb at y gelyn, ac nid gyda chefn ato. Hyn raid, nid yn 
unig benderfynu, ond ymwroli a chadw ato yn ddiwyro. Pob un 
a leddir wedi troi ei gefn ar y gelyn, mi hoffwn ddilygeidio a 
dyspaddu pob un o'i hil, os gellid cael allan pwy fyddant, fel 
na fyddai yn aros ac na chenedlid chwaneg o'r llyfrgwn !” 

“Ha,” ebai Rhys, gan ymgrebachu ac ymnyddu yn ei ysgwydd- 
au, “choelia' i ddim na fyddai hyny yn cosbi mwy nag y mae un- 
rhyw gyfraith yn ofyn, ac yn llawer mwy nag a ofyna unrhyw 
ddialedd o'r fath fwyaf dialeddol. Dyspaddu a dilygeidio y 
creaduriaid diniwaid, tra hwythau yn hollol glir a rhydd . oddi- 
wrth un arlliw o ffaeleddau eu gwehelyth.” 

“Na, nid felly mae chwaith i fod. Ni wiw chwaith son am 
gytraith gyda hen lyfrgwn a'u holl wehelyth. Ni ellir gwella y 

.genedlaeth heb ddilyn y cynllun a osodais i lawr. Mae rhyw 
ddiffyg yn ngwaed pob teulu. Hynodir ambell wehelyth fel 
llyfrgwn, na cheir na dewrder, na gwrhydri, na gwroldeb yn un 

. o honynt, yn wryw na benyw:; y rhai hyn bob. amser a geir yn 
llechgwn bradwrus. Nid oes gwaelod, canol, na phen uchaf 
iddynt. Os bydd iddynt ymosod o gwbl, fe wnant tu ol i'r 
twmpathau, o'r coed, tu ol i'r gwrych, a thu pellaf oddiwrth y 
frwydr i'r gwrthgloddiau. Nid oes dim sydd well na diwreiddio 
a chwynu y rhai hyn o'r tir, a'r unig ffordd a allaf fi ganfod i 
wneyd hyny ydyw ymwneyd â hwy yn gyfunwedd â'r cynllun a 
osodais i lawr ; oud waeth heb siarad, y mae yn bryd i ni fyned 
i frwydro, a hyny heb oedi dim.” 

“Gwir bob gair ei bod yn hwyr glas gwyllt cychwyn, ond 
hyny ni ddylem wneyd heb ofyn a sicrhau bendith yr Esgob— 
yr athrawon, y mynachod, a'r holl glas. Awn dan bererinio, 
gweddio i Eglwys Dewi, i ofyn bendith y seintiau ac i arfolli y 
creiriau, neu mewn geiriau eraill, i ymgysylltu â'c creiriau, i 

ofyn a galw am eu nawdd a dilyn eu cyfarwyddyd. _ Byddai yn 
beryglus myned allan i ryfel heb hyny. Nid oes dim byd yh 
debyg i hyny, nac yn fwy sicr o'n coroni â llwyddiant yn erbyn 
ygelyn. Hwtiaist yr Esgob a'i lu bendigaid ymaith. _ Yr oedd 
hyny yn drosedd gwrthun a phaganaidd ; gadini wneyd iawn 
trwy fyned ato, a dwyn penyd.” 

“ Y fi fyned ato,” ebaì ein harwr yn hollol ddiamynedd, gyda 
gwrid yn cochi i fyny i'w benglog, “nac af byth. Af allan 
gyda rhywbeth mwy sylweddol i frwydro na'r hyn a eilw yr 
Esgob a'i lu ofergoelus, yn fendith! Bê wna ei fendith ef, a be 
wnaeth bendith un o'r giwdawd erioed? Mae yn rhyfedd genyf 
na fuasit yn dwyn i'th gof pa beth wnaeth gweddi yn mhell 
uwchlaw deuddeg cant o fynachod, yn Mangor Is-y-coed, yn 
adeg Awstin Fonach,—nid arbedodd uchel- floedd eu gweddi 
mo honynt, ac ni wna eto. Ond eto nid oes gen'i un gwrth- 
wynebiad i ti geisio nawdd ac amddiffyn mil myrdd o esgobion 
a seintiau, fach a mawr.” 

Yr oedd gan Rhys, fodd bynag, y fath ffydd mewn gweddiau, 
fel yr aeth yn bennoeth, a throednoeth goesnoeth i gyfeiriad yr 
archesgobdy. Yr oedd ein harwr yn syllu arno yn ymlwybro, 
gyda gresyndod. Chwarddai yn ei lewys am ben y fath ynfyd- 
rwydd, a chlywid ei lais yn arllwys allan : 

“O ynfydrwydd! O ffolineb! O hygoeledd a gwendid pen !” 

Cyn pen hir y mae yn dychwelyd yn ol, a Gruffydd yn danod 
iddo ei fod yn dysgwyl y byddai i weddi y gwyr da, santeiddiol, 
wneyd y brwydrau oll ar eu rhan, fel na fyddai angen iddynt 
hwy a'u holl lu o Ddaniaid, Gwyddelod, Brytaniaid, a'r rhai oll 
oeddynt gyda hwy yn myned allan dan arfau, wneyd dim ond 
myned yn mlaen ì gymeryd meddianau ar ol galanasdra brwydr 
y gweddiau. 

Yr oedd Rhys yn gwybod yn lled dda lle yr oedd y gelyn—y 
:tri brenin yr achwynai o'u herwydd. Bhagddynt yr oed wedi 
gorfod ffoi at yr archesgobdy am nawdd, fel Joab at gyrn yr 
allor. Yr oedd taith hirfaith i'w chwblhau cyn y deuent lle yr - 
oedd Trahaearn a'r ddau dywysog arall a enwyd gyda'u llu yn 
gwersyllu, yn nhueddau mynydd Carn. _ Yr oeddynt yn awr yn 
nghornel orllewinol swydd Benfro, ac eisieu teithio ar draws y 
wlad i ganol swydd Drefaldwyn—pellder o rai ugeiniau o fill- 
diroedd. Yr oedd ein harwr yn cyflymu yn mlaen ar gefn ei 
farch, gyda'i holl adeilwaith yn ymwau o yni a bywiogrwydd. 
Ymsaethai math o elfen ffrwydrol yn ddiswta iddo, pryd y dis- 
gynai oddiar gefn ei farch, ac y rhedai gan ei dywyso, fel y 

byddai raid i'r anifail garlamu i'w ganlyn. Safai yn sydyn, fel 
pe buasai pinau neu nodwyddau yn ei bigo, a syllai, fel pe yn 
dysgwyl canfod y fan lle y lluestai ei hen elyn Trahaearn, yr 
hwn y sychedai ei gyfarfod ar faes y frwydr, ei ladd a'i falu yn 
grybibion mân, a'i chwalu gyda phedwar gwynt y nefoedd, fel 
na fyddai i lwchyn at lwchyn o hono gael byth ei gasglu at ei 
gilydd, yma na thu draw. Yr oedd yn mawr obeithio na welid 
ail argraffiad o hono, ac na ddeuai ei fath i flino ac i boeni 
plant dynion. Curai a phlanai ei droed yn y llawr, fel pe buasai 
wedi ei feddianu â chynddaredd cŵn cynddeiriog. Yn mhen 
yspaid dacw ef yn eu canfod yn llu banerog ar ochr mynydd. 
'Y mae y llechwedd yn ddu o honynt—mor aml eu rhif ag adar 
yr awyr. 

“* Ust, ust, ust,” llefai, “ dacw nhw ; yr wyf yn clywed eu 
swn. Maent wedi ein canfod, ac yn ymbarotoi i'n gwrthsefyll, 
Y mae y dydd yn trengu—y nos agos wedi ein goddiweddyd.” 

“ Gruffydd, Gruffydd frenin,” bloeddiai Rhys, “rhaid i ni 
oedi y frwydr a'r ymladdfa hyd yfory, canys gosper ydyw—dydd 
Iau. Aflwydd a dinystr ofnadwy a ddaw i'n rhan os bydd i ni 
frwydro ar ddydd Iau, ac adeg gosper. Ni wna na gweddi, 
bendith yr esgob a'r seintiau, ac arfoll y creiriau roi i ni lwydd- 
iant, os rhyfela a wnawn ar adeg fendigaid, a halogi santeidd- 
rwydd y dydd. O bydded i ni oedi hyd yfory, neu fe'n goddi- 
weddir gan farnedigaethau am fod yn ysgeler a halogedig. Fe 
ddaw cosb arnom am ein hannuwioldeb a'n hanystyriaeth.” 

“Taw, O ynfyd! O hygoelus wreng! — Buasai yn rheitiach i 
ti lawer fod wedi ymneillduo i fonachdy, a throi yn fynach, na 
dyfod allan i'n dilyn ni fel rhyfelwyr a brenin, 'rwyt wedi cam- 
gymeryd dy safle a'th swydd, y llwfrgi afiach seintiol ; oeda di 
hyd ugain niwrnod neu hyd fyth. Gwn nad oes ddaioni i hir- 

maros ; daeth i mi anffodion o hyny nad adgyweirir mo honynt 
Tyd dragwyddoldeb. Nia ymosodwn yn ddiamod—yn ddiaros ; 
myfi a'm byddin a ruthrwn yn awr,” 

Gyda bod y geiriau wedi llithro tros ei wefusau, dyma fe yn 
rhoi gorchymyn i Meiriawn Goch, ei brif farwn, osod ei gadlu 
ar waith, yn nghydag eraill yr un wedd. Saethau blaenllymion 
a phicellau tanllyd a ollyngir aìlan fel cawod o genllysg, y rhai 
ydynt yn medi y gelyn fel pabwyr. Bloedd ac ochain wylofus 
y lladdedigion—rhai yn mhangfeydd marwolaeth—a glywir. Y 
mae y Daniaid gyda'u bwyeill daufiniog, y Gwyddelod gaflach- 
awg gyda'u pelau haiarnawl cyllellawg, allu o wyr Gwynedd 
dan arfau gleiniawg taraniawg, yn ymwthio ac yn rhuthr-hyrddio 

yn mlaeri. Y mae yr olwg ellyllaidd ffyrnig arnynt yn ddigon 
a dychryn llengoedd o ysbrydion y fagddu. Meddianwyd 
hwynt â braw a dychryn. Y mae pob aelod fel deilen yn 
crynu; ac i chwanegu at y sefyllfa anobeithiol y maent ynddi, 
y mae rhai anwyl a chyfeillion yn cwympo y naill ar oì y llall 
wrth draed, ac yn fynych yn erbyn y rhai byw. Y mae ein 
harwr yn gyntaf ì un yn ymwasgu yn mlaen, gan dynu y lleill i'w 
ddilyn. Y mae fel llew neu gawr yn fflachio ei gleddyf lluched- 
enawl. Ymwasga ei wyr yn mlaen. _ Seinia a tharana y ddaear 
gan swn gwyr meirch a gwyr traed. Tyrfa a rhua y bwyeill, y 
pelau, y cleddyfau, a'r arfau eraill, fel swn miloedd o daranau, 
athân a fflachiai ac a fflamiai allan oddiwrth y curiadau a'r 
gwrthdarawiadau yn erbyn arfau y gelyn mewn rhai dygwydd- 
iadau, ac yn y lleill yn erbyn eu penau, eu breichiau, eu 
canolau, eu coesau, a rhanau eraill, y rhai a gwympant ymaith 
fel llorpiau ysgol wedi tynu y ffyn ymaith. Y mae chwys a. 
gwaed yn llifo yn ffrydlif. Dyma Trahaearn ei hun yn myned 
yn nôd i'r bwyeill, y cleddyfau, a'r arfau eraill. . Y maent yn 
suddo i'w goluddion, ac yntau yn cwympo i'r llawr; ac yn 
mhangfeydd marwolaeth ac arloesion angeu, canfyddir ef yn 
gynddeiriog o gynddaredd, yn tynu ymaith ac yn pori gwellt y 
ddaear gyda'i ddanedd. Y mae yn ymdrybaeddu yn ei waed; 
ac i wneyd yr olygfa yn fwy dychrynllyd, y mae yn ymrolio yn 
erbyn min ei arfau ei hun, y rhai ydynt yn aredig ei gnawd ac 
yn ei falu fel pryf genwair. Y mae Gwachris Wyddel yn 
rhuthro yn mlaen, ac yn ei hollti fel mochyn—yn ffurfio ystlysau 
fel y buasai â hwch, yn ei grogi i fyny yn erbyn coeden, ac yn 
llefain allan : 
“* Fe wna abwyd rhagorol i hudo pryfaid drwg i'r fagl.” 


PENOD XIX. 


CYNFRIG YN DARBWYLLO GRUFFYDD I EDRYCH Y NAID 
CYN EI NEIDIO. 


Y MAE y frwydr, fel y gallesid dysgwyl yn naturiol, drosodd. 

Yn mhlith y lladdedigion ceir yma lu o wyr o nôd a thywysog- 

ion. Ar fynydd Carno, yn gelain farw, yn ysglyfaeth i fwystfilod 

rheibus y maes ac adar yr awyr, ceir cyrff Gruffydd a Meilir, 

meibion Rhiwallon ab Cynfyn. Gorchuddia y lladdedigion 

rydau os nad erwau o dir, ac yn aml ceir pentwr ar bentwr o 
y 

gyrff. Y mae y gelynion yn troi eu cefnau ac yn ffoi mor 
gyflym ag y geill y meirch eu cludo, a'r gwyr traed yn ei 
gwadnu can gyflymed ag y mae yn ddichonadwy i draed gludo 
unrhyw rai. “ Llawer o filoedd o honynt a gwympasant yn 
farw, a'r lleill a roddasant eu cefnau ar wyr Gwynedd,” ebai yr 
hen groniclau, “ac ymchwelasant ar ffo.” 

Nid yw ein harwr yn sefyll yma; ond yn unwedd a'i arferol 
ddefod, gyda'i wyr yn fuddugol ac ar uchelfanau y maes, a'u 
hymlidiodd trwy y llwynau, y glynau, y gwerni (corsydd), a'r 
mynyddoedd, ar hyd y nos, wrth oleuni y lleuad a'r ser, ac ar 
hyd y dydd dranoeth, a braidd y diangodd un enaid o honynt 
o'r frwydr i'w gwlad eu hunain. 

Yr oedd y llawenydd yn uchel: pob un yn mwynhau ei 
hun, ac yn adrodd ei chwedl am yr hyn a wnaed yn y frwydr,— 
y modd y diangodd megis o safn angeu, y tarawodd yn farw yr 
hwn a annelai am ei fywyd, y pwyodd ei gadfwyell trwy benglog 
amryw o wyr y gelyn, y suddodd ei gleddyf i'w galon. Yr oedd 
yr adroddiadau yn ddychrynllyd o greulawn, a thu hwnt i ddim 
ericed a glybuwyd son am dano, mewn breuddwyd neu a wel- 
wyd mewn gweledigaeth. Gyda hyfrydwch ac asbri yr eid trwy 
y gwahanol olygfeydd, ac yr ymgystadlai pob un trwy osod ei 
hun yn llorweddol ar lawr, i gynrychioli rhai o'r gelynion yn 
mhangfeydd marwolaeth, wedi cael eu trywanu trwy eu calonau, 
neu ranau eraill o'u cyrff, peu ergyd y gadfwyelì yn y pen, trwy 
yr hwn yr holltwyd rhan o hono ymaith. Yr oernadau tor- 
calonus, yr ysgrechfeydd, y wylofain chwerw a. ddynwaredid 
mor agos ag y gellid, yr hyn a greai ddyddordeb neillduol, ac a 
barai foddhad nid bychan. Yr oeddynt wedi gosod eu hunain 
i orphwys am yspaid ar ol y caled frwydro a'r ymlid fu, mewn 
llecyn noethlwm ar lechwedd dymunol, gerllaw llwyn o goed. 
Yr oeddynt mewn sefyllfa adloniadol a difyrus, gyda mwsogl 
yn ffurfio esmwythfainc iddynt... Yr ehedyddion a esgynent i 
fyny o'r llwyn gan byncio eu tonau mewn uchel sain, ac mor 
fuan ag y cyrhaeddent i uchder neillduol fe ddisgynent tuag i 
waered, pryd y lleihai ac y gwanhai y dôn yn raddol, ac yn 
unol â rhyw anianawd a blanwyd ynddynt gan natur, hyd nes y 
cyi yn fain ac isel cyn disgyn yn ol gerllaw congl y llwyn. 

fwyalchen—yr aderyn du, yr asgell fraith, y fronfraith, a llu 
eraill o adar, a ganent eu swynol gerddi, hyd nes yr oedd yr 
holl filwyr, ar ol y blin frwydrau yr aed trwyddynt, yn teimlo 
adloniant a sirioldeb yn gweithio i fyny. Yn nghanol y llwyn 
clywid swn a sisial llais dynol. Nid oedd yn peri unrhyw 

arswyd na dychryn. Yr oedd yn swnio yn gwynfanus ac - 
alarnadol, ac nid allai cynifer ag un ddyfalu pa beth a allai fod ; 
ac yn nghanol y swn clywid lleferydd yn galw allan am i dri 
braich galarnadol gael eu hail adrodd, y rhai a redent :— 


“ Pobl anhywaeth Nanhyfer, 
Y Gwyddyl diefyl duon, 
Ysgodogion ddynion lledfer,” &c. 


“ Dyna alargan y gelyn,” chwarddai Gruffydd. “ Pwy yw y 
bobl sydd yn y coed yn ochain ac yn cwynfan tybed? _ Druaìn 
o honynt. Nid oes ganddynt ddim arall i'w wneyd. Y maent 
yn fil gwell allan fel oernadwyr a galarwyr nag gr faes y frwydr. 
Pe buasai arnaf eisieu galarwyr, fe fuaswn yn eu hurio am 
unrhyw bris a fuasent yn ofyn ; ond ni fuaswn yn eu cymeryd i 
weithio ar faes y gwaed pe cawswn eu pwysau o aur gyda hwy. 
Mae llyfrgwn yn tori calon gwroniaid, ac yn eu dwyn bob 
amser i'r un ystad a hwy eu hunain.” 

Gyda bod yr ymadroddion wedi llithro oddiar ei wefusau, 
rhuthrwyd i mewn i'r llwyn coed, a gwnaed ymchwiliad manwl, 
ond ofer fu y cyfan... Ni lwyddwyd i ddyfoda hydi neb. Pe 
buasai ein harwr a'i lu yn rhai hygoelus, fe fuasent yn sicr o 
gredu mai lleisiau a galarnadau bwganod neu ysbrydion yr ym- 
adawedigion oeddynt, y rhai a gwympasant yn nydd y frwydr. 
Yr oedd erbyn hyn mewn ychydig o astrusi. Nid oedd wedi 
sylwi pan yn arwain y fyddin, ac yn rhuthro yn mlaen fel cawr 
neu lew, wedi llwyr ymgynddeiriogi, pan yn rhoddi cad ar faes, ac 
yn rhyfela, pwy oedd yn rhyfela gydag ef. Ni chafodd gymaint 
a hyny oamser.. Yr oedd yn cofio yn lled dda bod Rhysi 
gynorthwyo,—i ymladd brwydr yr hwn yr oedd wedi dyfod allan, 
yn ei anog i oedi ei ymosodiad hyd dranoeth am ei bod yn 
ddydd Iau, yn gosper, ac fod y dydd yn trengu. Nid oedd 
unrhyw le i ddysgwyl llwyddiant, os eid allan i frwydro ar 
ddydd santaidd y seintiau. Dygwyd i'w gof yr helynt a godai 
yn nghylch gweddiau, gofyn bendith y seintiau, ac ymbenlinio 
'o flaen y creiriau. Beth oedd wedi dyfod o Rhys, a pha beth 
a wnaeth, a pha ran neillduol a gymerodd ef a'i lu yn y frwydr, 
mid allai ddeall. Troai eì olygon oddeutu, nid allai ei ganfod 
yn unlle, na chynifer ag un o'i wyr. Yr oedd hyn yn syn 
ganddo. Y dyn dwl! yr hwn a alwai ac a ddymunai gael ei 
gydnabod yn dywysog Deheubarth! wedi ei wahodd a'i daer 
gymhell i ddyfod ailan i frwydro, i ymlid ac i ìadd y rhai 
oeddynt wedi trais-gipio ei awdurdod a'i lywodraeth gyfreithlawn 

oddiarno, ac wedi addaw iddo am hyny o orchwyl haner ei 
gyfoeth, ac nid hyny yn unig, ond y rhoddai iddo warogaeth. 
Ydyneihun! Pa beth a wnaeth ei hun! Pa le y mae yn 
awr? Yr oedd Meiriawn Goch yn gyfagos, ac nid allai lai na 
gofyn iddo pa beth a ddaeth o Rhys: 

“Er craffu yn fanwl, fanwl, nis gwelaf mo hono yn un 
man, ac ni welais ef ond yr adeg cyn i ni ruthro ar y gelyn, pan 
y gwnai ymgais i'n darbwyllo i beidio ymosod hyd dranoeth.” 

“Mae yn syn i mi nad wyt yn gwybod mwy. Ni fu yn y 
gadgyrch o gwbl. Ymgiliodd ac aeth o'r golwg, fel llyfrgi, am 
na wneid ei gynghor i oedi heb daraw hyd oni wawriai y dydd 
canlynol. “ Ymdynu dan gel a wnaeth cyfliw gwr llwyn,' o'th 
gymdeithas di a'th wyr, a'n gadael, ac nid yw yn debyg y cawn 
ei weled byth eto. Ni cheir haner y cyfoeth, na gwarogaeth o 
fath yn y byd.” 

“Wel, oes neb yn gwybod yn mha le i'w gael?” gofynai 
Gruffydd mewn ìlais digofus yn tanio o ddigllonrwydd a 
dialedd. 

“'Dwn i ddim yn sicr, na pha le i fyned i ymholi am dano,” 
ebai Meiriawn Goch. 

“ Ai tybed,” mwmiai mewn tôn edliwgar a llais nad oedd yn 
ddichonadwy ei gamgymeryd, “ei fod wedi sori? ai tybed ei 
fod wedi dychwelyd yn ol i Fynyw at yr Esgob i baderu ac i 
benlínio o flaen y seintiau, ac i gusanu bodiau traed y delwau? 
Rhad Duwarno! Nid oes na gwaelod na phen arno. Ond 
gwn yn lled dda sut i dalu y pwyth i anfadyn difoes. Fe 
ruthraf arno, ac fe anrheithiaf ei gyfoeth. Os bu annyn erioed, 
efe yw hwnw. Tramwywn hefyd ar hyd a lled Arwystli, ac 
oddiyno hyd derfynau eithaf Powys. Gwnawn ein hunain yn 
bla mwy heintiol a difâol na'r Fall Felen, yn nyddiau Cadwaladr 
Fendigaid. Ni fu ac ni fydd llindys erioed tebyg i ni! Gwryw- 
iaid y wlad a laddwn bob copa walltog, y gwragedd a'r morwyn- 
ion a ddygwn gyda ni i gaethiwed. Ni bydd son mwy am werin 
Arwystli a Phowys, ond mewn oernad a galarnad. Eu tai, eu 
hysguboriau, eu beudai, eu hydlanau, eu gweiriau, eu per- 
llanau, eu coedwigoedd, a phob peth llosgadwy, a losgwn yn 
lludw ; y tai paderu, lle cludir pob un ar ei orwedd, gyda'i 
draed yn mlaenaf, yn nherfyn ei daith, a losgwn yn garnedd. 
Y paderwyr, y seintiau, a'u holl hil heintiol, a osodir yn wledd 
i gwn a chathod. Gwna hyn ymaith â llawer o afiechyd y 
coryn, a chwilod yr ymenydd; a theimlad galarus a merched- 
aidd y galon a yrwn ar garlam ar ffo. Dygai hyn i derfyn haint 

y seintiau, haint ofergoeliaeth, a haint y bendro-wibwrn. Gosod- 
wn y wlad yn gydwastad â'r llawr ì ddial ar ein hen elynion, — 
dyspaddwn a dilygeidiwn y rhan fwyaf o honynt, oddiyno hyd 
derfynau pellaf rhandir Powys. Bydd i ni hyfrydwch mawr, y 
bydd i ni trwy hyny ddiwygio natur, yr hon a ddylasai ffurfio y 
cyfan,—yr ymwneir â hwy yn y wedd yma,—yn amddifaid o'r 
naill yn gystal ag o'r llall. Hyn a wnawn heb wyro un fodfedd ar 
y naill law na'r llall ;” ac yna sylwa yr hen groniclau, “ Ac wedi 
lladd felly ei elynion, a_ dystrywio eu daear yn gwbl, ymchwel- 
odd i'w briodolder a thref ei dad ei hun, i'w meddu ac i'w 
thangnefeddu, ac i orphwys yn Ngwynedd.” 

Dyma ef unwaith yn rhagor wedi cyraedd ei lys yn Aberffraw. 
Y mae yn canfod ei fod wedi llwyddo i ddringo i ffon uchaf yr 
ysgol. I'w dyb ef, fu ysgol erioed gyda'i phen isaf yn pwyso 
ac yn gorphwys ar dir mwy dyogel. Na, nid yw tir chwaith yn 
air cywir,—y mae yn gorphwys ar graig gallestr,—y pen uchaf 
hefyd yn pwyso yn erbyn craig. Y mae digon hefyd o ogwydd- 
iad ynddi, fel nad oes un math o enbydrwydd y bydd iddi 
gwympo yn ol na dymchwelyd, a gosod neu fwrw i lawr yr hwn 
sydd yn awr yn yr entrych ar y ffon uchaf. Ymddengys ei 
safle yn un gadarn a dyogel tu hwnt i ddim a glybuwyd nac a 
welwyd erioed. Y mae y rhai y mae yn symud ac yn troi yn 
eu plith yn barnu am ei sefyllfa yn debyg iddo yntau, ei bod 
yn un gadarn. Pob llais a swn a seinia yn unfryd unfarn, ac 
unsain, ei fod wedi ymchwelyd i'w briodolder a thref ei dad ei 
hun, i'w meddu ac i'w (hangnefeddu, ac ì orphwys yn Ngwynedd. 
Ond lle enbydus yw ffon uchaf yr ysgol. Hawdd ydyw i un 
wneyd ei ffordd i lawr y naill ochr neu y llall, a chael ei hunan 
mewn amrantiad ac yn ddiarwybod yn y gwaelod, ac yn mhell 
oddiwrth ei gwaelod, fel y ceir gwaith dringo neu gerdded cryn 
lawer i gyraedd ei bon. 

Os ydyw wedi llwyddo i ladd ac i ymlid y gelynion oddiallan, 
y mae gelynion oddimewn yn llawn mwy peryglus a dinystriol. 
Os llwydda un i ladd ac i ymlid nadroedd sydd o'i ddeutu, fel 
nad oes unrhyw berygl y bydd iddo gael ei golynu gan y cyfryw, 
dichon bod llyngyr neu elfenau colic oddimewn iddo, ac yn 
ngwahanol ranau ei gyfansoddiad, ac mai y rhai hyny a ddygant 
ei oes i derfyn, neu o'r hyn lleiaf a beryglant ei fywyd. Os 
llwydda un i ladd y bwystfilod rheibus sydd yn rhuo ac yn 
bygwth cymeryd ymaith ei fywyd, rhaid iddo ofalu na fydd i 
bryfaid llawer llai niweidiol sydd oddimewn iddo gymeryd 
ymaith ei fywyd. Y mae hyny wedi dygwydd mewn mil myrdd 

o amgylchiadau,—yr hyn a fu a fydd, a'r hyn a ddygwyddodd 
a ddygwydda ; ond geill nad oes dim o hyny yma. 

Y mae llawenydd cyffredinol trwy holl dir Gwynedd oher- 
wydd y llwyddiant a ddilynodd ei ymgyrch, ac y mae pob un fel 
o ewyllys calon yn cyduno i'w urddo yn ben. Y mae sibrwd 
bod holl arglwyddi y cyffindiroedd, fawr a_ bach, yn cyfranogi 
o'r llawenydd hwn, ac yn dymuno yn fawr cael cyfarfyddiad ag 
ef, i'w longyfarch ac i gydlawenhau ag ef. Huw Flaidd a ym- 
ddangosai wedi cael eì foddhau yu fwy na neb, a Huw Goch, 
Iarll Amwythig, o eigion ei galon hefyd a seiniai ei amen. Nid 
oedd dim ond arfoll a chlod yn seinio ac yn adseinio i'w glust- 
iau o bob cyfeiriad. Yr oedd ei glod yn ymdaflu y naill ar ol 
y llall fel tonau y môr. Y barwniaid Normanaidd a amlygent 
eu bod yn awyddus i ymdrin yn heddychol ag ef—i ganiatau 
iddo estyn ei derfynau. Gwneid hyn, meddid, am ei fod yn 
dywysog o graffder a doethineb, ac yn haeddu cael ei gydnabod 
yn fwy nag un fu o'i flaen, ac yn teilyngu cael chwanegiad at 
gyffiniau ei dywysogaeth. Yr oedd hyn yn cael ei gredu, ei sibrwd, 
a'isiarad. Yr oedd ei holl ddeiliaid yn falch o hyny, ac yn 
pentyru clod dau ddyblyg ar ei ben. Cawn weled orisirisi 
ba le yr arweinia hyn. Yr oedd y clod a'r anrhydedd a arllwysid 
ac a ledaenid o luosogrwydd llwydrew, yn ngwydd ac yn nghlyw 
Gruffydd, yn gyfryw fel yr oedd yn angenrheidiol iddo feddu 
gallu anghyffredin i lwyddo i gadw ei deimlad o ymchwydd ac 
ymffrost o fewn terfynau priodol. Nid oedd ei adeilwaith yn gyf- 
ryw a ddaliai yr oruchwyliaeth o gnithio na churo—o ganmawl 
na Ìladd, o wenu ria gwgu. Gwnai y naill iddo golli ei fantol 
yn gystal a'r llall. Ymchwyddai dan ganmoliaeth, hyd nes y 
byddai fel chwysigen yn llawn o wynt. Effeithiai gweniaith a 
chanmoliaeth wirioneddol arno yn hollol fel eu gilydd. Yr 
oedd y geiriau o glod a draethid i'w glyw, ynddynt eu hunain, 
yn disgyn fel trydan arno, ac yn ei gludo i'w dilyn. Yr oedd 
yn gyfryw o ran ei anianawd fel na lefarai ond yr hyn oedd yn 
ei galon. Yr hyn a ddatganai ei wynebpryd, yr hyn a ddat- 
ganai mewn geiriau, a ddeuai o eigion ei galon. Nid ymadroddai 
ei enau ond a guddiai ac a lechai oddimewn,—yr hyn oedd i 
mewn a ddeuai allan. Yr oedd yn ddyn syml, hollol onest a 
mawreddog, yr hyn oedd yn hollol anghydweddol âg ansawdd 
yr oes yr oedd yn byw ynddi. 

Ni ddaeth i'w feddwl bod natur yn ffurfio ac yn cynyrchu 
ffrwythau gyda golwg allanol ddymunol i'r llygad, ond eto yn 
hollol ddiwasanaeth i'w defnyddio fel ymborth. Yn y goedwig 

ceir cnau ceindlws a bochgoch, y rhai y tueddir un i'w dewis 
a'u casglu yn gyntaf rhai, ond. wedi eu tori gwag ydynt! Aml 
feipen ar y maes ac aml afal ar y goeden, oll yn dra dymunol a 
dewisol i'r edrychiad, ond nid felly i'r chwaeth a'r cylla. 
Hyn hefyd, fel y mae yn eithaf hyshys ac wediei broli fil o 
weithiau, sydd wirionedd am holl gysylltiadau ac amgylchiadau 
natur. Deil y ffaith hon ei thir, nid yn unig yn y deyrnas 
lysieuol, ond yn yr anifeilaidd; ond ni allodd ein harwr 
sylweddoli y ffaith hon o'i febyd i'w fedd, et. yr holl wersi 
ymarferol a chwerwon y dygwyd ef trwyddynt. Darllenai & 
chymerai bob peth wrth yr olwg allanol. Er syrthio i'r fagl 
droion, ni ddysgodd hyny ef i ochel syrthio i'r un fagl ac yn 
hollol dan yr un amgylchiad eilwaith.. 

Yr oedd y waith hon wedi meddwi ar glod gwirioneddol a 
ffugiol a ddeuai i'w glustiau o bob cyfeiriad. Yr oedd gorchest- 
ion ei gadgyrch. a llwyddiant anarferol a ddilynodd ei ruthr- 
gyrch o Borth Clais i Borth Menai, yn codi yn awyr i'w benglog, 
ac yn gwneyd iddo ddawnsio a llamu o orfoledd a llawenydd. 
'Yr oedd fel pe buasai trwy ryw gyfaredd wedi cael ei arwain i 
gredu hod yr elyniaeth a fodolai tuag ato wedi diflanu yn llwyr, 
fel y nos o flaen y dydd, yn ngoleuni ei orchestion dihafarch ar 
faes y gwaed, fel I droi pob llais i lefain, “ Yn ben coronwch ef!” 

Pan fel hyn yn uchel ei feddwl a'i galon yn dychlamu, hyd 
nes yr oedd ei babell agos yn rhy gyfyng i ddal y naill na'r 
llall,—yr oedd bron a ffrwydro dan y lluaws canaoliaethau,— 
daeth gair i'w hysbysu bod rhedegydd gyda nodyn yn ei law yn 
sefyll yn yr ystafell neillduol, i'r hon bob amser yr arweinid y 
'cyfryw frys-negeswyr i aros caniatâd i gael eu galw i'w 
wyddfod. 

““ Brys-negesydd gyda nodyn! Be sy'n bod, o ba le y mae'n 
dyfod, ac oddiwrth bwy tybed?” mwmiai mewn tôn lawen a 
chwerthinllyd. _ “ Dygwch ef yma—y ddau gyda'u gilydd.” 

Cyn bod eiliad wedi llithro ymaith, dyma ddyn yn ei wydd- 
fod, llawn dwy lath o daldra—hirheglog ac eiddil: nid yw 
natur wedi dangos unrhyw wastraff pan yn ei wisgo â chnawd, 
tra nad yw felly gydag esgyrn a chyhyrau. Gwyneb hir, genau 
agos, yn cyraedd o glust i glust—digon o le agos i luchio 
ymborth â rhaw ac i anadl wneyd ei ffordd allan ar yr un adeg. 
Gwefusau trwchus, yn torchi,—-y rhai isaf tuag i waered, a'r 
rhai uchaf tuag i fyny. Y maent fel dwy deisen surgeirch ; 
trwyn bwâog ac o faintioli mawr; dau lygad melynddu, wedi 
tyfu i'w llawn faintioli, ac wedi eu ; cyfleu yn eu heisteddle heb 

fod yn rhy bell yn ol nac yn mlaen,—yn edrych y naill i gyf- 
eiriad y llall, fel pe na fuasent yn ymserchu mewn un gwrth- 
ddrych heblaw eu hunain. Y maent yn fflachio ac yn chwyrlïo, 
fel pe yn bygwth ehedeg i ymgyfarchwel â'u gilydd. Symuda 
mor chwim ac ysgafn ar ei droed fel mai prin y gellir credu ei 
fod yn cyfleu unrhyw bwysau arnynt, ond pan y mae yn sefyll 
yn llonydd. Y mae digon o asbri ac awyr oddimewn iddo i'w 
gynal agos i grogi yn yr awyr, rhwng nefoedd a daear. Dyma 
ef yn ngwyddfod ein harwr, yr hwn sydd yn syllu arno yn 
frysiog a gwibiog o fawd ei droed i ben ei goryn. 

“* Dyma y nodyn i ti,” ebai efe, heb roi haner gair o eglurhad 
o ba le, oddiwrth bwy y daeth, na pha beth ydyw ei faich. 

Gafaelodd yntau ynddo yn frysiog ac yn ddiamynedd, 
rhwygodd y clawr gyda'i ddwy law er gwneyd ei ffordd mor 
gyflym ag y gallai at ei gynwysiad. Hawdd canfod oddiwrth ei 
wynebpryd ei fod yn ymdrechu gwneyd allan pa beth a allasai 
ei gynwysiad fod. _ Yn anffodus, tra yn ei ffrwst yn rhwygo y 
clawr, rhwygodd beth o gynwysiad y nodyn. 

“Wel, aflwydd ac aflwydd,” llefai ; “ mwya' fo'r brys, mwya) 
fo'r rhwystr. Dyma fi wedi darnio y nodyn fel nas gall yr un 
dewin ei ddeongli.” 

Oud buan y llwyddodd i gysylltu y darnau yn gyfunola 
chyson, fel i'w alluogi i ddarllen yr hyn a fwriedid iddo gyfleu, 
yr hwn a redai fel y canlyn :— 

“ Mae Huw Flaidd, Iarll Caer, a Huw Goch, Iarll! Amwythig, 
yn dy anerch, yn dy longyfarch, ac yn dy weddiaw di a'th wyr 
i ddyfod i gyfrwch â hwynt hyd Crug (Rug), yn Edeyrnion, lle 
mae gwledd i gael ei pharotoi i'th arfolli di a'th lu. Mae swn 
ac adsain dy glod o afon Gwy i afon-Gaer. Does neb yn fwy 
clodfawr nac anrhydeddus na thi. Maent yn awyddus i lawen- 
hau gyda thi, ac i ddyfod i gytundeb heddychol yn nghylch y 
cyffiniau, ac i osod allan y llinell derfyn rhwng terfynau dy 
dywysogaeth a'r cyffiniau. MEIRIAWN GOocH, dy Farwn.” 

Yr oedd Cynfrig Hir yn sefyll tu ol iddo, ac yn darllen y 
cynwysiad. Yr oedd hyfrydwch a boddhad i'w ganfod yn eglur 
yn ngwedd Gruffydd tra yn ei ddarllen yn ddystaw iddo ei hun, 
tra y crychai ac y cuchiai yr eiddo y llall, ac echrydai ei 
ysgwyddau tuag i fyny, fel pe buasai wedi llyncu dognau o 
wenwyn, a hwnw yn lledaenu ei effeithiau gwenwynoli bob 
cyfeiriad. Y mynyd nesaf gwelid ef yn troi at Cynfrig, ac yn 
gofyn: 

“ Beth feddyliet ti?” 

““ Meiriawn Goch ydyw Meiriawn Goch, Huw Flaidd ydyw 
Huw Flaidd, a Huw Neidr ydyw Huw Leidr. Cynllun cath- 
aidd o ddenu y llygod o'u tyllau ydyw. Nid wy'n coelio dim 
un gair o hono. nhw o bawb yn llawenhau oherwydd dy 
lwyddiant ar faes y gwaed! Y nhw yn dy longyfarch ac yn 
cyduno ag eraill i'th goroni yn ben! Mae yn llawn tebycach 
gen' i mai cyduno â'r Daniaid eraill y maent ì dori dy ben. Ni 
fuaswn yn myn'd gam i gyfrwch â hwy ond i ryfel. Nid ydynt 
yn bobl i wneyd cymdeithas â hwy mwy na seirff a nadroedd y 
maes. Y mae colynau ganddynt, a cholynau i golynu ydynt. 
Cytundeb heddychol yn nghylch y cyffiniau! Felly wir! Nid 
oes dim caws i'w gael yn mol ci.” 

““Cynfrig! Cynfrig! nid eill pethau fod felly. Dyma nodyn 
oddiwrth Meiriawn Goch, fy marwn fy hun. Mae yn amlwg ei 
fod wedi bod yn ymgomio â'r iarllod ; ac y mae mewn mantais 
o ganlyniad i hysbysu yn gywir hollol fel y mae pethau.” 

“Yr wyffinau o Edeyrnion, yn adnabod Meiriawn, ei dad, 
ei íam, eì daid, ei nain-—yr holl hil a'r epil. Tylwyth ydynt a 
allent chwerthin yn rhagrithiol gyfeillgar yn dy wyneb, estyn un 
llaw yn llawn o gariad, a chymeryd dagr gyda'r llall i'th 
drywanu yn dy galon !” 

**Ni dda gen' i mo'r ffordd yma o edrych ar bawb fel brad- 
wyr, celwyddogion, a lladron. Gwell meddwl yn dda am bawb, 
& gwneyd cyfeillion o honynt. Yn fynych cei bobl fel byddi yn 
meddwl am danynt. Mae yr uchelwyr hyn yn llawer rhy 
anrhydeddus i ddilyn y cynlluniau a'r arferion isel a barbaraidd 
o rwydo a maglu neb trwy weniaith a thwyll.” 

““ Y mae holl ysgogiadau a hynt bywyd 3 y barwniaid Norman- 
aidd hyn, eu holl ymwneyd â, a'u holl ymddygiadau at ein 
cenedl ni, yn gwrthdaraw ac yn bwrw i lawr yr hyn a fyni gredu 
allefaru. Nid wyt ti dy hun chwaith heb wybod hyny, a'i 
wybod trwy brofiad. Beth wnaeth y Rhobert Gastellwr, sydd 
yn ddigon newydd a_ byw yn dy gof! Nid yw uchelwyr i 
ymddiried ynddynt. Y mae meibion wedi troi yn fradwyr i'w 
tadau droion, a'u traddodi i ddwylaw estrawn genedl o Saeson 
a Normaniaid. Am fil o wartheg--gwartheg yspail—y prynodd 
Berthrwyd, brenin Mers, wyr Brycheiniog i ladd Ithel ab Hywel, 
brenin Morganwg a Gwent. Enillasant iddynt eu hunain yr 
enw o “Fradwyr Brycheiniog, —y mae ar lafar gwlad yn 
ddiareb hyd heddyw ; ond brad sydd eto yn aros. Ond gwna 
dia fynot. Cyfeillion o seirff, cyfeillion o nadroedd colynog a 
gwenwynllyd, na 'nawn byth !” 

“Credu fel arall am danynt ac am eu gwahoddiad yr wyf, 
eu bod yn fawreddog ac anrhydeddus, ac na ddylwn eu dir- 
mygu a'u sarhau hwy trwy wrthod eu gwahoddiad. Gallai hyn 
greu anghydfod a chodi rhyfel. Yr wyf erbyn hyn wedi arloesi 
holl Wynedd o'm gelynion, ac wedi dychwelyd i'm priodolder 
fy hun a thref fy nhad i'w meddu ac i'w thangnefeddu. Nis 
gallaf weled un llwybr doethach, nac un yn debycach o sicrhau 
heddwch parhaol, nag ymwneyd yn gyfeillgar a heddychol a 
chyfrwch â'r iarllod hyn yn nghylch terfynau y cyffiniau, 
Iddynt hwy y bydd y dianrhydedd os bydd iddynt ymwneyd â 
mi a'm gwyr a throseddu llythyren ac ysbryd y gwahoddiad 
hwn.” 

'Tra y maent yn llefaru ac yn oedi rhoi atebiad i'r brys- 
dr ad; y mae hwnw yn ymsymud yn mlaen ac yn ol ar hyd 
yr ystafell, fel pe buasai golic anferthol yn ei goluddion. Y 
'mae o'r diwedd yn blino, ac yn hysbysu ei fod wedi ei osod 
dan rwymau i ddychwelyd atebiad o ryw fath yn ol o fewn 
pedair awr ar hugain, ac yn niffyg iddo ddyfod i fyny â'r hyn a 
ofynid fod ei benyd yn golygu “gwlad y tyrchod daear!” 

Ar hyn gafaelodd Gruffydd yn ei asgeli-ysgrif, a dododd yr 
atebiad canlynol i ìi Meiriawn Goch :— 

“ Byddaf yn sicr o ddyfod i gyfrwch â'r iarllod i'r wledd, ac 
i ymgom yn frawdol a heddychol. Da gen' i gael yr egwyl i i'w 
cyfarfod ac i wneyd cyfeillion o honynt, y rhai fel yr ymddengys 
ydynt yn barod, a phenderfynwn ar linell derfyn y cyffiniau 
rhyngom a'n gilydd. Gwna dithau dy ran, Meiriawn, fy marwn 
da, i chwanegu eto at ein cyfeillion, y rhai ydynt yn preswyliaw 
ar y cyffiniau. Cyraeddaf tua'r pedwerydd dydd 
: GRUFFYDD AB CYNAN, 

Tywysog Cyfreithlawn Gwynedd.” 


PENOD XX. 


YN Y CARCHAR YN NGHASTELL CAER—CYNFRIG HIR YN E1 
RYDDHAU. 


Y Mae hanes yr arlwyaeth a wnaeth ein harwr i fyned i'w daith 
—nmnifer y marchogion â'r pedyd a ddygodd gydag ef, y modd y 
teithiodd—pa un a aeth mewn llong neu longau o Abermenai, 
ai ynte a deithiodd ar hyd y tir—yn anhysbys. Nid oes air o 
son chwaith, er chwilio yn fanwl yr holl hen groniclau, am 

Cynfrig, pa un a ymunodd yn yr osgorddlu i fyned hyd yn 
.Nghrug. Y mae lle cryf i gasglu na ddarfu iddo. Yr unig 
'hanes a gawn ydyw yr eiddo ein harwr allu arfog: Yr oedd 
eu mynediad yno yn heddychol: Cyraeddodd ef a rhan o'i 
'osgorddlu o flaen y lleill. Mae Meiriawn a'r iarllod yn eu cyf- 
arfod, gyda gwên lawn o gyfeillgarwch, yn ei arfolli mewn geir- 
iau ac ymddygiad. Mwy o garedigrwydd a chroesaw nid allai 
ddysgwyl. Yr oedd yr holl ymddangosiad, yr holl wenau llawn 
o deimlad da a chroesaw, yr holl ymadroddion llongyfarchiadol 
i Gruffydd fel Pen Gwynedd, a'r holl weithrediadau yn gyfryw 
a'i hacgyhoeddodd ar unwaith bod llythyren ac ysbryd y gwa- 
hoddiad i gael ei gadw yn fanwl. Yr oedd hyn-yn peri iddo 
deimlo braidd yn oeraidd tuag at Cynfrig am geisio codi 
bwganod yn ei ben i'w atal i dderbyn y gwahoddiad, a myned 
i “gyfrwch a hwy.” Pe buasai wedi. ufuddhau i'w ddaroganau 
a'i fygythion yn nghylch brad a natur wenieithus yr alwad, fe 
'Íuasai hyny, fe ddichon, wedi achosi rhwyg a rhyfel blin 
rhyngddo ag arglwyddi y cyffiniau, yr hwn na chawsai. byth ei 
gyfanu. Y fath wallgofddyn a fuasai pe v gwrandawsai arno 
yn codi bwganod. 

Hyn oedd y dyn, a hyn a fu er pan y cyfarfu ag ef. y waith 
gyntaf, a hyn a fyddai yn ol pob tebyg. Ond oedd ei farwn, ei 
brif-farwn ei hun—Meiriawn, yr hwn yr oedd wedi gwneyd 
cymaint iddo, yn ei wahodd, fel y buasai yr ynfydrwydd mwyaf 
iddo ef beidio ufuddhau i'r alwad. Cyfaill ydyw Meiriawn, a 
chyfaill o'r iawn ryw. “ Nid y boreu y mae canmawl diwrnod 
teg,” yn y wir, beth bynag am hyny diwrnod teg ydyw hwn i 
fod ar ei hyd. 

Y mae ef a'i fintai fechan yn teithio yn mlaen yn hoenus a 
llawen ychydig yn nes i Gorwen na Gwyddelwern, pan y maent 
âr wastat-tir, gyda llwyn o goed ar bob llaw, yn ymgomio yn 
felus a chalonog, yn sicr nad oes na brad na drwgfwriad yn agos 
'mac yn mhell. Yn sydyn wele y ddau farwn yn troi ar eu 
'sawdl, ac yn ymneillduo i'r llwyn coed, dan y ffug esgus eu bod 
wedi gadael eu meirch yn rhwym yno. Y maent yn rhoi 
chwibaniad dyeithrol, gan esbonio y cyfryw fel moddion i gael 
y meirch i'w hateb mewn gweryriad, er iddynt gael allan pa le 
yn y llwyn coed yr oeddynt wedi eu gadael. Mor fuan agos 
ag yr anfonwyd y chwibaniad allan, wele ruthrgyrch o wyr 
meirch a phedyd yn cyflymu tuag atynt o'r naill ochr a'r llall. 
Maent yn cael eu dal â madrondod pensyfrdanaidd, fel pe 
buasent uwchben dibyn, a llynclyn heb waelod yn y dyfnder 

islaw. Y mae gweithrediadau y meddwl, y golwg, y clyw,— 
mewn gair, holl synwyrau y corff! a'r enaid, wedi eu difodi megis. 
Y maent wedi eu parlyso. yn hollol. Maent wedi eu taraw 
megis gan gadwyn o fellt. Y maent yn cael eu hamgylchu a'u 
cymeryd oll yn garcharorion, cyn iddynt ymddadebru a chanfod 
yn mha sefyllfa yr oeddynt. Y mae ein harwr yn cael ei osod 
mewn gefynau haiarn, ac yn cael ei gludo fel pe yn wybedyn 
mewn gwe pryf copyn yn garcharor i Gastell Caer. Ei os- 
gorddlu yn cael ei thrin yn greulawn—bawd ddehau llaw pob 
un o honynt yn cael ei thori ymaith, ac yna yn cael eu rhydd- 
hau i fyned ymaith yn anafus. Clybu yr ol-fyddin yr holl helynt, 
ac ymwasgarasant fel defaid heb fugail. 

Yn Nghastell Caer y rhaid i ni ei adael, os ydyw yno hefyd. 
Mae y gred yn ffynu ar hyd a lled y wlad ei fod wedi cael ei 
ladd er's llawer o ddyddiau. 

Yn mhen deuddeng mlynedd ar ol yr helyntion a grybwyll- 
wyd yn flaenorol, y mae angen a phrinder lluniaeth trwy holl 
ranau Edeyrnion oherwydd methiant yn y cynyrch... Y mae yn 
dyfod i'r chwareule wr grymus, o daldra mwy na'r cyffredin— 
dyn a golwg llym, cadarn, a phenderfynol, breichiau fel carfan 
gwehydd a chluniau fel dylathau. Buasai dyrnod ganddo mor 
angeuol a throediad ceffyl. Gafaelai mewn sachaid dau hobaid 
athaflai hi ar draws ei ysgwydd gyda llawn llai o drafferth a 
thuchan ag a gymerai i ddyn arall daflu phiolaid.. Hwn gyda 
llu o gymdeithion a aeth i Gaer, fel meibion Jacob gynt i'r Aifft, 
i brynu lluniaeth, fel y gellid cadw trigolion Edeyrnion yn fyw. 
Maent yn cyraedd Caer pryd y mae agos yr holl ddinas yn 
nghanol cynhwrf a rhialtwch mawr. Ceir pob un agos wedi yfed 
yn uchel, fel maent yn cerdded yn gyffelyb i rai ar fwrdd llong, 
yn cael ei hysgwyd a'i siglo gan gynddeiriogrwydd tonau y môr. 
Mae hyn yn creu syndod yn eu plith, ac yn creu ysbryd chwil- 
frydedd i wneyd ymholiad, pa beth oedd wedi gaiw am y fath 
wledd ac asbri, Ond er holi un a holi arall, y maent yn y fath 
sefyllfa fel nad allent gael hyd i'w tafodau i lefaru, neu pan y 
llefarir, gwneir hyny mor floesg fel nad ellir gwneyd pen na 
chynffon o ddim a ddywedir. 

Y maent yn parhau i ymlwybro ac i ymholi, ond yn gwbl 
aflwyddianus. Mae awydd cael gweled y castell ar y gwr tal- 
gryf. Y mae ei gymdeithion yn sylwi bod dagrau yn treiglo fel 
defni parhaus o'i ddau lygad. Y mae yn dechreu tori allan i 
wylo, hyd nes y mae, er mor gadarn ydyw ei adeilwaith, ac er 
mor ddisigl ydyw ei gerddediad, yn siglo fel brigyn bedwen ar 

ddiwrnod ystormllyd. Yn mhen yspaid y maent yn dyfod i 
olwg y castell, yr hyn sydd yn dwyshau ei deimladau. Nid 
ydyw yn gallu siarad un gair,—os oedd ei ddagrau yn treiglo 
fel defni o'r blaen, y mae dwy ffos yn llifo yn genllif o'i lygaid 
erbyn hyn. A thyna ei anadl yn glonciog gyda'r yll, yll, yll, a 
dirgryna. uwchben ei draed, fel deilen yn nghanol corwynt. 
Mae wedi llwyr golli ei hunan-feddiant. Ei gymdeithion ar 
hyn a welir wedi eu meddianu gan yr un teimlad ag yntau, ac 
yn cydymuno ag ef mewn cydgan wylofus. Y mae yn sefyll 
ynsyn. Nisgŵyrar ba lawi droi, na pha beth i'w wneyd. 
O'r diwedd y mae yr afiechyd o wylo yn treio fel y treia llanw 
y môr. Y mae yn llwyr fyned i lawr, ac yntau gyda'i lewys yn 
sychu ei wynebpryd, ac yn symud ymaith ei ddagrau. Pan 
wrth borth y casteÌl y maent yn cyfarfod dyn o ymddangosiad 
mwy pompus a mawreddog na'r cyffredin, ond nid ydyw yntau 
heb fod dan ddylanwad y ddioden. Mae yn casglu digon o 
nerth i ofyn. 

“Beth ydyw yr helynt sydd yr y ddinas heddyw?” 

“Pen blwydd—pen y deuddeng mlwydd o garchariad 
Gruffydd tywysog Gwynedd yn y castell ydyw.” 

“ Gruffydd —pwy ydyw Gruffydd tywysog Gwynedd? chlywais 
i erioed son am dano. _ A ydyw ef yn fyw eto?” 

““Byw ydyw! ac yn garcharor yn y castell—yn y ddaeargell 
ddu isaf mewn gefynau. _ Fydd o byth farw, neu fe fuasai wedi 
gwneyd. Y mae wedi ei fwydo a'i ddiodi droion â'r hyn a ddel 
oddiwrtho.” 

Trodd y gwr talgryf a'i gymdeithion ymaith. Wedi teithio 
ychydig cawsant allan nad oedd yr hwn y buwyd yn ymddyddan. 

'ag ef neb mwy na llai nag un o fwrgeisiaid y castell. 

Fel yr oeddynt yn ymdroi ac yn ymdrosi yn nhueddau y 
castell llithrodd yn berfeddion y nos. Aeth y fintai pyda'u 
gilydd i mewn yn lladradaidd trwy y porth, a llwyddasant i 
fyned i'r ddaenrgell ddu, lle yr oedd nifer o garcharorion yn. 
efynawg, y rhai nid ellid eu canfod oherwydd du-dew dywyllwch. 
—tywyllwch trwchus fel llaid—un y gellid ei deimlo, fel y pla 
gynt yn yr Aifît.. Nid oedd gyda hwynt un math o oleuni. Yr 
oeddynt wedi ymwthio i lawr ar hyd. y grisiau troellog trwy y 
mur. Nid oedd dim i'w wneyd ond ymbalfalu, ond pa fodd i 
gael hyd iddo trwy ymbalfalu yr oedd yn fwy nag a allent. Yr: 
oedd goleuni gwanaidd canwyll yn mhen uchaf y grisiau. Y 
maent mewn astrusi ac ofnau mawr yn y gwaelod. Yr oedd. 
tawelwch a dystawrwydd y bedd yn ofynol. Buasai y swn 

lleiaf hyd yn nod feallai yn dyrysu eu holl gynlluniau. Hyny, 
ond odid, a fuasai yn creu drwgdybiaeth yn mhlith ceidwaid y 
carchar, neu y bwrdeisiaid, er mor farw feddw y tybid eu bod, 
ac y canfyddwyd pob un o honynt. . Mae pob un yn ddystaw— 
arswyd ac ofnau yn eu meddianu oll, hyd nes y mae chwys yn 
dylifo allan trwy bob chwysdwll ar eu cyfansoddiad. Teimlai 
pob un gryndod, a'i wallt yn sefyll yn syth ar ei ben. Si, swn, 
na gair ni ddaw allan o enau un o honynt, a'r anadliad a ollyngir 
allan gyda'r dystawrwydd mwyaf. 

Ymsaetha y syniad yn sydyn i feddwl y gwr WYT i encilio 
yn ol i ben uchaf y grisiau i ymofyn y goleuni y darfu iddynt 
fyned heibio iddo yn lladradaidd ychydig eiliadau yn ol. Cyf- 
lymodd yn ol gyda dystawrwydd a nodwedda lygoden. Cymera 
ymaith y goleuni a dychwela ynol. Dyma ef yn y gwaelod yr 
ail waith, gyda'r goleuni gwanaidd yn ei law.  Canfydda yn ei 
ymyì yn ngwaelod y prisiau garcharor, i'r hwn y gofynodd yn 
ddystaw. 

“A elli di fy nghyfarwyddo yn mha le mewn cadwynau y 
mae Gruffydd dywysog?” 

“Yn y gongl bellaf acw,” atebai ìlais gwanaidd, 

Gwnaeth ef a'i gymdeithion eu ffordd i'r fan hono. Can- 
fyddai ddyn canolig o faintioli, golwg welw a thruenus o deneu, 
gwallt haner yn felyn a haner yn wyn, gwyneb wedi gwisgo 
allan, heb ddim yn gorchuddio yr esgyrn, ei lygaid agos wedi 
gweithio allan o'i ben, trallod ac angeu megis yn argraffedig 
ynddynt. Ei drwyn yn deneu ac yn finiog, fel asgwrn coel. 
Yr oedd o'r coryn i'r sawdl wedi gwisgo allan. Nid oedd yma 
ddim yn aros ond esgyrn, croen, a giau. Ni chanfu un o honynt 
â'i lygaid, mewn gweledigaeth na breuddwyd, ddyn mor deneu 
yn fyw nac yn farw. _ I'w tyb hwy, yr oedd yn ddarlun goreu a 
thecaf a ellid ganfod o angeu. Yr oedd syllu arno yn ddigon 
a pheri i ddyn syrthio mewn llewyg a threngu wrth syllu. Bu 
agos iddo ef a'i gymdeithion syrthio mewn llewyg pan ei can- 
fyddasant. Nid oes dim amser i synfyfyrio uwchben yr olygfa 
druenus,—ar y tipyn o ddynoliaeth a orwedda mewn cadwynau 
o'u blaen. 

“ Ai Gruffydd wyt ti?” gofynai y gwr talgryf. 

“Ie,” ebai llais gwanaidd, “ Gruffydd oeddwn, ond nid oes 
«im o honof yn aros. Croen ac asgwrn ydwyf erbyn hyn ! 
Pwy wyt tithau ?”' ebai yntau, gan syllu yn llym arno, fel pe yn 
edrych trwyddo. 

““Cynfrig Hir,” ebai yntau, “ond 'does dim amser i siarad, 

Yr wyf am wneyd ymgais i'th ladrata a'th gludo ymaith o gra- 
fangau y fileiniaid.” 

Heb aros eiliad yn hwy cipiodd afael ynddo, a gosododd ef 
ar ei ysgwyddau a chludodd ef ymaith, trwy ganol y gweddill 
o'r carcharorion, a chyflymodd ìi fyny y grisiau, mor dawel a 
dystaw fel nad oedd cymaint o swn oddiwrth ddisgyniad eu 
traed ag a fuasai oddiwrth ddisgyniad pinau. Y maent yn 
llwyddo i weithio eu ffordd tu allan i derfynau y castell, heb 
gyfarfod na gweled un dyn, hyd yn wybod iddynt, ond y maent 
yn gofalu am beidio edrycb na sylwi o gwbl, fel pe buasai hyny 
yn dylanwadu ar y neb a ddygwyddai fod o fewn eu sylw ac yn 
gyfagos, i ymddwyn yn gyffelyb. Y maent fel coedieir, y rhai 
ond cuddio eu penau o'r golwg yn y gwellt a wnant hyny yn 
ymguddio fel.na wel llygaid mo honynt, am nad ydynt hwy yn 
gweled. Dyma hwynt bellach tu allan i furiau y castell, ond 
nid eto tu allan i enbydrwydd. Cyfleir sach drosto, neu yn 
hytrach dodir ef mewn sach, gan dori twll bychan yn ei gwaelod 
fel i adael i'w ben fod allan i anadlu awyr, er gochel iddo 
fygu i farwolaeth. Mae hyn yn ei wneyd i ymddangos yn debyg 
i sachaid o luniaeth, ac fel y cyfryw y cymerir ef gan bob un a 
gyfarfyddir, os darfu i rywun sylwi ar Cynfrig a'i gymdeithion o 
gwbl. Tra y teithiai Cynfrig gyda chyflymdra march pedwar 
carnol, y lleill a alwant am luniaeth, ac a ddilynant ol eu sodlau 
gyda'r unrhyw gyflymdra. _ Maent ar ol taith flin, yn lled ddi- 
hoenllyd a lluddedig, yn cyraedd eu cartrefle yn Edeyrnion. 
Mewn ystafell glud y mae yn cael ei borthi yn ofalus ag ym- 
borth maethlawn, dan gêl, ac yn guddiedig yn nhŷ ei gyfaill a'i 
gymwynaswr Cynfrig. Mae mor wanaidd o nerth fel nad yw 
yn alluog i ymddyddan ond ychydig. Nid oedd unrhyw fodd- 
ion/o fewn ei allu i'w ryddhau o'i gadwynau, y rhai oeddynt yn 
ei ddirwasgu, ac yn peri nid ychydig o boen iddo. Mae yn 
mhen rhai dyddiau yn dechreu ymadnewyddu ei nerth a sirioli 
ei feddwl, ac yn teimlo awydd câel ymgom ar yr helyntion a fu. 
Dechreuai gyda hanes y driniaeth greulawn a chwerw, yr ym- 
borth difaeth—ychydig o fara surgeirch, teisenau surion, y rhaì 
a gaffai, ac y buasai yn ffiaidd gan unrhyw un fwydo ci â hwy. 
Yn fynych gorfodid ef i fwyta ac yfed yr hyn a garthai allan, a 
fflangellid ef am nad allai wneyd hyny ; ac yna trôai ei feddwl 
oddiwrth helyntion y carchariad yn y castell at ddygwyddiadau 
ei dywysogaeth ei hun yn ystod yr amser y bu yn dihoeni yn 
ei gadwynau, ar y rhai yr edrychai yn bruddaidd, gyda llais 
cwynfanus a gruddfanol, pan y siaradai. 

“Y fath asyn, y fath ynfytyn a fum na fuaswn wedi gwrandaw 
ar dy gynghor a'th addysg. Chwanegodd hyny fwy na dim at 
fy mhoenau. Nid aeth eiliad, mynyd, nac awr heibio na fyddai 
blinderau ac adgno yn treiddio trwof o'm coryn, i'm sawdl. Yr 
oedd felly pan y daethost i i lawr y noson hono i i'm cipio ymaith 
megis o safn angeu.” 

“Nid oes am a fu ond tewi a son, a gadael iddo, Paid a 
galw i'th gof y gorphenol ond i hyrwyddo a gwella y dyfodol,” 
ebai Cynfrig. 

“* Ni chlywais beth a ddygwyddodd o fewn fy nhywysogaeth 
fy hun—treftad fy nhad a'm taid ; myfi a'i piau hi yn gyfreith- 
lawn. Ond be waeth heb son am gyfraith, pan mai ffordd y 
byd ydyw trecha' treisied a gwana' gwaedded.” 

“ Bu galanas ddychrynllyd ac ofnadwy o fewn holl amrywiol 
gantrefi Gwynedd yn y mynyd ar ol dy garchariad. Rhuthrodd 
Huw Flaidd—Fras, a dieflig i'th holl diriogaeth, can belled a 
rhanau eithaf Ynys Mon, yn amlder ei dorfeydd. I gadw y 
lladrad a feddianodd trwy frad ac y8pelliad yn ei feddiant ac 
yn eiddo bythol iddo ef a'r Normaniaid, adeiladodd gestyll ar 
y ffurf a'r cynllun Normanaidd, yn Meirionydd, yn Mangor, yn 
Nghaercystenyn (Caernarfon), ac yn Aberllienawg yn Mon. 
Gosododd ynddynt farchogion, pedyd, a saethyddion, a chy- 
maint a wnaethant o ddrwg ag na wnaethant er dechreuad y 
byd, fel yr ocheneidiai y bobl rhag y gorthrwm.” 

“* Dichon y daw y cestyll hyn i'm meddiant eto ryw ddydd, ac 
y bydd iddynt fod yr un gwasanaeth i mi a'm llu ag a fu 
cleddyf y cawr Goliath i Ddafydd, yn y dyddiau gynt.” 

“Nid wy'n gwel'd y gellir llwyddo i ddwyn hyny oddiamgylch 
yn fuan ; os byth y llwyddir rhaid dwyn gallu oddiallan 1 ad- 
enill yr hyn a gollwyd. Y mae dy sefyllfa yn fwy anobeithiol 
na phan y darfu i ti lanio y waith gyntaf yn Abermenai. Y 
wlad sydd wedi bod yn llawn bradwriaeth er pan y cymerwyd 
di yn garcharor yn Nghrug. Mae y mân dywysogion wedi bod 
ac yn parhau i borthi dialgarwch a chenfigen at eu gilydd,” 

“ Yn nghanol y siarad, yn mha sefyllfa. y mae Rhys ab 
Tewdwr yn Neheubarth ?” 

“* Rhys ab Tewdwr wedi syrthio yn ysglyfaeth i fradwriaethau! 
Cyfarfu â thynged lawer gwaeth na thithau; yn lle ei gymeryd 
yn garcharor, torwyd ymaith ei ben. Bu y bradwriaethau mor 

luosog yn Neheubarth hyd nes y maent wedi llwyr aurheithio 
y wlad o ben-bwy-gilydd. Daeth Gwilym Fastardd ar bererin- 
dodi Fynyw. Bu yn offrwm gweddiau ger bron creirfa Dewi 

Sant, yn ngwydd ei osgordd a'r mynachod. Dygodd roddion 
ì'r eglwysi, yr esgobion, yr offeiriaid, y mynachod, a'r mynach- 
logydd; ond ni safodd yma, mynodd warogaeth breninoedd 
a thywysogion y tir. Dywedir iddo ryddhau llawer cant o wyr. 
Y mae yr holl dywysogaethau yn un berw cyffredinol. Llewelyn 
ac Einion, meibion Cadifor ab Collwyn, Arglwydd Dyfed, yn 
eu brad a'u cenfigen a anogasant Gruffydd ab Meredydd i ym- 
gadgyrchu yn erbyn Rhys ab Tewdwr, ond ei orchfygu a gafodd 
Gruffydd. Daliwyd ef a thorwyd ymaith ei ben, fel teyrnfradwr. 
Llewelyn ac Einion a ffoisant; ond casglasant lu o Loegr, a'r 
diwedd fel y sylwyd fu i ben Rhys gael ei dori ymaith. _ Dilyn- 
wyd y bradwriaethau hyn gan Ìu o fradwriaethau eraill, fel y 
mae Deheubarth oll agos yn nghrafangau arglwyddi Norman- 
aidd. Fel hyn, y mae yr holl dywysogaethau, fychain a mawr- 
ion, yn llithro i ddwylaw estronol, trwy frad gynlluniau afrifed 
luoedd o rai sydd yn hôni hawl mai hwy yn anad neb arall 
sydd yn meddu yr hawl flaenaf i eistedd ar yr orsedd, tra nad 
yw ac nad oedd y rhan fwyaf o honynt yn teilyngu cael eistedd 
ar blocyn, chwaithach ar orsedd. Brad yn yr awyr, tu ol i'r 
twmpathau, yn yr ogofau,—brad a llofruddiaethau yn mhob 
congl,—yn sicr o ddinystrio yr hol) fân dywysogaethau, ac o 
«Irais-gipio rhyddid ein gwlad,” llefai Cynfrig, gan ddyrchafu ei 
ddwylaw ac ymddryllio mewn digllonedd. 

“Pa beth a fuasai dy gynghorimi yn y dyfodol?” ebai 
Gruffydd, fel pe buasai wedi ei ddychrynu, ac yn dysgwyl i ryw 
«dinystr ofnadwy ddisgyn ar ei ben, megis o'r awyr. 


PENOD XXI. 


CLUDO GRUFFYDD I FON—TYMHESTL ERCHYLL A LLONG- 
Sr DDRYLLTAD. 


AM yspaid y mae Cynfrig mewn astrusi, yn analluog i roi 
atebiad ; yn y wir, hwyrfrydig ydyw i ateb y gofyniad. Gŵyr 
yn dda oddiwrth drem ei wynebpryd nad yw eto wedirhori 
fyny y gobaith o adenill treftad ei dad, fel y gelwai Wynedd, a 
meddianu ei briodolder ei hun a'i thangnefeddu. Rhyfedd yn 
ei olwg ydyw. ei fod yn gofyn cwestiwn o'r fath. Cyn ei 
garchariad, ni fuasai yn ymostwng i gyfeirio gofyniad o'r fath i 
sylw neb. Meddai feddwl a chynlluniau cyn hyny o'i eiddo ei 
hun, y rhai nid oeddynt bob amser o ddoethineb, ond mynai 
a 

eu gweithio allan, yr hyn mewn lluaws o amgylchiadau a'i 
dygodd i drybini, ac yn fin-fin â dinystr ar ei lywodraeth a'i 
fywyd; ond y mae deuddeng mlynedd o garchariad wedi 
ystwytho ychydig arno, ac mae eto yn efynawg. Nid yw y 
cadwynau wedi eu dryllio. Nid yw Cynfrig yn ateb. Yntau 
a ail ofyna gyda'i lygaid yn llawn o erfyniadau. 

“ Nis gallaf weled ond un llwybr i ti i'w ddilyn, dychwelyd 
yn ol i'r Werddon, a chasglu llu byddinawg i wneyd ymgais 
chwanegol i adfeddianu treftad dy dad ; neu os nad elli gasglu 
marchogion a phedyd, aros yno i losgi allan y gweddill o'th 
fywyd. Gad dy esgyrn yn rhyw gongl yn rhywle yno !” 

“ Pasut y galla'i fyn'd yno? Dyma fi yn efynawg. A oes 
dim dichon cael rhywun i'w tori? Gallwn deithio yn weddol 
ar ol hyny, a chael llong i hwylio o Abermenai, neu o rywle.” 

“ Nid ellir cael neb yma, am y byddai i hyny greu enbyd- 
rwydd. Hwyrach y byddai yn dda gan rai o honynt fyned at 
Huw Flaidd i Gaer i fynegu, yr hyn a'th ddygai eilwaith i'r 
ddalfa. Fe ddywedaf i ti beth a wnaf, os ewyllysi, cludaf di 
eto yr holl ffordd oddiyma i Fon, ar fy nghefn, gyda'm cym- 
deithion i'm cynorthwyo. Y mae yno un Sandef, mab Aere, 
cêr i mi, a chyfaill cywir, a allai dy ryddhau o'th efynau.. Bydd 
raid i ni dy gludo yn y nos. Byddai unrhyw symudiad yn y 
dydd yn sicr o greu drwgdybiaeth y Normaniaid, y rhai ydynt 
fel cacwn yn mhob dyffryn, glyn, nant, a mynydd yn heidio, ac 
yn gwylio yn fanwl bob. ysgogiad, ac yn archwilio pob teithydd 
o'i sawdl i'w goryn. Y maent yn dysgwyl, ac yn sicr yn 
eu meddyliau, y bydd i ti hwylio o Fon am y Werddon. 
Wedi y cyraeddom Fon, cuddir a chyflenwir di ag ymborth 
gan Sandef am yspaid o ddyddiau, i aros i'r ystorm ostegu, ac 
yna ceir dy roddi ar fwrdd llong i hwylio trosodd heb golli dim 
amser.” 

“'Rwy'n gwel'd hwna yn gynllun da odiaeth. Pa bryd y 
gelli gychwyn?” 

“ Heno nesa'.. Fe gyraeddwn odreu yr Eryri yn mhell cyn 
goleuo o'r dydd, ac yna fe ymlocheswn yn rhai o'r ogofau hyd 
oni ddaw y nos drachefn. Bydd raid i ni ddarparu gogyfer â'r 
daith mewn lluniaeth.” 

Yn mhen deuddydd ar ol yr ymddyddan blaenorol, yr ydym 
yn cymeryd hynt i Fon, lle y mae heb fod yn mhell oddiwrth 
lan y Menai drigianydd, yn 'preswylio yn ymyl y culfor, mewn 
anedd-dy o faintioli lled fawr, ag ystyried yr adeg foreuol y mae 
yn byw ynddi. Ei dô a wneir i fyny o lafrwyn, y rhai sydd yn 

tyfu yn lled helaeth oddeutu y rhandir lle y saif yr anedd-dy. 
Ei ddrysau ydynt o astellod tewion, a chleddyfau llydain ar eu 
traws o'r tu mewn, a_ hoelion pren wedi eu curo trwyddynt i'w 
cyfanu wrth eu gilydd. Y maent fel drysau carchar. Dolen bren 
arno o faintioli a pbraffder y tu allan. Mae yn gofyn llaw fawr 
i allu gafael am dani i gau neu agor y ddor, fel y bydd amgylch- 
iadau yn galw, Clicied a bollt pren. Troa y drws ar golyn o 
goed, yr hwn yn y gwaelod ac yn y pen uchaf sydd wedi ei 
naddu o'r astell—rhan o'r astell ydyw. Nid yw y ffenestri a 
geir yma ond tyllau bychain a disylw—rhai heb wydr arnynt: 
Cauadleni sydd arnynt, y rhai a gauir y nos, ac a agorir y dydd. 
Ceir yn y tíô ffenestri a elwir yn y dyddiau hyn yn trafesi. 
'Tyllau ydyw y rhai'n yn nen yr anedd-dai, heb eu gwydro. 
Dyn bychan—coryn agos ydyw y trigianydd. Un bywiog ac 
ysmala neillduol. Y mae yn hynod fedrus a thalentog yn 
mhob peth y cymera afael ynddo. Ni fu ei fath am gywrein- 
waith. Gall wneyd gwaith gôf yn well na nemawr ôf yn y 
wlad. Os troir at waith saer, y mae yn gyffelyb yn y cylch 
hwnw. Ond rywfodd, er fod ei gywreinrwydd a'i allu yn cael 
ei gydnabod, nid yw yn cael ei barchu yn deilwng o'i fedrus- 
rwydd,—y mae ei ddull cellweirus, gwamal, a'r mynych fân 
gastiau a phranciau ac ystrywiau cellweirus a gwblha, yn tueddu 
rhaii gredu nad yw yn gall, ac ymddyga rhai tuag ato fel y 
cyfryw. Y mae pob un yn gorfod addef ei fod yn dra thalentog 
a chywrain tu hwnt i neb, nid yn unig yn yr ardal, ond yn yr 
holl wlad ; ond yr oedd ei branciau yn tynu rhyw fwy na haner 
cant y cant oddiwrth ei anrhydedd. _ Gollyngid dros gof ei allu 
a'i dalent,—y castiog a'r pranciog a welid. Siarada yn 
athrylithgar a thalentog, a buasai yn cael gwrandawiad astud 
oni bai fod pobl yn ei adnabod fel cellweiryn castiog a 
hocedus. Methid a thaflu o'r neilldu y naill pan ddeuai y liall 
i'r chwareufwrdd. 

Y mae iddo wraig o faintioli anferth, llawn mwy na dwy lath 
o daldra, a ffyrnig yr olwg arni. A dywedir y bydd arfer a 
rhoi curfa iawn i'r gwr, hyd nes y bydd yn ymgreinio ar hyd y 
llawr. Pan y cyfyd rhyw ymrafael rhyngddynt, yr hyn sydd yn 
gwneyd yn fynych, fel yr ymddengys, ni siarada ac nid ymgecra 
hi nemawr, ond cymer ei dyrnau i benderfynu y pwnc. Pan y 
tafla air croes, rhuthra tuag ato, a gafaela ynddo gan ymdrechu 
rhoi tro yn ei safn... Ar un adeg hysbysir ddarfod i ymrafael 
godi rhwng y ddau yn y gwely, pryd y collodd hithau ei 
thymher, gafaelodd yn ei war, a thaflodd ef allan trwy ffenestr 

y siamber. Gwrthdarawodd yn erbyn rhywbeth y tu allan, hyd 
nes yr oedd yn pistyllio gwaedu fel mochyn. 

Ryw foreu yn mhen deuddydd ar ol yr ymddyddan, fel y 
crybwyllwyd, y mae mintai o grwydriaid, fel y tybir, yn gwneyd 
eu hymddangosiad wrth yr anedd-dy a ddarluniwyd. Y mae 
mor hynod foreu—nid yw y wawr weditori. Y mae y wraig 
yn clywed eu swn yn tabyrddu muriau yr anedd-dy, ac yn mhen 
enyd clywir hwy yn curo, curo, curo, ar y ddortuallan.. Y 
mae heb gwbl ddeffro, ac nid yw yn gwybod amcan daear pa 
ochr i haner nos y mae yr amser. Nid ydyw wiw iddi son am 
dani ei hun a'r coryn. Bob amser o ran eu syrthni, eu cysgad- 
rwydd, eu diymadferthedd, eu tuedd a'u cariad at gwsg, y 
maent yn cael eu hunain un ochr i haner nos, yr haner bryd- 
nawnol, a'r amser yr haner foreuol. Felly y maent y waith 
hon. Y mae y wraig, fodd bynag, yn deffro, ac yn clywed swn 
curo. Teimla ei hunan yn gysglyd, ac yn naturiol, fel y gallesid 
tybio, y mae yn meddwl ei bod yn gynar yn y ddechreunos. 
Mae yn ymsaethu i'w meddwl mai rhyw fechgyn sydd wedi 
galw yma i “browla” am y morwynion. Nid ydyw yn caniatau 
peth felly. Pwnia ei phriod, yr hwn sydd yn cysgu yn dawel 
wrth ei hochr... Nid ydyw yn dadhuno mor gyflym ag y dys- 
gwylia iddo wneyd. Ei hamynedd, fel arfer, a ddyhysbydda. 
Doda hergwd iddo dros yr erchwyn. Pan ar ei balfa ar lawr y 
siamber, y mae yn defíro, ac yn dechreu gollwng allan ei 
ymadrodd yn fwy rhydd nag y mae yn caniatau iddo. 

“Os nad wyt ti yn dewis hwylio atynt, a gofyn paham y 
maent yn dyfod yma i gythryblu yr amser yma ar y nos, fe 
roddaf un hergwd chwanegol i ti allan trwy y ffenestr,” llefai 
yn awdurdodol, gyda llais dreng. Ar ol ymwisgo, y mae yn 
hwylio i'r cyfeiriad y mae y curo, ac yn gofyn, 

““ Pwy sydd yna?” 

“Dy gar Cynfrig Hir, gyda Chymdeithion eraill. Agor y 
drws Sandaf, y mae arnom eisieu dy weled ar achos o bwys.” 

Mae yr holl anedd-dy mewn cynhwrf cyn pen ychydig eiliad- 
au. Y wraig, Catrin, yn gweithio ei ffordd allan o'r gwely, ac 
yn curo i fyny-y morwynion. Tân yn cael ei gyneu, a pharoto- 
adau yn cael eu gwneyd i roi derbyniad croesawgar iddynt. Y 
maent oll yn cael eu gollwng i mewn i'r ystafell. Ar gefn 
Cynfrig y mae dyn mewn cadwynau. 

““ Pa beth ydyw hwna sydd genyt?” gofynai Sandaf, 

z “Gruffydd ab Cynan, yr hwn y tybiai agos bob un ei fod 
wedi marw yn naeargell Castell Caer. Dygais ef yma yn ei 

gadwynau am nad allem eu datod, na'u tori. Gwyddwn na 
chymerai ond amser byr i ti.” 

“ Dwg ef i'r gweithdy. Bydd i mi ei ryddhau cyn pen ychydig 
eiliadau.” 

Hyn a wnaed, ac wele ein harwr wedi ei ryddhau o'i efynau 
ac yn eistedd o flaen tanllwyth o dân. Lluniaeth maethlawn a 
osodir o flaen y llu ar y bwrdd. O hono cyfranoga pob un yn 
helaeth. Y mae yni a gwroldeb cyn dyddiau ei garchariad yn 
dechreu gwneyd ei ymddangosiad yn y carcharor. _ Gyda'i rydd- 
had o'i gadwynau, gyda drylliad y cadwynau, gyda diflaniad y 
gefynau, diflanodd llyfrdra.._ Gyda chwilfriwiad yr hualau, y 
mae llonder ac adnewyddiad ysbryd yn gweithio i mewn, ac yn 
gwthio allan y gwrageddos a'r syrthni. Nid yw Gruffydd, y 
carcharor, y cadwynog, y gefynawg, a'r llyffetheiriog, ar gael 
ddim mwy ; ond Gruffydd y tywysog, y rhyfelwr a'r ymladdwr. 
Y mae rhyw fath o oleuni yn fflachio ar ei feddwl yn nghanol y 
tywyllwch dudew. Ei lygaid yn lloni ac yn sirioli, ei wedd 
bruddaidd yn cilio ymaith, a llawenydd a, hoenusrwydd yn 
dawnsio ac yn chwareu o glust i glust. Mae yn sylwi gyda gwên 

ellweirus ar y wraig, y deyrn-frenines gawresaidd, yn symud ar 

yd yr ystafell, gydag un cam y mae yn croesi o'r naill ystafell 
i'r llall. Pan nad oedd ond efe a Chynfrig a'i gymdeithion yn 
yr ystafell, sylwai, 

“ Welais i erioed ddynes mor hir. Y mae hir yn eiddo mwy 

priodol a chyfreithlawn iddi hi lawer nag i ti. Y mae cyhyd ag 
un goeden. Greda'i pe buasem yn sefyll un ochr i'r Wyddfa, 
y buasem yn gweled ei phen, pe buasai yn sefyll wrth ei throed 
yr ochr arall. Son ddarfod i fedd Walwey Gawr gael ei ddar- 
ganfod ar lan y môr yn ngwlad Ros—nai fab chwaer i Arthur 
Frenin, corff yr hwn, oddiwrth faintioli yr esgyrn, y tybid eì 
íod yn bedair troedfedd ar ddeg. Y mae yn llawer hwy na 
hwnw,” ebai ein harwr, gan chwerthin yn uchel a chalonog. 
““Pa un o honoch a ddywedodd ddarfod i ddarganfyddiad o'r fath 
gael ei wneyd, tra yr oeddwn i yn y carchar, nis gwn, ac nid 
yw lawer o bwys chwaith.” 
. Gyda hyn y mae Sandef goryn yn dychwelyd i'r ystafell. Y 
mae yr olygfa yn un chwerthinllyd, a chydag anhawsder eu 
.cedwir dan lywodraeth. Y mae fel baban yn ei hymyì.._ Nid 
ŷw ei ben yn cyraedd yn agos at ei gwasg. Eu danedd a wesgir 
yn nghyd ì atal cawod o chwerthiniad, yr hwn er hyny sydd 
.agos a mynu ffordd i weithio allan ei hun trwy eu hochrau. 
.Ond yn mhen yspaid y mae yn treio ac yn diflanu. Y mae 
Sandef y coryn yn gofyn, 

“Pa lwybr, Gruffydd y tywysog, wyt am gymeryd yn y dy- 
fodol ? ” 

“'Rwyf am chwilio am long, os gellir cael un rywfodd, i 
hwylio yn ol i'r Werddon unwaith yn rhagor, a sicrhau yno 
lynges—marchogion a phedyd, i ddychwelyd yn ol i roi cad ar 
faes i adenill treftad fy nhad, priodolder fy hun—ei meddianu 
a'i thangnefeddu. Fy eiddo cyfreithlawn i ydyw, ac ni pherthyn 
i neb arall.” 

“Rhaid i ti ymfoddloni i aros yma am rai dyddiau gyda ni, i 
adenill dy nerth. Cei ymborth o'r fath oreu i faethu dy gylla— 
i godi y pantiau yn dy fochau, ac i dy dywychu o'th sawdl i'th 
goryn. Y mae y Normaniaid yn gwylio yn fanwl bob porth- 
Jadd ar hyn o bryd... Pe y cychwynid weithian, fe fyddit yn 
sicr o syrthio i'r fagl.” 

: “ Ond,” ebai Cynfrig, “pan yr adenilla nerth, pa fodd y geill 
gael llong a llongwyr cyfarwydd i'w rwyfo ymaith! Af fi, a. 
chaiff y cymdeithion hyn, y rhai ydynt wyr parod a medrus i 
ryfel, fyned ymaith yn warchodlu iddo, pe dygwyddai i fôr- 
ladron fyrddio y llong.” 

— **Y mae llong gadarn yn Abermenai—pysgod-long, heb fod 
o faintioli mawr, a berthyn i mi a gaiff. Mae y pysgotwyr yn 
ddifai llongwyr, ac yn alluog i hwylio goelia' I oddiyma i'r 
Werddon.” o 

Yn mhen dyddiau, ar ol cael ei wala a'i weddill o ymborth 
maethlawn a rhagorol, y mae gyda'r naw cydymaith detholedig 
yn teithio yn lladradaidd yn y nos; yn esgyn y llong y soniwyd 
am dani yn barod. Y mae y gwynt yn uchel a'r môr yn ym- 
gynddeiriogi. Swn y gwynt fel taranau yn gwrthdaraw yn erbyn 
y bryniau a'r bwrdd diroedd gerllaw—gwynt y gogledd-orllewin, 
Maent rhwng dau arswyd—rhwng dau enbydrwydd, Arswyd 
rhag dygwydd i'r gelyn Normanaidd ddyfod ar eu gwarthaf, a 
chymeryd Gruffydd eilwaith yn garcharor ; os dygwydd hyny, 
bydd trugaredd allan o'r cwestiwn, Mae hwylio allan yn llawn 
mwy arswydus a pheryglus ar y fath dymhestl; ond gwell gan 
Gruffydd fil o weithiau drugaredd y tonau a'r rhyferthwy ofn- 
adwy na syrthio eilwaith 1 ddwylaw y Normaniaid. Y mae 
deuddeng mlynedd o garchariad wedi dysgu rhywbeth iddo 
erbyn hyn. Nid yw y rhywbeth hwnw yn peri iddo deimlo ŷ 
buasai yn well ganddo garchariad arall cyffelyb na chael taith 
dawel a dystaw i eigion ymôr! Yr oedd gobaith y gostegai 
helynt a chythrwfl y môr, wedi hwylio ar ei wyneb, ond am y 
gelynion Normanaidd, os unwaith y syrthid i'w crafangau, ofer 

fyddai dysgwyl tawelwch a thrugaredd. Cyn eu cychwyniad 
allan o'r porthladd, rhuai a tharanfolltai y corwyntoedd a'r 
hyrddwynt fel pe buasai miloedd o daranau wedi cyfarfod, 
Seiniai yn llawer uwch na chadfloedd i ryfel. Mae y corwynt 
a'r trowynt yn chwyrlio. Rhaid cychwyn—rhaid hwylio, a hyny 
cyn goleuo o'r dydd, neu hwyrach mai mintai o'r Normaniaid a 
ddaw ar eu traws i'w cymeryd oll i'r ddalfa. 

Maent yn hwylio allan yn gyflym—chwythir hwy gan yr awel 
—na, nid gan yr awel, nid yw hwnw yn enw priodol, ond gan y 
trowynt, y cylchwynt--yr hyrddwynt. Nid yw y llongwyr, y 
rhai y dywedai Sandef eu bod yn fedrus, ac yn gyfarwydd â 
llwybrau y moroedd, fel y gelwid yr eglan (chanwel) ganddo 
rhwng culfor y Menai a'r Werddon, yn gallu cael un llywodr- 
aeth ar yr hwyl-long fechan yn mha un y maent yn hwylio allan 
ynddi. Cyn eu bod ychydig ystadau oddiwrth y tir, y mae y 
trowynt a'r corwyntoedd flyrnig a chynddeiriog-wyllt yn eu 
hyrddio. Y mae yn chwythu o bob cyfeiriad, ac yn lluchio y 
llestr oddiar ei sodlau, hyd nes y mae yr ochr uchaf yn cael ei 
rhoi yn isaf. Dychryn ac arswyd a greuir yn mhlith yr oll sydd 
ar ei bwrdd—crochlef ac udlef o ddychryn a ymddryllia allan o 
enau pob un megis yn anwirfoddol, a chanfydda Gruffydd ei 
hun a Chynfrig yn ymrolio gyda'u gilydd, yn nhu gwynt ystlys- 
dyllau y llestr, yn wlyb—drochedig wlyb, ac anadliad megis 
wedi cilio, ac yn syfrdanedig. 

Nid ydyw y naill na'r llall yn dysgwyl dim amgenach na fydd 
iddynt gael eu golchi ymaith i'r dyfnder, yr hyn a fuasai yn 
fìl gwell gan Gruffydd na'i fod wedi aros ar y traeth hyd nes y 
buasai yr ystorm wedi gostegu cyn cychwyn, yr hyn a olygasai 
'myned yn ysglyfaeth i fachau Huw Flaidd. Mae y llestr bellach 
wedi ei chwythu a'i chwythu i berfeddion yr eigion. Y tonau 

n golchi trosti. Y mae yn pellenu ar wyneb y dyfnder. 
Hyrddir hi i'r naill gyfeiriad neu y llall fel cragen malwen. Y 
maent er's amser maith at drugaredd y tonau. Nid ydynt yn 
deall nac yn gallu dyfalu amcan daear i ba gyfeiriad y maent 
“yn hwylio. Gyda galar y mae y llywiwr yn canfod nad yw yn 
ufuddhau ddim hwy i'r llyw. Ni waeth iddo ddal y naill ffordd 
neu y llall, yr un ydyw yr effaith. Ysgubir hi megis trwy ryw 
gyfaredd na wyddis i ba le. Ymdafla y tonau fel mynyddoedd 
«lrosti, ac ar rai adegau ceir hwy o'r golwg am yspaid hirfaith; 
Y llyw a olchir yn llwyr ymaith, yr hwn nid oedd o un gwasan- 
aeth yn.flaenorol, yr hwyliau hefyd a rwygir yn gant o ddarnau, 
ac a gludir ymaith gyda chynddeiriogrwydd y weilgi, yn debyg 

Ïrmodd y cluda y dyfroedd farius, fel: na. welwyd hwy byth 
mwy. Hyrddir hi heibio creigiau uchelfrig ac ysgythrog. 
Canfyddir y tir yn fynych, a choedwigoedd heb fod yn mhell: 
Mynyddoedd a ymsaethant fel gwreichion oddiwrth dân i'r 
olwg, a chyda'r un cyflymder agos ag y collir golwg ar wreichion, 
collir golwg ar y mynyddoedd. Y maent yn cael eu hysgubo 
o'r naill ben i'r llall fel graian. Ysponcia tuag i fyny fel defnyn 
b ddwfr oddiwrth wrthdarawiadau dig y don. Eu llygaid oll 
ydynt lawn o ddyfroedd, fel nad ydynt yn gallu gweled dim 
mwy na deillion. Y maenr yn hollol ddiymadferth—ddiobaith, 
er eu bod yn y fath sefyllfa, fel nad ydynt yn teimlo dim mwy 
oddiwrth enbydrwydd eu sefyllfa na'r llestr, ar fwrdd yr hon y 
miaent yn aros.. Mae yn rhyfedd na fuasent wedi eu hysgubo 
i'r dyfnder er's amser maith. Yn mhen yspaid dyma hi yn 
gwrthdaraw yn erbyn rhyw sylwedd meddal fel mawndir, ac yn 
claddu iddo yn gyfangwbl. Nid oes dim o'r gwrthgloddiau 
allan o hono. ” Y mae yr hyn a drychwyd ganddi yn y gwrth! 
darawiad yn cael ei luchio i fyny fel mwg ffwrn, ac yn ysponcid 
yn gymylau duon i'r entrych hyd nes y mae yn tywylìlu yr 
awyrgylch. 


PENOD XXII. 


GWLAD ANHYGYRCH-——ARFOLLIAD MEIBION COLLWYN YN AR- 
DUDWY. 


Mae yn anhawdd gwybod pa un ai byw ai marw ydyw y dwy- 
law a'r teithwyr. Pe buasai rhywrai yma ar y pryd, ac yn 
rhuthro i'r fangre i roi llaw o ymwared iddynt o'r cyfyngdra y 
maent ynddo, fe fuasai yn anhawdd iddynt, ar y cyntaf, er 
edrych a theimlo y ffurfiau o fodau dynol sydd yn llarpiau fel 
penwaig ar eu hyd gyhyd ar waelod y llestr, wneyd allan eu bod. 
ddim amgen na chyrff meirw, Y maent yn drochwlyb, ac yn 
llwyr a hollol ddiymadferth. Nid oes mwy o arwyddion bywyd 
ynddynt nag sydd yn y: llestr, ar waelod pa un y maent yn 
gorwedd. 

Ond ust! ust! y mae arwyddion yn gwneyd eu hymddang- 
osiad bod yr anadl heb ymadael eto. Swn rhwnc e glywir yn 
y gyddfau. Y maent yn dechreu ymddadebru. Arwyddion 
bod bywyd eto yn aros. Mae Gruffydd a Chynfrig yn adfywio, 
Gruffydd ein harwr ydyw y cyntaf i gyfodi ar ei benelin, yna ar 

ei liniau, a chydag ysponc wele ef ar ei draed ; y mae 'yn sigl: 
honcian o'r naill ochr i'r llall, fel meddwyn. : Er agor ei lygaid 
—er cymeryd ei ddwylaw i ddarledu ei amrantau—pwyso i lawr 
y rhai isaf a chodi i fyny y rhai uchaf, nis gall weled llewyrch, 
'Teimla â'i fys, er cael allan i sicrwydd pa un a oedd cigfranod, 
neu adar ysglyfaethus eraill, wedi eu tynu ymaith ai peidio tra. 
yr oedd yn gorwedd ar lawr fel marw ar waelod y llestr. Pan 
yn yr astrusi.hwn, ac mewn dychryn mawr, y mae yn canfod 
Cynfrig, ac yn ei adnabod, a Chynfrig yn ei ganfod yntau, ac 
yneiadnabod. 

. “Wel aflwydd, aflwydd,” crochlefai,—'yr oeddwn wedi 
meddwl, Cynfrig, fod cigfranod neu ryw bryfaid wedi tynu fy 
llygaid. Yr oeddwn, er eu hagor yn llydain,—er cymeryd fy 
nwylaw i ledu fy amrantau, yn methu gweled llewyrch.” 

““ Yr oeddwn i 'run fath â thi:yn union. Ynmha le yr ydym 
dywe d?” u 

“' Yr oedd y tonau yn lluchio y llong, a'r. morynod trochion- 
llyd, cynddeiriogwyllt, yn.ei.phellenu i gyfeiriad y nefoedd, fel 
y mae lle i ofni ein bod wedi cael ein taflu i'r lleuad, ac wedi 
ymblanu ynddi. Aflwydd mawr fyddai hyny. Yn'iach, yn 
iach, os felly, i dreftad fy nhad, fy mhriodolder fy bun !” 

“ Byddai hyny yn fendith i ni, ac nid yn felldith,  Dygaìi 
hyny ni o afaelion brad a bradwyr, y rhai oeddynt yn Ngwyn- 
edd a Deheubarth, fel morgrug yn eu lluosogrwydd.” 

“Na, nid felly chwaith. Byddai yn siomedigaeth chwerw i 
mi beidio cael rhyfela—dial a thalu y pwyth i'r rhai a'm dygas- 
ant i'r trybini y dygwyd fi, ac agos i ddinystr, Pa fath le bynag 
sydd yma, a phe llwyddwn i gael fy ngwneyd yn frenin ar yr 
holl leuad, pan yn llawn, a phe cyraeddai o gorn i gorn, treftad 
fy nhad i mi, a phriodolder fy hun a'i pia hi ar ol y cyfan !” 

Y maent ar hyn yn dechreu troi i syllu oddeutu, ac yn can- 
fod fod y llestr wedi ei hyrddio i mewn i fachwy—nid hyny yn 
unig, ond i enau afon. Gweled gwlad o wastattir heb un myn- 
ydd yn agos. Y wlad sydd hollol ddyeithr iddynt. Nid oes 
an'o honynt yn gallu dychymygu na dyfalu pa le y maent. Er 
plymio a phlymio i waelod isaf y meddwl, y maent yn llwyr ac 
4n hollol anhysbys o allu ffurfio un math o ddimadaeth pa wlad 
a all fod, na pha borthladd. ydyw'y porthladd y pellenwyd y 
er iddo, Y mae yr holl deithwyr a'r morwyr, pê morwyr 

efyd, wedi ymddadebru erbyn hyn. Gerllaw gwelid mwg yn 
gmddyrchafu o anedd-dy. _ Y maent yn cyfeirio eu hunain tuag 
yno—yn wlyb fel dyfrgwn, yn dyferu fel defaid newydd ddyfod 

i fyny o'r olchfa. Ysponciai y dwfr allan o'u hesgidiau, a swn 
“'yslwt, yslot,” a glywir. Y mae ein harwr yn mlaenaf gwr, ac 
yn llawn o wroldeb. _ Yr anedd-dy a gyraeddir a churir y ddor, 
a gofynir ar yr un pryd iddo gael ei agor; llais ci a glywir yn 
cyfarth, a llais hen wraig bob yn ail yn ei ddwrdio i dewi. 
Buwyd yn meddwl na thawai yr ymddyddau rhwng yr hen 
wrach a'r ci. Yn fuan y mae ei hamynedd yn pallu, y tafod a'r 
traed yn cael eu rhoi ar waith, yr hyn a ddygodd y ci i wichian 
yn uchel a chwynfanus. Llwyddodd i enill y llywodraeth ac 
i'w gystwyo i ddystawrwydd. Swn ei thraed a glybuir yn cyf- 
eirio ei cherddediad at drafes bach o'r neilldu i'r ddor, yr hon 
sydd wedi ei llenwi â sypyn o fwsogl, neu garpiau. Tyna 
ymaith y cyfryw, a gwthia ei phen allan, gan droi ar yr un adeg 
ei golygon i gyfeiriad y ddor, lle y mae nifer o ddynion yn 
sefyll, a gofyna mewn llais awdurdodol. 

““Pwy sydd yna, a pha beth sydd a pa fath 
swyn?” 

“Dyma hi eto,” llefai ein harwr, “ pa le a ydyw y fan 

yma, y mae yr un fath a rhyw fan arall—rhywbeth arall yn cael 
ei gymhell a'i gynyg yn lle yr hyn a f'o ar ddyn eisieu. Swyn 
yn wir! Nac oes eisieu un math. Nid oes un o honom yn 
sal eisieu gwybod pwy sydd yn debyg o fod yn wraig i'r naill 
na'r llall. Nid wn am un o honom eisieu rhoi nôd ar ddyn na 
dynes. Mae genym ni gad-fwyeill, cleddyfau, a bu&u, i nodi 
ein gelynion yn wirioneddol, ac nid mewn ffug trwy swyn un 
dUewin na dewines. Nid ydym wedi colli arian chwaith, ac 
eisieu cael gwybod pwy sydd wedi eu lladrata. Ai suddas o 
swynwraig sydd yma yn trigianu ?” 
“ “Ie, yr wyf wedi fy awdurdodi gan yr ysbrydion i ddat- 
guddio pob peth—i adrodd ffodion ac anffodion,i fynegu pob 
peth, i ddwyn i'r goleuni bob peth sydd guddiedig ac anhysbys 
—i osod melldith yn gystal a'i symud ! Nid oes dim nad ud di 
yn cael fy awdurdodi gan yr ysbrydion i'w gwblhau !” 

“Da iawn! ond y mae genyt ystor helaethach lawer nag sydd 
arnom eisieu. Gallwn gael cymaint ag sydd arnom angen heb 
swyn na rhaib. Ni raid i ti aflonyddu un o'r ysbrydion wyt yn 
wasanaethu. Gelli fynegu i ni yr oll, os wyt yn gwybod pa le 
yr wyt yn trigo, a pha beth ydyw ei enw, heb holi yr un o'r 
giwed. Gad wybod pa le yr ydym, a pha beth ydyw enw y 
fangre ?” 

“ Nid wyf fi i ateb, nac yn ateb holion bychain a chyffredin 
fel yna, ond holion perthynol i i remp.” 


GRUFFYDD AB CYNAN. III 


“ Yr ydym ni,” ebai Gruffydd, mewn llais ffrochlyd, “ wedi 
galw gyda thi i ofyn i ti ein hateb yn nghylch pethau a wyddost, 
ac nid pethau na wyddost. Cadw di dy swyn hyd nes y d'own 
yma i alw am dano, a gad wybod pa le yr ydym, a pha le ydyw 
y fan yma, neu ynte fe gneifiaf dy ben ymaith.” 

Hithau, ar hyn, a gymera ei phen yn ol i'r cabandy, gan 
wneyd ei ffordd at y drws, yr hwn nid yw nepell, yr hwn a egyr. 
Maent hwythau yn wlyb ddyferol, yn ymwthio i mewn, lle y 
mae tanllwyth o dân yn cael eì gyneu—tân ar ganol y llawr, 
gyda thwll yn nen y bwthyn i'r mwg fyned allan, fel yr oedd yn 
arferiad lled gyffredin yr adeg hono, ac y bu am rai canrifoedd 
arolhyn. Y maent yn mhen yspaid yn cael allan mai enw yr 
afon oedd Howni, neu Hodni. Sylwai yr hen swynwraig ei fod 
yn bwnc o ddadl pa un o'r ddau enw oedd yr enw iawn arni. 
Nid oedd yr ysbrydion, y rhai yr ymgynghorai hi â hwy, yn 
gallu rhoi boddlonrwydd. Ŷr oedd yn ddadl yn eu plith 
hwythan pa un o'r ddau oedd yr iawn enw, ac yn wir yr oedd- 
ynt yn synu ambell dro paham nad allai dau enw fod ar yr afon, 
ac o ganlyniad y naill a'r llall fod yn gywir. 

Gelwid y porth yn Borth Howni, neu Hodni. Machwy 
Ceredigion oedd y Machwy. Deallodd Gruffydd yn fuan eu 
bod wedi cael eu chwythu yn hollol groes i'r cyfeiriad yr oedd- 
ynt i hwylio—i'r Deheubarth yn lle i'r Werddon. Yr oedd 
“wedi colli llwybr y môr o'r blaen, pan yn hwylio y waith olaf y 
bu ar ymweliad a'r Werddon, ac wedi hwylio trwy niwl agos 
can dewed â'r dwfr trwy ba un yr holltai y llynges ei mordaith, 
a glanio yn Mhorth Clais yn lle yn Abermenai. Dyma yr un af- 
lwydd wedi ei gyfarfod eto, ond dan amgylchiadau hollol 
wahanol. Yr oedd hyn wedi ei gydnabyddu â gwybodaeth 
ddaearyddol o'r wlad. Yr oedd yn llawn llid a chynddaredd, 
fel y teimlai bob amser pan wedi cyfarfod ag anffodion, a chyda 
dirfawr anhawsder y gallai beidio ymddryllio mewn cawodydd o 
felldithion. Yr oedd yn gweled mai y cam cyntaf oedd y cam 
goreu i'w gymeryd i ymwthio yn oì. 

“Yr ydym,” ebai efe wrth Cynfrig yn sarug a dreng, gyda'i 
aeliau wedi eu gostwng, a surni yn toi ei holl wynebpryd, “ wedi 
cyfarfod ag aflwydd, aflwydd. Mae y tonau, y gwynt, a phob 
peth fel pe wedi penderfynu ymelynu yn ein herbyn. Y mae 
genym i frwydro, nid yn unig yn erbyn bradwyr o'n cenedl ein 
'hunain, yn erbyn Huw Flaidd a'i lu Normanaidd ac Anglo- 
Saxonaidd, ond yn erbyn y croeswyntoedd—cynddeiriogrwydd 
y weilgi a ffyrnigrwydd tonau y môr. Aflwyddacaflwydd! Y 

mae yr elfenau yn dechreu troi yn ein herbyn ; a_^does. wybod 
na ddaw y mellt a'r taranau eto i chwanegu at y gosgorddlu !” 
Y mae eu gwisgoedd erbyn hyn wedi eu sychu. . Dethola naw 
cydymaith i naddu llwybr yn ol eto hyd yn Abermenai. 
Nid oes un o'r gweddill yn. gymhwys i ddwyn arfau 
yn ol ei farn ef.. Eiddilod annewr a_ gwehilion diddim ydynt, 
yn yrhai nid oes ganddo ddim ymddiried. Digon tebyg y 
buasent yn gwneyd llawn cymaint o niwaid ag o les.. Hyny a 
wna llyfrgwn yn mhob amgylchiad.  Ffalsder ydyw eu hanian- 
awd a'u gogwyddiad. Yn nyddy frwydr nid oes wybod na 
fydd iddynt ymgilio a chymeryd plaid y gelyn, os bydd i hyny 
eu dyrchafu i anrhydedd—“ boed gam, boed gymhwys.” Try y 
rhai hyn eu cefnau ar gyfneseifìiaid o bob rhyw a gradd, a'r 
cyfeillion anwylaf a werthir am lai nag un saig fwyd. Hyn a 
wyddai ein harwr trwy brofiad. Y mae am y waith gyntaf wedi 
dangos ychydig ddoethineb. Nid oedd eto wedi anghofio pa. 
beth a arweiniodd i'w garchariad hirfaith a.blin.. Y mae ôl 
gefynau a hualau y carchar ar wahanol raneu o'i adeilwaith. 
id yw yr archollion wedi llwyr wellâu, na'r amrywiol greithiau 
wedi llwyr ddiflanu, ond y teimlad sydd yn fwyaf clwyfus ac 
archolledig na'r oll! Cam dybryd a wnaed ag ef gan ei farwn 
ei hun. Ei galon dan deimlad archolledig sydd yn gwaedu.. 
Mae yn dethol gwyr pybyr—gwyr y tybiai y geill ymddiried 
ynddynt i ymladd ei frwydr, ac i'w ddilyn yn yr ymgyrch sydd 
i'w gyfarfod, a'r afrifed ymladdfeydd gwaedlyd yn ol pob tebyg, 
y rhaid myned trwyddynt cyn cyraedd pen y daeth.. 
. Anhygyrch a blin ydyw y daith .hir o rai ugeiniau o filldir- 
oedd sydd ganddynt i ymlwybro ar hyd-ddi, yn llawn drain, 
celyn, coedwigoedd, corsydd, siglenydd, glynoedd a glenydd. 
Ar yr ymdaith ceir amrywiol afonydd y rhaid iddynt eu croesi, 
feallai heb na chwch nac ysgraff. Nid hyny .yn unig, ond y 
gelynion ydynt luosog, cedyrn a rhyfelgar. Tylwythau neu 
giwdawd o bobl wedi ymgymysgu—hiliogaethau amrywiol— 
plant wedi eu geni nad ŵyr yr un dewin na:dewines. pwy ydyw 
eu tadau, y rhai a anwyd tu allan i briodas. Maent erbyn hyn 
wedi tyfu i fyny yn bobl. Hwynthwy ydynt drigolion y wlad. 
Dyeithriaid a ddygwydd. dalu ymweliad a'u rhandir a dorir ì 
lawr gyda llawn llai o deimlad ag a fynwesir pan yn dinystrio 
bwystfilod rheibus y maes. Gwneir hyn, nid am. y mynwesir 
unrhyw elyniaeth genedlaethol tuag atynt, ond eu bod yn estron-- 
iaid ; y rhai, os bydd iddynt ymsefydlu yn eu plith, a fyddant. 
yn sicr o gyfyngu arnynt a tholli.ar eu lluniaeth. 

Arswyda a chryna pob un pan gyfyd yr ymsyniad i'w feddwl 
yy fath beryglon—y fath ryferthwy o ddinystr y bydd iddynt eu 
cyfarfod a rhuthro trwyddynt, neu yn ol pob tebyg, fethu. 

Cyn eu bod wedi myned nepell, y mae gwrthdarawiad yn 
cymeryd lle rhyngddynt â chiwdawd y wlad. Saeth yn cael ei 
gollwng gan y naill a'r llall, a sudda saeth i fynwes un o'r naw 
fel y syrthiodd i lawr yn farw. Gyda'r dewrder a'r ffyrnigrwydd 
mwyaf y saethau a gyfnewidir. Cilia y gelyn yn ol ar ffrwst, 
'ond try yn ol ac ail ymosoda. _ Yn ol eto y gorfodir ef i encilio 
a ffoi, yr hwn a ddilynir ac a erlynir gyda'r ffyrnigrwydd mwyaf, 
Y drydedd waith try yn ol, o'r tu ol i dwmpathau a llwyni, 
gollyngir cawod o saethau, ond yn hollol ar antur, y rhai ydynt 
yn chwiban yn yr awel mor bell o gyraedd y nôd a phe buasent 
wedi eu gollwng oddiar fwâu y deillion. Gwyr detholedig ein 
harwr nid ydynt yn cyfnewid saethau â hwynt ar antur. Nôd 
penodol y cyfeirir ato, a'r nôd hwnw y saeth a sudda iddo. 
Cwympa y gelyn yn mhob ymgyrch, y rhai ydynt mor ddiystyr 
yn eu golwg oll fel nad yw, nid yn unig yn werth son eu bod 
wedi eu lladd, ond sylwi eu bod wedi marw, mwy na phe baent 
wybed bach. Y drydedd waith, yn ngbanol gorfoledd yr wyth, 
y maent yn gorfod ffoi am eu heinioes. Nid yw'n harwr, yn 
unol a'i arferiad, ei ddefod ddiwyro—neu yr hyn a eilw ei gyd- 
oeswyr, ei olynwyr, y rhai a fuont yn cydryfela ag ef, a'r rhai oll 
oeddynt yn ei adnabod yn dda—cyfeillion a gelynion—“ ei 
gnotâedig ddefawt,” yn foddlawn i adael iddynt ffoi. 

“* Ffoi yn wir wedi colli y frwydr! Ffoi, o ffei lyfrgwn, wedi 
colli y dydd! Gelynion ydynt eto, a gelynion sydd yn debyg 
o'n cyfarfod ar faes y gad. Pe buasai anrhydedd yn perthyn 
iddynt fe fuasent yn rhoi eu hunain i fyny, ac yn cydnabod eu 
bod yn cynal i fyny freichiau yspeilwyr treisiog, ac ar eu dau 
lin yn gofyn am gael eu derbyn i fod yn ddeiliaid ufudd i'm 
helpu i adenill fy nhreftad—priodolder fy hun. Na, gelynion 
ydynt y mae yn llawn rheitiach eu lladd pan yn ffoi na'u lladd 
pan yn ymladd. Encilio y maent i chwilio am adgyfnerthion 
i'm cyfarfod etomewn brwydr. Gadewch eu herlyn trwy y glyn- 
oedd a'r holl ddiffaeth leoedd a lladd pob un a allwn. Gelyn- 
iaeth a welaf fi mewn gelyn pan a'i wyneb neu ei gefn ataf. Yr 
unig olwg wyf yn chwenych weled arno ydyw yn gorwedd ar 
lawr, gyda'i ben wedi ei dori ymaith. Fedraf fi ddim bod ryw 
haner o'r naill neu haner o'r llall, fel na waeth gen' i ar ddaear 
pa ochri droi ac i fyned. Cyfaill o'r fath oreu neu elyn o'r fath 
waethaf raid imi gael bod.” 

Yr oedd yr encil a'r ffo yn chwyrn ; yr erlyniad yn llawn mwy 
ffyrnig a beiddgar.  Gollyngid saethau yn gawodydd, y rhai a 
suddent yn fynych i gefnau y gwyr ffo, y rhai a gwympent fel 
brwyn i ganol y drain a'r dyrysni yn farw, o'r rhai ni chymerir 
mwy o sylw na phe baent yn geiliogod rhedyn. I'w olwg ef, yr 
oeddynt yn llawn llai dibwys, yn gymaint a'u bod yn cwympo 
ar ol eu cosi, yn lle neidio, fel y gwnai y cyfryw, yn mhob am- 
gylchiad. Pan yn erlyn fel hyn canfyddai ar y blaen wr o 
urddas, o dras, ac o wehelyth uchelwr. Galwai sylw ei wyth 
gydymaith ato, a llefai, 

“ Gadewch i mi fy hun ei ladd, yr unig un y bydd yn werth 
i mi grybwyll ar ol yr ymgiprys a'r ymryson plantosaidd hwn, ei 
fod wedi ei ladd.” 

Gyda bod yr ymadrodd wedi dyferu oddiar ei wefusau, llama 
yn mlaen gyda'i gleddyf a'i gadfwyell yn chwyfio oddeutu ei 
ben—un yn mhob llaw, cura y naill yn erbyn y llall—cledr yn 
erbyn cledr, hyd nes y mae adsain yn ergydio yn ol o'r llwyn 
coed gerllaw. _ Cludir ef megis gan ryw asbri a nwyfiant o'r byd 
ysbrydol. Neidia y twmpathau, a sua y byrgyll, y manwydd, 
a'r drain oddiwrth y cyffyrddiad a wna â hwynt â'i draed. 
Dacw ef yn enill tir ac yn dynesu tuag ato, ac yn rhoi dyrnod 
ìddo a'i gadfwyell ar ei goryn, gyda'r fath nerth fel y mae ei 
benglog yn hollti yn ddau—un haner yn syrthio ì gyfeiriad yr 
ysgwydd dde, a'r llall i gyfeiriad y chwith, fel dau wadn esgid 
bren. Tuchaniad, swn, na gwaedd ni ddaw allan, ac nid eill 
ddyfod allan. Pistylltia y gwaed i'r awyr, fel pe buasai fôr- 
bistyll ; ei ddwy fraich a welir yn rhwyfo ac yn chwyfio yn yr 
awyr fel dwy aden olwyn wynt, ac yntau ar amrantiad yn 
cwympo i lawr i beidio codi mwy. _ Tyrfa y ddaear ac adsain a 
ddychwel yn ol o gongl y llwyn oddiwrth y cwymp. Dywed yr 
hen groniclau am dano mai '“uchelwr oedd ac un o'r gweision 
boneddicaf a hanoedd o'r cywaeth hwnw.” 

Dyma hwy bellach wedi cefnu—y gadgyrch wedi terfynu yn 
fuddugoliaethus iddynt—y gelynion, rhai wedi eu lladd a'r lleill 
oll wedi ffoi a chwalu megis i bedwar gwynt y nefoedd—i 
ddychwelyd byth mwy. 

“ Yr ydym,” ebai Gruffydd, “ wedi ymladd tair brwydr, ac 
enill bob tro, ond nis gwn ar y ddaear i ba gyfeiriad y byddai 
goreu i ni ymlwybro. Y mae y Normaniaid, eu cestyll, eu 
gwarchodfeydd a'u maglau o bob natur yn llenwi yr holl wlad, 
ac anturiaeth dywyll ydyw yr ymgais ì gyraedd haner y ffordd 
oddiyma i Abermenai, Nid oes dim ond symud yn lladradaidd 

o dwmpath i dwmpath ac o gilfach i gilfach. Y mae y wlad yn 
llawn o elynion, ac nis gŵyr un dewin pa fynyd y bydd haid o 
honynt, fel cacwn cwn yn eu rhif, ac fel bleiddiaid a llewod yn 
eu creulondeb a'u rhuthrgyrch ddinystriol yn gwasgar hafog. 
Yr ydym yn sefyll mewn perygl o gael ein malu hyd nes na 
bydd temig brasach o honom yn aros na brawn pysgod.” 

“* Nid yw yn llawn mor berygl ag yr wyt yn dyweyd, ond ym- 
lwybro dan gêl cyfliw gwr llwyn, ymsymud yn ddirgelaidd ac 
yn ddystaw, amgylchu y lleoedd peryglus—ymgadw can belled 
ag y gellir o beryglon.” 

Y maent yn ymlwybro ar antur o ogof i ogof, ac olwyn i 
lwyn, mewn dygn ofnau am eu bywyd, pryd yn ddamweiniol y 
daethant, yn nghongl cantref Ardudwy, i gyffyrddiad a phedwar 
o lanciau rhadlawn a charedig o ymddangosiad. _ Craffai y naill 
fintai ar y llall, a gallai un dybio bod rhywbeth yn edrychiad 
llygaid y ddwy fintai, fel y gallasai un gasglu eu bod yu adnabod 
eu gilydd ; ond eto nid allai y naill mwy na'r llall wneyd allan 
yr adnabyddiaeth, yn well na'u bod wedi cyfarfod â'u gilydd yn 
flaenorol ryw dro, ond yn mha le, a phwy oeddynt yn fanwl, yr 
oedd penderfynu allan o'r cwestiwn. Er chwilio yn fanwl bob 
ystafell yn y penglog, galw i'w cof, crafu ychydig ar ochr y pen,. 
fel pe buasai hyny yn eu cynorthwyo, a holi eu hunain. 

“* Rhoswch ch'i, lle gwelsom ni ch'i, y mae eich gwynebau yn 
dwyn arnynt ddelw cydnabyddion. Pwy allech chwi fod,. 
tybed?” 

“ Yr ydym ninau yn credu ein bod wedi eich cyfarfod yn 
rh'wle.” 

“ Meibion Collwyn ydym ni.” 

“* Meibion Collwyn, Collwyn,” llefai pob un fel pe buasai 
saethau yn llawn o wenwyn wedi suddo i'w calonau. “'Dyw 
yr enw ddim wedi diflanu o'n cof, na'r dygwyddiadau anghysur- 
us wedi eu dileu oddiar ein meddyliau, o'r hyn lleiaf oddiar fy 
meddwl i,” ebai Cynfrig. “' Pa beth a'ch dygodd chwi hyd yma. ? 
Onid yn Mon y trigai eich tad a'ch gwehelyth fach a mawr?” 

“Y cythrwfl fu yn y wlad ar ol tafliad Gruffydd ab Cynan 
trwy frad i ddaeargell Castell Caer a'n hymlidiodd ac a'n 
halltuddiodd hyd yma. Collodd ein tad ei fywyd, ac yspeil- 
iwyd ninau o'n cywaeth. Buom yn hir yn grwydriaid, yn 
symud ac yn llechu o ogof i ogof, ac o lwyn i lwyn. Clywsom 
fod Gruffydd Frenin wedi marw yn y Castell. A phwr ydych 
chwi ?—nis gall un o honom ein pedwar eich pysgota allan fel 
i sicrhau pwy o filoedd o'n cydnabyddion a allech fod.” 

““Pa beth yw eich enwau ?” gofynai Cynfrig. : 

““Egnir, Gellan, Merwydd, ac Ednyfed. Dyeithriaid yn y 
rhan yma o'r wlad ydych chwi debyg.” 

“ Dyma Gruffydd Frenin, y dywedwch chwi ei fod wedi marw 
yn Nghastell Caer, a minau ydyw Cynfrig Hir.” 


PENOD XXIII. 


O LWYN I OGOFFHWYLIO HEB FYN'D I UNLLE—MALU 
. YSGRAFF Y CANONWYR. 


AETH yr hysbysiad yn bicellau i'w calonau, ac ymddangosai eu 
gwefusau oll wedi eu cloi i fyny. Teimlai pob un fel pe buasai 
ei galon wedi hollti yn ddwy. Siglai eu haelodau a chrynai eu 
cyrff fel pe buasai llecheden o'r cryd wedi eu meddianu. Y 
maent mewn sefyllfa hollol ddiymadferth. _ Yr oedd helyntion 
blin ein harwr, y benbleth, yr adfyd, a'r croesau chwerwon yr 
arweiniwyd ef trwyddynt, fel yr adroddwyd y cyfryw iddynt, 
wedi eu llethu i'r llawr. Yn mhen yspaid canfyddir arwyddion 
o ymddadebriad. . Eu gwynebpryd a wisga ddwfn dosturi, ac 
arwyddion eu bod yn llawn awydd i wneyd i fyny am, aci 
unioni y camwri a wnaed ag ef gan eu tad Collwyn. Eu llygaid 
a dania ac a fflachia o gydynideimlad, ac o awydd bod yn 
foddion i wneyd ag ef a'r fintai weithred o dosturi a thrugaredd, 

Pan wnaed yn hysbys i ba le yr oeddynt yn cyfeirio eu 
cerddediad, hysbyswyd nad oedd yn ddyogel iddynt fyned ar 
eu taith, a datgenid nad oedd y gobaith lleiaf iddynt gyraedd 
Abermenai, gan fod y wlad yn llawn o Normaniaid arfog; yr 
amddiffynfeydd a'r gwyliadwriaethau. yn llawn amlach yn eu 
rhifedi na thocynau morgrug. Heblaw hyny, yr oedd gwylliaid 
ac yspeilwyr yn cynllwyn ar bob llaw, y rhai y byddai iddynt 
ond odid gymeryd eu bywydau ymaith. 

“Nid oes dim a ellwch. wneyd yn well pag ymneillduo i rai 
o'r ogofau, yn y rhai y bydd i ni eich diwallu â lluniaeth ; od 
ydyw eich bywydau o werth i chwi, rhaid i chwi ymlochesu 
ynddynt am rai misoedd. Y mae y Normaniaid allan yn hela 
einioes pob un .y tueddir hwy i feddwl nad ydynt o'u 
rhengoedd.” . 

I hyn yr ymfoddlonwyd, a hyn a wnaed i'r llythyren. 
Diwallwyd hwy oll â'r ymborth mwyaf maethlawn a blasus, fel 
yr ymbesgasant i gyd, hyd nes.yr oeddynt wedi ymdewychu 

yn y fath fodd fel nad oedd eu gwisgoedd yn ddigon o faintioli. 
Holltai eu hugenau a'u llodrau yn ddellt o'u deutu. Bu raid 
rhoi lleinyn i'w chwanegu. 

Nid yw y naill na'r llall yn foddlawn o'u bywyd mewn ogof. 
Nid ydynt o dueddfryd nac o anianawd feudwyaidd. Ni fuasai 
waeth gan ein harwr a'r lleill fod mewn gefynau a llyffetheiriau 
yn Nghastell Caer. Nid yw yn teimlo yn foddlawn chwaith i 
deithio trwy y wlad heb greu hafog a dinystr, a rhoi celaneddau 
rhai o'i elynion yn fwyd i gwn a chathod. Un boreu yr oedd 
yn gynddeiriog o gynddaredd, ac yn llawn clefyd o fawd ei 
droed i ben ei goryn, ac nid oedd Cynfrig chwaith un haden yn 
well. Y maent yn galw sylw meibion Collwyn, fod aros yn yr 
ogofau yn fwy nag allent oddef. Yn eu hymgyrch, fel yn eu 
porthiant, yr oedd y lianciau am ddangos eu bod yn llawn 
awydd ac yn barod i wneyd a allont i'w hyrwyddo i lwyddiant. 
Wyth ugeinwyr parod i ryfel a gyflwynwyd i'w gwasanaeth, 
cynifer a allent gasglu. Yr oedd y llu hwn yn wyr pybyr, ac 
yn holiol gydnabyddus â gwahanol ranau Gwynedd, yn alluog i 
arwain Gruffydd a Chynfrig fel i ledaenu dinystr a hafog yn 
mhob cyfeiriad. 

Yroedd y ddau yn hwyliog ac uchel eu meddwl. Day 
gwyddent yn awr yn mha le ac ar ba adeg i ymosod ar fanau 
gweiniaid llu gorthrymus Huw Flaidd, awdurdod a llywodraeth 
yr hwn ni chydnabyddid ac ni pherchid yn un lle yn y wlad. 
'Trwy rym arfau ac yn nerth ei gestyll yr oedd yn gallu cadw 
pen a pherchen. Y rhai hyn a wyddent am y safleoedd y ceid 
4y rhai oeddynt yn gruddfan dan ei iau haiarnaidd, ac yn barod 
1 godi gwrthryfel y cyfle cyntaf y deuai rhywun i'w harwain ac i 
lefain, “' Dewch allan.”  Symudid o fan i fan yn eigion y nos, a 
cheid ei wyr ei hun a'i ddeiliaid, y rhai yr oeddid wedi eu gosod 
1 gadw gwyliadwriaeth, yn troi ar eu sodlau ac yn ymuno â llu 
ein harwr 1 wasgar hafog, na welwyd ac na chlybuwyd erioed son 
.am ei gyffelyb. Ydlanau, cadleisiau, preswylfeydd a oddeithid, 
fel dail crin y goedwig ar adeg dês a'phoeth ddechreu haf. 
Mân amddiffynfeydd a osodid yn gydwastad â'r llawr. Hyny a 
wneid, nid trwy foddion yr wyth ugeinwyr, ond trwy ddeheu- 
rwydd ein harwr yn gallu llwyddo i ddarbwyllo rhai o'r wyth 
'ugeinwyr, y rhaí oeddynt yn hen gydnabyddion ac yn gynefin, 
nid yn, unig â gwahanol ranau y wlad, ond hefyd â'r rhai 
oeddynt yn dal y safleoedd mwyaf pwysig—"“ gwahanredolaf 
weision y cestyll,” i'w cael i godi gwrthryfel, ac i fradlunio cyn- 
lluniau i ddwyn y rhai oeddynt yn troi yn eu plith i ddinystr a 

hafog gyffredinol. Y rhai hyn a geid i ymladd yn ddewrach 
ac yn llawer mwy pybyr o'u plaid na neb o blith yr wyth 
ugeinwyr. Yr oedd hyn wedi codi calon ein harwr i bwynt 
fel y tybiai na fyddai angen iddo fyned i unlle tuallan i 
derfynau Cymru i godi byddin, nac i gael neb i ymladd o'i 
blaid. 

“ Wyddost ti be', Cynfrig,” ebai efe un boreu, y mae yn 
amlwg i bob un nad oes neb o blith y llu yn hoffi nac yn caru i 
bethau sefyll dan lywodraeth Huw Flaidd ; y maent yn caru ei 
lywodraeth agos yn gwbl yr un fath ag yr oeddwn ninau yn caru 
ei efynau a'i hualau pan yn ngharchar Caer. Nid gwaith 
anhawdd fyddai i ni lwyddo i ddiwreiddio y Normaniaid 
wreiddyn a changhen o'r tir. Yr ydym yn llwyddo yn dda i 
ledaenu dinystr cyffredinol yn eu mysg.” 

“Nid ydym eto allan o'r coed. Y mae yn llawer rhy fuan i 
ni floeddio. Yr wyt o hyd yn rhy dueddol i orfoleddu cyn 
enill y gamp, ac o farnu cyn gweled y diwedd,” ebai Cynfrig. 

“Dyna fel yr wyt ti yn siarad o hyd. Y mae rhywbeth yn 
peri i mi feddwl fod dy gydymdeimlad yn rhedeg o blaid y 
gelyn, ac yn fy erbyn i.” 

“Mae yr hyn a wnaethym i â thi yn bwrw i lawr y syniad 
yna yn bendramwnwgl." 

Y mae y taeru yn terfynu yma. Y mae dywediad olaf 
Cynfrig yn rhoi terfyn bythol ar yr ymddyddan. Nid yw ac ni 
fu Cynfrig o anianawd: y buasai fyth yn ochri yn y mesur lleiaf 
yn erbyn i'n harwr gael esgyn llywodraeth Gwynedd. Nid 
oedd dim yn corddi yn meddwl nac yn peri poen ac alaeth fwy 
i Gruffydd na dwyn yn ei fynwes y syniad mai eiddo cyfreith- 
lawn iddo ef oedd treftad ei dad, ac mai treiswyr oedd yn ei 
phreswyliaw. Yr oedd yn hynod ofergoelus ac uchelfrydig ar 
adegau,—yn coleddu yn ei fynwes nad allai ac na ddylai neb 
ymladd ond o'i blaid ef, a chredai y deuai yr adeg pryd y 
byddai i hyn gael ei ddwyn oddiamgylch. _ Yr oedd eì benglog 
ar hyn o bryd. yn llawn o fwganod uchelfrydig. Ond v mae 
cyfnewidiad buan yn cymeryd lle. Y newydd a gludir gan 
fradwyr, y rhai ydynt eto heb ddarfod, ac nid yw yn debyg y 
bydd iddynt ddarfod ar derfyn amser,—yr hysbysrwydd a gludir 
fel y mynegir uchod i'r prif amddiffynfeydd, i fwrdeisiaid cestyll 
Criccieth a Harlech, ac i geidwaid aniddiffynfeydd eraill o 
gyffelyb gadernid, yn nghylch y galanasdra a'r dinystr cyffred- 
inol a achosir gan fintai yspeilgar Gruffydd. Y mae yr hanes 
yn cael ei fwyhau neu ei leihau fel y byddo hyny yn ateb y 

dyben oreu i enyn llid a chynddaredd y Normaniaid—“ giachod 
y cestyll,” fel y galwai Gruffydd hwy. 

““Os na fydd i chwi ddyfod allan ar unwaith,” ebai un o'r 
cyfryw, “bydd Gruffydd, yr hwn a_ ddiangodd o Gastell Caer, 
wedi andwyo y wlad o ben-bwy-gilydd. Gwnaeth Huw Flaidd 
ar fai yn lle tori ei ben pan y syrthiodd i'w ddwylaw trwy 
garedigrwydd Meiriawn Goch. Os byth y daw i law eto rhaid 
ei wneyd yn llai o hyd o ben a gwddf. Y mae yn afreoli, yn 
terfysgu, yn lladd, ac yn ysglyfaethu. Tanau a osodir i 
oddeithio pob congl a chilfach. Nid oes dim llosgadwy yn cael 
ei adael heb ei losgi, na dim a bywyd yn cael ei adael mewn 
meddiant o'r cyfryw, trwy y rhanau hyny o'r wlad lle y mae ef 
a'i fintai yn ymdaith. O'i flaen y mae llwyni siriol, coedwig- 
oedd talgryf, gwyrddlesni, anifeiliaid a defaid o bob math, ac 
adar dofion ; ond o'i ol dim byd ond tomen o ludw.” 

Os llosgwyd pob peth llosgadwy gan Gruffydd a'i wyr yn y 
rhyfelgyrch, yr oedd calonau y bwrdeisiaid a'r holl lu Norman- 
aidd yn y cestyll yn enyn yn llawn mwy o lid a dialedd yn eu 
herbyn ar dderbyniad y newydd. Gwelid hwy agos a ffrwydro 
o gynddaredd, yn malu poer ac yn cnoi carnau eu cadfwyeill. 
Ysglodyn ar oì ysglodyn a gnoid ymaith. Cludir hwy gan 
ffyrnigrwydd eu hysbryd, megis yn ddiarwybod iddynt eu 
hunain, yn mhell tu allan i derfynau yr amddiffynfeydd, i'r 
cyfeiriad lle y dywedir eu bod yn dinystrio ac yn diffeithio y 
wlad. Yr hynt a osodir yn erbyn llu Gruffydd, ac yn angerdd . 
chwerwder bustlaidd eu heneidiau ceir hwy yn cydymuno, â'r 
rhai hefyd yr ymunodd ciwdawd y wlad hôno i'w erbyn, ei 
ymlid “yn nghoed ac yn maes, fel gellgwn neu gallgwn yn 
hela carw blin, neu gynddeiriogwyllt.” Eu danedd a ysgyrn- 
ygir yn nghyd. Ciwdawd y wlad neu y tylwythau, y rhai a. 
lefent ychydig fynydau yn ol, “Gruffydd i ni; henffych 
Gruffydd, Gruffydd Dywysog yn ben a pherchen,” a glywir yn 
bytheirio allan, “I lawr, i lawr, i lawr yn dipiau yfflon, fel wyau 
morgrug, yr elo Gruffydd.” _ Yntau a ganfydda yr awyr yn 
tywyllu, ei obeithion ef a'i fintai ryfelgar wedi cilio fel cysgod. 
Gwel yn eglur nas gall ddal ddim yn hwy. Am y cyntaf y 
maent yn cymeryd y goes trwy y llwyni, y drain, a'r dyrysgoed. 
Eu dillad a rwygir yn gant o ddarnau. Ei gymdeithion ac 
yntau yn eu brys a chwelir rhai i'r cyfeiriad yma a'r lleill i'r 
cyfeiriad arall, fel y awelir corwynt a throwynt yn chwalu manus. 
Y mae yn cael ei adael ei hunan. Nid ŵyr yn mha le y mae: 
cynifer ag un o honynt. Cynfrig Hir, y cyfaill anwylaf, nis. 

gŵyr pa le y mae yntau ! Ffoa wrtho ei hun ac ar ei ben ei hun, 
a'r gelyn yn bytheirio tu ol, yn dyheu am ei einioes. Llama fel 
hydd nad ŵyri bale. Dyma ef yn wysg ei drwyn yn cyraedd 
glan y môr. Gwela ysgraff, a gofyna i wr mewn gwisg fynach- 
aidd, gyda'i anadl yn pwffio a'i hoedl ar golli gan galedi a 
ffyrnigrwydd y llamau, 

“ Pa beth, pwy bia, a pha beth ydyw yr ysgraff yma dda?” 

““ Ysgraff y Canonwyr ydyw: gyda hon yr ydym yn hela 
pysgod a phenwaig.” 

“Y mae arnaf eisieu i chwi fy rhwyfo ymaith arwyneb y 
dyfnder oddiyma i'r Werddon ynddi. Pa le ydyw y fan yma?” 

“Nid allwn dyrwyfo. Nid ydym yn deall morwriaeth i'r fath 
berffeithrwydd fel y gallwn dy rwyfo i'r Werddon. Canonwyr 
ydym ni, gwyr o urddas a gweddi, ac nid llongwyr. Aberdaron 
ydyw enw y lle.” 

Y mae ugain neu ychwaneg o honynt yn codi eu golygon i 
fyny, yn brygawthan gweddïo yn Lladin, ac yn cydymunoi 
baderu, hyd nes y mae eu hadlais a'u hudlef fel twrf myrdd o 
gacwn mewn bysedd cochion. 

“ Dim o'r fath beth,” llefai Gruffydd yn gryf ac yn groch; 
“nid fel yna y mae hwylio ysgraff. Gafaelwch yn y rhwyfau a 
gosodwch yr hwyliau ìi fyny. Ni hwylia ac ni hwyliodd paderu 
gwch, ysgraff, na llong erioed.” 

Y mae y Canonwyr yn ufuddhau i'r gorchymyn i'r llythyren. 
Nid ŵyr cynifer ag un o honynt yn mha gyfeiriad y gorwedda y 
Werddon. Nid ydynt yn gwybod y pwynt, nac yn deall wrth y 
ser yn y nos na'r haul y dydd pa fodd i hwylio i'r fan y maent 
yn bwriadu hwylio. Mynych y mae yr hwyliau yn cael eu cam- 
gyfleu, a'r llyw yn cael ei ddal i gyfeirio yr ysgraff nad ŵyr na 
dyn nac ysbryd i ba le y maent yn ei chyfeirio. Y mae ein 
harwr, er ei fod yn deall morwriaeth yn dda, wedi ymgolli 
mewn pryder a synfyfyrdod, fel nad yw yn alluog i wneyd sylw, 
ond llefain, —llef megis yn dyfod allan yn anwirfoddol,—llef fel 
llef mewn breuddwyd neu weledigaeth : 

“ Rhwyfwch, rhwyfwch, rhwyfwch, O rhwyfwch i'r Werddon!” 

Y maent yn rhwyfo am fis o ddyddiau, ac wele, yn eu tyb 
hwy, dir y Werddon yn y golwg; ond wfft i fongleriaid, y mae 
un o'r Canonwyr yn llefain : 

““Dyma ni wedi dychwelyd yn ol i'r un lle. Dacw aber yr 
un afon.” 

“ Wel aflwydd, aflwydd, ac aflwydd,” llefai Gruffydd, “ dyma 
be' ydyw hen baderwyr,—y bobl sydd yn dysgu y ffordd ac yn 

hwylio pobl i'r nefoedd. Digon tebyg mai palfalu y maent yn 
y forwriaeth hôno fel yn y forwriaeth hon. Iê, wedi hwylio am 
fis i ddim ond i ddychwelyd yn ol! Wel, melldith ar bader a 
phaderwyr. Dyma be' ydyw codi golygon i fyny a phaderu, a 
dyma be' ydyw hwylio ysgraff gyda phader! ” 

Y mae yn colli ei amynedd, yn gafaelyd yn nghoes ei gad- 
fwyell, yn ei throi oddeutu ei benglog, fel pe wedi llwyr wallgofi, 
ac yn taraw y gongl yma a'r gongl arall i'r ysgraff, fel y mae yn 
naddu ymaith ranau o honi i'r dyfnder. 

““Y mae arnaf flys,” llefai gydag ewyn yn dylifo allan yn 
didau o'i enau, “a'i naddu yn ysglodion oll o dan ein traed, ac 
hwyrach y gallai pethau fel y chwi wneyd eich ffordd- i'r 
gwaelod, er mor ddiamcan ydych ; ac yn y gwaelod y dylech 
chwi fod bob copa walltog.” 

'Tra yr ymsonai fel hyn parhai i chwyrlïo a chwyrnellu y 
gadfwyell o'r naill bwynt i'r llall. Lluchia ysglodion i fyny 
oddiwrth y dyrnodiau, y rhai a chwyrnellent heibio penau y 
Canonwyr ; ac ar rai amgylchiadau hyrddiai rhai yn erbyn eu 
penglogau gan roi clipan drom iddynt. 

“* Paid, paid, atal dy law,” llefai un o'r Canonwyr, “ yr wyt yn 
malu ysgraff hela pysgod fendigaid Canonwyr Aberdaron. _ Fe 
dyni wg a barn y nef ar dy ben.” 

“Malu ysgraff fendigaid. y Canonwyr yn wir! Ysgraff 
felldigaid y Cynrhonwyr dywed! Ni welais i ddim byd 
erioed fwy eisieu ei malu. Dellir myn'd i unlle lle bydd 
eisieu. Pendrymiaid yn hwylio ac yn hwylio am fis o ddyddiau 
iddim ond i droi ac i drosi, ac i fod yn yr un fan ag ar y 
cychwyn !” 

“ A fyddai well i ni,” ebai un o'r Canonwyr, “ wneyd ymgais 
chwanegol i'th forio trosodd ?” 

“Na byth, un hyd rhwyf. Medraf aros yn yr un fan help 
Gynrhonwyr. Cbewch chwi dwyllo neb eto,” llefai, tra y , 
cymynai ac yr holltai yc hen ysgraff yn ddellt o ysglodion. 
“ Byddaf wedi ei malu yn ydwellt cyn pen ychydig, a byddai 
rheitiach lawer naddu eich penau oddiar eich cyríf.” 

“Yr ydym yn sicr o allu dy hwylio y tro hwn. Y mae un 
o'r newydd wedi ei chwanegu, yr hwn sydd yn llongwr, ac yn 
gallu hwylio wrth gyfarwyddyd yr haul a'r ser.” 

““Na, na, pe baech yn cael Ficinmgiaid o blith y Gogleddwyr 
i'm hwylio trosodd hyd yno, nid awn ddim. Y mae cael ei 
wneyd yn ffwl unwaith yn llawn ddigon. Mi wnaf fi hon e 
well gwasanaeth. Fe wna goed tân rhagorol.” 

Cymynai yn fân ac yn fuan. Chwyrnellai temigau yn erbyn 
gwynebau a gwahanol ranau o'u cyrff, 

Bu fel hyn yn hir, yn cymynu ac yn malu yr hen ysgraff yn 
ei gynddaredd. Tybiwyd y buasai yn malu pob astell o honi 

ysgyrion, fel na fuasai yn aros na gwaelod nac ochrau, ond 
ysglodion ac ysgyrion. Tra yn bwyellio yr ysgraff gyda'i gad- 
fwyell ddau-finiog, yr oedd alaeth a loesion yn myned i galonau 
y Canonwyr, y rhai a ystyrient hyn yn weithred bechadurus. 
Gweddient a phaderent mewn tôn hirllais, ac ar eu penliniau 
““gweddiaw a orugant” arno beidio dryllio a malu eu cwch 
bendigaid i bysgota a phenweiga. 


PENOD XXIV. 


GRUFFYDD YN NGWISG A THAN RITH GWERTHWR PENWAIG, 
YN LLWYDDO I GREU PLAID, AC I ARLOESI Y NORMANIAID 
O'R TIR. 


TERFYNODD pob cysylltiaid rhwng ein harwr â'r Canonwyr. Ni 
thalodd unrhyw sylw i'w cwynion, na'u paderau. Gadawodd 
hwy a'u hysgraff fendigaid, yr hon a gysegrwyd i bysgota ac i 
benweiga, yn aber afon Aberdaron, yr hon fel yr ymddangosai 
iddo ef, oedd yn cael ei hattynu yn ol megis gan ryw dŷn-faen. 
Nid oedd waeth i ba le yr amcenid nac y bwriedid rhwyfo—yn 
ol y dychwelai.” Ni bu cymdeithion erioed yn hoffach o der- 
fynu â'u gilydd, ac o droi cefn... Gyda llawenydd y canai ein 
harwr yn iach iddynt, a llawer uwch a mwy cyflawn a fuasai ei 
orfoledd pe y buasai yn cael cerdded ymaith, wedi ei malu yn 
deilchion ar y traeth, a'i llosgi yn lludw, fel na fuasai y tebyg- 
rwydd lleiaf y gallesid ysgraff o honi mwy i beri siomedigaeth 
iddo ef na neb arall. 

Ar hyn yr ydym yn colli golwg ano, ac yn ei gael yn nesaf 
wedi cyraedd y Werddon. Pa sut a pha fodd sydd yn gor- 
wedd mewn tywyllwch. Teithiodd o le i le yn yr Ynys i erfyn 
byddin a llynges i hwylio drosodd i “adenill treftad ei dad a'i 
briodolder ei bun,” lle yr oedd “ treiswyr yn ei phreswyliaw,” 
ond yr oedd hon yn hen chwedl erbyn hyn, ac wedi myned fel 
hen erfyn wedi rhydu. Nid oedd mîn arni, ac ni chaftai neb i 
“ druanu wrthaw.” Chwarddai pob brenin. _ Yr oedd wedi eu 
llwyr siomi yn eu disgwyliadau. Llynges o rai ugeiniau o long- 
au oedd wedi gael droion gyda'r rhai y sicrhai y byddai iddo 


GRUFFYDD AB CYNAN. 123 


oresgyn Gwynedd, enill yr orsedd, ei meddu a'i thangnefeddu, 
Hyn ni wnaeth. Dyma ef eto wedi dychwelyd yn ol, mor anhebyg 
i dywysog ag y gallai dyn fod, heb yn agos ddigon o ddillad 
am dano i guddio ei noethni, yn llawn o greithiau. I'w golwg 
hwy, y mae. yn llawer tebycach i grwydriad a chardotyn nag i 
frenin ; ac yn wir crwydriad a chardotyn ydyw. _ Ei gefnogwyr 
a'i gyfeillion oll ar goll— wedi ffoi i rywle na_ wyddai ef na neb 
arall i ba le. 

“Mae genyt wyneb digywilydd,” ebai Diermit Frenin, pan o'i 
flaen yn erfyn am ail lynges, a byddin ìi fyned drosodd i Wyn- 
edd i “adenill treftad ei dad.” ““ Y mae genyt wyneb digy- 
wilydd yn dyfod yma i gardota byddin ataf fi. Fy llynges 
freninawl a gefaist yn flaenorol, a phigion o'm hell fyddinoedd, 
cynifer ag un o'r rhai hyny ni ddaeth yn ol i fynegu beth ddaeth 
o honot ti na hwythau. Onid oeddit ti yn dweyd yr adeg hono 
y buasit ti yn llwyddo i enill treftad dy dad, a gosod dy hun 
yn dywysog, y buasit yn siwr o feddu a thangnefeddu dy briod- 
'SGlder dy hun. Hyny ni wnaethost—ni wiw i ti son. Y llynges 
a'r fyddin freninawl nid ŵyr neb pa beth a ddaeth o honynt, 
'Tydi yn unig a ddiangodd i fynegu i mi. _ Mae yr olwg garpiog 
a thyllog ar dy wisg yn fy ngalluogi i wneyd allan mai pwff fu 

'y cyfan. Dos o'n ngolwg i yrhergi. Dim chwaneg,” gan am- 
neidio a'i law iddo gilio ymaith. 

Mae yn gorfod cilio yn ol, heb gael caniatad i ddyweyd gair o 
eglurhad, nac mewn ffordd o hunan-amddiffyniad, pob adwy a 
drws sydd wedi eu cau yn y Werddon. Rhaid hwylio i rywle 
arall; nid ŵyryn ybyd i bale. Teithia yn gyflym heb edrych 
i ba gyfeiriad—yr awyrgylch uwchben a ymddengys yn ddu, ac 
yn llwythog o ddaroganau annymunol. _ Ni fu ei ragolygon a'i 
obeithioni enill treftad ei dad a'i briodolder ei hun, erioed yn 
fwy caddugawl. .Ei feddwl sydd wedi ei ordoi â nos ddudew o 
dywyllwch. Mae ei feddwl mor gl6edig a du fel nad yw ei 
lygaid yn gallu canfod ond duwch a thywyllwch, edryched i'r fan 
afyno. Arteithiau a phoenau a deimla yn amrywiol fanau ei 
benglog,—ystafelloedd ei feddwl; hyd nes y mae yn ofni ei 
glywed yn hollti yn ysgyrion. Buasai yn dda ganddo pe buasai 
y ddaear yn ymagor, ac yn ei lyncu i mewn ì ebargofiant tra- 
gywyddol, ac yn cau arno, fel na fuasai air mwy o son am dano, 
“O! na fuaswn heb fy ngeni,” sibrydai wrtho ei hun. Neidiai 
ambell dro tuag i fyny, fel pe buasai rhyw ddaeargryn erchyll a 
ffrwydrol yn chwyrnellu, ac yn chwyrlïo o gongl i gongl yn ei 
goryn, ac vn bygwth tori allan yn ffrwydriadau fel mynydd tan- 

llyd.  Ymsaethai yn mlaen yn fuan a chynddeiriogwyllt, gyda 
thuedd gref ac awydd angerddol i guro ei ben yn erbyn y 
clogwyn cyntaf y deuai yn ei erbyn, fel y buasai yn chwalu yn 
deilchion mân. _ Fel hyn y mae yn rhaid i ni ei adael,—mae yn 
ymgolli o'r golwg. 

Yn mhen rhai dyddiau y mae teithydd blinedig, holltog, a 
charpiog, ei wisg yn gwneyd ei ymddangosiad yn foreu un bore 
yn ninas Dulyn. O ba le, a pha sut y daeth yma, nid yw yn 
hysbys. Mae yn wrthun o deneu, ei gnawd wedi treulio ymaith, 
fel nad oes yn aros ond croen am yr asgwrn. _ Esgyrn ei fochau 
yn bicynau fel ceiliog yspardyn—pbron yn ymrithio allan drwy y 
croen. Y mae fel trychiolaeth, a buasai ambell un gwan ei 
gyneddfau ym,syrthio i lawr i lewyg wrth edrych arno. Y mae 
fel darlun o angeu. Symuda yn mlaen fel cysgod, a theithia yn 
ddidaro fel crwydryn, yn y fath fodd, fel pe heb ei feddwl gydag 
ef, yn meddu na chyfeiriad nac amcan. _ Y mae fel cwch ar y 
cefnfor, heb lyw na rhwyfau. _ Attyna sylw hwn, a thosturi 
arall. Yn mhen yspaid cyfarfu deithydd arall, yr hwn a sylla 
arnoynllym. Craffa ac ail graffa, and ni ddyweda air. Chwyrn- 
droa ar ei sawdl, a rheda yn ol amryw latheni o'i flaen,—troa ar 
ei sawdl i ail syllu yn ei wyneb. 'Tremia yn myw ei lygaid 
gyda'r fath grafíder, a ìlymder, fel y metha y teithydd erchyll- 
deneu, yr ysgerbydyn dynol sydd o'i flaen, symud. Adnabydda 
yn ei lygaid hen gydnabod, a llefa, 

“ Ai Gruffydd wyt ti, tybed ?” 

“ Ie, dyna fy enw,” ebai llais main eto, heb golli ei dôn, “a 
phwy wyt tithau ?” 

“' Gwcharis, neu Gwccharci. _ Pa beth a'th ddygodd yma?” 

“ Aflwydd ac anffodion tuhwnt i ddim a welodd neb mewn 
breuddwyd.” 

“Pa fyd sydd yn Ngwynedd, a pha fodd y mae ldy 
dywysogaeth ?” 

“ Brad, brad! wedi ei dwyn o'm meddiant. _ Treftad fy nhad 

a'm priodolder fy hun eto yn meddiant treiswyr, a threiswyr 
gwaeth fyth yn ei phreswyliaw. Huw Flaidd a'i dygodd oddi- 
arnaf, trwy frad Meiriawn Goch.” _ Nid allai barablu gair araìl— 
dagrau a fyrlyment i lawr ei ruddiau. 
. “Hwbia dy galon i fyny, nid yw dy obeithion eto drosodd— 
yr awr agosaf i ddydd ydyw y dywyllaf.” Rhaid casglu byddin 
a chael llynges i hwylio drosodd i ymlid a lladd y giwed, fach 
â mawr.” 

“ Y mae hyny yn fwy nag a ellir byth ei wneyd, ac yn fwy 

nag a ellir byth ei ddysgwyl. Yr ydwyf wedi teithio o le i le yn 
y Werddon, wedi cael fy sarhau, fy nirmygu, a'm gwarthruddo.” 

“Y mae rhywle heblaw y Werddon y gelli di guro wrth ddor 
ei brenin.” 

“Pa le, pa frenin, ac o ba wlad y gallaf gael byddin a llynges 
unwaith yn rhagor—dim ond unwaith am byth, i wneyd un ym- 
drech egniol a therfynol.” 

. “ Dyma Grothrei, brenin ynyssedd Denmarc — ynysoedd 

gorllewinol yr Alban—yn gyfaill calon i ti. Byddai iddo gan- 
iatau agos, unrhyw ddymuniad i ti. Oni fyddai yn well hwylio 
hyd yno?” 

Fflachiai gobeithion fel trydan trwy ei holl adeilwaith,—ei 
wedd sydd yn cyfnewid,—sirioldeb a hoenusrwydd a welir yn 
chwareu yn ei wên a'i lygaid. _ Cyfeillion eraill erbyn hyn sydd 
lu wedi ymgasglu ato, y rhai ydynt oll yn hwbio, ac yn hwbio 
ei galon a'i feddwl i fyny, o radd i radd, fel y mae erbyn hyn 
wedi cyraedd i'r pwynt uchaf. 

Yr ydym yn ei gael yn nesaf yn llys Godred Gronan, y brenin 
a grybwyllwyd, lle y mae yn cael ei wala a'i weddill o ymborth 
i gasglu y cnawd a'r nerth corfforol a gollodd. Hysbyswyd ef 
ar ei fynediad cyntaf i'r llys y byddai iddo gael byddin o wyr 
arfog goreu y wlad, a_ llynges o driugain llong. 

Nid yw yn angenrheidiol manylu. Hwyliodd gyda hwynti 
Fon. 

** Dyma ni yn Mon,” llefai, “ac y mae yn rhaid i ni ymosod 
yn ddiarbed o foreu hyd brydnawn ar gastell y Ffreinc (Nor- 
maniaid). Bywydr erchyll, greulawn, a raid iddi fod, ac fe 
enillwn y dydd ond odid, ac yna fe ymwthiwn yn mlaen yn 
wrol a phenderfynol, yn fuan fe feddianwn yr holl wlad,” - 

Yr oedd fel arfer “o gnottïiedig ddefawt a gwychraf gwr yn y 
frwydr,” yn mlaenaf gwr yn curo i lawr, ac yn medi y Nor- 
maniaid “lluricawc a helmawc,” gyda'i fwyell ddaufiniog, fel 
" Dafydd gynt yn mhlith y Philistiaid. Gyda chleddyf yn un 

llaw, a'r fwyell yn y llall, llawiai a thriniai y naill gyda'r un 
medrusrwydd â'r llall, Yn wahanol i bob un a welwyd erioed 
yn trin arfau, hyrddiai ddyrnod gyda'r cleddyt yn y llaw chwith, 
ar yr un adeg âg yr hyrddiai ddyrnod gyda'r fwyell yn y llaw 
dde. Pen a gneifìd ymaith gan y naill, ar yr un adeg ag y di- 
, wreiddid pen gyda'r llall. Yr oedd y rhengoedd yn syrthio fel 
pigfrwyn y gors, o flaen pladurwr medrus yn arfodi yn ddeheuig 
gyda phladur finiog _ Daeth y nos i gyfryngu, tra y gelyn 
Normanaidd yn ffoi yn blith-draphlith ar draws eu gilydd. 

Yr oedd ei ragolygon yn addawol a dysglaer. Nid oedd yr 
amheuaeth leiaf yn ei feddwl ei hun, nac yn meddwl neb o'r 
rhai oeddent gydag ef, na fyddaii hyn ddwyn oddiamgylch 
chwyldroad hollol a thrylwyr yn mhlith trigolion Gwynedd, a'i 
osod yntau unwaith yn rhagor yn meddiant o'i “dreftad a'i briod- 
older ei hun.” Mae yllu a ddygodd gydag ef yn wyr arfog, 
addfed i ryfel, ac yn awyddus i ryfela... Yr oedd Godred Cro- 
man wedi rhoddi anerchiad milwraidd iddynt pan yn myned 
allan, i'w calonogi, yn wyr meirch ac yn bedyd, i sefyll yn gad- 
arn a diwyro yn y frwydr, a pharhau i ymladd tra byddo dyfer- 
yn o waed ac anadl ynddynt o blaid ei gyfaill Gruffydd. “ Heb 
eich ffyddlondeb, ac heb i chwi fod yn bur iddo, nid eill 
lwyddo,” sylwai pan oedd ef ar y traeth, a hwythau ar hwylio. 

Ar ol y frwydr a grybwyllwyd mae y dydd canlynol yn 
gwawrio. Nid amser i fod yn segur ydyw. Gwelir Gruffydd 
yn gwneyd ei ffordd allan o'i lys yn blygeiniol. Sylla a sylwa 
yn fanwl ar y gwersyll. Canfydda nad oes ond rhyw ddyrnaid 
o'r gwyr a ddygodd drosodd gydag ef yn eu plith. Y maey 
dydd yn ymestyn, ac yntau yn teimlo ei bod yn adeg iddynt 
ddechreu hwylio allan. Nis gall ddirnad pa le mae y cadlu. 
Nid oes ond rhyw friwsion o honynt yn aros. Pan yn synfyfyrio 
fel hyn gwelai yn y pellder, yn symud tuag ato, ddyn o wisgiad 
.ac ymddangosiad uchelwr y dyddiau hyny. Canfyddai pan y 
daeth yn ddigon agos nad oedd yn neb amgen na Gwyngu, y 
cyfaill ag y bu dan gymaint o rwymau iddo y dyddiau o'r blaen, 
Nid oeddynt wedi gweled eu gilydd er's mwy nag ugain 
mlynedd. Er yr adeg hono yr oedd ein harwr wedi treulio 
4leuddeng mlynedd yn ngharchar Caer, ac wedi myned trwy lu 
o gylch-gyfnewidiadau ffawd. Gwresog a chynhes oedd yr 
ymgyfarfyddiad,—anwyl a chyfeillgar oedd yr ymgyfarchwel a'r 
ysgwyd dwylaw. 

“ Pa le yr wyt yn preswylio yrwan, ac o ba le y daethost?” 

“ Yn ynys Adron, ac oddiyno y daethym heddyw. Yr wyf 
yn awyddus i'th waredu o helyntion a thrybini, os gellir sut yn 

byd.” 

a ““ Yr wyf yn meddwl fy mod ar y ffordd i fyny yr ysgol eto, 
ac y llwyddwn cyn pen ychydig i chwipio y Normaniaid a'r 
Saxoniaid yr ochr arall i afon Gaer. Mae y gwyr a gefais yn 
rhyfelwyr ffyrnig a phybyr, a byddaf yn sicr o lwyddo gyda'r 
rhai hyn i'w hymlid o'r tir.” 

“* Yr wyf wedi cael fy hysbysu bod yr oll o'r fyddin wedi cael 
dylanwadu arni trwy genadau i dori ei chynghrair â thi. Huw 

Flaidd a'r iarllod eraill sydd wedi dwyn hyn oddiamgylch; yr 
oedd y rhoddion a addewid yn gyfryw a fuasent yn temtio gwell 
dynion na'r Daniaid i dori cysylltiad â thi, ac ìi ymuno â llu 
Huw Flaidd. Y maent wedi troi eu cefnau arnat, a thrwy 
«wyll gwobr Balaam gadawsant ti oll ond un llong. Hwyliasant 
ymaith gyda'r cenadau.” . 

“ Wel aflwydd, aflwydd, ac aflwydd eto. Nid oes derfyn ar 
frad ac aflwydd! Nis gwn beth i'w wneyd! _ Y marchogion a'r 
pedyd wedi cael eu hanog, eu herchi, eu gorchymyn, eu 
cynghori, eu rhybuddio, a'u tyngu trwy lw i fod yn ffyddlawn i 
mi, ac i ymladd o'm plaid tra f'o dyferyn o waed yn eu 
gwythenau ac anadl-einioes ynddynt! a dyma nhw, os gwir, 
wedi fy ngwerthu cyn agos ddechreu brwydro !” 

“ Nid yw hyn ond peth a ddygwyddodd lawer cant o weithiau 
o fewn fy nghof, ernad wyf eto yn hen; ac y mae yn fwy na 
thebyg nad dyma y tro olaf. Nid yw dy achos eto mor 
anobeithiol ag yr wyt yn tybio. Pe buasai y Daniaid yn 
adnabod yr iarllod dienwaededig hyn cystal ag mae gwyr 
Gwynedd yn eu hadnabod, y rhai ydynt yn ochain ac yn grudd- 
fan dan eu hiau haiarnaidd, ni fuasai y cenadau gyda'u haddewid 
' dwyllodrus yn cael un dylanwad arnynt. Ni fydd iddynt gael 
nid yn unig “y maint a fynont' o dda am dori y cynghrair, ond 
dim o gwbl. Hwyrach mai y cyffion a'r carchar fydd eu 
gwobrwyon am eu hanffyddlondeb.”, 

“ Pa fodd i weithredu, pa le i droi fy wyneb, ac i ba gyfeiriad 
ì fyned i chwilio am gynorthwy, nis gwn. Ofer ydyw troi fy 
wyneb i'r Werddon nac i'r Alban. Yr wyf wedi dyhysbyddu 
pob man. Pa beth ydyw dy gynghor di?” 

“Hwylio heb golli dim amser gyda'r un llong i Borth Nefyn, 
yn Lleyn. Byddi yn sicr o gael dy arfolli, ac fe ddeuant atat o 
bob cyfeiriad. Fe'th gymerant fel eu harglwydd dyledawc, fel 
un y maent dan rwymau i'w ddilyn ac i'w gynorthwyo i adenill 
gorsedd Gwynedd.” 

“Nid wyf mor sicr o hyny. Y mae fy nghiwdawd fy hun 
wedi troi i'm herbyn cyn hyn, a beth sydd i wybod nad felly 
fydd y waith hon” 

““Nid wyf fi yn credu hyny, ac y mae genyf well mantais na 
thii wybod pa fodd mae y gwynt yn chwythu. Yr wyf wedi 
treulio fy nyddiau yn y wlad, a rhaid fy mod, gallwn dybio, yn 
deall teimlad gwyr Lleyn, Eifionydd, Ardudwy, Rhos, a Dyffryn 
Clwyd yn dda. Nid oes eisieu i ti ond hwylio i Borth Nefyn, 
a chael rhyw foddion i wneyd y peth yn hysbys, na fydd iddynt 

ruthro atat, a'th ddilyn i Fon, fel un gwr, a thrwy wahanoÌ 
ranau Gwynedd.” 

“'Y mae Gwyngu a'n harwr yn hwylio i “Ron Ynys, nit 
amgen Ynys Dienewyt y môr,” gyda'r un llong, ebai hen 
groniclau. Y maent yma yn dyfod ar draws llong—un o 
longau yspeilgar Huw Flaidd, wedi hwylio o Gaer, yr hon a 
ddygodd y cenadau. Yr holl drysorau oedd ar ei bwrdd a 
yspeilir, neu a gymerir ymaith, yn gyfunwedd â hyfforddiad 
Gruffydd. Hyn a ddilynir gyda'i gosod yn aberth i'r elfen 
danllyd. 

Lluniaeth a ddarperir, ac angenrheidiau a arlwyir i'r fordaith ; 
a thranoeth ceir hwy yn hwylio yn hyrwydd am Borth Nefyn. 
Yr oedd ar ei bwrdd ychydig o wyr meirch a_ phedyd, y rhai 
yraflwyddodd cenadau yr iarllod i'w prynu gyda rhoddion i 
dori cysylltiad. Lled ofnus a chymysglyd oedd meddwl 
Gruffydd ar hyd y fordaith. Pensynai a synfyfyriai, er fod 
Gwyngu yn siarad yn eofn a hyderus, ac yn tywallt allan ffrydlif 
o hyawdledd i'w galonogi ac i chwythu ei feddwl i fyny. 
Rhesymau cedyrn a ddygai yn mlaen i brofi bod holl drigolion 
y wlad o Nefyn i afon Gaer wedi llwyr alaru ar orthrwm gor- 
mesol iau haiarnaidd yr iarllod, ac yn barod i dori cysylltiad ac 
i godi arfau yn eu herbyn ; nid oedd eisieu ond cael arweinydd 
cadarn a phenderfynol, a rhywun i chwythu corn y gad, na 
cheid gwrthryfel cyffredinol yn erbyn eu gormes deyrnaidd a'u 
tra-awdurdod. 

Porth Nefyn a gyraeddwyd, ar adeg pan yr oedd yr holl 
bysgotwyr yn penweiga. Yr oedd y cewyll ar lan y traeth yn 
llawn o benwaig, ac asynod llu o fasnachwyr penwaig ar 
gychwyn i'w taith i'w gwerthu i wahanol ranau o'r wlad. Ni 
wyddai Gwyngu na Gruffydd pa fodd i wneyd yn hysbys bod 
yr olaf unwaith eto ar y maes, yn barod ac yn awyddus i ryfela 
yn erbyn tra-arglwyddiaeth ddirmygus y gormeswyr,—i ddad- 
ymchwel eu llywodraeth, a gosod ei hun ar orsedd Gwynedd— 
yn ben ac yn berchen ar dreftad ei dad. 

Gofynai Gruffydd i hen wr o werthwr penwaig ffeirio dwy 
wisg, gwerthu iddo ei ful gyda'r ddau gawell. Tynodd ymaith 
ei wisg ei hun, ac ymwisgodd yn ngwisg y penweigiwr; tra y 
penweigiwr o'r ochr arall a ymddilladodd yn rhai ein harwr. 
Pan ar gychwyn i'w daith, trodd yn ol at y penweigiwr, yr hwn 
oedd erbyn hyn mewn dillad tywysogaidd, gyda'i ddau lygad 
yn fflachio byrlymiodd allan: “ Dywed air ar dy ddanedd am 
hyn, bydd i mi gael allan rai a'th dynant yn gareiau. Dysga dí 

ddal dy dafod a chau dy safn, neu bydd terfyn bythol ar 
symudiad dy dafod a swn dy safn.” Gyda'r eirchiad dan sylw, 
marchogodd ar y mul tu ol i'r cewyll gyda'r cyflymder mwyaf ì 
gyfeiriad Ardudwy, gan lefain yn uchel a chroch, yn nullwedd 
annillyn penweigwyr y cyfnod: “Penwig! penwig! penwig 
newydd eu dal! 'Rwan am benwig! Penwigi ferched ac I 
ddynion, a phenwig bychin i blant. Rwan am danyn 'nhw !” 

Yr oedd yn alluog a medrus yn ei allu i ddynwared tôn a 
goslef gwerthwyr penwaig yr amseroedd hyny. Nid oedd ganddo 
nemawr o benwaig yn y cewyll. Nid ymdroai ond ychydig, ac 
ni wnai yr ymgais leiaf i'w gwerthu. Chwareuai ran y penweig- 
iwr, fel yr oedd yn anmhosbl i amheuaeth godi yn meddwl yr 
yspïwr mwyaf manylgraff, nac i neb ei wneyd allan yn ei wisg, 
ei iaith, a'i ymddygiad yn ddim amgen na gwerthwr penwaig, 
wedi ei ddwyn i fyny yn y fasnach hôno a threulio ei oes ynddi, 

Yr oedd yn lled gydnabyddus â gwahanol ranau o'r wlad, ac 
yn gwybod lle yr oedd ei gyfeillion a'i gefnogwyr yn preswylio 
pan fu ddiweddaf ar hyd-ddi yn brwydro, lladd, llosgi, a 
dinystrio. _ Galwodd ar ei hynt heibio i feibion Collwyn— 
Egnir, Gellan, Merwydd, ac Ednyfed, i glustiau y rhai y 
gollyngai eiriau hysbysrwydd i'w gwahodd i Fon i frwydro o'i 
blaid. Neidiai ar ei ful a chyflymai yn mlaen, a llefai yn 
grochleisiol, “ Penwig! penwig! penwig Nefyn! _ Newid fawr 
ar benwig. Rwan am benwig mawr Nefyn !” 

Teithiodd yn gyflym, gan lefain yn uchel nerth ei safn dermau 
clasurol ei fasnach, i gyfeiriad Penllyn, pryd y daliwyd ef gan 
dywyllwch dudew y nos. Yspardynai y mul, yr hwn ambell 
droa wnai nadau hyd nes yr oedd penglog ei farchogwr ar 
.hollti. Yn ddiarwybod iddo gyrodd ef tros ddibyn clogwyn 
lled serth, hyd nes yr oedd. y ddau yn rholio i lawr gallt serth. 
Clywai y cewyll yn nellenu rholio yn y pellder, a'r mul a glybuid 
gyda'i garnau yn adsain wrth daraw yn erbyn y ceryg pan yn 
ymbellenu i lawr y goriwaered. Dyma ef yn nghanol y fagddu 
—wedi colli ei ful a'i gewyll penwaig, ac yn analluog i wybod 
pa beth i'w wneyd. Nid wyr amcan daear i ba gyfeiriad i 
ymlwybro. Arswyda wrth feddwl cychwyn. Cropiai a chripiai 
ar hyd gallt ysgythrog. Cyn hir canfyddai ei fod ar dir y 
gallai gerdded... Ond am ei ful, ei gewyll, a'i benwaig, ni 
wyddai pa le yn y byd yr oeddynt. Mewn dygn arswyd teithiai 
yn wysg ei drwyn na wyddai o bethau y byd i bale. Canfyddai 
oleuni yn y pellder. Cyflymodd ei gerddiad tuag yno. Dyma 
ef o flaen cabandy a tho gwellt arno. Clywai drwst oddimewn. 

Llais rhywun yn sisial, ac o sisial codai i ymadroddion hyglyw, 
yr hwn a adnabu fel llais benyw. Curodd wrth y ddor; pryd 
hyn dystawodd y swn, yntau a gurodd eilwaith, pryd y clywai 
swn traed yn dringo i fyny megis ar hyd ysgol i gyfeiriad nen 
y cabandy. 

“ Pwy sydd yna yr amser yma ar y nos?” ebai llais dreng 
hen wrach. Ciliodd ein harwr yn ol, a throdd ei olygon i'r 
cyfeiriad oddiwrth ba un y daeth y llais, pryd y canfyddai ben hen 
wrach allan trwy drafes yn y to, gyda gwallt can wyned ag eira. 

“ Pa le ydyw y fan yma, pwy sydd. yn preswylio yma, a pha 
fywyd wyt yn ddilyn ?” 

“Trawsgoed, Cadi Ruffydd y ddewines, ac yn dilyn y bywyd 
o ddyweyd tesni.” 

“'Tesni! tesni! tesni! yn wir; beth allai hyny fod tybed ?” 
murmurai drosodd lawer gwaith mewn penbleth. Nid oedd 
erioed wedi clywed y gair. ' 

“ Dyweyd tesni ydyw datguddio pethau cuddiedig trwy gyf- 
rwng yr ysbrydion.” 

“ Felly wir! felly wir!” llefai ein harwr. “ Dywed i mi ynte 
pa beth ydwyf wedi golli, a pha le y mae yr hyn a sollais.” 

Hithau a hysbysai fod ganddi gyfryngau trwy foddion y rhai 
y gallai gael allan, ond y byddai raid iddi gael seibiant a marc 

n dâl. 

““ Marc, marc, marc yn dâl!” sibrydai yntau, “ y mae yn gryn 
lawer; ond os gelli hysbysu i mi yn gywir pa beth ydwyf wedi 
golli a pha le y mae, ti a gei y tâl, ond dim cynt.” 

Hithau a ddatganai,ei bod yn hollol foddlawn i'r amod a 
osodaiilawr. Ciliodd yn ol, a bu o'r golwg am hir yspaid. 
Dyma ei phen yr ail waith yn ymsaethu allan, ac yntau gyda'i 
lygaid a'i safn yn agored yn dysgwyl am y datguddiad. 

“ Yr wyt wedi colÌi dy gariad ; y mae dyn arall wedi eì dwyn 
oddiarnat; ond fe flina ar hwnw cyn hir, ac fe ddaw atat 
eto'n ol.” 

“Colli fy nghariad! dyn arall wedi ei dwyn oddiarnaf yn 
wir! A elli di ddyweyd i mi pa sut un ydyw,—dau ynte 
pedwar troed sydd ganddi?” 

“Dau ynte pedwar troed sydd ganddi yn wir! Welaist ti 
ryw ferch rywdro a phedwar troed ganddi?” 

“Beth os mules ydyw fy nghariad, ac mai hôno wyf wedi 
golli!” 

““'Taw ag ynfydu! Ni welaist un dyn erioed yn ddigon ynfyd 
i garu mules eto!” 


“GRUFFYDD AB CYNAN. I3I 


“Do wir! fe welais fwy yn caru mules ac yn priodi mules 
nag a welais yn caru ac yn priodi un rhywogaeth arall. Fe 
garai Balaam yr asen a farchogai yn fawr, ac fe'i carai hithau 
yntau yn fwy, a buasai ei einioes wedi ei gymeryd ymaith 
oni b'ai am dani hi. Beth sydd i wybod nad yw fy nghyflwr 
inau yn gyffelyb, ac mai mules sydd yn debyg o waredu fy 
mywyd !” 

" Achlod a rhempi ti!” llefai yr hen wrach, “dos ymaith i 
ynfydu !” 

“'Tyn dithau, yr hen wrach, dy ben i mewn. Mae genyt 
wyneb mor brydferth fel y mae gen' i ofn syrthio mewn cariad 
â thi. Ni welais ddim byd erioed tebycach i aur !” 

Ciliodd yr hen wrach ei phen yn ol gan ochain, rhochian, a 
rhwncian ar yr un pryd, ac arllwys allan gawodydd o felldith- 
ion ar glopa y truan a ddaeth ati i chwilio am desni, fel yr oedd 
arferiad yr urdd bob amser pan wedi cael “eu gwneyd.” Ym- 
neillduodd yntau i hoewal neu benty wrth dalcen y cabandy. 
Gorweddodd i lawr hyd nes gwawrio o'r dydd. Aeth ymaith i 
chwilio am ei ful a'i gewyll gyda'r penwaig. Cyn hir llwyddodd 
i gasglu yr oll at eu gilydd. Nid gorchwyl bychan oedd hyny. 
Ceid y penwaig rhai yma ac acw. Yn blygeiniol dyma ef 
eilwaith yn mAChog. ar ei ful ac yn dechreu udganu yr un 

ân. 

z Llwyddodd fel En trwy ei gynllun ystrywgar i ledaenu y 
newydd o'i ddyfodiad i'w gydnabod, a'r cwrs a fwriadai ei ddilyn 
yn y dyfodol. Cyn pen nemawr ddyddiau yr hysbysrwydd a led- 
aenodd trwy holl ranau Ardudwy, Penllyn, Edeyrnion, Rhos, 
Rhyfoniawg, a Dyffryn Clwyd, fel tân gwyllt. Maent yn codi 
fel un gwr gyda holl wyr Arfon, Lleyn, ac Eifionydd. I Fon y 
rhuthrir, y castell a amgylchynir. Parha y brwydro am amryw 
ddyddiau. 

“ Nid chwareu ar ol y cyfan,” ebai Gwyngu, pan yn nghanol 
y cadgyrch, ac yn ofni y cymerid ymaith ei hoedl,—“nid 
chwareu ar ol y cyfan ydyw ymladd gyda'r Ffreinc hyn, y rhai. 
ydynt yn bwrw ergydiau oddiar y bwiiu, o chwarelau, a magnelau. 
yn gawodau fel cawodau o genllysg.” 

Ond y mae y castell yn cael ei osod yn garnedd, a'r Ffreinc: 
yn myned ar ffo. Eu hystiwart llys a_ laddwyd, yr hwn oedd 
yn cadw meddiant o'r castell, a phedwar gwr a chwe'ugain, fel 
yntau, a welir yn gorwedd yn farw. 

Ni foddlonwyd ar wastadhau ac arloesi rhandir Mon, ond. 
rhuthrwyd trwy holl ranau Arfon, Lleyn, Eifionydd, Ardudwy, 

ac oddiyno i Edeyrnion; oddiyno drachefn teithiwyd gan ladd a 
difa hyd afon Gaer. Yna ymwthiwyd yn ol trwy Degeingl a Rhy- 
foniawg, ac yn ol drachefn fel haid o gwn cynddeiriog i Ddyffryn 
Clwyd. Yr holl gestyll, y rhai y darfu y Normaniaid eu hadeiladu 
pan oedd ein harwr yn y carchar, a gymerwyd oddiar y Ffreinc. 
Y mae yr oll bellach yn meddiant ein harwr. Y mae wedi 
llwyddo fel y tybiai i ryddhau Gwynedd oddiwrth raib y giwed, ac 
i osod ei hun yn ben ac yn berchen, ac i sefydlu llys a llywodr- 
aeth yn nhreftad ei dad. Pan oedd Gruffydd fel hyn, weithiau 
yn rhwydd a phryd arall yn afrwydd, yn ei Jawn hwyliau, yn 
teithio yn chwim o'r ftwydr i wneyd ei ffordd i'w lys yn Aber- 
ffraw, safai yn sydyn, fel pe y buasai wedi ei daraw ag ergyd ar 
ei goryn, a dywedai, 

“Oni ddarfu i mi ddyweyd maii hyn y deuai,—adeiladu 
cestyll, tra yr oeddwn yn y carchar, i gadarnhau ac i achlesu eu 
hyspail. Dyma fi, fel y dywedais, yn meddu y cestyll ac yn eu 
preswyliaw.” : 

Mae yn cyraedd ei lys yn Aberffraw. Pa gwrs a fabwysiada 
yny dyfodol? _ A yw am orphwys a bod yn ddiolchgar? 


PENOD XXV. 


EISTEDDFODAU—GRUFFYDD YN SYRTHIO MEWN CARIAD AC 
YN PRIODI. 


Nip oedd un dosbarth o bobl ag y teimlai ein harwr eu bod 
wedi dirywio yn fwy yn mhlith deiliaid treftad ei dad na'r beirdd 
a'r telynorion. Canfyddai fod rheol a threfn yn eu plith yn 
llwyr ar goll,—nid allai y naill na'r llall ddeall nac amgyffred 
dim am deithi barddas. Nid oedd cynifer ag un bardd yn y 
wlad, hyd y gwyddai, o'r hyn lleiaf nid oedd ef wedi cyfarfod 
ag un. Ystyrid y beirdd a'r telynorion, fel y dymunent gael eu 
galw a'u cydnabod, yn ddosbarth hollol anwybodus a diryw- 
iedig, yn byw ar glera a bolesta.. Yr oedd Meilyr Brydydd,.o 
Drefeilyr, Mon, dan ei nawdd, wedi bod yn lleithiawg (arwr) 
yn ei fyddinoedd, yn unol ag arferiad beirdd Cymreig y cyfnod. 
Cafodd tra bu Gruffydd byw y fraint a'r anrhydedd o fod yn 
fardd teulu iddo, yn ei lys yn Aberffraw. Bu cyn hyny yn 
ddysgybli fardd teulu Trahaearn, ac hefyd yn ddilynoli hyny 
yn fardd teulu iddo. Efe oedd awdwr y rhigymau diddim a 
arllwysodd allan ar gwymp ei noddwr, y rhai a udai yn nghanol 

y llwyn (coed, ac a gyraeddasant glustiau Gruffydd a'i lu ar ol 
cwymp Trahaearn. Cofnodwyd hwy yn un o'r penodau 
blaenorol. 

Yr oedd Meilyr Brydydd, fel y sylwyd, yn cael ei noddi gan 
ein harwr Rhoddid iddo ei wala a'i weddill o holl angen- 
rheidiau y bywyd hwn. _ Preswyliai mewn tyddyn o'r enw Tre'r 

' Beirdd. Ei eiddo ef yn ddiardreth oedd tra bu byw, ac i bob 
bardd teulu pob tywysog a'i dilynodd Tre'r Beirdd a roddid 
yn rhad. Dyma oedd degwm y bardd at ei gynaliaeth. Cynyrch 
y tyddyn oedd yr oll a gaffai i gyflenwi ei angenrheidiau ef a'r 
teulu. 

Yr oedd prydyddiaeth wedi dirywio cymaint,yn y cyfnod 
hwn fel nad oeddynt oll ond ymhonwyr dihawl. Ni cheid gwir 
awen yn meddiant cymaint ag un. Yr oedd gwybodaeth ac 
addysg yr hen ddoethion agos yn hollol anhysbys iddynt. Dos- 
barth cerdd-dafawd, gwaith Tydain Tad Awen, y gwr a wnaeth 
gerdd Gymraeg ddosbarthus gyntaf erioed, oedd ganghen o 
wybodaeth na wyddai cynifer ag un am dani. Pe buasai un- 
rhyw un yn crybwyll wrthynt enw Plenydd, Alawn, a Gwron, ni 
fuasai y naill na'r llall o feirdd y cyfnod yn gallu dirnad pa beth 
a olygid wrth y tri gair, na'r hyn a fwriedid iddynt osod allan. 
Nid allent hwy gysylltu unrhyw wybodaeth â hwy, na hysbysu 
p& un a olygent wrthddrychau difywyd ai ynte rhywbeth arall. 
Yn yr un sefyllfa yn hollol yr oedd telynorion y cyfnod. Ni 
feddai un wybodaeth am Gerdd Dant. Nid oedd gan y naill 
na'c llall reol na threfn: yn y wir, yr oedd y geiriau rheol a 
threfn mewn cysylltiad â'r canghenau neu y celfyddydau yr 
oeddynt hwy yn hôni hawl ynddynt, ac yn ffuantu eu dilyn, yn 
eiriau hollol ddiystyr,—“ rhigymwyr oedd y naill, a rhygnwyr 
oedd y lleill.” 

Yr oedd hyn yn dwyn mawr alaeth i fynwes Gruffydd,— 
gofidid a olinid ef yn barhaus; ond yr oedd wedi bod mor 
brysur ar hyd. y blynyddoedd yn ymfyddino, ac yn dysgu yr 
holl rai oeddynt yn bleidwyr iddo, heb roi o'r neilldu y rhai 
oeddynt yn cymeryd arnynt eu hunain yr urddenwau o feirdd a 
thelynorion, i drin y cleddyf, y gadfwyell, a'r celfi rhyfel. Pen- 
derfynai, os byth yr enillai ei dreftad a'r orsedd, y mynai lwyr a 
hollol ddiwygiad, mor fuan fyth ag y byddai iddo dangnefeddu 
ei lywodraeth. 

Dyma ef wedi hir flynyddoedd o ddyheu am weled yr adeg, 
wedi meddianu ei dreftad, yn eistedd ar orsedd Gwynedd, wedi 
tangnefeddu ei lywodraeth, 

1 

Y mae yn ymsaethu i'w feddwl y dylai eisteddfod gael ei 
chynal yn Nglyn Achlach, yn y Werddon. Daeth y meddyl- 
ddrych o gael y cyfryw un i feddwl Gruffydd. Ei feddylddrych 
ef ei hun ydyw,—efe ydyw y cynllunydd. Nid yw i fod yn 
ddim amgen na gwledd farddonol a thelynegol i ymddigrifo, ac 
i ymlenwi mewn gorfoledd, ar ol ei lwyddiant yn cipio yn ol 
iddo ei hun ei orsedd, er gwaethaf llid dig y gelyn. Yr oedd y 
parotoadau a wnaed yn helaeth. Gogyfer â hon y cyfansodd- 
wyd yr alaw, “Difyrwch Gruffydd ab Cynan,” i'w chwareu 
gyda'r tanau, pa un sydd eto ar gael a chadw; ac yma y 
chwareuwyd hi am y waith gyntaf gan un o'r telynorion, gydag 
uchel-hwyl,—gwefreiddiwyd yr oll o'r cynulliad i hwyl a gor- 
foledd. Ymddangosai pob un fel pe yn llawn o win melus. Y 
beirdd bob un oeddynt yn dangos gallu a medr o'r fath fwyaf 
mewn cerdd-dafawd. Dangosai y cyfangorff eu bod yn fedd- 
ianol ar yr awen, ac yn alluog i gyfansoddi yn gyfunwedd â 
cherdd ddosbarthus o anianawd a theithi un 'Tydain Tad Awen, 
Plenydd, Alawn, a Gwron. Hyn nid allai y rhai a gamenwid 
Beirdd Cymreig y cyfnod. Yr oedd helyntion rhyfelgar, lladd 
a llarpio am fwy na chanrif agos, wedi dirywio y beirdd a'r 
telynorion Cymreig, fel nad oedd arlliw dysg na doethineb yn 
hyn o beth gan y naill na'r llall. Hyn a wnaeth ac a wna 
chwyldroadau a helyntion yn mhob oes a chyfnod. 

Yn ystod uchel-hwyl yr orsedd, clywid Gruffydd yn hunan- 
ymddyddan yn y wedd ganlynol :— 

“Son yn wir—cofnodi yn wir yn yr hen groniclau bod y 
Gwyddelod yn un o'r “tair cenedl a lygrasant a fu ganthynt 
ar ddysg o farddoniaeth Ynys Prydain, trwy gymysg oferbwyll; 
ag o hyny a'i collasant, y mae y beirdd Gwyddelig yn fil gwell 
na dim sydd gan y Cymry—cenedl fy nhad, a'm perthynasau o 
wehelyth fy nhad. Nid ellir cael trefn ar gerdd dafawd a 
cherdd dant yn Nghymru mwy ond oddiyma. Rhaid dwyn 
beirdd a thelynorion drosodd o'r wlad hon i fod yn athrawon 
iddynt, i'w dysgu yn y naill gelfyddyd yn gystala'r llall. Y 
rcaent wedi dirywio acw fel nad oes bellach ddim ond dirywiad 
yn aros. Rhaid cael eisteddfod gyffelyb i hon yn Aherffraw, a 
dwyn beirdd a thelynorion o allu a medr yn y gwyddorau hyn 
drosodd o'r Werddon, i weithio allan y dirywiad ac i weithio i'r 
wyneb yr awen yn y naill, a'r gallu i chwareu gyda'r tanau yn y 
lleill. Y mae y gwyddorau hyn ar goll. Dysgybl ysbas, hawl, 
a chyfallwy, nì cheir yn y wiad. Meilyr Brydydd nid yw, er yn 
fardd fy nheulu, yn deall nac yn gwybod nemawr,—mae ei 

rigymau oll yn dingleraidd, heb rith o farddoniaeth ; rhygnwyr 
hollol ddiamcan ydyw y telynorion. Fel hyn nid oes yn y 
wlad acw ddim beirdd na thelynorion, na barddoniaeth na 
cherddoriaeth perthynol i'r cyfnod hwn.” 

Aeth yr eisteddfod, yr uchel-wyl lenyddol, heibio. Ni 
chafodd Gruffydd ddiwrnod o gyffelyb adfywiad ac adloniant 
er's degau o flynyddoedd,—yn wir, ni fu mewn cyfarfod cyffelyb 
o'r blaen er pan oedd yn llanc ieuanc, cyn meddwl na son am 
dreftad ei dad, na thybio am hwylio drosodd i'w hadenill, 
Mae agos i oes wedi myned heibio,—y gwyneb oedd y pryd 
hwnw yn llyfndew, bochau cochion fel dau afal, sydd erbyn 
heddyw yn rhychau ac yn bantiau. Tid ei ran uchaf yr adeg 
hono â gwallt melyn, ond erbyn hyn mae mwy na'i haner 
yn wyn. 

V mae corn gwlad yn cael ei chwythu ar gais Gruffydd, i alw 
yr holl feirdd a'r telynorion yn nghyd. Golyga hyn fod gwyr 
y crwth a'r llu mân offerynwyr cerddorol eraill yn mhlith y rhai 
a elwid yn nghyd. Cyn pen ychydig eiliadau y maent hwy a 
Gruffydd wyneb yn wyneb. Esgyna i ben y Maen Crair, ac 
amneidia am osteg... Hyn a gaed, heb ai! lef, a phob un a 
wrandawa yn astud. Y mae mewn araeth fer yn eu gwahodd i 
ddyfod trosodd y ílwyddyn ddilynoli gynal dwy eisteddfod yn 
olynol; y gyntaf yn Aberffraw, a'r llall yr wythnos ganlynol yn 
Nghaerwys ; ac yna llefai hyd nes yr oedd yr holl fryniau o'i 


ddeutu yn disspedain, 


“ “ YN NGWYNER HAUL A LLYGAD GOLEUNI. 
* LLAFAR BID LAFAR. 
“ Y GWIR YN ERBYN Y BYD.) 
* Duw A PHOB DAIONI, 


Gwneir yn hysbys dan osteg a rhybudd, un dydd a_ blwyddyn, 
y bydd i ddwy wyl eisteddfodol gael cu cynal yn Ngwynedd— 
un yn Aberffraw, a'r llall yn Nghaerwys, yr wythnos ddilynol. 
Rhoddir gwys a gwahawddi bawb dyfod yno, lle ni bydd 
noeth arf yn eu herbyn.” 

Yr oedd angenrheidrwydd mawr yn galw am y beirdd 
Gwyddeli, drosodd ìi ddwyn i mewn welliantau yn y gwyddorau 
dan sylw. 


Daeth pen un dydd a blwyddyn ; ond cyn, _ deg rai dydd- 

iau daeth dwy long o'r Werddon yn llawn o feirdd a thelynor- 
ion, a thiriasant yn Abermenai; lle yr oedd Gruffydd a Meilyr 
brydydd yn eu cyfarfod. Ymwthiasant yn mlaen i'w lys yn 
Aberffraw. Gwawriodd pen un dydd a blwyddyn; mae yc 
orsedd yn cael ei hagor gan y Prif-fardd o'r Werddon, yr hwn 
yn gyfunwedd â Braint a Defawd Beirdd Ynys Prydain, a ddat- 
ganai nad oedd noeth arf yn erbyn ynddi, ei bod i'w chynal yn 
heddwch Duw a'i dangnef, dan nawdd gwlad ac arglwydd ; ac 
yma y ffurfiwyd, neu yn hytrach yr adnewyddwyd “'írefn a 
Dysgyblaeth gwyr wrth Gerdd Dafawd a Cherdd Dant.” Nid 
oedd ac ni chydnabyddwyd cynifer ag un yn fardd, nac yn 
gerddor o hyn allan, ond a fyddai i fyny a'r drefn a'r ddysgybl- 
aeth y penderfynwyd arnynt yn yr orsedd hon. Yma y trefn- 
wyd yr ystatutau a elwir, “ Ystatutau Gruffydd ab Cynan "— 
y rbai fuont mewn bri am oesau, ac ydynt ar gael, ac yn fynych 
cyfeirir atynt eto. 

“ Paham,” gofynai y Prif-fardd Gwyddelig i Meilyr, “ y 
cynelir gorsedd yn yr awyr agored, yn ngolwg a chlyw y wlad, 
ac yn ngwyneb haul a llygad goleuni ?” 

“ Nis gwn, ac nis gallaf roddi unrhyw gyfrif am hyny,” ebai 
Meilyr. 

'* A oes yma rywun arall yn gallu dwyn rhesymau pa'm yn 
yr awyr agored, ac yn ngwyneb haul a llygad goleuni, yn 
hytrach na than dô ac yn y nos?” 

Mae tri neu bedwar o feirdd Gwyddelig gerllaw, ac am y 
cyntaf i roi eglurhad. Y mae yr ymryson wedi codi mor uchel 
pa un a gaiff y fraint o wneyd yr ymgais gyntaf i ddatod y 
cwlwm, fel y mae y naill yn gystal a'r llall yn cau eu dyrnau, ac 
yn bygwth penderfynu hyny trwy ymladd. 

Y Prif-fardd a ganfydda ei bod yn bryd iddo gyfryngu, ac a 
lefa mai gwyr heddwch, ac i wneyd heddwch, ydyw y beirdd i 
fod, ac i dori yr ymrafael i fyny rhwng pleidiau pan mewn an- 
nghydfod. Yr oedd y beirdd wedi dirywio yn fawr erbyn y dydd- 
iau hyn, ac wedi colli yr ysbryd tangnefedd, ac yn ei le, y mae y 
cwerylgar a'r ymladdgar wedi gwneyd ei ffordd, ac yna llefai, 

““ Gadewch i ni dynu cwtws, a'r un a ga yr hwyaf sydd i gael 
yr anrhydedd flaenaf.” 

Hyn a wnaed heb golli dim amser. Dyheuai pob un am 
gael tynu cwtws, a gweddïir am i'r hwyaf syrthio i'w ran. Y 
cwtws a dynwyd, a dyma yr un a gafodd yr hwyaf yn bras- 
gamu yn mlaen, ac yn siarad yn y wedd ganlynol: 

6 Y rheswm paham y cynelir gorsedd vn yr awyr agored, yn 

ngwyneb haul a llygad goleuni, yw am fod awen, deall a gwybod- 
aeth yn dyfod o'r haul. Yr awelon a'r awyr hefyd sydd yn 
llawn o'r cyfryw, ac o honynt hwythau y sugnir gwybodaeth. 
Y mae tô yn cyfryngu, ac yn cuddio yr haul—nid oes awel na 
gwynt na phelydrau yr haul yn gallu treiddio i mewn—gwybod- 
aeth dywell ac ail-raddol ydyw y wybodaeth—y mae lliw 
tywyllwch ar yr hyn a ddysgir dan dô, a ìliw nos ar yr hyn a 
ddysgir o hyd nos—cawliog a niwliog ydyw awen yrhai sydd 
yn myfyrio liw nos a than dô.” 

Y Prif-fardd Gwyddelig a ddatganai ei gydsyniad, a'r holl feirdd 
a ganmolant ddoethineb yr eglurhad, fel un wedi ei gludo iddo 
gydag awelon y boreu a'i gyfranu iddo o'r goleuni uwchben. 

Darllenwyd mewn tôn uchel a hirllais, Athrawiaeth y Beirdd, 
nid amgen, “Trioedd Cerdd, Trioedd Braint a Defawd, Tri- 
oedd Barddas, Breintiau y Beirdd €yntefig, Ffurfiau Llwon yr 
hen Feirdd, &c.” Un a ddarllenai lawer gwaith trosodd, fel 
un tra phwysig: “ Tair deddf-ochel sydd ar Fardd :—Gochel 
diogi, can mai gwr wrth ymgais ydyw ; gochel cynhen, can mai 
gwr wrth heddwch ydyw ; a gochel mTalineb, can mai gwr wrth 
bwyll ydyw.” 

Yr oedd yr oll mewn hwyl, a phob un a'i gerdd yn ei dro. 
Aila thrydedd adroddwyd rheolau Trefn a Dysgyblaeth gwyr 
wrth Gerdd Dafawd a Cherdd Dant; wele engraifft o'r cyfryw. 
“* Na ddysgont ac na chanont na senau na rhigymau gwarad- 
wyddus, nag un cyfryw â hyny ; na gwatwar, na chablu, na 
dychymyg celwydd, na'i ddyweyd ar ol arall; nag ysbïau, na 
dwyn athrawd a chwedlau argyweddus, dan boen ffin a charchar, 
a cholli pob da wrth gerdd.” 

Dygwyd y gweithrediadau i derfyn, a chyhoeddwyd y byddai 
cynulliad cyffelyb i ymgyfarfod unwaith yn y tair blynedd. 

Yn ddilynol ì hyn yr ydym yn eu cael yn teithio yn hyrwydd, 
ac yn llawn o asbri yr awen, am Gaerwys, lle yr oedd cynulliad 
y beirdd a'r telynorion i ymgyfarfod. Arllwysai y beirdd 
ebychiadau barddonol o amrywiol fathau—'*Cywydd, Deuair 
Hirion, Englynion; hyd amgen Unawdl Union, Unawdl Crwcca, 
Unawdì Cyrch, Prost Cyfnewidiawc, a Phrost Cadwynawc.” 
Dylifent allan fel cenllif ar ddiwrnod tymhestlog yn rhuthro i 
lawr o benau mynyddoedd Eryri. 

Dyma hwynt wedi cyraedd y fan lle yr oedd llu o uchelwyr 
ac eraill wedi dyfod i'w cyfarfod. Neidia y Prif-fardd i ben y 
““ Maen Crair ”—agora yr orsedd yn gyfunwedd a'r ffurf arferol. 
Darllena y weddi gydag arddeliad ac asbri ysbrydol. 


138 GRUFFYDD ABICYNAN, 


Mae ein harwr yma hefyd, ond ychydig o swyn sydd yr 
nghleciadau barddonol y beirdd, a swynol danau y delyn—nid 
ydynt yn cael ei sylw. Y mae ei feddwl a'i galon wedi eu 
dwyn ymaith yn llwyr. Mor fuan ag y cyraeddodd, llygad- 
dynwyd ef gan ymddangosiad boncddiges ar y maes, deniadol 
a hawddgar yr olwg, yr hon a ddarlunir yn lluniaidd o gorff, yn 
syth fel brwynen, gwallt goleu, llygaid o liw gloew—heb fod yn 
gorwedd yn rhy ddwfn nac yn ormod allan, aelodau lluniaidd 
a grymus, ysgeiriau hydwf, a'r traed o ffurf a maintioli y buasai 
pob un yn hoffi meddu rhai cyffelyb, bysedd hirion ac ewinedd 
teneuon. Hynaws a hyawdl yn ei hymddyddanion, llais tyner 
a soniarus, moesgar o ymddygiad a rhodiad—cynghorwraig 
odidog a hael gydai chyfoeth. Cyfratai yn helaeth i'r rhai 
mewn angen a thlodi—yr oedd fel angyles. 

Tra yr oedd Gruffydd fel wedi ei lyncu i fyny ganddi hi, ym- 
ddangosai hithau fel wedi cael ei llyncu ìi fyny ganddo yntau— 
mwynhai y naill ei hun trwy edrych ar y llall... Hawdd darllen 
a chanfod yn llygaid y ddau eu bod yn anwylo eu gilydd ; 
siriol a hoffus ydyw llygaid y naill pan yu tremio yn llygaid y 
llal—nid ydynt yn gallu edrych i unlle ond i wynebau eu 
gilydd. Pan y troir y golygon i ryw gyfeiriad arall, y mae rhyw 
allu dystaw yn eu troi yn ol. Nid ydynt yn gallu mwynhau 
dim ond syllu a syllu yn ngwynebau eu gilydd. 

Y mae y Peucerdd yn tori ar unffurfiaeth y cynulliad, trwy 
alw sylw at yr orchest-gamp ganlynol :— 

“ Yr wyf,” ebai efe, “yn galw eich sylw at y wobr o Bib Aur 
sydd i'w chael heddyw ì'r goreu am ei orchest yn pibianu. Y 
mae y Cymry wedi bod yn dirmygu yr ymarfer â phibau. Ceir 
gweled yn yr orchest hon pwy fydd ygoreu. Bydd hir ymryson. Y 
mae yma raii ddyfod yn mlaen o Loegr, yr Alban, a'r Werddon.” 

Enillwyd y gamp gan Ysgodawg. 

Mae y Pencerdd eto yn hysbysu ei fod ef ei hun yn myned i 
chwareu gyda'r tanau, yr alaw _“ Difyrwch Gruffydd ab Cynan,” 
ac y caraiirai o'r boneddigesau ddawnsio. Y foneddiges y 
cyfeiriwyd ati a gyflyma yn mlaen, ac a ddatgana ei pharod- 
rwydd i tyned trwy y ffurfiau. Gyda'i fysedd, wcle y Pencerdd 
yn taro y tant, hyd nes y mae yr holl gynulliad fel yn cael ei 
wefreiddio megis gan ryw ysbryd o'r byd anweledig. Hithau a 
ddawnsia yn ddeheuig a medrus, yn y fath fodd ag i synu, 
swyno, a gwneyd y llu yn llon. 

. Mae yr oll yn teríynu, a Gruffydd yn rhuthro yn mlaen i'w 
llongyfarch ac i'w chanmawl am ei llwyddiant. ; 

“ Pa beth yw dy enw, a merch i bwy wyt?” gofynai. 

“* Angharad yw fy enw, a merch i Owain ab Edwyn.” 

“* Angharad, Angharad, enw nad oes dim ynot yn ei nod- 
weddu. Carad a fuasai yn fwy cymhwys o lawer. _ A oes genyt 
wr?” 

“ Nac oes.” 

“ A fuasai ddim yn ddichonadwy i mi gael cynyg fy llaw a'm 
caloniti?” 

Neidiai a dychlamai hithau yn ol fel ped yn ofni. Nid allai 
ei dderbyn, ac eto methai ei wrthod. Bu yn hir yn ymgyn- 
dynu. Awgrymai ar adegau ei bod yn llawer rhy ieuanc iddo 
—y buasai yn rheitiach iddo gael rhywun henach. 

Yn mhen yspaid y mae ein harwr gyda llygaid yn enyn ac 
yn fflachio o gariad, yn dynesu ac yn dynesu tuag ati, yn gafael 
yn ei llaw ac yn ei gwasgu yn garedig, yn edrych yn myw ei 
llygaid, ac yn gofyn, 

“ Angharad, Angharad, a elli di ddim cydsynio i'm caru ac 
i'm derbyn yn wrìti, athithau yn wraigi minau? Ni raid i 
mi ddim dyweyd fy mod yn dy garu.” 

Y mae hithau yn toddi ac yn methu dyweyd gair—y demtas- 
iwn sydd fwy nag a eilî ddal, ac yn fuan sisial dystaw a ddaw 
allan ei bod yn foddlawn. Y mae y ddau yn cael eu huno er 
gwell ac er gwaeth o flaen allor hymen. 

Y mae Cynfrig yma, a sibryda yn ddigon uchel i bawb ei 
glywed: “Na wreica ond yn agos.” 


PENOD XXVI. 


NA WREICA OND YN AGOS—A BARHA HEDDWCH—EGNIR YN 
DWYN DAROGANAU O DDRYGFYD—GWILYM GLEDDYF HIR 
YN BYGWTH ARLOESI Y WLAD—Y PADERWYR ETO AR Y 
MAES—GRUFFYDD YN EU GWAWDIO—CYNFRIG YN CLUDO YR 
HANES AM FRAD OWAIN AB EDWYN—Y GWYDDYL YN CAEL 
EU HUD-DDENU I DROI CEFN—GKRUFFYDD A CHADWGAN YN 
FFOI I'R WERDDON, 


Nip yw Gruffydd yn teimlo yn foddlawn i'r sylw o gwbl. Syna 
ato. Nid ymddangosai iddo ef fod dim a ddywedai, nac 
unrhyw ysgogiad a ysgogai, nac unrhyw weithred a wnai, yn 
ddymunol nac yn foddhaol yn ngolwg Cynfrig. Pa fodd bynag, 

er mor ffyrnig ydyw, y mae yn.gwneyd cymaint ag sydd yn ei 
allu i beidio amlygu fod hyny yn peri gofid iddo. 

“' Beth sydd ar y dyn!” mwmiai. “ “Na wreica ond yn agos' 
yn wir; wnaeth yn mha le i wreica os llwyddir i gael gwraig ac 
nid gwreigen.” 

Er bod Cynfrig yn clywed yr oll, nid amlygai hyny, ac ni 
ddarfu iddo gynyg gair o eglurhad nac ymddiheuriad am wneyd 
y sylw. Yr oedd y ddau wedi eu huno yn nghyd,—nid oedd 
dim datod i fod. Gyda'u gilydd yr oeddynt o hyn allan i 
deithio hyd derfyn y daith. Yr hyn a glwyfai y naill a glwyfai 
yllall. Yr oedd Gwyngu yn y cynulliad, a chlybu yr ysgwydd- 
ymadroddion a wnaed gan y naill yn gystal a'r llall. Teimlai 
awydd cael allan paham y taflai hen frath-eiriau felly i'w archolli. 
Yr oedd y ddau yn caru eu gilydd, ac nid oedd siarad felly yn 
dda i ddim. “Cau drws yr ystabl ar ol i'r march ddianc allan ” 
oedd hyny. Ystyriai ei ymddygiad a'i waith yn traethu y fath 
syniad, a dyweyd y lleiaf, yn greulawn. Yn mhen yspaid, pan 
nad oedd ond y ddau yn nghyd, gofynai iddo, 

“I be ddrwg yr oeddit yn sibrwd yr hen ddiareb, “Na 
wreica ond yn agos?'” 

“Dygwyd hi yn ddamweinioÎ i'm cof. Ni fwriedais iddi 
beri tramgwydd i neb. Eto yr wyf yn tybio, pe buasai Gruffydd 
yn gwybod cymaint a mi am deulu Owain ab Edwyn, fe fuasai 
yn echrydu ac yn neidio rhydau lawer yn ol cyn y buasai yn 
ffurfio cyfathrach â hi. Y mae yn eneth gain a deniadol o 
bryd a gwedd, y mae'n wir; ond “nid wrth ei big y mae prynu 
cyffylog” Bydd y teulu yma yn sicr o fod yn ddrain yn ei 
ystlys,—fe dorant ben unrhyw ddyn am ddimaigoch! Ni fu 
teulu erioed mor ddianrhydedd.” 

“A wyt ti yn meiddio dyweyd y buasai yn well genyt heb 
gael y ddynes luniaidd, brydweddol, a hynaws yna yn wraig ?” 

“ Ŷr wyf yn siwr na fuasai waeth gen' i rywun arall,— 
“anhawdd dwyn dyn oddiar ei dylwyth,” ac “nid hawdd tynu 
mêr o bost.”” ' 

'Daeth yr adeg i bobl chwalu, a dygodd Gruffydd ei briod 
Angharad gydag ef i'w lys yn Aberffraw, a dyma lle y bu yn 
treulio ei fis mêl. Mae yn credu yn sicr, ac felly hefyd mae y 
gred gyffredinol a goleddir, y bydd iddo dreulio y gweddill o'i 
ddyddiau yn Dywysog Gwynedd, mewn heddwch,—maent oll, 
wedi anghofio “nad y boreu y mae canmawl diwrnod teg,” ac 
y mae Cynfrig y waith hon yn eu plith. 

Llithra misoedd ymaith, a cheir pob peth, o fewn terfynau ei 

dreftad yn heddychol, fel y mae. yn credu ei fod o'r diwedd yn 
ben ac yn berchen Gwynedd,—yn meddu llys a llywodraeth, 
ac na chodai byth unrhyw gythrwfl. 

Un diwrnod, yn lled foreu, mae Egnir, un o feibiou Collwyn, 
yn gwneyd ei ffordd at Gruffydd i'w lys. Nis gall feddwl na 
dychymygu beth allai ei alwedigaeth fod. Y mae yn hollol 
analluog i ddirnad na dyfalu ; nid ymhola ef ei hun pa beth a 
allai ei neges fod, ac ni ddaeth i'w feddwl chwaith ei holi yntau 
a oedd ganddo ryw neges neu genadwri i'w thraethu. Y mae 
yn hollol gadarn yn ei feddwl er's dyddiau fod ei dywysogaeth 
yn Ngwynedd ar sylfaen ansigledig; nid oes ganddo bellach ond 
mwynhau ei hun,—dilyn bywyd o ddedwyddwch, a gwneyd ei 
hun a'i briod yn gysurus. Mae geiriau yn cael eu cyfnewid 
rbyngddo ef ac Egnir.. Ni sylwa ddim ar ei wynebpryd na'i 
ymddangosiad, gan yr hwn a'i frodyr y cafodd ei arfolli yn fawr 
pan mewn awr gyfyng. Hawdd y. gallasai ddarllen, ped y 
sylwasai yn ei lygaid awchus, ddwfn bryder, ac arwyddion ei 
fod yn derfysglyd ei feddwl. Hyn ni sylwodd, ac ni ddaeth i'w 
feddwl chwaith. 

““ Mae llawer tro ar fyd wedi Cygwydd, onid oes?” ebai efe, 
ar ol siarad am helyntion y dyddiau o'r blaen, “er pan y bu, 
nifer o honom yn,nghudd, mewn ogofau, acyn cael ein bwydo 
genych yn ddirgelaidd yn holltau'r creigiau. Yr oeddym yr 
adeg hono mewn enbydrwydd am ein beinioes. bob mynyd awr 
—pob. swn a sibrwd a greai arswyd yn ein meddyliau, ac a 
seiniai yn ein clustiau “ Dyma,y gelyn wedi eich goddiweddyd, 
nid oes ond angeu yn eich haros. Nid oedd i ni le yn un 
man, na, heddwch yn nghilfachau y creigiau. Mor wahanol 
ydyw, ein bywyd 'rwan. Gwynedd oll, treftad fy nhad yn fy 
meddiant, a ninau, wedi llwyddo i'w heddychu a'i thangnefeddu.” 

“ Nid yw felly yn hollol, y mae yr hyn sydd genyf i'w, draethu 
yn anhyfryd i ni ein dau.” 

“ Beth wyt yn ei feddwl ?” 

“Y mae Gwilym Gleddyf Hir—y Coch—wedi gwneyd ei ym- 
ddangosiad yn dy gyffiniau.” 

“Gwilym Gleddyf Hir ! wedi gwneyd ei ffordd i aflonyddu ar 
fy nhywysogaeth, nid eill hyny ddim bod, mae ganddo. ddigon 
o waith gartref goelia' i.” 

“ Dichon hyny, ond y mae rhai pobl yn well ganddynt wneyd 
gwrhydri a gweithio tu allan i'w cartrefi—un felly ydyw y Coch, 
ac un felly ydyw ei frawd Rhobert, gyda'i deithiau croes-gadol 
i ymlid y cenedloedd dienwadedig o'r Tir Santaidd, Y mae. 

gan hwnw ddigon o waith gartref, ond y llall y mae yn ei wneyd. 
Brawd iddo yntau ydyw Gwilym, a brawd hefyd o waed coch 
cyfa'.” 

“ Beth, a wyt ti yn meiddio dyweyd ei fod wedi ymwthio i'm 
cartrefi i, i greu anghydfod, ac I ddwyn. arno ei hun ddinystr a 
marwolaeth? Pa beth a'i cynhyrfodd ?” 

““ Y mae wedi gwneyd ei ffordd i Wynedd yn barod. Mae 
dy filwriaeth yn erbyn y Normaniaid a'th waith yn eu chwipio 
ymaith, wedi cynhyrfu ei lid, —ei farchogion a'i wyr traed ydynt 
nerthol, ac o rifedi y ser. Arweinir ef gan lu o fradwyr Cym- 
reig. Ni chlywais enw cynifer ag un o honynt ond Meiriawn 
Goch. Mae wedi tyngu yn ol Floreniu Wigornensis, na fydd 
iddo ddychwel heb ladd pob gwryw o genedl y Cymry. Bwr- 
iada anrheithio, dileu a dystrywio pawb o'r giwdawd yn llwyr, 
heb adael yn fyw gi na chath. Nid yw am sefyll ar hyn 
chwaith,—bygythia, os nad yw wedi gwneyd, dori i lawr y coed- 
wigoedd a'r llwyuau, fel na byddo mwy wasgawd nac amddiffyn 
ineb o hyn allan. Bydd yr holl wlad o'i ol yn noeth-lwm, heb 
goed na llysiau. Y mae yn barod wedi naddu ei ffordd hyd 
Mur Castell, yn Ardudwy, ac yno y lluesta ac y pebyllia.. Yno 
y mae i'w gael, os bydd galw am dano.” 

“A wyt yn meiddio dyweyd ei fod wedi cyflawni y difrodiadau 
dieflig hyn, ai ynte bygwth y mae?” 

“ Nis gallaf dy sicrhau y naill ffordd na'r llall; yr wyf 
yn adrodd i ti yr hyn a glywais a dim arall; ond yr wyf 
yn sicr ei fod yn lluestu ac yn pebyllio yn gyfagos i Mur 
Castell.” 

“ Fe fydd i mi wneyd iddo symud ei goesau yn lled ddiswta, 
Mi dysga' i e' aros gartre' i gadw yr ial. - Rhaid ei fod yn ddis- 
gynydd o linach Cain, ac y mae gwibiad a chrwydriad yn 
cynwys mwy na dwy ran o bedair o hono ef a'i frawd. Fe 
gludwn holl ddefnydd ymborth—yn ŷd, ysgrubliaid, d&oedd a 
defaid allan o'i gyraedd i Gestyll Anian, nid amgen hen gym- 
oedd anwyla chreigiau Eryri. Pob bwlch ac adwy a lanwn â 
rhagodfâwyr, y rhai a fyddant yn barod i'w dderbyn ef a'i lu 
ellyllaidd, gyda'u bwâu saethau. _ Albryswyr a osodir yn mhob 
congl a chilfach, yn nghyrau y llwyni, y rhai a fyddant yn 
awyddus i hyrddio y Coch a'i lu i safn angau, yn y bylchau 
cyfyng, pan yn gwneyd ymgais i esgyn i'r mynydd, a phan yn 
gwneyd ymgais i ddychwelyd yn ol. Gwnawn iddo ddychwelyd 
yn ol yn wag ei law, ac yn fwy ei gywilydd. Daw dinystr ar ei 
ben yn annysgwyliadwy, ac o fanau nad ŵyr am danynt. Fe 

fyddwn fel nadroedd yn y glaswellt yn ei golynu yn y man a'r 
lle na fydd yn dysgwyl. Gwnawn iddo gael ei siomi yn ein 
dewrder, medr ein harweinwyr, ac anhawsder anorfod iddo 
dreiddio trwy'r wlad a'n tynu allan i gad ar faes. Bydd dda i'r 
cigfranod a'r brain gael ei lygaid ef a'i lu i fwydo eu cywion, y 
rhai ydynt yn awr mewn angen o'r cyfryw. Fe arbeda hyn 
lawer o hafog ar y mynod a'r ŵyn bach. Gosodwn ein hunain 
weithiau y tu ol, ac weithiau y tu blaen iddynt. Byddwn ar y 
dde ac ar yr aswy, rhag iddynt wneyd unrhyw golled ar ein 
cyfoeth. Gwnawn, nid yn unig ddangos y ffordd iddynt yn ol, 
ond chwipiwn hwynt yn ol dros afon Gaer at y Bleiddyn, os 
nad allwn eu dieneidio yn gystal a'u di-lygeidio.” 

“Y mae,” ebai Egnir, “holl esgobion, athrawon, a_ holl 
Class—mynachod yn holl fynachlogydd y wlad, yn anfon i fyny 
weddiau at Dduw am iddo ddyrysu holl gynlluniau a chyn- 
llwynion y Coch—ei daraw â dallineb, efe a'r rhai sydd yn ei 
ddilyn.  Ymostyngir o flaen delwau y seintiau, a phengrymir 
i'r creiriau. Swn gweddiau a phaderau a glywir yn mhob 
eglwys a mynachlog —y maent yn hyderus y bydd. iddynt trwy 
nawdd ac amddiffyniad y nef ei ddychryn ef a'i lu yn ol wedi ei 
doi mewn gwarth.” 

** Dyma fel y mae y pendroniaid hyn o hyd. Ddaw un ym- 
wared i ni o'r cyfeiriad hwnw—y giwed yn llefain ac yn bloeddio 
yn lle dyfod allan gyda'u cleddyfau, eu cadfwyeill, ac arfau 
eraill i'w cyfarfod, fel y maent hwy yn dyfod allan. Taw a son 
am danynt! Ddaw dim daioni oddiwrthynt hwy. Ie, gweddio 
aphaderu! Achlod iddynt, ac achlod i tithau am son am 
danynt !” 

Anaml, os byth, y mae pethau yn dyfod i fyny â dychymyg 
cynifer ag un o blith dynolryw—y mae bob amser un ai gwell 
ai gwaeth ; ond gan amlaf gwaeth y mae yn dygwydd; ond y 
waith hon sylweddolwyd dychymygion ein barwr. Y mae hyny 
yn ei godi ef a Chadwgan, ei nai, ar ucheìfanau y maes. Mae 
llwyddiant cyson a difwlch, a thangnefedd i'w dilyn o hyn allan. 
Gwleddoedd a gynelir yn ngwahanol ranau o'r wlad, hebìaw 
gwledd urddasol yn ei lys yn Aberffraw. Y beirdd a ganant ei 
glod, a'r telynorion a glywir yn tonio gyda'r tanau, a'u bysedd 
mewn hwyl a chwareuant yn soniarus a nefolaidd Ddifyrwch 
Gruffydd ab Cynan. Ni fu erioed l.wyl well a llawenydd mwy 
digymysg. Ond aroswch dipyn-—a barha! Mae yn ymddangos 
felly. 

Cyn bod y gwleddoedd drosodd, a blas y cwrw, y mêdd, a'r 

gwinoedd wedi sychu yn eu safnau, cerddi a rhigymau y beirdd 
a seiniau y ceincio gyda thanau y delyn wedi diffodd yn eu 
clustiau, a'r hyfrydwch wedi cilio o'u meddyliau, dyma Cynfrig, 
y cyfaill goreu a mwyaf ffyddlawn a feddai, yn rhuthro i'w 
wyddfod—y mae ei ymddangosiad wyllt wallgof, a'i edrychiad 
wibiog, yn suddo fel saeth i'w galon. Deallai ar unwaith bod 
penbleth a drygfyd eto wrth y drws, a dinystr yn chwanegol fel 
cerbyd yn curo ei sodlau. 

“Beth 'rwan?” bloeddiai Gruffydd, gyda dychryn yn teyrn- 
asu yn ei lygaid, ac yn gwefreiddio trwy ei holl adeilwaith. 

““ O ba gyfeiriad mae'r dymhestl yn cychwyn y waith hon ?” 
gofynai Cadwgan hefyd. 

* Y mae un yn llawn ddigon i holi un,” ebai Cynfrig, mewn 
tôn edliwgar,. ““ Bydd i'r hyn a ddywedais i ar dy ymuniad di 
ag Angharad gael ei wirio heddyw—' Na wreica ond yn agos. 
Y mae Owain ab Edwyn, neu yn hytrach Owain Fradwr wedi 
troi yn dy erbyn.” 

“Na ddywed y fath chwedl heb na lliw na llun—heb na 
phen na chynffon. 'Does ddichon fod fy chwegrwn wedi troi 
yn fy erbyn, neu pwy ellir ddysgwyl o'm plaid 1? 

“ Yr wyt yn un ehud,” ebai Cadwgan, “ yn coelio ac yn 
credu pob peth. Dyn mawr fel swmer, a chan wirioned â llo. 
I be' yr wyt ti yn dwyn hen chwedlau fel hyn i'n dychrynu? ” 

“ Un ar unwaith yn llawn ddigon i siarad aci holi. Yr wyf 
yn myned i draethu y gwirionedd heb golli dim amser—y mae 
Owain ab Edwyn, Arglwydd Tegeingl, ac Uchtryd ei frawd, o 
genfigen at dy lwyddiant dihafal, ac yn enwedig at dy nai 
Cadwgan, at yr hwn y mae yn mynwesu llid a dygasedd, am 
iddo wrthod cyfeillachu a chymeryd merch iddo yn wraig. 
maent o genfigen at eich llwyddiant, ebwyf, wedi gwahodd Huw 
Fras a Huw Goch—nid oes eisieu unrhyw chwanegiad at eu 
henwau i fynegu pwy ydynt—i frwydro yn eich herbyn. Bydd- 
ant yn llenwi y wÌad yn mhob congl, fel gwenyn Awst, cyn pen 
ychydig. Y maent wedi hwylio gyda llynges gadarn o afon 
Gaer, yn Ìlawn o farchogion a phedyd, ac wedi cyraedd hyd y 
Fenai, a holl wyr Gwynedd, dy ddeiliaid, ydynt wedi cilio gyda'u 
dâoedd i gilfachau creigiau a bryniau Eryri, a llu i Fon, a dyma 
fi yn un o'r cyfryw.” 

“ Wel aflwydd, aflwydd, ac aflwydd, Cadwgan, be 'nawn ni ?” 

“Nid oes dim yn sicr ond eu gwrthsefyll. Nid ydym i 
blethu dwylaw aci gysgu, fel hen ferchetos. Nid ydym yn 
ddiffygiol o ddigon o allu i'w cyfarfod. Dymar un llong ar 

bymtheg sydd genyt o'r Werddon, yn llawnion o wyr ârfog-—y 
maent hwy wedi cael eu gadael yn borth i ti—nid oes arnaf fi 
ddim arswyd nac ofn y bydd i ni gael ein gorchfygu; mae 
genym fantais fawr arnynt hwy—pob modfedd o'r wlad yn hen 
gynefin i ni; mewn amgylchiad felly un gwael ydyw yy rhyfelwr 
hwnw nad all saethu tri o ddyeithriaid a wrthladdo yn ei erbyn.” 

“ Nid y Gwyddyl yn unig,” ebai Cynfrig, “sydd genym i 
ymladd o'n plaid—mae holl wyr Gwynedd a Phowys yn awydd- 
us i gydymuno ac i ryfela o'n plaid. Yr wyt ti, Cadwgan, a'th 
frawd Meredydd, arglwyddi Powys, yn rhai na fu eich cyffelyb 
i roi cad ar faes; os ceir pawb yn unol a ffyddlawn, fe drechwn, 
a bydd raid i'r iarllod gilio yn ol mewn gwarth a chywilydd.” 

“ Yr ydym yn sicr o gael pawb yn unol a chytun, a bydd y 
"cenedloedd (Gwyddyl) yn sicr o golli y dyferyn olaf o waed o'n 
plaid, er holl ystrywiau y Blaidd a'r Coch, a brad Owain ab 
Edwyn, fe'u chwipiwn yn ol—yr ellyll ei hun, ar ddim nad an- 
fonwn ei ferch yn ol iddo !” 

Pan oedd ein harwr yn ymbarotoi i'r frwydr, ac yn hwylio i 
roi cad ar faes, gwnaeth Gwyngu ei ymddangosiad, ac heb ym- 
droi datguddia ddarfod i'r iarllod ddyfod hyd i wybod am y 
llongau oeddynt wedi dyfod yn borth iddo o'r Werddon, ac 
“anfon atynt i erchi iddynt ballu, pan f'ai cyfyngaf arno, a 
dyfod atynt hwy, ac y caent a fynent o dda; ac felly y darfu, 
wedi credu o honynti dwyll y Ffreinc. Felly y twyllodd y 
cenedloedd yr holl Ynys, gan dori eu harfoll wrth Gruffydd.” 

“Wel aflwydd, aflwydd, ac aflwydd, Cynfrig a Chadwgan, 
nis gwn i beth i'w wneyd, naci ba lei droi. Ni fu erioed fwy 
o gymylau a thywyilwch, ac ni fum erioed mewn sefyllfa mwy 
adfydus—brad a bradwriaeth o bob cyfeiriad,—gelyu dyn hefyd 
ydyw tylwyth ei dy ei hun ; y mae nos dragwyddol wedi fy nal, 
ac ni wiw i mi son mwy am Ben Perchen a threftad fy nhad— 
mae y cyfan wedi myned o'm meddiant.” 

“ Y peth goreu a allwn wneyd,” ebai Cadwgan, “ydyw hwylio 
am y Werddon uwaith yn rhagor. Oni fyddai yn welli tithau 
ymuno â ni, Cynfrig ?” 

““ Mae anhawsder—nis gallaf wel'd fy ffordd yn glir, gan y 
rhaid i mi ddychwelyd yn ol ìi Edeyrnion, ac aros yno am 
yspaid; ond hwyrach y deuaf yno cyn y dychwelwch yn ol.” 

Y mae Gruffydd a Chadwgan yn esgyn i ysgraff, ac yn hwylio 
ymaith, gan adael Angharad gyda'r rhai bychain ar ol. Nid 
yw mor ddigalon ag y gwelwyd ef lawer gwaith—mae bellach 
wedi hen gynefino ag anffodion o fath y rhaihyn. Mae yn 

canfod treftad ei dad wedi myn'd—yn chwysu wrth feddwl am y 
sarhad a'r dirmyg a raid iddo fyned trwyddynt—cyfarfu hyny 
o'r blaen lu o weithiau. Y mae yn gadael ei wlad, ei briod, a'i 
ddau blentyn—Cadwallawn ac Owain—o'i ol, nid yw yn meddwl 
y canfydda y naill na'r llall—i lawr ei ddwy foch y pistylla 


dagrau. 


PENOD XXVII. 


DAU DEITHYDD DYEITHR YN CYFARFOD TEITHYDD FFO YN 
DULYN. 


I BA le yn y Werddon y darfu iddynt hwylio nid yw yn hysbys 
—nid oes un cofnodiad ar gael. Y mae y fan y darfu iddynt 
dirio yn hollol anhysbys--nid oes un gair o grybwylliad yn un 
o'r croniclau, er chwilio yn fanwl, pa fyd fu arnynt yn y wlad 
hono yn ystod eu harosiad. Mae yn lled sicr ddarfod iddynt 
deithio o le i le, ac oddiyno i ynysoedd gorllewinol yr Alban, y 
rhai a elwir yn ei Fuchedd “ Ynyssedd Denmarc,” am eu bod 
o dan lywodraeth y Daniaid yr adeg hono. Yr oedd wedi 
teithio ar hyd a lled y wlad yn flaenorol, ac wedi cardota cyn- 
orthwy mewn llynges, marchogion, a phedyd, ond y mae wedi 
bod dros y wlad, ac yn mblith yr amrywiol dywysogion—cafodd 
lynges, marchogion, a phedyd yn echwyn, ond ni ddychwelodd 
hwy byth yn ol. Mae ei ragolygon yn fwy cymylog nag ybu 
erioed. Nid oes dywysog yn unlle na chafodd gynorthwy 
ganddo bob tro o'r blaen, llwyddodd i wneyd ei ffordd i ryw 
randir newydd, aci allu llwyddo i gael byddin ; ond y mae 
erbyn hyn wedi myned fel y rhaid iddo alw yn y lleoedd y bu 
o'r blaen. Nid oes iddo ef na Chadwgan gydymdeimlad na 
chwyn yn unlle. Pob tywysog a dry glust fyddar, ac a ateba 
yn erwin. Y mae mor dywyll fel nad oes lewyrch o oleuni ar 
ei ragolygon o un cyfeiriad. Maent yn ymgolli ac yn cilio o'r 
golwg. Nid ydynt ar gael, ac ni ŵyr neb pa un ai byw ai marw 
ydynt. Nid oes air o'u hanes, ac o8 yn fyw, nid ydynt yn 
dewis gwneyd eu hunain yn hysbys, na chydnabod mai “nhw 
ydyn' nhw.” 

Yn hwyr, un noswaith. y mae dau deithydd o ymddangosiad 
fel pe wedi gweled dyddiau gwell, yn gwneyd eu !fordd i westty 
bychan yn ninas Dulyn. Nid oes neb yn gwybo.l pwy ydynt, 
nac o ba le y daethant, Y mae y ddau yn cyfarch y west-wraig 

yn foneddigaidd a pharchus, ac yn datgan y buasent yn hoffi, 
os yn gyfleus, gael lle i aros dros nos. 

“ Y mae gwestty yr Afr,” ebe hithau, dyna oedd enw y tafarn- 
dy, “ yn lled lawn—mae rhyw gythrwfl yn Nghymru, ac y mae 
amryw wedi ffoi am eu heinioes, ac y mae pedwar o'r cyfryw 
wedi galw yma, lle y maent i letya am rai dyddiau.” 

“ A oes rhai o honynt i mewn ar hyn o bryd?” ebai un o'r 
teithwyr, 

““ Oes, y mae un yn yr ystafell gefn yn cael ei hwyr-bryd.” 

“ A ellir cael llety yma, a chael gweled y teithydd ffo, er cael 
ychydig ymgom ag ef?” ebai y llall. 

“* Y mae yma lety i chwi, ac mor fuan byth ag y bydd iddo 
gael ei wala a'i weddill o ymborth, fe fydd yn sicr o alw gyda 
chwi,” ebai y west-wraig. 

Yn mhen yspaid y mae y teithydd ffo yn gwneyd ei ym- 
ddangosiad. Nid oes unrhyw gydnabyddiaeth i fod—-y mae 
hyny allan o'r cwestiwn, gan fod y ddau deithydd dyeithr yn 
dyfod o wìad Llychlyn, fel yr ymddengys, tra yntau wedi gorfod 
ffoi o Gymru. 

“ Pa beth ydyw yr helynt sydd yn eich gwlad ?” gofynai un 
o honynt. 

“Un o'r enw Huw Fras, Iarll Caer, a Huw Goch, Iarll 
Amwythig, dan arweiniad bradwr o'r enw Owain ab Edwyn, 
wnaeth ruthrgyrch i dir Gwynedd,—y tywysog cyfiawn a ym- 
lidiwyd ymaith trwy frad. Gwnaed yr anfadwaith hwn gan eí 
dad-yn-nghyfraith.” 

“ Pa beth a ddaeth o'r tywysog cyfiawn fel ei gelwi?” 

“Y tywysog cyfiawn, Gruffydd, a Chadwgan ei nai, a ffoisant 
i'r Werddon, ac ni chlybuwyd air o son am danynt.” 

“A ddarfu i'r terfysgwyr roiifyny folesta ac anrheithio y 
wlad wedi i'r ddau a enwir ffoi ? ” 

“Na, dim byd o'r fath! erlyniwyd y deiliaid fel bwystfilod 
drwg, y rhai phn wybuant fod y tywysog a Chadwgan wedi ffoi 
a ddiangasant am eu heinioes i ymguddio mewn ogofeydd, 
rhedyn, llwynau, gelltydd, diffysau, corsydd, dyrysni, ac yn 
mhob rhyw leoedd lle gallent ymguddio. Fe ymddygodd y 
ddau iarll a'u llu yn greulawn, ac yn hollol fel y gallesid dysgwyl 
i ddyhirod o'u bathau ymddwyn—torwyd dwylaw rhai, traed y 
lleill, divlygeidiwyd eraill, dyspaddwyd llawer, a lladdwyd torfa- 
oedd lluosog—a chosbedigaeth y lladdedigion yn wir oedd yr 
ysgafnaf. Rhuthrodd offeiriad Pabaidd parchus o'r enw Cenred 
am nodded i eglwys Ty-írydog, oedd gyfagos; canfu Huw Goch 

hyn, ac archodd iddo gael ei lusgo allan, ei ddallu, tori eî dafod 
ymaith, a'i ddyspaddu. Ni safodd ar hyn chwaith. Parodd 
iddo gael ei gludo ymaith wedi ei rwymo gyda rhaff ar ystrodyr 
pwn ar gefn mul, a'i fwrw bendra-mwnwgl i'r môr. _ Yr ysgeler- 
dra ni therfynodd yma chwaith. Mynodd lenwi yr eglwys â 
chwn a chathod, ac yn offeiriad yn y pwlpud dododd fwch gafr. 

““'Tra yroedd dialedd anlhhysbydd fel hyn yn cael ei ddwyn 
yn mlaen, daeth llynges aml o rif i'r golwg, gyda Magnus ab 
Olaf, brenin Llychlyn. yn ben ac yn llywydd arni. Rhuthrodd 
Huw Goch yn mhell i'r môr ar gefn ei farch i'w gyfarfod. Yr 
oedd holl gorff yr iarll Coch, ond ei lygaid, wedi ei amwisgo â 
llurig haiarn. Anelodd brenin Llychlyn ei saeth at ei lygâd de, 
a threiddiodd i mewn i'w ymenydd. Neidiodd o'i gyfrwy yn 
nghanol loesion angau, a llefodd y môr-frenin yn iaith eì wlad, 
mewn per lewyg, leif loup—“ Ie dawnsied y dyhiryn,” —cwymp- 
odd oddiar ei farch ar draws min ei gleddyf ei hun, yr hwn a 
dreiddiodd i'w goluddion. Ar hyn diangodd y Normaniaid ar 
ffrwst yn ol i Gaer. 

“ Yr oedd Huw Fras a Huw Goch, yn nechreu y cythrwfl, 
wedi llwyddo i gael gan y Gwyddyl—-llonaid un llong ar bym- 
theg o farchogion a phedyd, y rhai yr oedd Gruffydd, y brenin 
cyfiawn yr ydym yn son am dano, wedi llwyddo i'w cael yn 
borth, ac yn wasgawd iddo ryw dro o'r Werddon,—droi eu 
cefnau ar wyr Gwynedd, a dyfod atynt hwy, ac y byddai iddynt 
gael a fynent o dda am yr anfadwaith. Mor fuan fyth ag y 
cyraeddodd y Normaniaid ar eu ffoedigaeth i Gaer, daeth y 
Gwyddyl a'r Daniaid bradwrus yno i gyfarfod y Blaidd, i dder- 
byn eu rhoddion am beidio adgyfnerthu Gruffydd a brwydro o'i 
blaid. Huw Fras gyda gwên wawdlyd ar ei enau a hysbysai ei 
fod yn barod â'i dâl,—' Yr wyf am dalu i chwi yn ol eich 
haeddiant. Cynhullodd holl wrachïod mantach, crwm, cloff, 
un-llygeidiog, gormesol, diallu, a'u cynyg iddynt yn bwyth eu 
bradwriaeth; a phan welsent hyny, ebai yr hen groniclau, 
* Gollwng eu llynges a wnaethant, a chyrchu'r dyfnder parth a'r 
Werddon.” 

Yr oedd y ddau yn gwrandaw ar yr hyn a draethid ganddo 
gyda'u holl egni. Yr oedd eu safnau fel dwy obach mewn 
clogwyn—yr oeddynt yn gwrandaw a'u safnau. _ Pan y terfynai 
yr hanes yn gosod allan y modd y talwyd i'r bradwyr am eu 
bradwriaeth, chwarddodd y ddau deithydd dyeithr yn galonog. 
Yr oedd yr hynaf o'r ddau yn chwerthin hyd nes yr oedd ei 
ochrau bron hollti yn ddwy. 

“Ni welais i neb yn fy nydd,” ebai y teithydd ffo, “tebycach 
i Gruffydd ab Cynan na thi. Mae dy lais a'th ymadroddion 
yn hollol yr un fath.” 

“Pa beth sydd yn dy gorddi ddyn? Dichon fy mod yn 
debyg i'r Gruffydd hwnw, pwy bynag ydyw, neu oedd. Onid 
oes digon o ddynion i'w cael iled debyg i'w gilydd yn mhob 
peth? A welaist ti ef ryw dro?” 

“Mae yn lled debyg fy mod wedi ei weled, neu fuaswn i 
ddim yn gallu dyweyd dy fod diyn debyg iddo. Bu ar ffo gyda 
ni yn Acdudwy, ac yn llechu yn hir yn nhyllau ac yn ogofâu y 
creigiau. Bwydasom ef ac eraill am rai misoedd dan gêl, pan 
oedd y Normaniaid yn hela ei einioes. Ni welais ef byth ar ol 
hyny. Gwelodd Egnir fy mrawd ef yn lled ddiweddar.” 

“* Pa beth ydyw dy enw, deithydd ffo? paham? rhag pa beth 
y darfu i ti ffoi? a phwy wyt ?” 

“ Dyna dy siarad eto yn dwyn Gruffydd i'm meddwl. Byddai 
hwnw bop amser yn holi, yn fân ac yn fuan—pump neu chwech 
o holiadau yn nglyn, fel nad allai un dewin wybod amcan daear 
yn mha le i ddechreu ateb. Byddwn yn aml yn colli y dechreu, 
y canol, a'r diwedd, fel na fyddai gan un ddim i'w wneyd ond 
ail holi. Fy enw yw Gellan, un o feibion Collwyn,—ffoais 
gyda llu eraill, pan y daeth Huw Flaidd a Huw Goch i Wynedd 
i anrheithio a lladd y werin... Nid oedd dim arall am dani. 
Yr unig lwybr i un achub ei einioes.” 

'“ Pa un ai tydi a ffodd gyntaf, ai ynte y tywysog cyfiawn, fel 
y gelwi &'?” 

“Ypnhw ddarfu ffoi gyntaf. Ffodd y ddau heb oedi dim 
pan y darfu iddynt ganfod y bobl yn troi yn fradwyr iddynt—-y 
Gwyddyl a'r Daniaid drwg, y rhai yr oedd y tywysog wedi eu 
caffael, yn nghyda'u llongau, yn borth iddo o'r wlad hon ?” 

“Paham y gelwi y Gruffydd y soniam dano yn dywysog 
cyfiawn? A oedd ef yn fwy cyfiawn na rhywun arall ?” 

. “ Nid cyfiawn felly y deallir y cyfiawn yn yr amgylchiad hwn, 
ond yr unig un oedd ac sydd, os yn fyw, yn meddu hawl gyf- 
reithlawn a threftadol i fod yn dywysog Gwynedd. Treftad ei 
dad, a'i daid cyn hyny, ydyw Gwynedd. Efe yn anad neb arall 
a bia ac a ddylai gael ei osod ar orsedd Gwynedd.” 

“ Pwy ydyw tywysog Gwynedd yn awr?” 

“ Nid wyf yn gwybod bod neb. Fe gafodd Owain ab Edwyn, 
ond fel yr adnabyddir ef yn y wlad ar ol ei fradwriaeth greu- 
lawn, “Owain Fradwr,' ryw fath o arglwyddiaeth yn y fangre.” 

“ Ped yn fyw, ac ar gael yn rhywle, wyt ti yn meddwl y gallai 

y Gruffydd yr wyt ti yn cyfeirio ato feddu gobaith eto i adenill 
ei dreftad, a chael pobl yn unol i'w osod ar yr orsedd ?” 

“ Yr wyf yn credu y gallai; ni fyddai yn anhawdd o hyn allan 
lwyddo i gadw Huw Fras adref yn Nghaer. Fe wna llai o 
frasder y tro iddo ar ol y gurfa a gafodd gan frenin Llychlyn, 
Y mae ysgerbwd y Coch wedi ei fwyta gan benwaig ac adar 
ysglyfaethus er's llawer dydd, ac hwyrach beth o hono gan gwn 
a chathod. Ffodd y Bras a'r Normaniaid gydag ef, gan ddwyn 
cymaint o yspail ag a allent gyda hwy, mewn arian, trysorau 
gwerthfawr o balasau ac eglwysi, anifeiliaid a charcharorion. 
Y mae y wlad wedi ei hyspeilio yn llwyr o ddŵoedd, a'i di- 
boblogi yn drylwyr.” 

“ A wyt yn bwriadu dychwelyd yn ol o gwbl?” 

“ Yr wyf yn sicr o ddychwelyd, a llawer cant, os nad llawer 
mil, heblaw fy hunan, a hyrddiwyd ymaith gan y cad-gyrchoedd 
creulawn. Pa beth yw eich henwau chwi y ddau deithydd 
dyeithr, fel y gelwir chwi gan Mair, gwraig yr Afr yma? a pha 
sut y darfui chwi ddysgu Cymraeg, tra chwithau yn Llych- 
lynwyr?” 

“Fe'n ganed ni ein dau o deulu Cymreig,—un o'r ddwy 
ochr, a'r llall o un ochr,” ebai yr hwn y mynai Gellan o hyd ei 
fod yn dwyn arno ddelw Gruffydd ab Cynan. 

“Felly wir! un â'i ddau haner yn Gymro, a'r llall ag un 
haner o hono yn Gymro. Rhyfedd iawn !” ebai Gellan. 

Gwnaeth Gellan ail a thrydedd ymgais i gael allan pwy oedd 
y ddau deithydd dyeithr, yn gystal a'u henwau. _ Bob tro, fodd 
bynag, ysgowyd y gofyniad, a chyfnewidiwyd cyfeiriad y chwedl. 
Er craffu arnynt ac arsyllu ar bob modfedd o honynt, o wadn 
y troed i ben y coryn, nid ydyw ddim haws. Y mae yu adeg 
iddynt oll ymneillduo i'r gwely. Pan yn troi i mewn i'w ystafell 
wely, sibrydai Gellan wrtho ei hun, “Pwy allai y ddau fod 
tybed? Y mae un yn debyg iawn i Gruffydd, ac nid yw y llall 
yn annhebyg i Cadwgan chwaith ; ond pwy ydynt? nis gallaf 
ddyfalu.” 


PENOD XXVIII. 
CENEDL HEB FOD ERIOED DAN DDYSGYBLAETH TYWYSOG, 


YR oedd cynifer o grwydrwyr a theithwyr yn ystod yr unfed-ar- 
ddeg a'r ddeuddegfed ganrif yn galw yn y gwesttai, heb ddimai 
yn eu llogell, fel nad arferid gweini arnynt, na symud un fêr, 


UN 


GRUFFYDD AB CYNAN. I$1 


hyd nes y ceid y tâl yn gyntaf am yr hyn y byddid yn galw am 

dano. Pan alwai teithiwr mewn gwestty i erchi yr hyn a fyddai 

arno angen, os byddai yn gwybod y pris, dodai y swm ar y 

bwrdd, a chymerai yr hon, neu yr hwn, fyddai yn gweini, yr 

nu i'w cadw cyn ei gyflenwi â'r hyn y byddai mewn hawl o 
ono. 

Mor fuan fyth ag y galwodd y ddau deithydd yn yr Afr,i 
holi y west-wraig am lety i aro- dros y nos, yr oedd ei gwestty 
mor llawn, fel y sylwyd, fel nad allai roi ond atebiad lled amwys 
iddynt ar y cyntaf: “Mae yr Afr yn ìled lawn,” oedd y sylw 
didaraw a wnaed, mewn tôn anniolchgar, cystal a dyweyd, 
“< Buasai yn llawn cystal genyf pe buasech wedi cadw allan 
heno.” Yn mhen yspaid y maent yn ail ofyn, pryd y ceir allan 
y cymerai hwy i mewn ; ond y mae ei thon eto yn arddangos 
ei bod yn gwneyd hyny yn fwy oddiar deimlad o letygarwch na 
dim arall. Y mae y ddau wedi anghofio tynu allan o'u llogell 
yrariani dalu. Mae rhywbeth yn eu hymddangosiad fel pe 
b'ai eu meddyliau yn absenol, 

Nid ydynt, fel y sylwyd, yn dwyn allan y pres o'u llogell i 
ffeirio â hwy am yr hwyr-bryd oeddynt i'w gael, na'r gwely i 
orwedd arno. Palla amynedd yr hen wraig, a danoda_ iddynt 
y geill hi gael llety-wyr ìi dalu am yr ymborth, yn gystal a gwas- 
anaeth y gwely, ac nad yw hi yn arfer ag agor ei drws i gerdded- 
wyr. Teimla yr hynaf o'r ddau y pigiad i'r byw, a hawdd. can- 
fod bod y sarhad wedi ymsaethu trwy ei galon. Tyna allan yr 
arian a thala.. Pan y gofynwyd a fyddaii foreu-bryd gael ei 
arlwyo iddynt, hysbysa yr hwn sydd yn teimlo y fflangell yn 
fwy nag a eill ddwyn, na fyddai angen y cyfryw arnynt, gan eu 
bod yn hwriadu hwylio ymaith yn foreu dranoeth. Y mae eu 
hystafell wely yn cael ei dangos iddynt Ystafell gul, gyda'r 
walbant yn fin-fìn â'r llofft, y tô heb ei daerio gyda thrafes 
fechan, trwy pa un y treiddia goleuni i mewn, yr hon, oherwydd 
ei bod yn noson lled oer, oedd wedi ei llenwi â swp o garpiau. 
Yr oedd y gwely wedi ei gyfleu ar y canol—nid oedd ond tusw 
o wellt ar y llofft, ac ychydig o barau o wrthbanau llychweiniog. 
Yr oedd y ddau yn hynod flin. 

Diosgasant eu dillad ac aethanti orwedd. Ond och ! cyn 
iddynt feddwl na son am roi hân i'w hamrantau, y maent yn 
cael eu hargyhoeddi fod yr orweddle wedi cael ei meddianu 
gan hiliogaeth o rywogaeth arall, y rhai ydynt wedi cymeryd yn 
angharedig arnynt, ac yn eu hystyried fel ymosodwyr a threis- 
wyr ar eu hawliau neillduol. 

Y maent yn ymosod arnynt yn y modd mwyaf ffyrnig a 
chreulawn. Y mae yr hynaf o'r ddau yn gwneyd yr hyn a allai 
i'w heddychu, ac i'w hymlid ymaith. Hyn nid all, ac mewn 
canlyniad y mae yn hysbysu ei gydwelywr nad yw am fyned i 
ymryson dim chwaneg a'r giwed, gan yr ymddangosai iddo ef 
eu bod yn haid o derfysgwyr dilywodraeth, heb erioed gael eu 
dwyn dan ddysgyblaeth a rheolaeth tywysog. Y mae y ddau 
yn blino—yn codi ac yn gwneyd eu ffordd allan o'r gwestty. 

Yn fuan canfyddir hwy ar fwrdd llong, yn hwylio yn gyflym 
am Abermenai. Y maent yn canfod ar fwrdd yr un llong â 
hwythau y teithydd ffo—Gellan. Gofynai yr hwn y credai ef 
ei fod yn debyg ì 1 Gruffydd iddo, i beth yn y byd yr oedd wedi 
codi allan o'r gwestty mor foreu. 

“Cyn agos imi orwedd yn y gwely,” ebai Gellan, “ daeth 
y chwain a'r pryfed eraill i wybod fy mod yno, y rhai fel yr 
ymddengys oeddynt yno o fy mlaen, ac yn ystyried mai eu 
treftad nhw a'u priodolder hwy—chwedi Gruffydd ab Cynan, 
coffa da am dano—yr wyt yn debyg iddo—oedd y gwely, am 
wasanaeth yr hwn yr o'n i ac un araìl wedi talu; ond yn ol fel 
yr ymddygai y lleill, ymddengys nad oedd gan yr hen west- 
wraig hawl i osod neb i draws-feddianu eu hawliau neillduol. 
Yr oeddwn wedi meddwl aros yno dridiau neu bedwar, ond pan 
ganfyddais y fath aflywodraeth yn y gwely, penderfynais i a'r 
llall ymswalpio o hono, a gwneyd ein ffordd allan, a hwylio yn 
ol am Gymru.” 

“ A wyt ti yn meddwl y bydd yno heddwchiti? A phwy 
allent gael yn dywysog ?” 

“ Mae brenin Llychlyn, yr wyf yn credu, wedi cystwyo yr 
iarllod, fel y bydd yn lled hawdd eu trin y waith hon, ac os 
gellir, rywfodd, ddyfod o hyd iddo, bydd yn hawdd coroni 
Gruffydd ab Cynan yn dywysog.” 

a Onid yw y wlad o ben-bwy-gilydd wedi ei hanrheithio, fel 
nad oes dim ond llymder yn mhob llan a thre. Pa angen 
tywysog sydd mewn gwlad wedi tori i fyny yn dipia deilchion I 
Yspyttai sydd eisieu mewn gwlad felly.” 

Hwylir ymaith yn gyflym. Fel pob peth, ar ol cryn lawer o 
siarad ar draws ac ar hyd, y mae yr ymddyddan yn cael ei 
ddwyn i'r terfyn. O hyd nid eill Gellan lai na chraffu ar y 
ddau deithydd. Yn ei fyw nid all lai nag edrych a syllu arnynt. 
Ni waeth i'r naill na'r llall heb daeru, canfydda ynddynt ddel- 
weddiad—un o Gruffydd a'r llallo Cadwgan. Nid oes un o 
honynt hwythau yn gwadu yn benderfynol. Maent eu dau yn 

osgoi ei ofyniadau, ac yn anwybyddu ei ddywediadau pan y 
sonia am y naill neu y llall. Tra maent yn parhau i hergydio 
y cwestiwn ymaith, y mae yntau yn parhau i gyfeirio ato. Dyga 
ef i mewn yn niwedd pob chwedl, yr hyn sydd oherwydd hyny 
yn peri iddynt, nid yn unig ysgoi ei gyfeiriadau, ond ei ysgoi 
yntau yn gyfangwbl. Cilia y ddau i ben blaen y llong, a dilyna 
yntau eu sodlau fel ci, hwythau yn chwim a droant yn ol, ac 
yntau a wna yn gyffelyb. Mae yr hwn a fyna mai Gruffydd 
ydyw, agos a cholli ei amynedd, ac yn bygwth wrth ei gyd- 
ymaith y bydd iddo ei daflu dros yr ymyl i'r môr. Pan yn 
cyflym droedio o'i glyw colla ei droediad, a chwympa ar ei hyd 
ar fwrdd y llestr, hyd nes y mae ei lewys yn torchi, pryd y can- 
fydda Gellan ol y gefynau ar ei freichiau, a llefa, 

“ Dyma fi wedi dy gael allan, nid yw creithiau Castell Caer 
ddim wedi diflanu eto oddiar dy freichiau, os ydynt felly o'th 

of!” 

“ Wel aflwydd, aflwydd, dyma fi wedi cael fy nal--bwriad- 
asom ein dau gadw yr oll mewn dirgelwch hyd nes y byddai i 
ni dirio.” 

Yr oedd llawenydd Gellan yn fawr. Dychlamai mewn gor- 
foledd—llefai yn uchel a chroch, fel i dynu sylw yr oll oedd ar 
y bwrdd— 

“ Gruffydd a Chadwgan eto ar gael—y ddau byth yn fyw! 
Bendith santaidd y seintiau ar eich penau! _ Byw byth y bydd- 
och eich dau.” 

Blina Cadwgan ar ei swn, llama ato, a doda ei law yn glwt 
ar ei enau: 

* Mi gaua' i y twll i fyny i ti, os nad elli gael rhywbeth gwell 
na hynyna allan.” 

Y mae tawelwch yn cael ei adferyd, a'r hwyl-long yn cyflymu 
yn mlaen. Y maent o'r diwedd yn tirio yn Abermenai. Erioed 
ni bu yn tirio o'r blaen dan amgylchiadau mor dywyll. Yr 
oedd wedi aflwyddo i godi byddin. Teithiodd o gongl i gongl 
i weddiaw am borth, oud ateb gerwin a dderbyniai o bob cyf- 
eiriad —“ os ti a'i gwaredi rhaid i ti wneuthur hyny drachefn.” 

Aeth trwy wahanol ranau o ynysoedd gorllewinol yr Alban, 
aci'r Alban. 'Tybiodd unwaith ei fod wedi llwyddo i ddar- 
bwyllo Ysgotiaid, ond y rhai hyny a droisant âr eu sodlau pan 
wnaed yn hyshys iddynt fod Gwynedd wedi ei hanrheithio fel 
na fyddai i'r ymgyrch ddwyn unrhyw elw iddynt. Y mae ef a 
Chadwgan, ar ol tirio, yn ymthio i'r berfeddwlad, ac yn cael yr 
holl wlad “ yn ddiffaeth, a'i phobl wedi myned i learall.” Pa: 

beth i'w wneyd dan yr amgylchiadau dyrys hyn, nid all y naill 
na'r llall ddeall, Nid ydynt wedi cyfarfod ag un o'u hen gyfeill- 
ion. Pan mewn synfyfyrdod daeth Gwyngu yn ddamweiniol 
ar eu gwarthaf, ac yn dyn ar eu sodlau, cyn i unrhyw ymddydd- 
an neillduol gael ei gyfnewid rhyngddynt, wele Cynfrig yn 
ffurfio rhan o'r cwmni. 

“Holo! Cynfrig, y cyfaill pur ac anwylaf a safodd ar dir 
erioed, a Gwyngu hefyd yr un wedd, o ba le yn y byd y daeth- 
och? Pa sut fu? a phaham na _fuasit wedi ehedfan ar ein hol 
i'r Werddon, fel y darfu i ti addaw? Ond be' 'rwy'n siarad, 
feallai ddarfod i ti fod, ond i ni ein dau ddygwydd peidio dy 
gyfarfod.  Dysgwyliasom lawer am danat, ond yn gwbl ofer,” 
ebai Gruffydd. 

“ Daethym i Abermenai, a mynegwyd i mi eich bod wedi 
glanio, a chyflymais ar hyd ôl eich sodlau. _ Methais a chael 
egwyl i deithio trosodd atoch.” 

**Pa beth a fyddai oreu wneyd? Y mae y wlad wedi ei 
chneifio o bob peth sydd yn angenrheidiol i gynal bywyd a bod- 
olaeth. Nid oes yma le ì fod yn ben, perchen, nac i gynal llys 
na llywodraeth eto,—y mae heb bobl na chynyrch.” 

“ Nid oes dim i'w wneyd, gan nad oes genyt na marchogion 
na phedyd y waith hon,” ebai Gwyngu, “i frwydro ac i enill 
awdurdod trwy rym arfau, ond ymheddychu â'r Ffreinc (Saeson). 
Ni fyddai yn anhawdd i ti allu gwneyd cytundeb â Huw Flaidd, 
fel y gellit ddwyn dy fyd mewn heddwch.” 

“ Pa fodd y gallwn?” ebai yntau. 

““ Rhaid anfon cenadwri ato, a gwneyd ymholiad blaenorol 
cyn son am dy enw, na hysbysu dim yn dvy gylch, er cael allan 
o ba bwynt y mae y gwynt yn chwythu, os yn chwythu o gwbl,” 
ebai Gwyngu. 

“Pwyallem ni gael a fuasai yn ewyllysgar i anturio ac yn 
foddlawn i gymeryd arno ei hun y cyfrifoldeb, ac yn debycaf o 
lwyddo ar ol myned?” 

“ Nis gwn am neb a fuasai yn debycach o lwyddo na Llywarch 
Hwlbwrch o Gastell Rhuddlan. Y mae Iarll Caer yn galw yno 
yn fynych. Ni fydd byth yn myned yno heb alw gyda Llywarch. 
Bydd ymgom hir a melus yn cael ei dwyn yn mlaen ,rhwng y 
ddau. Mae Tangwystl wedi gweithio i mewn yn bell i'w lewys. 
Gŵyr ei bod yn gares i ti, ac mae yn sicr o allu dylanwadu 
arno.” 

Nid oedd dim mor anhyfryd i deimlad a syniad uchelfrydig 
Gruffydd a'r syniad o ymostwng a chydnabod neb yn ben, ond 

y syniad o ymostwng i Huw Flaidd a barai iddo' arswydo ac 
echrydu. Hyny a raid wneyd. Nid oes le i ysgoi ar y naill 
law na'r llall. 

Aeth Gwyngu a Chynfrig gyda'u gilydd i Gastell Rhuddlan 
at Llywarch Hwlbwrch, i osod ger ei fron bod Gruffydd wedi 
dychwelyd yn ol, a'r cynllun yr oeddynt oll wedi ei gyd-dynu 
allan a'i osod i lawr. 

Yno ar y pryd, ac yn mwynhau ei hun yn nghymdeithas 
Llywarch a Tangwystl, yr oedd Huw Flaidd. Bu raid eu galw 
o'r neilldu. Ni wyddai yr iarll pwy oedd yn eu galw. 

Mae Llywarch yn dychwelyd yn ol. Ni ŵyr amcan daear pa 
fodd i agor y cwestiwn. Yn sydyn gofyna iddo, 

'“ Beth sydd yn d'od o'r rhan Gymreig o'r wlad, yr hon a 
alwai Gruffydd ei dreftad a'i briodolder ei hun ?” 

“Dydi hi yn werth un chwyrligwgan ; pe buasai Gruffydd yn y 
wlad buaswn yn barod i adael iddo gael cantref neu ddwy, ac 
fe fuaswn yn rhoi rhanau o Geredigion a Phowys i Cadwgan.” 

“ Beth ddysgwylit gael fel gwarogaeth ?” 

“ Dim ond iddo ef ymrwymo i beidio tori allan tros y ter- 
fynau. Ymfoddloni i sefyll o fewn terfynau y cytundeb a 
wneir ag ef.” 

“A alla'i wneyd hyny yn hysbys iddynt pe dygwyddai iddo 
ef a Chadwgan dalu ymweliad â â'r wlad? 

“Byddai yn dda gem'i ti wneyd yr oll yn hysbys, a gallu 
llwyddo i gael gan y ddau i dderbyn yr amodau a'u cadw hefyd.” 

Ar hyn gwnaed yr oll yn hysbys i'r iarll, ac i'w wyddfod y 
mae Gwyngu a Chynfrig yn cael eu harwain. Ni welodd un 
o'r ddau erioed o'r blaen. Dygwyd i'w gof y gwrhydri a wnaeth 
Cynfrig yn llwyddo i gymeryd ymaith Gruffydd yn efynawg o'r 
castell, a chwarddodd yn ei lewys. 

Y mae pob peth bellach wedi ei osod i lawr yn eglur. Nid 
oes gan y ddau ddim i'w wneyd ond dwyn y genadwri yn ol. 
Hawdd canfod ar olygon ein harwr ei fod yn ystyried yr 
amodau yn rhai diraddiol, ac mor anfoddhaol ag y gallai unrhyw 
beth fod. 

“* Maent yn greulawn o galed,” mwmiai yn dorcalonus, “ond 
yn nodweddiadol hollol o Huw Flaidd. 'Does dim ond eu 
derbyn,—o ddau ddrwg gochel y mwyaf. 6, dim ond tair 
cantref! dim ond tair cantref! tair cantref o dir fy hun! o 
dreftad fy nhad a'm priodolder fy hun yn rhandir llwm y wlad !” 
swniai allan yn dorcalonus a chwynfanus, gyda dagrau yn 
pistyllio i lawr ei ruddiau. 

Mae ef a Chadwgan.yn ymwahanu, hwyrach i beidio cyfarfod 
byth,—un yn myned i Geredigion, a'r llall i'r cantrefi. 

“Yn iach,” seiniai Gruffydd, “i gymdeithas a chyfeillach 
ddedwydd y dyddiau gynt!  I6, Cadwgan, dyna 'chdithau wedi 
myn'd!” gan edrych arno yn colli o'r golwg gyda dagrau yn 
llifo i lawr ei ruddiau. 

Dyma ni yn ei adael yn Aberffraw, gyda'i briod Angharad. 
Ni chyfarfu hi o'r blaen er pan adawodd y wlad er's mwy na 
dwy flynedd yn ol. Nid yw adgofion am ymddygiad chwerw a 
chreulawn ei thad tuag ato wedi oeri dim ar ei deimladau tuag 
ati,—“' oer yw y cariad a ddiffydd ar un chwa.” Nid cariad na 
chas felly oedd ganddo ef. Y mae ei briod yn derbyn ei wên 
a'i sirioldeb. Lìuosog a chynhes ydyw y cyfarchiadau. Mae 
wedi dychwelyd i'w lys, fodd bynag, pe llys hefyd, i weled yr 
holl drigolion a chyfoeth y wlad wedi eu chwalu, fel dail gan y 
gwynt, i ganfod tlodi yn llygaid awchus ac erfyniadol y fam, a 
charpiau y plant,—i ganfod prinder yn teyrnasu ar yr aelwyd. 
Prinder, a phrinder yn mhob congl, a'r trigolion oll ar ffo. Pa 
betha wna? Y mae yn methu gweled y geill gadw o fewn 
terfynau yr amodau ; ond pa beth a wna? 


PENOD XXIX. 
TALU TEYRNGED O FEL CACWN CWN A GWENYN AWST. 


Mae Gruffydd yn flin ei fyd. Teimla fod ei amodau heddwch 
yn llawer rhy gyfyng eu terfynau. Pa fodd i enill, neu pa 
gynllun a allai gael i chwanegu at derfynau ei diriogaeth, ni 
allai ddirnad na chwilio allan. Ofer oedd meddwl gwneyd 
hyny trwy rym arfau. Marchogion a phedyd nid allai gael yn 
y wlad, yr hon oedd wedi ei hanrheithio a'i diboblogi. 

Y cri “treftad fy nhad a'm priodolder fy hun” sydd bellach 
agos wedi dystewi. Y mae y cylch-gyfnewidiadau, troion a 
gwrthdroion y byd, ac anffodion o bob math ac yn mhob lle, 
wedi gostwng ei drem, ac wedi ei argyhoeddi nad allai gael 
hawl o'i diriogaeth heb ymostwng mewn enw i Harri Bwmwnt, 
ac addaw gwarogaeth iddo. 

Yn sylyn, ymwthia i'w feddwl, fel chwilen yn ymwthio i'w 
ffau yn mol y clawdd, ryw dyb y gallai lwyddo trwy fyned i lys 
Harri Bwmwnt.  Siriola ei feddwl ac adlona ei galon uwchben 
y rhagolygon dysglaer sydd eto o'i flaen, ac y daw llewyrch ar 


GRUFFYDD AB CYNAN. , 187 


ei dreftad.. Yr oedd yn llawen a hwyliog pan yn cychwyn i'w 
daith i osod ei gwynion gerbron y brenin yn ei lys... Nid oedd 
erioed wedi bod yn rhyw dueddoli ymostwng i ofyn gweddi 
esgob na mynach, nac i bengrymu o flaen delwau y seintiau, 
nac ì dalu un math o warogaeth i greiriau; ond mae pob dyn 
yn cyfnewid yn anianyddol ac yn feddyliol yn ystod ei oes. Nid 
pren na maen ydyw. Ac er mor ddigyfnewid ydyw y cyfryw, 
mae llawer o effeithiau yn dwyn cyfnewidiadau pwysig arnynt. 

Ceir ambell un lled oriog, yn cyfnewid lawer cant o weithiau 
mewn oes lied dda. Nid yr hyn ydyw ambell ddyn heddyw a 
fydd yfory. Cyfnewidia mor ddiswta fel nas gellir ei gael yfory 
yr hyn ydyw heddyw.  Coleddir syniadau a thaerir oherwydd 
hyny nad oes dyn ynddo. Nid hyny ydyw y ffaith mewn 
lluaws o amgylchiadau,—nid yr hyn oedd ef ddoe ydyw heddyw, 
ac nid heddyw ydyw ddoe chwaith. 

Er ddarfod i Gruffydd trwy ei oes edrych i lawr ar y syniad o 
weddio a phaderu i balmantu ei ffordd i lwyddiant gwladol—i 
adenill treftad ei dad—y mae cael ei luchio a'i hyrddio o dôn i 
dôn, a'i fwrw i lawr yn bendramwnwgl, wedi dwyn llawer o 
gyfnewidiadau allanol ar ei gorff, ac yn fewnol ar ei feddwl. 
Canfydda yn eglur bod gweithio ei hunan i awdurdod wedi bod 
iddo ef ar hyd yr amser fel rholio careg sisyphus, 

Y mae yn myned yn ostyngedig at Esgob Bangor, i erfyn 
arno anfon gydag ef eiriolaeth ar ei ran at Harri Bwmwnt. Hwn 
a ddyga gydag ef, ac a werthfawroga yn fwy na dim a fu yn ei 
feddiant erioed. 

Cyflyma yn mlaen, ar adegau yn llawn o amheuon, ac yn 
llwythog o ofnau yn nghylch ei lwyddiant. Y mae y daith yn un 
bell, ac hwyrach mai taith waeth nag ofer a fydd. Hynod mor 
oriog a chyfnewidiol ydyw. Y mynyd nesaf gwela ei hun yn 
cael ei dderbyn yn groesawgar a'i arfolli, fel unig dywysog cyf- 
reithlawn Gwynedd. Cyflwynir yn ol iddo holl gantrefìi Gwyn- 
edd yn hollol ddiamodol.  'Iwylia a hwylia yn mlaen, heb sylwi 
dim pa beth oedd o'i flaen, na throi i edrych pa beth oedd yn 
dygwydd ei ddilyn. Ped y gofynasid iddo hefyd pa beth oedd 
wedi ganfod ar yr aswy neu ar y dde yn ystod ei ymdaith, fe fuasai 
yn ateb yn union, nad oedd ei daith wedi cael ei gwneyd gyda'r 
bwriad,hwnw. Y mae o'r diwedd yn cyraedd i olwg y llys... Y 
mae ei galon yn curo yn fuan ac yn afreolaidd. Mae dychryn 
a braw yn ei feddianu,—nid ŵyr yn y byd pa beth i'w wneyd. 
Mae yn glaf, ac mewn cymaint o arswyd fel nad yw ei lygaid 
yn ei wasanaethu yn briodol, Cyn hir, fodd bynag, adnewydda 

einerth.  Anturia yn mlaen at y fynedfa sydd yn arwain i'r 
llys. Cyfarfu yno dri neu bedwar o ragarweinwyr. Mynega y 
tywydd garw a'r benbleth y mae ynddi. Un o'r cyfryw a 
chwardda, fel y mae ei ddillad yn siglo o'i ddeutu. Bu raid 
iddo orphwys yn erbyn magwyr y fynedfa, rhag chwerthin ei 
hunan i lawr yn llorwed.lol.. Yn y cyfamser y mae Gruffydd 
yn cael ei feddianu â sirioldeb a hwyl. Tra yn yr ystad hon, 
enciliodd yr un a chwarddai o'r golwg, fel na wyddai i ba le, ac 
ni sylwodd pa ffordd na pha fodd y darfu iddo ymlwybro 
ymaith. Diflanodd yn chwap, ïel pe y buasai wedi cael ei 
lyneu i'r ddaear. Dygir ef i olwg ac i wyddfod y brenin gan y 
tri eraill. Dyma ef ger ei fron, ac yn wyneb yn wyneb â Harri 
Bwmwnt ; ac er syndod nid oedd neb amgen na'r un a fwynhai 
ei hun i “chwerthin am ei ben” yn mhorth y fynedfa. Cafodd 
arfoll a chroesaw tywysogaidd. Chwanegwyd at derfynau ei 
diriogaeth ar yr amod ei fod i dalu gwarogaeth iddo mewn 
teyrnged, nid amgen “tunell o fêl bob diwedd blwyddyn. 

“Cai,” ebai efe, “mewn tangnefedd a chariad, gantrefi 
Lleyn, Eifionydd, Ardudwy, ac Arllechwedd, a chwanegir atynt, 
os ceir allan, gan Iarll Caer, dy fod yn ymddwyn yn weddus, 
ac yn rhodio yn deilwng. Eu gwerin a'u hanrheithiau hefyd 
fydd yn eiddo i ti, ac at dy wasanaeth; ond rhaid i mi gael 
tunell o fêl.yn deyrnged o warogaeth.” 

“Nid oes yn y cantrefi na gwerin nac anrheithiau,” ebai 
Gruffydd. “Y wlad sydd ddiffaeth ac anghyfanedd, a'i 
chiwdawd oll, fach a mawr, wedi myned i le arall. Nid oes 
gwenyn yn y wlad, oddiwrth y rhai y gellir tynu pwys o fôl, ac 
obaleycafdunell? Nid oes acw ddim ond cacwn cwn a 
gwenyn Awst. Bydd croesaw i ti o gymaint o fêl a lwydda y 
rhai hyny i gasglu oddiar y blodau.” 

““ Waeth gen' i fôl y rhai hyny na môl rhyw rywogaeth arall o 
blith y trychfilod cacynaidu. Mêl raid i mi gael, a thunell o 
hwnw, cofia. Rhaid i ti arwyddo cytundeb â mi, a chadw ato 
i'r llythyren.” 

“ Y mae y gwenyn oll wedi meirw yr adeg yr anrheithiwyd y 
wlad pan fum ar ffo yn y Werddon. _ Nid oes acw ond y trych- 
filod a nodais. Rhaid i tithau arwyddo nad wyt yn dysgwyl 
nac yn gofyn mêl un math o drychfilod ond mêl cacwn cwn a 
gwenyn Awst. Yr byn a gesglir ganddynt hwy wyt yn ddysgwyl 
ac yn ofyn, a dim arall. Yr hyn a geir ganddynt hwy a dim 
arall a gei dithau.” 

“ Yr wyf yn hollol foddlawn i hyny,” ebai'r brenin. 

Dychwelodd Gruffydd yn ol mewn hwyl a gorfoledd. Sisialai 
ag ef ei hun ar ei daith, 

“ Y mae iddo gan' croesaw o'r dunell fêl. Pethau tebyg iddo 
yntau ydyn' nhw. Dim byd i gael ganddynt. Caiff weled hyny 
pan ddaw i chwilio. Gwarogaeth yn wir ! mêl yn wir! Y mae 
halen a wermod. yn rhy dda i'w ddanedd o !” 

Dyma ef wedi cyraedd tir Gwynedd. Y mae agos a gwaeddi 
““hoi! ho!” cyn enill y gamp. 

Y mae ar ei ffordd adre' yn galw gyda Huw Fras i dangnef- 
eddu ag yntau. Ni fuasai iddo fawr o dangnefedd a chariad â 
Harri Bwmwnt heb wneyd hyny. 

Y mae y cantrefi a gafodd oll yn anghyfanedd.  Rhwyddha- 
odd pob peth yn raddol o'i flaen. Llithrodd ei gydwladwyr 
ato o Rhos gyda'u hanrheithiau oll, yr hyn a chwerwai deimlad y 
Blaidd diras tuag ato. Yr hen groniclau a hysbysant : “Ac oddi- 
yna (sef y cantrefi a nodwyd), wedi i'w bobl amlhau, y cerddws i 
Fon a'i gwerin ganddo, ac a'i gwladychodd ; ac oddiyma i'r 
cymydedd eraill; ac fel hyn y cafas drachefn o'i rym yn 
Ngwynedd. A dwyn a wnaeth ei holl giwdawd o amrafael 
alltudedd, y rhai a aethant i alltudedd o'r ymlidfa, ac amlhau 
d&ioedd yn Ngwynedd gan lawenydd.” Mae unwaith eto ar 
uchelfanau y maes, ac yn gweled pob peth yn troi o'i du. 
Methodd enill treftad ei dad trwy rym arfau, a mil myrdd o 
gynorthwyon oddiwrth holl freninoedd y Werddon ac ynysoedd 
gorllewinol yr Alban,—llynges, marchogion, a phedyd, y rhai a 
fenthycwyd, ac ni ddychwelwyd hwynt yn ol. Ymfradodd 
llawer o honynt yn ei erbyn, a throsglwyddasant eu hunain i 
feddiant y Blaidd ; ac os unwaith yr ai rhywbeth i feddiant y 
Blaidd, ni ddeuai yn ol byth.. Y mac ar hyn o bryd yn ym- 
ddangos y geill lwyddo i adenill ei hriodolder ei hun trwy 
heddwch yn fil gwell na thrwy ryfel. Y mae y warogaeth o 
dalu i Harri Bwmwnt yn un ysgafn. Nid yw ddim. Mêl 
cacwn cwn a gwenyn Awst. “Chwilied am dano a holed hwy 
pa le y mae ganddynt. Ddysgu iddo fy rhwymoii.  Rheffyn 
eisin sil hollol,” siaradai ag ef ei hun yn fynych. 

Pan yn esgyn i'r ysgraff i groesi tros y Fenai un diwrnod, i 
hwylio am Gaer Cystenyn (Caernarfon), pwy a ganfyddai ond ei 
gyfaill anwyl Cynfrig. Y mae yn lloni ei galon yn fawr. 
Llawn cystal ganddo ei weled â phe cawsai deyrnas i'w feddiant. 

“ A glywaist ti yr hyn sydd wedi dygwydd yn Nghaer ddoe?” 
gofynai Cynfrig. 

“Naddo,” ebai yntau, gan neidio fel pe buasai neidr wedi 

gweithio eì ffordd rhwng ei grys a'i gefn. “Beth ydyw yr 
helynt?” 

“Huw Flaidd wedi marw, a gorfoledd cyffredinol yn seinio o 
bant i bentan trwy holl dir Gwynedd.” 

“Diolch byth! O wi! Dduw. Henffych a henffych i ba 
beth bynag a gymerodd ei fywyd ymaith. Bu fyw yn rhy hir o 
nifer dyddiau ei einioes, pa nifer bynag oedd rhifedi y rhei'ny. 
Na fydded i'w gyffelyb ei ddilyn ?” 

“ Y mae hyn wedi ffromi Rhobert ei fab, ac fe ddaeth wedi 
ei 'ffroenochi a'i ffriw yn uchel' gyda llu i Arllechwedd, yn 
erbyn y Cymry, a hwynt-hwy heb neb o'u blaen a'u gyrasant ar 
ffo, gyda cholled a chywilydd.” 

“ Mil chwaneg o ddiolch. Anffawd arw na fuasai ei ben 
wedi ei gneifio ymaith, a'i lygaid wedi myned i'r gwasanaeth da 
o borthi cigfranod.” 

Y maent ar hyn yn tirio yr ochr arall i'r culfor, a'r ymgom yn 
terfynu. 

Llithrodd blynyddoedd heibio heb i unrhyw ddygwyddiad o 
bwys gymeryd lle. Parha i adenill at ei diriogaeth, ac i wneyd 
ei hunan yn llawer mwy derbyniol. 

Yn mhen yspaid, sydd yn ymddangos i'n harwr cyhyd ag oes, 
y mae si yn cyraedd y llys yn Aberffraw bod ei nai a'i gydym- 
aith gwrolfrydig a dewr Cadwgan yn arlwyo gwledd fawreddog 
ac anrhydeddus yn ei gastell yn Aberteifi, i'r hon y mae yn 
gwahodd holl benaduriaid a phendefigion y wlad. Y beirdd 
a'r cerddorion tafod a thant goreu a geid yn Nghymru i fod yn 
bresenol. Dodes gadeiriau iddynt, a chynadl y gorchestion, 
herwydd defod gwleddau'r “ Brenin Arthur.” Y mae yn mhen 
yspaid wahoddiad yn ei gyraedd. _ Mynega yntau i'r rhedegydd 
nad eill gilio am un eiliad o'i dreftad. 

“ Byddaf felly fel aderyn yn cilio o'i nyth wrth ymdaith o'm 
lle fy hun. Nid wyf eto wedi cyraedd y nôd a osodais i mi fy 
hun. Ni ddarfu i mi ddych'mygu na breuddwydio y buasai 
cynifer o anffoddion yn fy nghyfarfod. Y mae cymylau a 
thywyllwch o'm hamgylch. _ Er bod fy nghydwladwyr, y rhai y 
mae genyf yr hawl gyfreithlawn o'u galw yn ddeiliaid, yn ym- 
lithro ataf beunydd o bob congl, ac o alltudedd blin, fel y mae 
y cantrefi ag oeddynt gynt yn anghyfanedd—heb anifeiliaid, 
dâoedd, na defaid, na thrigolion,—yn llawnion o'r nailì yn 
gystal a'r llall erbyn heddyw, nid yw hyny yn sail llawenydd na 
gorfoledd i mi. Y mae hyn yn peri molest ac anheddwch 
mawr i Iarll Caer, Y mae y tiriogaethau oll wedi eu poblogi 

a'u gwrteithio heb genad na chaniatad yr iarll. Poblogaeth o'i 
randir ef sydd wedi encilio ataf fi. Y mae canfod fod pobl yn fy 
hoffi, ac yn caru bod yn ddeiliaid i mi yn hytrach nag iddo ef, 
yn ei lenwi o ddigllonedd tuag ataf. Y mae lle i ofni y codir 
eto wrthryfel yn fy erbyn ; ond hwyrach, ar y cyfan, nad i hyny 
yr arweinia. Ceir gweled, *Daw drygddyn wrth ei grybwyll.” ” 

Ni ddarfu iddo dalu sylw o gwbl i'r cytundeb a wnaeth â 
Harri Bwmwnt. Ni chlybu neb air o son am y dunell fêl. Pan 
y darfu iddo gydsynio i dalu gwarogaeth iddo, pan yn ei lys, yr 
oedd amodau y cytundeb yn gyfryw fel y buasai yn hawdd i 
Harri Frenin ganfod allan, ped yr ymholasai ac y chwiliasai 
allan pa drychfilod a gasglent fêl, nad allai gael dim o gwbl 
ganddo. 

Mae yriarll yn dygyfor ac yn crychferwi o falais a llid at 
lwyddiant Gruffydd. Daeth cenadwri ato oddiwrth yr iarll yn 
hawlio amryw dunelli o fêl i weithio allan a gwastadhau y cytun- 
deb a wnaeth â'r brenin. Ceir Gruffydd yn hollol ddigyffro yn 
datgan na chafodd ef ddim mêl yn ystod yr holl amser gan y 
cacwn cwn a'r gwenyn Awst. _ Mêl y cyfryw oedd wedi addaw. 
Galwodd yn eu nythod ar hyd a lled y wlad, ond ni chafodd 
ddigon o fêl i lenwi ei lygaid. Hwynt-hwy a wnaethant y 
cytundeb yn ddirym ac nid efe. Nid oedd treth na gwarogaeth 
i'w gael. 

Hyn a enynodd lid ac a osododd gynddeiriogrwydd cynddar- 
edd mab y Blaidd yn oddaith. Rhuthrodd ar garlam i lys y 
brenin, i enyn cynddaredd hwnw yn erbyn Gruffydd. 

“ Y mae Gruffydd,” ebai efe, “yn ymwthio yn mlaen ac yn 
lledu ei derfynau,—yn meddianu lleoedd nad oeddit ti yn 
addaw iddo. Y wlad sydd yn cael ei phoblogi a'i gwrteithio 
hyd ymylon Tegeingl a Rhyfoniawg, a bydd yn fuan wedi 
treisio y wlad hyd afon Gaer, ac y mae lle i ofni na fydd iddo 
sefyll ar hyny chwaith. Ni soniodd air byth am dalu gwarogaeth 
na threth i ti. Nid hyny yn unig, ond mae ef a Gronw ab 
Owain yn gomedd cydnabod bod genyt unrhyw awdurdod 
arnynt hwy.' 

“ Gwrthod talu treth na chydnabod fy awdurdod ai'e, yr 
hergi!” 

“Iê, na siarad dim ar y pwnc,—anfona bob cenad yn ol gyda 
dirmyg.” 

“ Beth ydyw y rheswm a ddyry dros ei ymddygiad ?” 

“ Ei dreftad gyfreithlawn ef ydyw Gwynedd. Chwardda pan 
ofynir am fêl y deyrnged iddo. Para i mi fyned at y cacwn 

cwn a'r gwenyn Awst i ymorol am dano, ei fod ef yn methu 
cael dim ganddynt, ac na chlybu erioed son i neb arall gael 
peth chwaith.” 

Y mae Harri Bwmwnt yn cnoi ei dafod mewn cynddaredd, 
ac yn analluog i ddyweyd gair. Cawn weled i ba le yr arweinia 
hyn yn y man, 


PENOD XXX. 
YSTRYW HARRI BWMWNT YN DENU GRUFFYDD I'R FAGL, 


Y Mae Gruffydd yn dysgwyl ystorm. Holl ystumiau ac ystryw- 
iau Iarll Caer wedi cael eu gwneyd yn hysbys iddo. Clywai 
eiriau yn adsain o'r llys fod dinystr mawr eto ar ddyfod, ac nid 
oedd dim i'w wneyd ond cymeryd y goes. Y mae Harri 
Bwmwnt wedi brochi—ei wyneb sydd fel pobty o goch, a'i 
gynddaredd yn llawer mwy ffyrnig na chynddaredd ci cyn- 
ddeiriog. Nid yw am adael Cymro yn fyw yn Ngwynedd na 
Phowys. Nid oes cynifer ag un i gael dianc—y maent i gael 
eu diwreiddio wreiddyn a changhen. Yn ei olwg y mae eu 
hoedi yn llawer mwy diwerth na gwybed bach—''y bawiaid.” 
Y newydd a ddygir megis gydag awelon balmaidd y boreu i 
Gruffydd fod minteioedd Harri Bwmwnt yn ymgasglu fel 
ystorm, ac yn sicr o dywallt yn rhyferthwy am eu penau, ac y 
byddant yn sicr o gael eu cludo gyda'r genllif. Maent yn dyfod 
yn dair byddin drefnus—un i chwythu y Deheubarth i fyny, y 
llall i Bowys, a'r drydedd, y ffyrnicaf o'r oll, sydd dan arwein- 
iad Alexander, llu o'r Alban—o'r Ysgotland—ac Iarll Caer, i 
ruthro i Wynedd. Y mae yr hafog i fod yn ofnadwy—i ysgubo 
pob copa walltog oddiar wyneb y ddaear. 

“ Harri a'i gadgyrch wedi cyraedd i Fur Castell, ac yn barod 
i dori pob peth i lawr trwy fin y cleddyf—enciliwch ar ffrwst,” 
llefai Gruffydd wrth wyr Gwynedd, “i gestyll anian. Dygwch 
gyda chwi—cludwch i'ch canlyn yr holl ddâoedd a defnydd 
ymborth. Na chaffed ddim, pan yr ymwthia yn mlaen, ond 
gwagder a chywilydd. Ni feiddia ef nac un o'i lu trahaus-falch 
ein dilyn un cam i gyfeiriad Eryri. Y rhai a ryfygant a gymerir 
yn garcharorion “ yn mreichiau Eryri Eiriawg.'” 

“ Ni wela' i,” ebai Harri, “bod clod na golud yn debyg o 
ddeilliaw i mi o'r ymgyrch hwn. Byddai yn well cael rhyw 
gynllun i geisio ymheddychu â'r barbariaid ysgymun.” 

“ Mae hyn yn annichonadwy,” ebai Iarll Caer,“ y mae Owain 

a Gruffydd wedi ymgynghreirio â'u gilydd naîfydd iddynt ym- 
ostwng nac ymheddychu â ni ar unrhyw amodau.” 

“Nid yw trosodd eto chwaith, fe'i cawn eto i ymostwng. 
Dyna Meredydd ab Bleddyn wedi dyfod ataf yn bengrymedig, 
ac yn ymostwng ar ei ddau benlin, a gerain yn y llwch am iy 
maddeuant. Yr hyn a wnaeth un yn sicr a wna y lleill. Cerdda 
ar frys Alexander yn heddychol, a than gochl baner: heddwch, 
a dywed wrth Gruffydd os ymostynga ger fy mron, a rhoddi ei 
arfau i lawr, cydnabyddir ef fel tywysog, ac yr,arfollir ef yn 
fawr—y bydd yn mhell yn llewys Harri Bwmwnt.” 

Mae yntau ar redeg yn troedio at Gruffydd, ac ar ol adrodd 
y genadwri y mae yn gofyn, 

“Beth ydyw dy atebiad dii mi?” 

“ Pari Harri Bwmwnt fyn'd yr un ffordd a'i drwyn. Y fi 
ymostwng iddo, na wna' byth. Nid yw enw na gair Harri 
Bwmwnt ddim gwell nag aderyn y corff. Nid yw haner gystal 
a gair merch—* gair merch fel y gwynt yn faweidiau.” ”' 

Nid oedd dim i'w wneyd ond dychwelyd yn ol. Ar"hyn ni 
ddigalonodd, ond anfonodd Iarll Caer eilwaith gydag abwyd 
newydd. 

“Y mae Owain,” ebai yr iarll, “ wedi ymheddychu â Harri 
heb ymgynghori â thi. Nid oes dim yn well i tithau na gwneyd 
yr un fath.” 

“ Wel aflwydd, aflwydd, ac aflwydd. Tri pheth sydd yn an- 
hawdd eu hadnabod —diwrnod, derwen, a dyn ; ac o bob peth 
anhawdd ei adnabcd dyn ydyw yr anhawddaf. Ninau wedi 
ymgynghreirio â'n gilydd trwy lw na fyddai i ni roi arfau i lawr— 
talu na gwarogaeth na theyrnged i'r ystrelgi herfeiddiol Harri 
Bwmwnt. Ie, yr wyt yn dyweyd bod Owain wedi ymostwng i 
ofyn am faddeuant y brenin, a gwneyd ei hunan yn odechwr o 
gaethwas iddo.” 

“ Wel di, goreu po leiaf i ti agor ar yr hollt yna, ac o wynt 
a ollyngi allan. Nid amser i ti fod ar dy draed ydyw. Gor- 
wedd yn y llwch—ymgreinio yn y llaid, ac ymdrybaeddu yn y 
dom, ydyw y ffordd i ti enilì ffafr a chydymdeimlad y brenin.” 

“' Pa beth ydyw amodau Harri?” 

“Gwna enwi enw y brenin yn fwy parchus, a chwanega ato 
ryw anrhydedd, yn lle dim ond ei enw, fel pe na f'ai ddim am- 
gen na phedwesyn.” 

“Harri Aderyn y bwn, Harri Aderyn y corff, Harri Gigfran, 
ynte. Cymer a fynot o honynt.” 

““Chwanega urddenw o anrhydedd, ac nid o sarhad a dirmyg.” 

“e'Does dim anrhydedd yn perthyr iddo.” 

“ Dim chwaneg o swn gwag. Rhaid i mi ddwyn gair yn ol 
at y brenin. Mae yn barod i'th dderbyn yn ol i'w lewys—goreu 
i ti gytuno i roi dy arfau ì lawr, ac i dalu swm o arian i ddi- 
goìledu y brenin, ac i wneyd iawn am y difrodiadau a'r sarhad 
a deflaist ar ei awdurdod yn rhandir Caer, llenad oedd genyt 
rith hawl i fyned yno. 

“ Nid wyf foddlawn, ac ni wnaf—y mae arnaf eisieu gweled 
Owain i ofyn paham y torodd y cynghrair a wnaethym ag ef. 
Gwir iawn ydyw darluniad Cynfrig o'r teulu, nad oes un O 
honynt na werthant y cyfaill goreu ac anwylaf am ddimai goch.” 

“ Ni fyddai hyny ddaioni yn y byd,” ebai Meredydd, “o 
ddau ddrwg gochel y mwyaf. Ni fydd yr ymostyngiad yn un 
diraddiad arnat ti.” 

Canfydda y genllif a'r rhyferthwy yn fwy nag a eill wrthsefyll. 
Nid oes dim ond ymblygu ac ymfoddloni i gael ei gludo ymaith, 
ond swnia yn nhaflod ei enau—' Mel cacwn cwn a gwenyn 
Awst fydd y tâl eto.” 

Difrifddwys a galarus ydyw teimladau Gruffydd yn mhen 
diwrnod neu ddau ar ol hyn, pan y daeth cenad oddiwrth 
Owain i'w feio yn fawr am fod yn gyntaf yn y camwedd o dori 
y cynghrair a wnaethant â'u gilydd trwy lw nad oeddynt i ym- 
ostwng ar unrhyw amodau iroi eu harfauilawri Harri Bw- 
mwnt. Cawodydd o felldithion a lifai dros ei wefusau ar ben 
Harri Bwmwnt, Iarll Caer, a Meredydd, am ei hudo trwy dwyll 
a dichell i dori y cynghrair a wnaethai ag Owain. 

“ Iawn y gelwais eì enw Harri aderyn y bwn, Harri aderyn y 
corff, a Harri gigfran—y mae yr oll yn cydgyfarfod ynddo.” 

Llithrodd rhai blynyddoedd ymaith, yn ystod y rhai ni thal- 
odd warogaeth na theyrnged fel yr oedd wedi cael ei fygwth. 
Mae Cynfrig eto yn dyfod i'w lys, pan y mae newydd ddych- 
welyd yn ol o lys y brenin. 

“ Yr wyf yn synu atat, Gruffydd,” ydyw yr ymadrodd cyntaf 
a ddyferai dros ei wefusau, “yn gwneyd yr hyn a wnaethost. 
Gruffydd ab Rhys wedi ffoi atat am dy nawdd rhag dig a llid 
y gelyu, tithau yn addaw ac yn ymrwymo i'w achlesu, ei arfolli 
yn hygar, a'i sicrhau y byddai yn ddyogel yn dy lys, a than dy 
gronglwyd. Dyna 'chdi yn cael gwahoddiad yn mhen ychydig 
oriau ar ol hyny, i fyned ar ymweliad â llys y breniu—yr hwn a 
urddaist, nid heb reswm, yn Harti Gigfran. Aethost yno na 
wydditiba beth. Ynfyd ydyw pwy bynag â êl i unrhyw fan 
na ŵyri ba beth. Gofynwyditi; do, anfon y dyn, y tywysog 

îeuanc, Gruffydd ab Rhys, neu ei ben i fyny ìi Lundain. Golwg 
ar anrhegion gwerthfawr a'r “mynyddoedd o aur” a'th lygad- 
dynodd ac a'th hud-ddenodd i dori dy air a'th lw, gyda llawn 
can lleied o deimlad â phe bait yn tori cneuen. Mae yn 
rhyfedd genyf atat, a thithau wedi bod mewn cymaint o helbul- 
on dy hun, a gorfod ffoi lawer cant o weithiau, er pan groesasit 
y waith gyntaf o'r Werddon, oherwydd bradwriaethau, ac ys- 
trywiau, a malais y rhai hyny. _ Pe buasit yn llwyddo ni fuasai 
Harri fyth yn cyflawni ei addewid. Buasai pen Gruffydd ieuanc 
yn crogi ar ben y Twr Gwyn oni bai ni, ei gyfeillion, wybod 
am yr anfadwaith oedd ar droed, a'i hwylio ymaith o dy gra- 
fangau di a Harri. Boed wyw a diffrwyth dy farchogion a 
aethant i'w ymlid hyd Aberdaron; gwarth a chywilydd mawr 
i'th enw, ac ystaen annileadwy ar dy goffadwriaeth fydd y gorch- 
ymyn a roddaist i'r gwyr a anfonaist i'w gyrchu—ei lusgo o 
eglwys Aberdaron trwy ruthr. Yn anrhydeddus y byddo y 
mynachod a wrthodasant dy gais creulawn. Yn wych y byddo 
gwyr Dyfed a ddaethant heibio, pan yr oedd ymryson ac ym- 
giprys rhwng dy swyddwyr di a'r mynachod, ac a'i cipiasant 
ymaith, gan ei gludo i'w llong yn Enlli ac oddiyno i'r Werddon, 
lle mae yn cael ei noddi heb ofn brad. Bu dda i tithau fod y 
Werddon oherwydd gweithredoedd tebyg i'r rhai a fwriedaist 
ti wneyd. Treuliaist ddeuddeng mlynedd yn ngharchar Caer, 
yr hyn a ddygwyd arnat trwy frad. Yr wyf yn synu ac yn rhy- 
feddu atat!” 

'Tra ìlefarai Cynfrig fel hyn pensyniai Gruffydd ; nid ym- 
ddangosai fel yn gwrandaw. Nid oedd y wers yn debyg fel pe 
buasai yn treiddio i mewn. Pa le bynag y mae y fangre hono 
yn y dyn sydd yn derbyn i mewn wersi fel i effeithio arnynt i'w 
cyfnewid, er gwell neu er gwaeth, neu i'w gadael yr un fath, 
nid ellid canfod aìlan fod gan Gruffydd ystafell yn unlle i roi 
llety i hwn, yr hon yn sicra ddylasai fod o wasanaeth mawr 
iddo, fel y mae gwersi o bob math o wasanaeth i ddynion, yn 
enwedig gwersi ymarferol. 

Heibio, fodd bynag y mae hon fel llawer un arall yn myned. 
Disgynodd fel gwlith ar fwng llew, ac fel dytroedd ar gareg 
gallestr. 

" Mae henaint a dyddiau ei einioes yn prysur ddirwyn i fyny. 

Ystormydd a thrallodion—bradwriaethau ac anffodion—brad- 

gynlluniau o bob lliw a llun, ydynt wedi ei galedu a'i haiarn- 

eiddio fel nad yw y mawreddog a'r duwiolfrydig ddim ond 

fflachiadau, fel gwreichion yn ehedfan i fyny o dân agos a llosgi 
L 

allan, ond mae rhyw gymaint o addysg dda ei fam eto yn aros: 
Y mae ysbryd rhyfel agos wedi diffodd. Pa gyfeiriad a gymera 
oddiyma i'r terfyn a geir allan yn yr hyn a ddilyna, 


PENOD XXXI, 
DIWEDD AR DYWALLT GWAED AC EINIOES GRUFFYDD. 


DRYGIONI erchyll rhyfel, ac annhrefn, dinystr, ac ymladdfeydd, 
nis gallant barhau am byth. 

Y mae blynyddoedd lu o dawelwch yn gweithio eto i mewn 
iddo, yr hyn a ddysgwyd iddo gan ei fam yn ninas Dulyn. 
Dyga adgof yn oì ddygwyddiadau boreu ei oes, yr hyn a glybu 
gan yr athrawon. Nid yw bellach yn ddiystyr o bader a phader- 
wyr. Ar ol hir ymladd a rhedeg yn erbyn y gwddf, y mae 
cynllun ei fam yn gweithio ei ffordd yn ddystaw i'w feddwl, o 
wneyd llai o ymrafaelion—ymdangnefeddu a byw mewn hedd- 
wch a phawb. _ Arafwch a heddwch a nodweddant ei rodiad a'i 
ymwneyd â'r breninoedd agosaf ato. Bygythion a hafog ni 
chyfeirir yn ei erbyn mwy gan Harri Bwmwnt. Rhwydd-hynt 
ydyw dymuniad Murchath brenin Werddon, brenin Ynyssedd 
Denmarc, ac amryw o deyrnasoedd pell. 

Hyn sydd yn rhoi cyfeiriad newydd i'w feddwl. Bwganod 
o'i ymenydd sydd wedi diflanu, ond nid eill dyn o duedd ym- 
rwyfus ac o ymenydd gwresawg aros yn llonydd ; os nad yw yn 
ofynol iddo adeiladu cestyll, fe fyn adeiladu ; os nad yw yn 
angenrheidiol iddo bellach hafogi a malurio, fe fyn gyfanu ; os 
nad oes galw arno i ruthro i faes y gwaed, ac i ledaenu celanedd 
a marwolaeth, fe ymgymera & gwneyd rhywbeth arall hollol 
wahanol; gwneyd a allo i ddwyn yn mlaen gynlluniau, i gynyddu 
dyddiau einioes—i gadw a chynal bodolaeth. Hyn a wna 
gyda llawer mwy o asbri, llawer mwy o foddhad, llawer mwy o 
hyfrydwch mewnol nag a gaffai pan yn medi i lawr ei elynion. 

Tra yn yr agwedd yma o dawelwch, ac yn sugno dwfn gysur, 
y mae ei hen gyfaill Cynfrig yn galw heibio ei lys yn min y nos. 
Y mae llu o flynyddoedd wedi llithro ymaith er pan y canfu ef 
ddiweddaf. Yr oedd hyny yr adeg pan y cafodd wers dda 
ganddo oherwydd ei waith yn cynllunio brad yn erbyn y ty- 
wysog ieuanc Gruffydd ab Rhys. _ Tybiai Cynfrig yr adeg hono 
ei fod y tu allan i derfynau gobaith, ac yn ei ddrygioni a'i 
greulondeb tuhwnt i Herod-——mai o ddrwg i waeth yr ai; ond 

ŷn ei henaint fel yn ei ieuenctyd, y mae dyn yn cyfnewid o 
ddrwg i dda mewn rhai amgylchiadau, ac o dda i ddrwg yn y 
leill, a chanfydda yn amlwg mai y blaenaf ydyw hanes ei gyfaill 
Gruffydd. Hyn a bar adloniant a llawenydd mawr iddo. 

“ Yr wyf,” ebai efe, “ Cynfrig, beb anghofio y wers chwerw a 
roddaist i mi. Nid oes dydd yn myned heibio nad yw yn dyfod 
o'r newydd i'm cof. Nid wyf ryfelwr ddim hwy. Yr wyf gyda'm 
ciwdawd yn adeiladu eglwysi yn mhob cyfeiriad, hau coedydd, 
planu perllanau a gerddi, eu damgylchu o gaeau a ffosydd, ac 
yn ail adeiladu adeiladau bychaiu a mawrion a osodwyd yn 
furddynod, yn gydwastad â'r llawr. Ymborth a ffrwythau y 
ddaear a gynyrchir o ddefawd gwyr Rhufain.” 

““ Y mae yn dda genyf ganfod nad wyt yn bwriadu myned o'r 
byd heb wneyd rhywbeth heblaw lladd aìllarpio. Tybiais dy 
fod wedi caledu dy war, ac y byddai i ti gael dy ddryllio yn 
ddisymwth fel na fyddai meddyginiaeth.” 

“ Yr wyf wedi adeiladu eglwysi mawrion yn mhrif leoedd 
Gwynedd. Chwenychwn lenwi Gwynedd o ben-bwy-gilydd, yn 
mhob cwmwd a chongl, â rhai calchedig, fel y byddai iddynt 
ddysgleirio fel ser yn y nos. Byddai i hyn effeithio yn ddaionus 
a dwyn i feddyliau pobl y syniad gogoneddus am y lle hyfryd 
sydd i'r cyfiawn ei gael wedi ymadael oddiyma.” 

“ Oni fyddai yn well i ti adeiladu rhyw adeilad i osod allan y 
lle arall, lle y bygythir y bydd i ddosbarth arall o bobl—nid 
rhai cyfiawn—gael eu llosgi mewn tân a brwmstan—lle nad yw 
y pryf yn marw, na'r tân yn diffoddi.” 

“ Yr wyf yn meddwl y byddai,” ebai yntau, gyda gwen yn 
chwareu ar ei ên, “a bwrw ambell un nad yw yn waeth genyf 
am dano i ganol y cyfryw le, a llefain, “ byth na ddelo ti oddi- 
yna, na neb o'th fath, hyd oni byddi wedi talu y ffyrling eithaf, 
neu losgi yn lludw; ac os na fydd dy ludw ofwy ofuddi 
wrteithio y ddaear ac i gynyrchu ffrwythau nag a fu dy fywyd 
i'th gydbererinion tra yn rhodio yn rhydd ar hyd-ddi, byth na 
ddelo hwnw oddiyno chwaith, Cingroen ydyw cingroen yn 
fyw ac yn farw.” 

“ Nid wyt wedi colli dy ysbryd rhyfela a thalu y pwyth eto,” 
chwarddai Cynfrig. 

“ Nac ydwyf, nac wedi anghofio llywio rhai o'm pobl gyda 
gwialen haiarn. Yr wyf yn llwyddo i wneyd cytundeb a thang- 
nefedd â'r teyrnasoedd nesaf i mi. Mae fy meibion Cadwallawn, 
Owain, a Chadwaladr yp llanciau erbyn hyn. Yr wyf wedi eu 
gosod ar y cantrefi eithaf—y rhai pellaf oddiwrthyf, i'w rhag- 

feddu ac i'w “cynal mal mur o gyrff safedig, yn erbyn estrawn 
genedloedd a rhai anghyfiawn,' y rhai ydynt fel mynydd tanllyd 
yn bygwth ffrwydro allan a gwrthryfela o hyd. Breninoedd 
bychain sydd yn galw yn fynych yn fy llys am fy amddiffyn, i 
gyrchu fy nghynghor a'm cynorthwy, mor aml ag y|mae estrawn 
genedl yn codi yn eu herbyn.” 

“ Y mae llwyddiant a llewyrch, onid oes, yn toi dy dywysog- 
aeth o ben i ben o'r diwedd ?” 

“Oes, ond raid i mi ddim diolch i Meiriawn Goch. Clywais 
ei fod wedi marw er's tro. Pe buaswn i yr ochr draw, ac yn 
geidwad y ddor, gwn yn lled dda lle y buaswn yn ei roddi.” 

«' A wyt ti am adeiladu llawer o adeiladau eto?” 

: “ Yr wyf am adeiladu adeiladau i'r beirdd a'r telynorion i 
ymgyfarfod i gynal eu cyfarfodydd a'u gwleddoedd. Y maent 
1 gyfarfod yn fy llys i unwaith yn y tair blynedd, ac yn Math- 
rafael bob yn ail. Dyna yr adeilad wyf fi wedi barotoi gogyfer 
a hwynt,” ebai efe, gan gyfeirio ei fys at adeilad eang gyferbyn 
a'i lys. 

“A wyt ti ddim yn teimlo yn garedig nac yn ddiolchgar 
tuag at neb?” 

“ Yr wyf felly at amryw ; ond atat ti yn fwy na neb. Gyda'r 
anadliad olaf bydd ochenaid yn esgyn i fyny o'th blaid di, pe 
b'ai hyny o ryw lesiti.. Credwyf y bydd yn hyfrydwch i ti 
ganfod, neu glywed, fy mod yn, neu wedi, terfynu fy einioes 
gyda llef ddystaw, “ Bendith santaidd y seintiau ar ben Cynfrig 
a'i had o genedlaeth i genedlaeth. ” 

“ Beth am Meiriawn Goch ?” 

“ O, mae ef wedi myn'd o'm blaen. _ Arosaf hyd nes yr af yr 
ochr draw i daranu uwch ei ben ef.. Bydded i ydlanau ei hil- 
iogaeth losgi, eu gwyddau gloffi, a'u dofednod gael y big, eu 
meirch yr ysgyfaint, eu gwartheg eu difa gan y pla, eu plant y 
cryd, a'u gwragedd eu hanrheithio gan y parlys. Melldith a 
lyno wrthynt fel y gwahanglwyf o'r cryd i'r bedd !” 

Yr oedd yn llefaru hyn gyda'i lygaid yn jfflachio, ac mewn 
tôn uchel ac yn llawn o gynddaredd, fel y syrthiodd arswyd ar 
Cynfrig, a diangodd ar ffrwst allan—ofnai y buasai rhyw aflwydd 
yn cael ei dywallt ar eì goryn. 

Y mae dyddiau blin wedi ei ddal—trem ei lygaid wedi colli. 
Dychrynfeydd ac ofn marwolaeth yn ymferwi ynddo. Nid yw 
treftad ei dad a'i briodolder ei hun yn seinio yn ei glustiau. Ni 
fwmia ac ni sonia am enill enw tragwyddol trwy filwriaeth mwy. 
Gogoniant ac anrhydedd maes y gwaed nid yw mwy yn peri 

hyfrydwch iddo, fel cynt; y mae yr hyn a alwai ac a fynai ef ei 
gyfrif a'i alw yn ofergoeliaeth, wedi eì ddal. Hiraetha ac och- 
eneidia yn ddwys am gael myned i le dystaw, dirgel ysgafala, i 
ddwyn buchedd dduwiol. Galara ac ofna mai ei drigle fydd y 
lle arall, yn nghwmni Meiriawn Goch. Teimla awydd i brynu 
ei ffordd i'r nefoedd.  Galwa ato offeiriaid a mynachod Pab- 
aidd, y rhai a ddiystyrai ac a ddirmygai mor fawr yn ystod ei 
fywyd. Ei gymyn-rodd a ffurfìr—doda arian i eglwysi mewn 
llu o wahanol fanau, a “rhoddes ddŵoedd i esgobion, arch- 
ddiaconiaid, offeiriaid, urddolion ac athrawon.” *““Cymynaf 
hyn oll,” ebai efe, “i amddiffyn yr Ysbryd Glan, yr hwn a ŵyr 
bob peth ac a'i hadwaen !!” 

“ Dyma fi,” mwmiai mewn tôn orfoleddus, “ wedi sicrhau 
ffordd rydd i'r nefoedd. _ Arian a delais, a chydag arian y sicr- 
heais gongl i eistedd yno. Caf ymwared oddiwrth y Blaidd a'r 
Coch, a'r llu du sydd er's talm mewn cadwynau yn y lle arall.” 

Y mae yn cael ei gyfyngu i'w wely. Haul ei fywyd sydd yn 
prysur fachludo. Yn ei gwsg clywir ef yn myned dros helyntion 
ei fywyd, ei ymladdfeydd gwaedlyd, yn hwtio Rhys ab Tewdwr 
am goleddu y syniad o fyned i ymofyn am nawdd santaidd y 
seintiau, delwau a'r creiriau, paderau a gweddïau, i fyned allan 
i frwydro. Ochain a gruddfan a esgyna i fyny, a llefai, “O! 
mae yr hen gadwynau yma yn archolli, ac yn rhwygo fy 
nghnawd. Trahaearn a'i lu yn y golwg ; gwthiwch yn mlaen a 
lleddwch bob un.” Ymrwyfa yn ol ac yn mlaen yn eì wely. 
O'r diwedd y mae yn llonyddu—y llais yn dystewi, yr anadl yn 
colli, ac yn darfod. Dyma ef yn gorwedd yn fud—y bywyd 
wediehedeg. Nid oes yn aros ond delw o glai. Ni ddaw gair, 
swn, nac anadl o'i safn mwy. Ust! y mae wedi marw! 

UN o'r beirniaid a wna y sylw canlynol ar syniadau yr awdwr 
yn tudalen (34: '“ Anghywir hyn. Pa le y mae y prawf fod y 
Beirdd Gwyddelig yn rhagori ar y Beirdd Cymreig? Gwel 
Carnhuanawc ar y pwnc.” Yr oeddwn wedi darllen ei sylwadau, 
ac y mae yn cyduno yn hollol â minau. Dywed, “Canys yn 
ystod y talm hwn (sef ar ol i'n harwr ddwyn y diwygiad o'r 
Werddon), y gwelwyd deffroad y cyneddfau dynol allan o'r 
trwmgwsg yn mha un yr oeddynt wedi gorwedd dros amryw 
ganrifau. _ Pa beth oedd yr achos o'r llesgedd rhagflaenol, neu 
pa beth a achiysurodd y deffroad nid hawdd penderfynu.” Ni 
ddyga enghreifftiau o allu Beirdd y cyfnod. Canmola rigymau 
Meilyr Brydydd, ond ni sonia am fodolaeth un bardd arall. 
Druan o Meilyr, gyda'i rigymau. Mola ac udgana ei glod heb 
sail i'r cyfryw ond yn ei ddychymyg ; gwel tudal 534—41. 

Am allu y Beirdd Gwyddelig yn y cyfnod hwn gwna y 
dysgedig Eugene Lawrence y sylwadau canlynol: “ Eto fel yr 
holl Geltiaid, yr oedd y Gwyddelod yn meddu cariad angerddol 
at gerddoriaeth a barddoniaeth. Yr oedd beirdd yn cael eu 
hystyried yn enwog o York i Derry—yn canu yn nghynulliadau 
mawrion Tara—gorchestion mawr yr O'Tooles a'r O'Neils, ac 
yn llenwi safleoedd gyda'r uchelwyr a'r tywysogion penaf. Yr 
oedd y beirdd a'r cerddorion Gwyddelig yn rhagori ar holl rai 
eraill y ddaear, Fe gyflyrddent danau eu telyn gynwynol fel y 
swynai eu tonau bob un a ddelai yn agos. Byddai eu gorch- 
fygwyr Normanaidd yn gorfod toddi dan eu swynion, a llenwid 
eu cestyll â beirdd a thelynorion Gwyddelig. Am 
amryw ganrifoedd brithid ynys y seintiau gydag ysgolion, lle yr 
addysgid llu afrifed o athrawon, a lle y deuai ysgoleigion o'r 
holl wledydd cymydogaethol i dderbyn addysg wrth draed 
proffeswyr mwyaf cyflawn yr oes.” A hyn y cytuna Giraldus 
Cambrensis yn ei hanesiaeth Wyddelig. 

